**Ўзбекистон Республикаси ИИВ ЖИЭББ тизимида қийноқларни**

**олдини олиш бўйича амалга оширилаётган ишлар ҳақида**

**МАЪЛУМОТ**

Жазо муддатини ўтаётган маҳкумларни сақлаш шароитларининг шаффофлигини таъминлаш ҳамда қийноқ ва жисмоний тазйиқ ўтказиш билан боғлиқ салбий ҳолатларнинг олдини олиш мақсадида тизимдаги 54 та жазони ижро этиш муассасалари жами **3 280 дона замонавий видеокузатув мосламалари** билан жиҳозланган.

Шундан, видеокузатув воситаларидан **2 203 та**си жазони ижро этиш муассасаси яшаш саҳнига, **432 та**си ишлаб чиқариш саҳнига,   
**645 та**си ташқи маъмурий ҳудудга ўрнатилган.

Шунингдек, тергов ҳибсхоналарда алохида тергов ҳаракатларини олиб бориш учун хоналар ташкил этилиб, улар **123 та** овоз ёзиш имкониятига эгазамонавий видеокузатув мосламалари билан жихозланган.

Тизимдаги барча тергов ҳисбхоналарида сақланаётган шахсларни тергов ҳаракатларини ўтказиш учун олиб чиқишдан олдин ҳамда олиб келингандан кейин тиббий қўрикдан ўтказилиши, ҳар қандай жароҳатлар аниқланганда **махсус дафтарларга** қайд қилиниши ва тегишли органларга **хабарномалар юборилиши** ташкиллаштирилди.

Бундан ташқари, Вазир ЖИЭББ бошқармасининг раҳбар ходимларидан иборат ишчи гуруҳлар тузилиб, жазони ижро этиш колонияларида сақланаётган махсусконтингентни мурожаатлари билан ишлашда **сайёр қабуллар** ташкиллаштирилмоқда.

Айтиб ўтиш жоизки, жазони ижро этиш тизим муассасалари ходимлари томонидан маҳкумларга нисбатан тазйиқ ўтказиш, уларнинг шаъни ва қадр-қимматини камситиш, жисмоний зўравонлик каби ҳолатларга умуман йўл қўйилмаган ҳамда жиноий жавобгарликка тортилмаган.