**Пресс релиз**

2021 йил 29 январда Ўзбекистон Республикаси Олий Мажлис Қонунчилик палатаси Бюджет ва иқтисодий ислоҳотлар қўмитаси аъзолари ва Халқаро валюта жамғармаси экспертлари билан “Фискал сиёсат ва фискал қоидалар, фискал қоидаларни қонунчиликка киритиш муаммолари” мавзусида учрашув ўтказилди.

Учрашувда Халқаро валюта жамғармасининг Ўзбекистон республикасида миссия аъзолари қатнашди.

Форумда Ўзбекистон-Малайзия парламентлараро муносабатларини янада ривожлантириш масалалари муҳокама қилинди.

Ўзбекистон Республикаси Олий Мажлиси Қонунчилик палатаси Спикерининг биринчи ўринбосари А.Саидов форумга раислик қилган ҳолда, Малайзия Ўзбекистон учун Жанубий-Шарқий Осиёдаги муҳим ва истиқболли шериклардан бири эканлигини таъкидлаб ўтди.

Ўз навбатида жаноб М.Хаснон ҳам сўзга чиқиб, ўз сўзини янги термин “Парламеси” билан бошлади. Унинг таъкидлашича бу янги термин давлатлараро дипломатия билан бир қаторда нафақат расмий балки норасмий парламентлараро дипломатия орқали ўзаро ҳамкорлик ҳисобланади.

Ўз навбатида, М.Хаснон Малайзия ва Ўзбекистон туризм соҳасидаги имкониятларнинг кенглигига эътибор қаратди. У ўз сўзида ўзбек халқининг бой тарихий ва маданий меросга эгалиги ҳамда Самарқанд ва Бухорога Малайзиялик сайёҳларнинг зиёрат сафарлари ташкил этилиши, шунингдек Малайзия ва Ўзбекистон ўртасида маданий алоқаларни йулга қўйиш давлатларда туризм соҳасининг ривожланишига ижобий таъсир қилишини айтиб ўтди.

Онлайн форум давомида икки томонлома ҳамкорликда эришилган натижалар, парламентлараро мулоқатни ривожлантириш, халқаро ташкилотлар доирасида томонларнинг ўзаро қўллаб-қувватлаши, ўзаро манфаатли савдо-иқтисодий, сиёсий, ҳуқуқий, маданий ва гуманитар алоқаларни ўрнатиш ва мустаҳкамлаш таъкидланди.

Айниқса, икки томоннинг фикрича Ўзбекистон ва Малайзияда Ислом молиясини жадал ривожлантириш, шунингдек ҳалол маҳсулотларга талабнинг дунё бозорида талабнинг ортганлиги сабабли ушбу йуналишда ҳамкорликни кучайтиришни қўллаб-қувватлади.

Онлайн форум давомида томонлар келажакда икки мамлакатнинг ҳалқаро ташкилотлар, хусусан, Бирлашган Мамлакатлар Ташкилоти, Парламентлараро иттифоқ, Ислом ҳамкорлик ташкилоти ва бошқа ташкилотлар ташаббусларини қўллаб-қувватлаш бўйича умумий фикрга келишдилар.

Тадбир якунида Ўзбекистон Республикаси ва Малайзия ўртасидаги мунасабатлар ва амалий ҳамкорликни ҳар томонлама мустаҳкамлашга, шунингдек парламент аъзолари икки мамлакат ўртасидаги кенг кўламли ҳамкорликни фаол ривожлантиришига келишиб олинди.

**Р.Джумамуратов**