**“Транспорт воситалари эгаларининг фуқаролик жавобгарлигини мажбурий суғурта қилишга доир қонун   
ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Ўзбекистон Республикаси Қонуни лойиҳасига**

**ТАҚҚОСЛАШ ЖАДВАЛИ**

| **Амалдаги таҳрир** | **Биринчи ўқишдан қабул қилинган таҳрир** | **Иккинчи ўқишга таклиф этилаётган таҳрир** | **Асослаш** |
| --- | --- | --- | --- |
| **1. Ўзбекистон Республикасининг 1994 йил 22 сентябрда қабул қилинган 2015–ХII-сонли Қонуни билан тасдиқланган  Ўзбекистон Республикасининг Маъмурий жавобгарлик тўғрисидаги кодекси** | | | |
| **Тўлдирилмоқда** | ***212-модда. Йўл-транспорт ҳодисаси ҳақидаги билдиришномани расмийлаштириш муносабати билан маъмурий жавобгарликдан озод этиш***  ***Ушбу Кодекснинг 133 ва  134-моддаларида назарда тутилган маъмурий ҳуқуқбузарликни содир этган шахс транспорт воситаси эгасининг фуқаролик жавобгарлигини мажбурий суғурта қилиш шартномасини расмийлаштирган, ўз айбига иқрор бўлган ҳамда ҳайдовчилар томонидан ихтиёрий равишда йўл-транспорт ҳодисаси ҳақидаги билдиришнома расмийлаш-тирилиши муносабати билан маъмурий жавобгарликдан озод этилади, ушбу модданинг учинчи қисмида назарда тутилган ҳолатлар бундан мустасно.***  ***Йўл-транспорт ҳодисаси иштирокчилари томонидан расмийлаштирилган йўл-транспорт ҳодисаси ҳақидаги билдиришнома суғурталовчи томонидан қабул қилинган пайтдан бошлаб, мазкур йўл-транспорт ҳодисаси маъмурий ҳуқуқбузарлик тўғрисидаги ишларни юритишнинг умумий қоидаларига мувофиқ кўриб чиқилмайди.***  ***Қуйидаги ҳолатларда ушбу Кодекснинг 133 ва 134-моддаларида назарда тутилган маъмурий ҳуқуқбузарликлар бўйича йўл-транспорт ҳодисаси ҳақидаги билдиришнома расмийлаштиришга йўл қўйилмайди:***  ***тан жароҳати етказиш билан боғлиқ бўлса;***  ***йўл-транспорт ҳодисасида транспорт воситалари ҳайдовчиларидан бошқа шахслар иштирок этган бўлса;***  ***йўл-транспорт ҳодисасида иккитадан ортиқ транспорт воситаси иштирок этган бўлса;***  ***жабрланувчига етказилган моддий зарар миқдори суғурта суммасининг 35 фоизидан ошган деб ҳисобланса;***  ***йўл-транспорт ҳодисаси иштирокчиларининг бирида ҳайдовчилик гувоҳномаси, ишончнома, йўл варақаси бўлмаса ёки муддати ўтган бўлса;***  ***ҳайдовчи транспорт воситасини маст ҳолда бошқариши натижасида содир этилган бўлса;***  ***йўл ҳаракатини тартибга солувчи воситалар ёки бошқа мол-мулк шикастланган бўлса.***  ***Ушбу модданинг учинчи қисмида назарда тутилган ҳолатларда маъмурий ҳуқуқбузарлик бўйича иш юритиш ушбу Кодекснинг 303, 304, 306–309-моддаларига мувофиқ умумий тартибда амалга оширилади.*** | **Чиқарилмоқда** | Лойиҳа билан МЖтКга киритилиши кўзда тутилган  212-модда МЖтКнинг конструкциясига тўғри келмаганлиги сабабли, ушбу модданинг биринчи ва иккинчи қисмидаги нормалар МЖтКнинг 133 ва 134-моддаларига, 3-қисмидаги норма эса “Транспорт воситалари эгаларининг фуқаролик жавобгарлигини мажбурий суғурта қилиш тўғрисида”ги Қонунга  201-моддасига киритилди. |
| **133-модда. Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши**  Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келса, —  базавий ҳисоблаш миқдорининг беш бараваридан етти бараваригача миқдорда жарима солишга ёки транспорт воситаларини бошқариш ҳуқуқидан бир йилдан уч йилгача муддатга маҳрум этишга сабаб бўлади.  Анча миқдордаги моддий зарар деганда, базавий ҳисоблаш миқдорининг беш баравари миқдоридан ошибкетган зарар тушунилади. | **Тўлдирилмоқда** | **133-модда. Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши**  Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келса, **бундан жабрланувчига енгил тан жароҳати етказилишига олиб келмаган йўл-транспорт ҳодисаси содир этилганда ҳайдовчилар томонидан йўл-транспорт ҳодисаси ҳақидаги билдиришнома тузилган ҳолатлар мустасно —**  базавий ҳисоблаш миқдорининг беш бараваридан етти бараваригача миқдорда жарима солишга ёки транспорт воситаларини бошқариш ҳуқуқидан бир йилдан уч йилгача муддатга маҳрум этишга сабаб бўлади.  Анча миқдордаги моддий зарар деганда, базавий ҳисоблаш миқдорининг беш баравари миқдоридан ошиб кетган зарар тушунилади. | Жабрланувчига енгил тан жароҳати етказилиши билан боғлиқ бўлмаган йўл-транспорт ҳодисалари юзасидан ҳайдовчилар томонидан билдиришнома тузилганда мазкур ҳодиса ҳуқуқбузарлик сифатида бахоланмаслиги ва иш умумий тартибда кўриб чиқилишига чеклов қўйилиши назарда тутилмоқда.  Бунинг натижасида йўл-транспорт ҳодисаси содир этган шахс МЖтКнинг 133-моддасида назарда тутилган жавобгарликка тортилмайди, шунингдек жабрланувчи суғурта товонини ортиқча сарсонгарчиликсиз ва тўсиқларсиз тез олиш имкониятига эга бўлади.  Статистик маълумотларга кўра,  2019 йил МЖтКнинг 133 ва  134-моддалари бўйича жами 47 737 та маъмурий ҳуқуқбузарлик аниқланган, шундан 23 246 таси тан жароҳати билан боғлиқ бўлмаган, 2020 йил МЖтКнинг 133 ва 134-моддалари бўйича жами  38 242 та маъмурий ҳуқуқбузарлик аниқланган, шундан 16 023 таси тан жароҳати билан боғлиқ бўлмаган йўл-транспорт ҳодисаларидир. |
| **134-модда. Ҳайдовчиларнинг йўл ҳаракати қоидаларини бузиши транспорт воситаларининг ёки бошқа мол-мулкнинг шикастланишига олиб келиши**  Транспорт воситалари ҳайдовчиларининг йўл ҳаракати қоидаларини бузиши транспорт воситалари, йўл ҳаракатини тартибга солувчи воситалар ёки бошқа мол-мулк шикастланишига олиб келса, лекин анча миқдорда моддий зарар етказмаса, —  базавий ҳисоблаш миқдорининг икки бараваридан тўрт бараваригача миқдорда жарима солишга ёки транспорт воситасини бошқариш ҳуқуқидан олти ойдан бир йилгача муддатга маҳрум этишга сабаб бўлади. | **Тўлдирилмоқда** | **134-модда. Ҳайдовчиларнинг йўл ҳаракати қоидаларини бузиши транспорт воситаларининг ёки бошқа мол-мулкнинг шикастланишига олиб келиши**  Транспорт воситалари ҳайдовчиларининг йўл ҳаракати қоидаларини бузиши транспорт воситалари, йўл ҳаракатини тартибга солувчи воситалар ёки бошқа мол-мулк шикастланишига олиб келса, лекин анча миқдорда моддий зарар етказмаса, **бундан йўл ҳаракатини тартибга солувчи воситалар ёки бошқа мол-мулк шикастланишига олиб келмаган йўл-транспорт ҳодисалари бўйича ҳайдовчилар томонидан йўл-транспорт ҳодисаси ҳақидаги билдиришнома тузилган ҳолатлар мустасно** —  базавий ҳисоблаш миқдорининг икки бараваридан тўрт бараваригача миқдорда жарима солишга ёки транспорт воситасини бошқариш ҳуқуқидан олти ойдан бир йилгача муддатга маҳрум этишга сабаб бўлади. | Йўл ҳаракатини тартибга солувчи воситалар ёки бошқа мол-мулк шикастланишига олиб келмаган йўл-транспорт ҳодисалари юзасидан ҳайдовчилар томонидан билдиришнома тузилганда мазкур ҳодиса ҳуқуқбузарлик сифатида баҳоланмаслиги ва иш умумий тартибда кўриб чиқилишига чеклов қўйилиши назарда тутилмоқда.  Бунинг натижасида йўл-транспорт ҳодисаси содир этган шахс МЖтКнинг 134-моддасида назарда тутилган жавобгарликка тортилмайди, шунингдек жабрланувчи суғутра товонини ортиқча сарсонгарчиликсиз ва тўсиқларсиз тез олиш имкониятига эга бўлади.  Статистик маълумотларга кўра,  2019 йил МЖтКнинг 133 ва  134-моддалари бўйича жами 47 737 та маъмурий ҳуқуқбузарлик аниқланган, шундан 23 246 таси тан жароҳати билан боғлиқ бўлмаган, 2020 йил МЖтКнинг  133 ва 134-моддаси бўйича жами  38 242 та маъмурий ҳуқуқбузарлик аниқланган, шундан 16 023 таси тан жароҳати билан боғлиқ бўлмаган йўл-транспорт ҳодисаларидир. |
| **2. Ўзбекистон Республикасининг 2008 йил 21 апрелдаги ЎРҚ–155-сон “Транспорт воситалари эгаларининг  фуқаролик жавобгарлигини мажбурий суғурта қилиш тўғрисида”ги Қонуни** | | | |
| **3-модда. Асосий тушунчалар**  **Ушбу Қонунда қуйидаги асосий тушунчалар қўлланилади:**  **...**  ***(ўн учинчи хатбоши)***  **Тўлдирилмоқда** | **3-модда. Асосий тушунчалар**  **Ушбу Қонунда қуйидаги асосий тушунчалар қўлланилади:**  **...**  ***(ўн учинчи хатбоши)*** йўл-транспорт ҳодисаси ҳақидаги билдиришнома – ***суғурталовчи томонидан бериладиган****,* ***йўл-транспорт ҳодисаси содир бўлганлиги ҳақида суғурталовчига хабар бериш учун мўлжалланган, йўл-транспорт ҳодисасида иштирок этган ҳайдовчилар томонидан ихтиёрий равишда тўлдириладиган ҳамда фуқаролик жавобгарлиги вужудга келишини тасдиқловчи ҳужжат.*** | **3-модда. Асосий тушунчалар**  **Ушбу Қонунда қуйидаги асосий тушунчалар қўлланилади:**  **...**  ***(учинчи хатбоши)*** йўл-транспорт ҳодисаси ҳақидаги билдиришнома – **йўл-транспорт ҳодисасида иштирок этган ҳайдовчилар томонидан ихтиёрий равишда йўл-транспорт ҳодисаси содир этилган жойда тўлдириладиган, суғурта ҳодисаси содир бўлганлиги ҳақида суғурталовчига хабар бериш учун мўлжалланган, фуқаролик жавобгарлиги вужудга келишини тасдиқловчи ҳужжат.** | Ушбу Қонуннинг 3-моддасига асосий тушунчалар сифатида **йўл-транспорт ҳодисаси ҳақидаги билдиришнома** деган янги тушунча киритилиб унинг таърифи берилмоқда.  Шунингдек, ушбу тушунчага берилган таърифни иккинчи ўқишга тайёрлашда қонунчилик амалиёти ва техникасига мувофиқ таҳририй ўзгартириш киритилди. |
| **15-модда. Суғурта полиси**  Мажбурий суғурта транспорт воситасининг эгаси ва суғурталовчи ўртасида мажбурий суғурта шартномасини тузиш орқали амалга оширилади.  *...*  *(олтинчи қисми)*  **Тўлдирилмоқда** | **15-модда. Суғурта полиси**  Мажбурий суғурта транспорт воситасининг эгаси ва суғурталовчи ўртасида мажбурий суғурта шартномасини тузиш орқали амалга оширилади.  *...*  *(олтинчи қисми)* Суғурта полиси бланкаси ва йўл-транспорт ҳодисаси ҳақидаги билдиришнома бланкасининг намунаси ва **у*лар***ни тайёрлаш тартиби шунингдек, махсус давлат белгисининг шакли ҳамда уни транспорт воситасига жойлаштириш тартиби Ўзбекистон Республикаси Вазирлар Маҳкамаси томонидан белгиланади. | **15-модда. Суғурта полиси**  Мажбурий суғурта транспорт воситасининг эгаси ва суғурталовчи ўртасида мажбурий суғурта шартномасини тузиш орқали амалга оширилади.  ***...***  *(олтинчи қисми)*Суғурта полиси бланкаси**нинг** намунаси, уни тайёрлаш, махсус давлат белгисининг шакли ва уни транспорт воситасига жойлаштириш, шунингдек йўл-транспорт ҳодисаси ҳақидаги билдиришнома бланкасининг намунаси ҳамда уни **тўлдириш** тартиб**лар**и Ўзбекистон Республикаси Вазирлар Маҳкамаси томонидан белгиланади. | **Йўл-транспорт ҳодисаси ҳақидаги билдиришнома бланкаси**нинг намунаси ва уни тайёрлаш тартиби Вазирлар Маҳкамаси томонидан белгиланиши кўзда тутилмоқда.  Шунингдек, ушбу моддани иккинчи ўқишга тайёрлашда қонунчилик амалиёти ва техникасига мувофиқ таҳририй ўзгартириш киритилди. |
| **19-модда. Суғурта ҳодисаси содир бўлганда суғурта қилдирувчилар ва жабрланувчиларнинг (уларнинг меросхўрлари ёки ҳуқуқий ворисларининг) ҳаракатлари**  Жабрланувчиларга зарар етказилишига олиб келган йўл-транспорт ҳодисаси иштирокчиси бўлган суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) мазкур ҳодисанинг бошқа иштирокчилари талабига кўра уларга ушбу транспорт воситаси эгаларининг фуқаролик жавобгарлиги суғурталанган мажбурий суғурта шартномаси ҳақидаги маълумотларни хабар қилиши шарт.  Суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) ёки унинг вакили суғурта ҳодисаси содир бўлганда:  *...*  **Тўлдирилмоқда**  зарарнинг олдини олиш ва (ёки) камайтириш юзасидан мумкин бўлган барча чораларни кўриши керак. | **19-модда. Суғурта ҳодисаси содир бўлганда суғурта қилдирувчилар ва жабрланувчиларнинг (уларнинг меросхўрлари ёки ҳуқуқий ворисларининг) ҳаракатлари**  Жабрланувчиларга зарар етказилишига олиб келган йўл-транспорт ҳодисаси иштирокчиси бўлган суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) мазкур ҳодисанинг бошқа иштирокчилари талабига кўра уларга ушбу транспорт воситаси эгаларининг фуқаролик жавобгарлиги суғурталанган мажбурий суғурта шартномаси ҳақидаги маълумотларни хабар қилиши шарт.  Суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) ёки унинг вакили суғурта ҳодисаси содир бўлганда:  *...*  *(бешинчи хатбоши)* йўл-транспорт ҳодисаси ҳақидаги билдиришнома қонун ***ҳужжатларида*** белгиланган тартибда ***расмийлаштирилганда***  уч иш куни мобайнида уни ва тегишли ҳужжатлар***ни*** суғурталовчига тақдим этиш.  зарарнинг олдини олиш ва (ёки) камайтириш юзасидан мумкин бўлган барча чораларни кўриши керак. | **19-модда. Суғурта ҳодисаси содир бўлганда суғурта қилдирувчилар ва жабрланувчиларнинг (уларнинг меросхўрлари ёки ҳуқуқий ворисларининг) ҳаракатлари**  Жабрланувчиларга зарар етказилишига олиб келган йўл-транспорт ҳодисаси иштирокчиси бўлган суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) мазкур ҳодисанинг бошқа иштирокчилари талабига кўра уларга ушбу транспорт воситаси эгаларининг фуқаролик жавобгарлиги суғурталанган мажбурий суғурта шартномаси ҳақидаги маълумотларни хабар қилиши шарт.  Суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) ёки унинг вакили суғурта ҳодисаси содир бўлганда:  ***...***  *(бешинчи хатбоши)* йўл-транспорт ҳодисаси ҳақидаги билдиришнома **мазкур** қонун**да** белгиланган тартибда **тузилган вақтдан бошлаб** уч иш куни мобайнида тегишли ҳужжатлар **илова қилинган ҳолда** суғурталовчига тақдим этиши;  зарарнинг олдини олиш ва (ёки) камайтириш юзасидан мумкин бўлган барча чораларни кўриши керак. | Қонун лойиҳаси билан йўл-транспорт ҳодисаси содир бўлганда ҳайдовчилар томонидан мустақил равишда билдиришнома тузиш орқали расмийлаштириш белгиланмоқда.  Шу сабабли, ушбу Қонуннинг  19-моддасига йўл-транспорт ҳодисаси иштирокчиси бўлган суғурта қилдирувчи томонидан ЙТҲ содир бўлгандан сўнг билдиришнома тузилган вақтдан уч иш куни давомида суғурталовчига билдиришномани ва бошқа тегишли ҳужжатларни топшириши лозимилиги ҳақида норма киритилмоқда. |
| **Тўлдирилмоқда** | **201-модда**. Йўл-транспорт ҳодисаси ҳақидаги билдиришномани ***расмийлаштириш*** учун асослар  Йўл-транспорт ҳодисаларини ҳуқуқни муҳофаза қилувчи органлар ходими иштирокисиз ихтиёрий равишда йўл-транспорт ҳодисаси ҳақидаги билдиришнома ***(бундан буён матнда билдиришнома деб юритилади)*** тузиш ***орқали расмийлаштириш*** бир вақтнинг ўзида қуйидаги ҳолатлар мавжуд бўлганда амалга оширилади:  йўл-транспорт ҳодисаси тан жароҳати етказиш билан боғлиқ бўлмаса;  йўл-транспорт ҳодисаси иккита транспорт воситаси (шу *қатори* тиркамали транспорт воситалари) тўқнашуви натижасида содир бўлса ҳамда зарар фақат ушбу транспорт воситаларига етказилган бўлса;  транспорт воситалари эгаларининг фуқаролик жавобгарлиги мажбурий суғурталанган бўлса;  йўл-транспорт ҳодисаси натижасида транспорт воситаси шикастланиши билан боғлиқ шароитлар, шикастланиш таърифи ва рўйхати йўл-транспорт ҳодисаси иштирокчилари ўртасида келишмов-чиликларни (низоларни) келтириб чиқармаса. | **201-модда.**Йўл-транспорт ҳодисаси ҳақидаги билдиришномани **тузиш** учун асослар  Йўл-транспорт ҳодисаларини ҳуқуқни муҳофаза қилувчи органлар ходими иштирокисиз ихтиёрий равишда йўл-транспорт ҳодисаси ҳақидаги билдиришнома тузиш бир вақтнинг ўзида қуйидаги ҳолатлар мавжуд бўлганда амалга оширилади:  йўл-транспорт ҳодисаси **натижасида жабрланувчига** **енгил** тан жароҳати **етказилиши** **ёҳуд йўл ҳаракатини тартибга солувчи воситалар ёки бошқа мол-мулк шикастланишига олиб келмаган бўлса;**  **йўл-транспорт ҳодисаси иштирокчиларидан (ҳайдовчилар) бири ўз айбига тўлиқ иқрор бўлса;**  **йўл-транспорт ҳодисасида пиёда иштирок этмаган бўлса;**  йўл-транспорт ҳодисаси иккита**дан ортиқ бўлмаган** транспорт воситаси (шу **жумладан** тиркамали транспорт воситалари) тўқнашуви натижасида содир бўл**ган** ҳамда зарар фақат ушбу транспорт воситаларига етказилган бўлса;  **йўл-транспорт ҳодисаси содир этилгунга қадар** транспорт воситалари эгаларининг фуқаролик жавобгарлиги мажбурий суғурталанган бўлса;  **йўл-транспорт ҳодисаси иштирокчиларининг (иккита транспорт воситасининг ҳайдовчилари) ҳайдовчилик гувоҳномаси, автомототранспорт воситаси рўйхатдан ўтказилганлиги тўғрисидаги гувоҳномаси, ишончнома (транспорт воситаси эгаси йўловчи сифатида кетаётган ёки ишончнома талаб этилмайдиган бошқа ҳоллар бундан мустасно) ва йўл варақаси бўлиб уларнинг муддати ўтмаган бўлса;**  **транспорт воситаларини бошқарган ва йўл-транспорт ҳодисасини содир этган ҳайдовчиларда мастлик ҳолати бўлмаса;**  **йўл-транспорт ҳодисаси натижасида транспорт воситаларининг шикастланиши билан боғлиқ ҳолатлар,** шунингдек транспорт воситаларининг шикастланган қисмлари рўйхати ва уларнинг таснифлари йўл-транспорт ҳодисаси иштирокчилари ўртасида келишмовчиликларни (низоларни) келтириб чиқармаса.  **Ушбу модданинг биринчи қисмида кўрсатилган ҳолатларнинг бирон-бири бўлмаган тақдирда тузилган йўл-транспорт ҳодисаси ҳақидаги билдиришнома ҳақиқий эмас деб ҳисобланади.**  **Йўл-транспорт ҳодисаси ҳақидаги билдиришнома ҳақиқий эмас деб ҳисобланганда ёки суғурталовчи томонидан иш кўриб чиқиш жараёнида айбдор тараф ўзгарган ҳолатларда (айбдорлик ҳолати видео ёзувлар, экспертиза хулосалари асосида яққол намоён бўлганда) суғурталовчи йўл-транспорт ҳодисаси ҳақидаги билдиришнома ва унга илова қилинган ҳужжатларни, шунингдек экспертиза хулосаларини (айбдор тараф ўзгарган ҳолатда) ўша куннинг ўзида ички ишлар органларига юборади.**  **Суғурталовчи томонидан йўл-транспорт ҳодисаси ҳақидаги билдиришномани кўриб чиқиш жараёнида йўл-транспорт ҳодисаси бўйича айбдор тараф ўзгарганда айбдорнинг айбини тасдиқловчи ҳужжатлар ва видео ёзувлар бўлмаган ҳолда ҳужжатларни ички ишлар органига юбориш ҳолати суғурталовчи суғурта товон тўлашни асоссиз равишда рад этган деб баҳоланади.** | Ўтган асрнинг 50 йилларидан бошлаб аксарият Европа давлатларида йўл ҳодисалари фақат европрокотол орқали расмийлаштирилади.  Бу йўл-транспорт ҳодисаларини ҳуқуқни муҳофаза қилиш органларига мурожаат қилмасдан осон расмийлаштириш имконини беради. Йўл-транспорт ҳодисаси ҳақидаги билдиришнома (европротокол) бланкаси жабрланган томонга суғурта полиси бўйича бадал олиш имконини беради. Мазкур ташаббус фуқароларнинг сарсон бўлишларининг олдини олади, бошқа ҳайдовчиларнинг ҳаракатланишга имкон беради.  Шу сабабли, ЙТҲ содир этилганда ҳуқуқни муҳофаза қилиш органлари ходими иштирокисиз, ортиқча қоғозбозликсиз, соддалаштирилган тартибда ҳайдовчилар ўзаро ярашганлиги ва айбига иқрорлиги муносабати билан йўл-транспорт ҳодисаси ҳақидаги билдиришномани расмийлаштириш орқали ҳал қилиш ҳамда маъмурий жавобгарликдан озод қилиш институтини жорий этиш таклиф этилмоқда.  Мазкур моддада йўл-транспорт ҳодисаси ҳақидаги билдиришномани тузиш асослари ҳамда билдиришнома ҳақиқий эмас деб топилганда ёки суғурталовчи томонидан билдиришномани кўриб чиқишда айбдор тараф ўзгарганда қандай ҳаракатлар амалга оширилиши ва ички ишлар органларига юбориш асослари кўрсатиб ўтилган.  Шунингдек, ушбу моддани иккинчи ўқишга тайёрлашда Олий Мажлиси Қонунчилик палатаси фракцияларининг депутатлари томонидан берилган таклифларга асосан таҳририй ўзгартиш ва тўлдиришлар киритилди.  (Масалан: МЖтКнинг  212-моддаси ёки 203-моддасидаги тартиблар ушбу моддага киритилди, яъни тузиш асослари билан рад этиш асослари бир-бирига мувофиқлаштирилди. Бунда норма соддалаштирилиб, ушбу моддада билдиришномани тузиш асослари ва ушбу асосларга зид бўлганда ушбу ҳужжатлар ҳақиқий эмас деб топилиши белгиланмоқда.  Бундан ташқари, агарда суғурталовчи ҳайдовчилардан билдиришномани қабул қилганидан сўнг билдиришномани тузиш асослари бузилганлиги аниқланиб уни ҳақиқий эмас деб топганда ёки ЙТХ айбдор тарафи ўзгариб қолганида айбдорни айбини яққол намоён қиладиган видео тасмалар, экспертиза хулосалари мавжуд бўлгандагини уни шу куни ўзида ички ишлар органларига қайтариб мумкинлиги белгиланмоқда.  Бу билан суғурта компаниялари асоссиз равишда ҳайдовчининг айбини тасдиқловчи ҳужжатлар бўлмаган ҳолда айбдор тараф ўзгарганлигини важ қилиб суғурта товонини тўлашдан бош тортиб ёки муддатларни суний равишда чўзиш мақсадида ички ишларга юбориши тақиқланмоқда. |
| **Тўлдирилмоқда** | **202-модда.**Йўл-транспорт ҳодисаси ҳақидаги билдиришномани тузиш тартиби  *Б*илдиришнома йўл-транспорт ҳодисасини содир этган ҳайдовчилар томонидан икки нусхада тўлдирилади.  *Б*илдиришнома уч иш куни мобайнида қуйидагиларни илова қилган ҳолда ҳайдовчиларнинг фуқаролик мажбуриятларини суғурталаган суғурталовчиларга тақдим этилади:  **Тўлдирилмоқда**  ҳайдовчиларнинг тўғридан-тўғри зарарни қоплаш тўғрисидаги аризаси;  йўл-транспорт ҳодисаси содир бўлган ёки унга яқин ҳудуддаги наркологик диспансерда ёки соғлиқни сақлаш органлари белгилаган туман ва шаҳар даволаш-профилактика муассасасида ҳайдовчиларнинг мастлик ҳолатини аниқлаш бўйича текширувдан ўтганлиги тўғрисидаги ***баённома*;**  йўл-транспорт ҳодисасини содир этган ҳайдовчиларнинг транспорт воситасини бошқариш ҳуқуқини берувчи ва транспорт воситалари ҳужжатлари*нинг* *нусхаси* ҳамда суғурта полисининг асли.  **Тўлдирилмоқда**  Мастлик ҳолатини текширувдан ўтказиш қиймати суғурталовчи томонидан мажбурий суғурта шартномаси бўйича ўрни қопланиши лозим бўлган зарар таркибига киритилади.  Билдиришнома ***расмийлаштирилганда*** йўл-транспорт ҳодисасини содир этган транспорт воситалари эгалари суғурталовчининг талабига кўра мазкур транспорт воситаларини кўрикдан ва (ёки) мустақил техник экспертизадан ўтказиш учун уч иш куни ичида тақдим этиши шарт.  Транспорт воситаларини эгалари суғурталовчини ёзма розилигисиз ёхуд суғурталовчи суғурта товонини тўлаш ёки уни рад этиш ҳақида қарор қабул қилган кунга қадар транспорт воситаларини таъмирлаши ёки утилизация қилиш***и* *тақиқланади.***  Суғурталовчи транспорт воситалари эгалари томонидан ушбу модданинг иккинчи қисмида белгиланган ҳужжатлар тақдим этилган кундан эътиборан **15 *иш куни*** давомида суғурта товонини тўлаш ёки уни рад этиш ҳақида қарор қабул қилади.  Йўл-транспорт ҳодисаси ҳақидаги билдиришнома ***расмийлаштирилганда*** жабрланувчига етказилган моддий зарар миқдори ушбу Қонуннинг  22-моддаси учинчи қисмида белгиланган миқдордан ошмаслиги *керак.* Бунда билдиришнома cуғурталовчига тақдим этилгандан сўнг етказилган моддий зарар миқдори ўзгарса, cуғурталовчи томонидан фақатгина суғурта суммасининг ушбу Қонуннинг  22-моддаси учинчи қисмида белгиланган миқдордан ортиқ бўлмаган қисми суғурта товони сифатида тўланади.  Йўл-транспорт ҳодисаси ҳақидаги билдиришномани *расмийлаштириш* ҳамда йўл-транспорт ҳодисасини содир этган ҳайдовчиларнинг мастлик ҳолатини аниқлаш тартиби Вазирлар Маҳкамаси томонидан белгиланади. | **202-модда.**Йўл-транспорт ҳодисаси ҳақидаги билдиришномани тузиш тартиби  **Йўл-транспорт ҳодисаси ҳақидаги билдиришнома** йўл-транспорт ҳодисасини содир этган ҳайдовчилар томонидан **ҳодиса содир бўлган вақтда шу жойнинг ўзида** икки нусхада тузилади.  **Йўл-транспорт ҳодисаси ҳақидаги** билдиришнома уч иш куни мобайнида қуйидагиларни илова қилган ҳолда ҳайдовчиларнинг фуқаролик мажбуриятларини суғурталаган суғурталовчиларга тақдим этилади:  **йўл-транспорт ҳодисаси (автотранспорт воситаларнинг тўқнашув жойи (ҳодиса жойи ўзгартирилмаган ҳолда), транспорт воситалар, техник шикастланган қисмлари)нинг фотосурати ва (ёки) видео ёзуви;**  ҳайдовчиларнинг тўғридан-тўғри зарарни қоплаш тўғрисидаги аризаси;  йўл-транспорт ҳодисаси содир бўлган ёки унга яқин ҳудуддаги наркологик диспансерда ёки соғлиқни сақлаш органлари белгилаган туман ва шаҳар даволаш-профилактика муассасасида ҳайдовчиларнинг мастлик ҳолатини аниқлаш бўйича текширувдан ўтганлиги тўғрисидаги **тиббий хулоса**;  йўл-транспорт ҳодисасини содир этган ҳайдовчиларнинг транспорт воситасини бошқариш ҳуқуқини берувчи ва транспорт воситалари ҳужжатлари ҳамда суғурта полисининг нусхалари **(суғурта полиси электрон (Е-полис) шаклда бўлган ҳолатлар бундан мустасно).**  **Юқорида кўрсатилган ҳужжатларни суғурталовчининг дастурий таъминоти (мобил илова) орқали юборилиши ҳам мумкин.**  Мастлик ҳолатини текширувдан ўтказиш қиймати суғурталовчи томонидан мажбурий суғурта шартномаси бўйича ўрни қопланиши лозим бўлган зарар таркибига киритилади.  **Йўл-транспорт ҳодисаси** **ҳақидаги** билдиришнома **тузган** транспорт воситалари эгалари суғурталовчининг талабига кўра мазкур транспорт воситаларини кўрикдан ва (ёки) мустақил техник экспертизадан ўтказиш учун уч иш куни ичида тақдим этиш**лар**и шарт.  Транспорт воситаларини эгалари суғурталовчини ёзма розилигисиз ёхуд суғурталовчи суғурта товонини тўлаш ёки уни рад этиш ҳақида қарор қабул қилган кунга қадар транспорт воситаларини таъмирлаш ёки утилизация қилиш**га** **ҳақли эмас.**  Суғурталовчи транспорт воситалари эгалари томонидан ушбу модданинг иккинчи қисмида белгиланган ҳужжатлар тақдим этилган кундан эътиборан  **ўн беш** **календарь кун** давомида суғурта товонини тўлаш ёки уни рад этиш ҳақида қарор қабул қилади.  Суғурталовчи транспорт воситаларини кўздан кечириш, мустақил экспертизани ташкил этиш ҳамда ўрни қопланиши лозим бўлган зарарнинг миқдорини белгилаш учун баҳолашни ташкил этиш ушбу модданинг 7-қисмида кўрсатилган муддат ичида амалга ошириши лозим.  Йўл-транспорт ҳодисаси ҳақидаги билдиришнома **тузилганда** жабрланувчига етказилган моддий зарар миқдори ушбу Қонуннинг 22-моддаси учинчи қисмида белгиланган миқдордан ошмаслиги **лозим**. Бунда **йўл-транспорт ҳодисаси ҳақидаги билдиришнома** cуғурталовчига тақдим этилгандан сўнг етказилган моддий зарар миқдори ўзгарса, cуғурталовчи томонидан фақатгина суғурта суммасининг ушбу Қонуннинг  22-моддаси учинчи қисмида белгиланган миқдордан ортиқ бўлмаган қисми суғурта товони сифатида тўланади.  Йўл-транспорт ҳодисаси ҳақидаги билдиришномани **тузиш** ҳамда йўл-транспорт ҳодисасини содир этган ҳайдовчиларнинг мастлик ҳолатини аниқлаш тартиби Вазирлар Маҳкамаси томонидан белгиланади. | Ушбу моддада йўл-транспорт ҳодисаси ҳақидаги билдиришномани тузиш тартиблари белгилаб берилмоқда.  Шуниндек, транспорт воситаси ҳайдовчиларининг ҳаракати, қандай тартибда билдиришнома тузиши, суғурталовчига ҳужжатларни тақдим этиш тартиби, суғурталовчи томонидан ишни кўриб чиқиш муддати, мастлик даражасини текшириш муддати кўрсатиб ўтилмоқда.  Шунингдек, ушбу моддани иккинчи ўқишга тайёрлашда Олий Мажлиси Қонунчилик палатаси фракцияларининг депутатлари томонидан берилган таклифларга асосан таҳририй ўзгартиш ва тўлдиришлар киритилди.  *(Масалан: ҳайдовчилар суғурта полиси электрон бўлганда суғурта компанияларига суғурта полисини нухсасини топширмаслиги ёки суғурта компанияларида махсус дастурий таъминоти (мобил иловаси) бўлганда ҳужжатларни электрон равишда суғурталовчига юбориши.*  *Суғурталовчи ҳайдовчилардан йўл-транспорт ҳақидаги билдиришномани қабул қилган кунидан барча ҳаракатларни ва экспертизаларни 15 кун ичида амалга ошириши ва суғурта товонини тўлаш ёки рад этиш ҳақидаги қарор қабул қилиши белгиланмоқда.*  *Бунда суғурталовчи қасддан суғурта товонини тўлаш муддатини чўзиш имкониятини бекор қилади).* |
| **Тўлдирилмоқда** | **Тўлдирилмоқда** | **~~20~~~~3~~~~-модда. Йўл-транспорт ҳодисаси ҳақидаги билдиришномани тузиш мумкин бўлмаган ҳолатлар~~**  **~~Қуйидаги ҳолатларда йўл-транспорт ҳодисаси ҳақидаги билдиришнома тузилиши мумкин эмас:~~**  **~~маъмурий ҳуқуқбузарлик тан жароҳати етказиш билан боғлиқ бўлса;~~**  **~~йўл-транспорт ҳодисасида пиёда иштирок этган бўлса;~~**  **~~йўл-транспорт ҳодисасида иккитадан ортиқ транспорт воситаси иштирок этган бўлса;~~**  **~~мажбурий суғурта шартномаси муддати ўтиб кетган бўлса;~~**  **~~йўл-транспорт ҳодисаси иштирокчиларининг бирида ҳайдовчилик гувоҳномаси, ишончнома (транспорт воситаси эгаси йўловчи сифатида кетаётган ёки ишончнома талаб этилмайдиган бошқа ҳоллар бундан мустасно), йўл варақаси бўлмаса ёки муддати ўтган бўлса;~~**  **~~ҳайдовчи транспорт воситасини маст ҳолда бошқариши натижасида йўл-транспорт ҳодисаси содир этилган бўлса;~~**  **~~йўл ҳаракатини тартибга солувчи воситалар ёки бошқа мол-мулк шикастланган бўлса.~~**  **~~Ушбу модданинг биринчи қисмида кўрсатилган ҳолатларда тузилган йўл-транспорт ҳодисаси ҳақидаги билдиришнома ҳақиқий эмас деб ҳисобланади.~~**  **~~Йўл-транспорт ҳодисаси ҳақидаги билдиришнома ҳақиқий эмас деб ҳисобланган ҳолатларда суғурталовчи йўл-транспорт ҳодисаси ҳақидаги билдиришнома ва унга илова қилинган ҳужжатларни ички ишлар органларига юборади.~~** | Мазкур моддадаги нормалар ушбу Қонун лойиҳаси билан киритилиши кўзда тутилган 201-моддасидаги нормаларни такорорлаётганлиги сабабли 203-моддаси лойиҳадан чиқариб ташланмоқда.  Шунингдек, йўл-транспорт ҳодисаси ҳақидаги билдиришномани тузиш мумкин бўлмаган ҳолатлар юзасидан нормалар 201-моддага иккинчи ва учинчи қисм сифатида киритилмоқда |
| **24-модда. Суғурталовчининг регресс тартибида талаб қилиш ҳуқуқи**  Суғурталовчи зарар етказган шахсга (суғурта қилдирувчига, фуқаролик жавобгарлиги мажбурий суғурта шартномаси бўйича суғурталанган бошқа шахсга) ўзи тўлаган суғурта тўлови миқдорида қуйидаги ҳолларда регресс тартибида талаб қилиш ҳуқуқига эга, агар:  ...  *(еттинчи хатбоши)*  **Тўлдирилмоқда**  ... | **24-модда. Суғурталовчининг регресс тартибида талаб қилиш ҳуқуқи**  Суғурталовчи зарар етказган шахсга (суғурта қилдирувчига, фуқаролик жавобгарлиги мажбурий суғурта шартномаси бўйича суғурталанган бошқа шахсга) ўзи тўлаган суғурта тўлови миқдорида қуйидаги ҳолларда регресс тартибида ***талаб*** қилиш ҳуқуқига эга, агар:  ...  *(еттинчи хатбоши)*  билдиришнома ***расмийлаштирилганда*** мастлик ҳолатини аниқлаш чорасини кўрмаган ёхуд суғурталовчига тақдим этилиши лозим бўлган ҳужжатларни узрли сабабларсиз ўз вақтида тақдим этмаган бўлса.  ...  **Тўлдирилмоқда** | **24-модда. Суғурталовчининг регресс тартибида талаб қилиш ҳуқуқи**  Суғурталовчи зарар етказган шахсга (суғурта қилдирувчига, фуқаролик жавобгарлиги мажбурий суғурта шартномаси бўйича суғурталанган бошқа шахсга) ўзи тўлаган суғурта тўлови миқдорида қуйидаги ҳолларда регресс тартибида **даъво** қилиш ҳуқуқига эга, агар:  ...  *(еттинчи хатбоши)*  **мазкур шахсйўл-транспорт ҳодисаси ҳақидаги** билдиришнома **тузилганда 4 соат ичида** мастлик ҳолатини аниқлаш чорасини кўрмаган ёхуд суғурталовчига тақдим этилиши лозим бўлган ҳужжатларни узрли сабабларсиз ўзвақтида тақдимэтмаган бўлса;  *~~(еттинчи хатбоши)~~* **~~суғурта ҳодисаси мазкур шахс транспорт воситасидан мажбурий суғурта шартномасида назарда тутилмаган аниқ даврда фойдаланаётганда содир бўлган бўлса (транспорт воситасидан мажбурий суғурта шартномасида назарда тутилган даврда фойдаланиш шарти билан мажбурий суғурта шартномаси тузилганда). Бунда суғурталовчи мазкур шахсдан суғурта ҳодисасини кўриб чиқишда қилинган харажатларни қоплашни ҳам талаб қилишга ҳақлидир.~~** | Қонунчилик техникаси ва амалиётига мувофиқ тушунчалар тўғри талқин қилиниши учун “талаб” деган сўз “даъво” деган сўзга алмаштирилмоқда.  Йўл-транспорт ҳодисасига алоқадор транспорт воситалари эгалари томонидан ЙТҲни давлат йўл ҳаракати хавфсизлиги хизмати ходими иштирокисиз расмийлаштиришда белгиланган талабларни бузганлик учун ҳуқуқий оқибат келтириб чиқарадиган механизмни жорий этиш мақсадида ушбу Қонуннинг 24-моддасига қўшимча киритилмоқда.  Шунингдек, ушбу моддани иккинчи ўқишга тайёрлашда қонунчилик амалиёти ва техникасига мувофиқ таҳририй ўзгартириш киритилди.  Мазкур хатбоши қонун лойиҳаси предметига тааллуқли бўлмаганлиги учун ва лойиҳани ишлаб чиқишга асос бўлган 2020 йилдаги Давлат дастурининг 56-бандида кўрсатилмаганлиги учун лойиҳадан чиқариб ташланмоқда. |

|  |  |
| --- | --- |
|  |  |