1. Ўзбекистон Республикаси Президентининг 2020 йил 3 апрелдаги “Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида”ги ПФ-5978-сонли Фармонининг 11-бандига асосан молиявий қийинчиликларга дуч келган тадбиркорларнинг кредит қарздорликларини 2020 йилнинг 1 октябрига қадар кечиктириш вазифаси берилган бўлиб, кредит муддатлари кечиктирилган тадбиркорлик субъектлари томонидан карантин муддати тугагандан сўнг, кредит шартномасига киритилган ўзгартиришлар сабабли қўшимча харажат қилишларига тўғри келади.

*Мисол учун* **1 млрд.сўм** *миқдорида кредит ажратилган тадбиркорлик субъекти кредит муддати 6 ойга кечиктирилганда нотариус харажати-***1 млн-1 млн 200 минг.сўм** *миқдорида. Суғурта харажати банк томонидан таъминот сифатида қабул қилинаётган кўчмас ва кўчар мулкларнинг ўртача 0.8% миқдорида суғурта харажатлари ўртача* **6 млн.сўмни** *ташкил қилади. Тадбиркорлик субъекти томонидан ўртача нотариус ва суғурта харажатлари***7 млн.сўмни** *ташкил этади.*

Ўз навбатида, ушбу ҳолатлар тадбиркорларга қўшимча харажатларни келтириб чиқаради. Шунга кўра, Адлия вазирлиги ва суғурта ташкилотлари томонидан тадбиркорларга имтиёз бериш масаласини кўриб чиқиш таклиф этилади.

1. Ўзбекистон Республикаси Президентининг 2020 йил 1 майдаги   
   "Аҳолини уй-жой шароитини яхшилаш ҳамда ипотека кредити бозорини янада кенгайтиришга оид қўшимча чора-тадбирлар тўғрисида" ПҚ-4701-сонли Қарорининг 10-бандига асосан 2020 йил 1 майдан 31 декабрга қадар Тадбиркорлик фаолиятини қўллаб-қувватлаш давлат жамғармаси томонидан хусусий пудрат ташкилотларига янги тартиб доирасида шаҳар ва қишлоқ жойлардан 4 ва ундан юқори қаватли ҳамда Тошкент шаҳрида 7 ва ундан юқори қаватли кўп квартирали уй-жойлар қуриш учун ажратилган тижорат банкларининг миллий валютадаги кредитлари бўйича кредит суммасининг  
   50 фоизигача, бироқ 8 миллиард сўмдан ошмаган миқдорда кафиллик ва фоиз ставкаси Ўзбекистон Республикаси Марказий банкининг асосий ставкасининг 1,75 бараваридан ошмайдиган ва суммаси 20 миллиард сўмдан ортиқ бўлмаган кредитлар бўйича фоиз ставкасининг Марказий банк асосий ставкасидан ошадиган, бироқ 10 фоиз пунктдан кўп бўлмаган қисмини қоплаш учун конпенсация берилиши белгиланган.

Бунда, кафиллик ва конпенсациялар Ўзбекистон Республикаси Молия вазирлиги, Иқтисодий тараққиёт ва камбағалликни қисқартириш вазирлиги ҳамда Қурилиш вазирлиги томонидан квартира бир квадрат метрининг тегишли ҳудуддаги ўртача бозор қиймати ҳамда 2-хонали, 3 ва ундан кўп хонали квартиралар майдонининг белгиланган меъёрларини инобатга олган ҳолда кўп квартирали уй-жойлар қурилганда берилиши кўрсатилган.

Меъёр талабларига кўра, 2 хонали квартираларнинг умумий майдони 45м2 ,3 хонали квартираларнинг умумий майдони 58м2 ни ташкил этиши белгиланган. Фарғона вилоятида хусусий пудрат ташкилотлари томонидан ҳудудларда қурилаётган кўп қаватли уй-жойларнинг умумий майдони меъёр талабларидан юқори бўлганлиги сабабли, жамғарманинг имтиёзларидан фойдаланиш имконияти чекланмоқда.

Шунга кўра, меъёр талабларини қайта кўриб чиқиш таклиф этилади.

1. Ўзбекистон Республикаси Президентининг 2019 йил 28 ноябрдаги “Ипотека кредити механизмларини такомиллаштиришга оид қўшимча чора-тадбирлар тўғрисида”ги ПФ-5886-сонли Фармонининг 5-бандига асосан Ўзбекистон Республикаси Молия вазирлиги Марказий банки билан биргаликда икки ой муддатда янги тартибга мувофиқ кўп квартирали уй-жойларда квартиралар сотиб олишга ипотека кредитлари бериш концепциясини ҳамда потенциал қарз олувчиларга қўйиладиган талабларни ишлаб чиқиш бўйича топшириқ берилган бўлиб, ишлаб чиқилган концепциянинг 5-бандида Молия вазирлигининг банкларга ажратилган молиявий маблағлари ва банкларнинг қарз олувчиларга ажратилган ипотека кредитлари аннуитет усулида берилиши кўрсатилган.

Аввалги йилларда дифференциал шаклда тақдим этилган кредитлар аҳолига қулайликлар яратган. Мисол учун, дифференциал кредит бўйича  
15 йил муддатга берилган 200 млн.сўмлик кредитни сўндириш учун жами 488,3 млн.сўм миқдорида тўланган бўлса, аннуитет шаклда 15 йил муддатга берилган 200 млн.сўмлик кредитни сўндириш учун 609 млн.сўм тўланиши лозим бўлади.

Шунга кўра, бозор томойиллари асосида янги тартиб бўйича берилаётган ипотека кредитларини қарздорнинг танлови асосида у ёки бу шаклда берилиши таклиф этилади.