Лойиҳа

**ЎЗБЕКИСТОН**

**РЕСПУБЛИКАСИНИНГ ҚОНУНИ**

**«Фазовий маълумотлар тўғрисида»**

**1-боб. Умумий қоидалар**

**1-модда. Ушбу Қонуннинг мақсади**

Ушбу Қонуннинг мақсади фазовий маълумотлар соҳасидаги муносабатларни тартибга солишдан иборат.

**2-модда. Фазовий маълумотлар тўғрисидаги қонун ҳужжатлари**

Фазовий маълумотлар тўғрисидаги қонун ҳужжатлари ушбу Қонун ва бошқа қонун ҳужжатларидан иборатдир.

Агар Ўзбекистон Республикасининг халқаро шартномасида Ўзбекистон Республикасининг фазовий маълумотлар тўғрисидаги қонун ҳужжатларида назарда тутилганидан бошқача қоидалар белгиланган бўлса, халқаро шартнома қоидалари қўлланилади.

**3-модда. Асосий тушунчалар**

Ушбу Қонунда қуйидаги асосий тушунчалар қўлланилади:

**фазовий объектлар** – жойлашган ерини белгиланган фазовий-вақт координаталари тизимида аниқлаш мумкин бўлган табиий объектлар, сунъий ва бошқа объектлар (шу жумладан бинолар, иншоотлар), шунингдек табиий осмон жисмлари;

**фазовий** **маълумотлар** – фазовий объектлар тўғрисидаги маълумотлар, шу жумладан уларнинг шакли, жойлашуви ва бошқа хоссаларини ўз ичига олган ахборотлар;

**фазовий маълумотлар метамаълумотлари (бундан буён - метамаълумотлар)** – фазовий маълумотларнинг мазмунини ва бошқа хусусиятларини таърифлаш имконини берадиган, шунингдек улар билан боғлиқ фазовий объектларни идентификация қилиш ва излаш учун зарур бўлган маълумотлар;

**фазовий маълумотлар (метамаълумотлар)га ишлов бериш** – фазовий маълумотлар (метамаълумотлар)ни яратиш, йиғиш, тизимлаштириш, сақлаш, тўлдириш, визуаллаштириш, ишлатиш, тақдим этиш, тарқатиш, бериш ва йўқ қилиш бўйича битта ёки бир нечта ҳаракатлар йиғиндисини.

**4-модда. Ушбу Қонуннинг асосий принциплари**

Ушбу Қонуннинг асосий принциплари қуйидагилардан иборат:

қонунийлик;

фазовий маълумотларнинг аниқлиги ва ишончлилиги;

базавий фазовий маълумотларнинг очиқлиги ва улардан фойдаланилиши мумкинлиги;

фазовий маълумотларнинг ҳимояланганлиги.

**5-модда. Қонунийлик принципи**

Фазовий маълумотлар соҳасидаги муносабатлар Ўзбекистон Республикасининг Конституцияси, ушбу Қонун ва бошқа қонун ҳужжатларига мувофиқ амалга оширилиши лозим.

**6-модда. Фазовий маълумотларнинг аниқлиги ва ишончлилиги принципи**

Фазовий маълумотларнинг аниқлиги ва ишончлилиги:

давлат геодезик, нивелир ва гравиметрик тармоқларининг ишлаш ҳолатида сақлаб турилиши;

давлат топографик хариталарининг барча масштаб қаторини картографик мониторинг қилиш ва узлуксиз янгилаш тизими жорий этилиши;

давлат ахборот ресурслари ва янги базавий фазовий маълумотларни яратишда қабул қилинган координаталар тизимидан ва мавжуд базавий фазовий маълумотлардан фойдаланилиши;

базавий ва соҳага оид фазовий маълумотлар ва метамаълумотларнинг доимий мониторинги, илмий-техник экспертизаси ва назоратини амалга оширилиши ҳисобига таъминланади.

**7-модда. Базавий фазовий маълумотларнинг очиқлиги ва улардан фойдаланилиши мумкинлиги принципи**

Базавий фазовий маълумотларнинг очиқлиги ва улардан фойдаланилиши мумкинлиги:

базавий фазовий маълумотларнинг таркибида давлат сирини, шунингдек қонунчиликка мувофиқ фойдаланилиши чекланган бошқа ахборотни ташкил қиладиган маълумотларнинг йўқлиги;

фойдаланувчиларнинг базавий фазовий маълумотлардан, жумладан умумий фойдаланиладиган телекоммуникациялар тармоқлари ҳамда жаҳон Интернет ахборот тармоғи орқали эркин фойдалана олиши ҳисобига таъминланади.

**8-модда. Фазовий маълумотларнинг ҳимояланганлиги принципи**

Фазовий маълумотларга ишлов бериш уларнинг ҳимояланганлиги юзасидан белгиланадиган қонунчилик талабларига мувофиқ амалга оширилиши лозим.

Қонунга ҳилоф равишда ишлатилганда мулкдорига, эгасига, фойданувчисига ва бошқа шахсга зарар етказиши мумкин бўлган барча фазовий маълумотлар ва метамаълумотлар ҳимоя қилиниши керак.

Фазовий маълумотлар ва метамаълумотлар:

шахс, жамият ва давлат хавфсизлигига бўлган таҳдидларнинг олдини олиш;

қонунчиликда белгиланган ҳолларда уларнинг махфийлигини сақлаб қолиш;

уларнинг бузиб кўрсатилиши ва сохталаштирилишининг олдини олиш мақсадида ҳимоя қилинади.

**2-боб. Фазовий маълумотлар сохасида давлат бошқаруви**

**9-модда. Фазовий маълумотлар соҳасида давлат сиёсатининг асосий йўналишлари**

Фазовий маълумотлар соҳасида давлат сиёсатининг асосий йўналишлари қуйидагилардан иборат:

фазовий маълумотлар соҳасида давлат дастурлари ва бошқа дастурларни ишлаб чиқиш ва амалга ошириш;

давлат ва хўжалик бошқаруви органлари, маҳаллий давлат ҳокимияти органлари, фазовий маълумотларга ишлов бериш ҳуқуқига эга бўлган шахсларнинг фазовий маълумотлар соҳасидаги фаолиятини мувофиқлаштириш;

миллий манфаатларда фойдаланиладиган фазовий маълумотларни яратиш ва уларга ишлов бериш нормалари ва стандартларини бирхиллаштириш;

Фазовий маълумотларнинг миллий инфратузилмасини ривожлантириш;

Давлат ва хўжалик бошқаруви органларининг фаолиятига унинг самарадорлигини ва шаффофлигини ошириш мақсадида юқори технологик геофазовий алгоритмлар ва механизмларни татбиқ этиш;

Базавий фазовий маълумотларнинг, метамаълумотларнинг барча манфаатдор субъектлар учун очиқлиги ва фойдаланилиши имкониятларини таъминлаш;

Халқаро хамкорликни ривожлантириш.

**10-модда. Ўзбекистон Республикаси Вазирлар Маҳкамасининг фазовий маълумотлар соҳасидаги ваколатлари**

Ўзбекистон Республикаси Вазирлар Маҳкамаси:

фазовий маълумотлар соҳасидаги ягона давлат сиёсатининг амалга оширилишини таъминлайди;

фазовий маълумотлар соҳасидаги давлат дастурларини тасдиқлайди ва уларнинг ижросини таъминлайди;

Фазовий маълумотларнинг миллий инфратузилмасини юритиш тартибини белгилайди;

оммавий фойдаланиш учун очиқ бўлган фазовий мълумотлар рўйхатларини белгилайди;

Фазовий маълумотларнинг миллий инфратузилмаси бўйича Мувофиқлаштирувчи кенгашни ташкил қилиш тартибини ва унинг таркибини тасдиқлайди.

Ўзбекистон Республикаси Вазирлар Маҳкамаси қонун ҳужжатларига мувофиқ бошқа ваколатларни ҳам амалга ошириши мумкин.

**11-модда. Фазовий маълумотлар соҳасидаги махсус ваколатли давлат органи ваколатлари**

Ўзбекистон Республикаси Давлат солиқ қўмитаси ҳузуридаги Кадастр агентлиги фазовий маълумотлар соҳасидаги махсус ваколатли давлат органидир (бундан буён - махсус ваколатли давлат органи).

Махсус ваколатли давлат органи:

фазовий маълумотлар соҳасидаги ягона давлат сиёсатини шакллантириш ва амалга оширишда иштирок этади;

фазовий маълумотлар соҳасидаги давлат ва мақсадли дастурлар лойиҳаларини ишлаб чиқади ва Ўзбекистон Республикаси Вазирлар Маҳкамасига киритади;

давлат органларининг, юридик ва жисмоний шахсларнинг фазовий маълумотларга ишлов бериш Фазовий маълумотлар миллий инфратузилмасини ривожлантириш соҳасидаги фаолиятини мувофиқлаштиради;

фазовий маълумотлар соҳасида давлат ва мақсадли дастурларнинг бажарилишини таъминлайди;

Фазовий маълумотлар миллий инфратузилмасини ривожлантириш билан боғлиқ ишларнинг амалга оширилишини таъминлайди;

базавий фазовий маълумотларга ишлов беришни, Фазовий маълумотлар миллий инфратузилмаси геопорталини яратиш ва ишлатиш бўйича ишларни амалга оширади;

илмий-тадқиқот, тажриба-конструкторлик ва тажриба-технолологик ишларни бажаради, фазовий маълумотлар соҳасида техник ва дастурий воситалар яратилишини таъминлайди;

фазовий маълумотлар соҳасидаги норматив ҳужжатларни ишлаб чиқади ҳамда тасдиқлайди;

фазовий маълумотлар соҳасидаги норматив-ҳуқуқий ҳужжатларни ўз ваколатлари доирасида ишлаб чиқади ҳамда тасдиқлайди;

фазовий маълумотларга ишлов бериш жараёнлари устидан назоратни амалга оширади;

йиллик ҳисоботларни тайёрлаш ва уларнинг Ўзбекистон Республикаси Вазирлар Маҳкамасига тақдим этилишини таъминлайди;

Ўзбекистон Республикасининг халқаро шартномаларига мувофиқ фазовий маълумотлар соҳасида халқаро ҳамкорликни амалга оширади.

Махсус ваколатли давлат органи қонун ҳужжатларига мувофиқ бошқа ваколатларни ҳам амалга ошириши мумкин.

**12-модда. Ўзбекистон Республикаси Мудофаа вазирлигининг фазовий маълумотлар соҳасидаги ваколатлари**

Ўзбекистон Республикаси Мудофаа вазирлиги:

фазовий маълумотлар соҳасида ягона давлат сиёсатини шакллантириш ва амалга оширишда, Фазовий маълумотлар миллий инфратузилмасини ривожлантиришда иштирок этади;

фазовий маълумотлар соҳасида давлат дастурларини ишлаб чиқиш ва бажаришда иштирок этади;

махсус ваколатли давлат органи, шунингдек фазовий маълумотларга ишлов бериш ҳуқуқига эга бўлган бошқа давлат органлари ва шахслар билан ҳамкорликда қонун ҳужжатларига мувофиқ миллий хавфсизликни ва давлат мудофаасини таъминлаш мақсадида фазовий маълумотларни, Фазовий маълумотларнинг миллий инфратузилмаси техник ва дастурий воситаларини яратишни ташкил қилади.

Ўзбекистон Республикаси Мудофаа вазирлиги қонун ҳужжатларига мувофиқ бошқа ваколатларни ҳам амалга ошириши мумкин.

**13-модда. Давлат ва хўжалик бошқаруви органларининг фазовий маълумотлар соҳасидаги ваколатлари**

Давлат ва хўжалик бошқаруви органлари, шу жумладан маҳаллий давлат ҳокимияти органлари:

фазовий маълумотлар соҳасида ягона давлат сиёсатини шакллантириш бўйича таклифлар ишлаб чиқишда ва киритишда иштирок этади ҳамда унинг амалга оширилиши таъминлайди;

фазовий маълумотлар, Фазовий маълумотлар миллий инфратузилмасини ривожлантириш соҳасида давлат дастурлари ва мақсадли дастурларни ишлаб чиқиш ва бажаришда иштирок этади;

фазовий маълумотлар, Фазовий маълумотлар миллий инфратузилмасини ривожлантириш соҳасида тегишли тармоққа оид ва ҳудудий дастурларни ишлаб чиқиш ва бажаришда иштирок этади;

махсус ваколатли орган билан ҳамкорликда тегишли тармоқ учун соҳага оид маълумотларни ишлаб чиқишни ташкил қилади;

махсус ваколатли давлат органига долзарб базавий фазовий маълумотлар ва метамаълумотларнинг тақдим этилишини таъминлайди;

соҳага оид очиқ фазовий маълумотлардан фойдаланилишини таъминлайди;

тегишли тармоқ ёки ҳудуд учун соҳага оид фазовий маълумотлар сақловчиси функцияларини бажаради;

махсус ваколатли давлат органи билан ҳамкорликда тармоққа оид геоахборот ресурсларини ишлаб чиқариш, Фазовий маълумотлар миллий инфратузилмасининг тегишли геопорталларини яратиш ва сақлаб туриш бўйича ишларни ташкил қилади.

Давлат органлари қонун ҳужжатларига мувофиқ бошқа ваколатларни ҳам амалга ошириши мумкин.

**3-боб. Ўзбекистон Республикаси Фазовий маълумотлар миллий инфратузилмаси**

**14-модда. Ўзбекистон Республикаси Фазовий маълумотлар миллий инфратузилмасининг таърифи**

Ўзбекистон Республикаси Фазовий маълумотларнинг миллий инфратузилмаси (Фазовий маълумотларнинг миллий инфратузилмаси) ­­– ташкилий тузилма, илмий-техника сиёсати, техник ва дастурий воситалар, базавий ва соҳага оид фазовий маълумотлар, метамаълумотлар ҳамда метамаълумотлар базаларини, фазовий маълумотлар сервисларини, норматив-ҳуқуқий ҳужжатларни, шунингдек техник жиҳатдан тартибга солиш соҳасидаги норматив ҳужжатларни, халқаро стандартларни ўз ичига оладиган, Ўзбекистон Республикаси ҳудудида фойдаланилиши мумкин бўлган фазовий маълумотларни ишлаб чиқиш, янгилаш, уларга ишлов бериш, уларни сақлаш, бериш, интеграциялаш ҳамда улардан фойдаланиш масалаларига доир Ўзбекистон Республикаси давлат стандартларини ўз ичига оладиган тизим.

**15-модда. Фазовий маълумотлар миллий инфратузилмасини юритиш тартиби**

Фазовий маълумотларнинг миллий инфратузилмасини юритиш тартиби:

Фазовий маълумотларнинг миллий инфратузилмаси фазовий маълумотлари ва метамаълумотларига ишлов бериш тартибини бошқарадиган;

махсус фазовий маълумотларга ишлов бериш ҳуқуқига эга бўлган шахсларнинг ваколатли давлат органи билан ҳамкорлик қилиши тартибини бошқарадиган;

махсус ваколатли давлат органи фаолиятини тартибга соладиган;

тегишли давлат органлари ҳамда фазовий маълумотларга ишлов бериш ҳуқуқига эга бўлган шахслар томонидан ишлов бериладиган базавий ва соҳага оид фазовий маълумотлар турларини белгилайдиган;

Фазовий маълумотлар миллий инфратузилмаси фазовий маълумотлари, метамаълумотлари, техник ва дастурий воситаларининг интероперабельности(поменять???) лигига талабларни белгилайдиган;

Фазовий маълумотларнинг миллий инфратузилмасини ривожлантириш бўйича ишлар ҳолати ҳақида йиллик ҳисоботнинг тузилмаси, мазмуни, уни тайёрлаш тартиби ва Ўзбекистон Республикаси Вазирлар Маҳкамасига тақдим этиш муддатларини белгилайдиган қоидаларни ўз ичига олади.

**16-модда. Фазовий маълумотлар миллий инфратузилмасининг геопорталлари тармоғи**

Фазовий маълумотлар миллий инфратузилмаси таркибида қуйидаги фазовий маълумотлар сервисларини таклиф этувчи геопорталлар тармоғи яратилади ва махсус ваколатли давлат органи томонидан хизмат кўрсатилади:

ахборот тармоқларида фазовий маълумотларни аниқлашни таъминлайдиган излаш ва фазовий маълумотлар сервисларини;

фазовий маълумотларни, геофазовий объектлар тавсифлари ва метамаълумотлар мазмуни ҳақида ахборотни кўриб чиқишни;

фазовий маълумотларни тўғридан-тўғри олишни ва улардан нусха кўчиришни таъминлайдиган фойдаланиш имкониятларини;

фазовий маълумотлар координаталарини битта координаталар тизимидан ёки картографик проекциядан бошқасига трансформация қилишни таъминлайдиган координаталар билан операцияларни.

Геопорталлар тармоғи Фазовий маълумотлар миллий инфратузилмаси геопорталини, шунингдек давлат органлари геопорталини ўз ичига олади..

Фазовий маълумотлар миллий инфратузилмаси геопорталида ушбу Қонунга мувофиқ фазовий маълумотлар сақловчилари томонидан тақдим этилган базавий фазовий маълумотлар ва метамаълумотлар жойлаштирилади.

Давлат органлари геопорталларида соҳага оид фазовий маълумотлар ҳамда давлат органлари томонидан тармоққа оид вазифаларни амалга ошириш учун яратилган метамаълумотлар жойлаштирилади.

**17-модда. Фазовий маълумотлар миллий инфратузилмасини ривожлантириш бўйича фаолиятни мувофиқлаштириш**

Фазовий маълумотлар миллий инфратузилмасини ривожлантириш бўйича фаолиятни мувофиқлаштириш мақсадида махсус ваколатли давлат органи қошида Фазовий маълумотлар миллий инфратузилмаси бўйича Мувофиқлаштирувчи кенгаш (бундан буён - Мувофиқлаштирувчи кенгаш) ташкил этилади.

Мувофиқлаштирувчи кенгаш юридик шахс мақомига эга бўлмаган коллегиал орган ҳисобланади.

Мувофиқлаштирувчи кенгаш Фазовий маълумотлар миллий инфратузилмасини яратиш, амал қилиши ва ривожлантириш бўйича давлат сиёсатини амалга оширишда маслаҳат-кенгаш функциясини бажаради.

Мувофиқлаштирувчи кенгаш давлат органлари, илмий-тадқиқот ташкилотлари, олий ўқув юртлари ва фуқаролик жамияти институтлари томонидан тайинланган вакиллардан иборат.

**4-боб. Фазовий маълумотларга ишлов бериш**

**18-модда. Фазовий маълумотларга ишлов бериш билан боғлиқ ишлар турлари**

Фазовий маълумотларга ишлов бериш билан боғлиқ ишлар қуйидаги турларга ажратилади:

фазовий маълумотлар ва метамаълумотларни яратиш, янгилаш, ишлов бериш, сақлаш тақдим этиш ва ишлатиш;

турли хил аҳамиятга эга фазовий маълумотлар ва геоахборот тизимлари сервисларини ишлаб чиқиш ва тақдим этиш;

техник ва дастурий воситаларни яратиш;

геопорталларни яратиш ва уларнинг ишлашини таъминлаш;

фазовий маълумотлар ва метамаълумотлар сифатининг илмий-техник экспертизасини ўтказиш;

фазовий маълумотлар базалари, метамаълумотлар базалари ва каталоглари, фазовий маълумотлар, геоахборот тизимлари, геопорталлар ва фазовий маълумотлар соҳасидаги бошқа техник ва дастурий воситалар сервисларини яратиш бўйича илмий-тадқиқот, тажриба-технологик ва тажриба-конструкторлик ишларини бажариш;

фазовий маълумотлар соҳасидаги норматив ҳужжатларни ишлаб чиқиш, фазовий маълумотларни, фазовий маълумотлар ва метамаълумотлар сервисларини интеграциялаш ва ишлатиш;

Фазовий маълумотлар миллий инфратузилмасининг амал қилиши ва ривожлантирилишини таъминлаш мақсадида бошқа маҳсулотларни яратиш ва (ёки) ишларни бажариш.

**19-модда. Базавий, соҳага оид фазовий маълумотлар ва метамаълумотлар**

Фазовий маълумотлар базавий ва соҳага оид фазовий маълумотларга ажратилади.

Базавий фазовий маълумотлар – фазовий маълумотларга ишлов бериш жараёнлари учун бир хил рақамли координата-фазовий асосни ташкил қиладиган, ҳамма фойдалана оладиган фазовий маълумотлар тури;

Базавий фазовий маълумотлар қуйидаги фазовий объектлар ҳақидаги маълумотларни ўз ичига олади:

фазовий маълумотларнинг координата-фазовий асоси;

Ўзбекистон Республикасининг Давлат чегараси, маъмурий-ҳудудтй бирликлар чегаралари;

гидрографик объектлар ва гидротехник иншоотлар;

саноат, қишлоқ хўжалиги объектлари ва ижтимоий-маданий объектлар;

бинолар ва иншоотлар;

автомобиль йўллари;

темир йўллар;

магистраль қувурлар;

муҳандислик коммуникациялари;

аэропортлар, дарё бандаргоҳлари;

ўсимлик қопламалари ва тупроқлар;

ер участкалари чегаралари;

муҳофаза қилинадиган табиий ҳудудлар ва маданий мерос объектлари;

аҳоли пунктларининг режалаштириш элементлари чегаралари ва зоналаштириш объектлари, шунингдек шаҳар чети зоналари;

муҳофаза қилинадиган зоналар ҳамда ҳудудларнинг фойдаланишнинг алоҳида шартлари амал қиладиган зоналар;

аҳоли пунктлари ҳудудида ва ундан ташқарида кўчалар ва объектлар манзиллари реестрлари;

географик объектлар номлари;

релъеф моделлари (жой рельефи?);

ортофотохариталар, аэро- ва космик суратлар ва Ерни масофадан зондлар бўйича ишлар натижалари.

Базавий фазовий маълумотларда давлат сирини ҳамда қонун томонидан муҳофаза қилинадиган бошқа сирларни, шунингдек қонун ҳужжатларига мувофиқ фойдаланилиши чекланган бошқа ахборотни ташкил қиладиган маълумотлар бўлмаслиги лозим.

Базавий фазовий маълумотлар, уларнинг таркиби ва мазмуни, уларнинг метамаълумотларига талаблар Фазовий маълумотлар миллий инфратузилмасини юритиш тартиби ҳамда бошқа ҳужжатлар билан белгиланади.

Соҳага оид фазовий маълумотларга базавий фазовий маълумотлар асосида ёки маълумотларнинг мустақил тўпламлари сифатида яратиладиган барча фазовий маълумотлар турлари киради.

Метамаълумотлар ва метамаълумотлар базалари фазовий маълумотлар ва фазовий маълумотлар сервисларининг таркиби, тузилмаси, сифати, ишончлилиги, ҳудудий қамрови, функциялари, улардан фойдаланиш шартлари ҳақидаги, шунингдек фазовий маълумотлар тўпламлари ва сервисларидан фойдаланишни чеклаш шартлари, фазовий маълумотлар ишлаб чиқарувчиси, уларнинг яратилиши вақти, янгилаш даврийлиги ҳақидаги маълумотнома тусидаги ахборотни ўз ичига олади ҳамда бошқа маълумотнома тусидаги ахборотларни ҳам ўз ичига олиши мумкин.

Метамаълумотларга ишлов бериш фазовий маълумотлар тўпламлари ва сервислари бўйича Фазовий маълумотлар миллий инфратузилмасини юритиш тартибига мувофиқ амалга оширилади.

Давлат органларининг буюртмаси бўйича яратилган фазовий маълумотлар давлат мулки ҳамда Фазовий маълумотлар миллий инфратузилмасининг таркибий қисмидир.

Фазовий маълумотларга ишлов бериш Ўзбекистон Республикасида фойдаланиш учун қабул қилинган координаталар тизимларига мувофиқ, Фазовий маълумотлар миллий инфратузилмасини юритиш тартибида белгиланган тартиб бўйча амалга оширилади.

**20-модда. Фазовий маълумотлар ва метамаълумотларни тақдим этиш**

Фазовий маълумотлар ва метамаълумотлар давлат органларига уларнинг ўз ваколатларини амалга ошириши учун бепуллик асосида, бошқа фойдаланувчиларга эса – махсус ваколатли давлат органи Ўзбекистон Республикаси Молия вазирлиги билан келишган ҳолда ўрнатадиган миқдорлардаги ҳақ эвазига тақдим этилади.

Давлат органлари, тегишли фазовий маълумотларга ишлов бериш ҳуқуқига эга шахслар Фазовий маълумотлар миллий инфратузилмасини юритиш тартибида белгиланган ҳолларда фазовий маълумотлар ва метамаълумотлардан фойдаланишга чеклов қўйиш ҳуқуқига эга. Базавий фазовий маълумотлар фойдаланувчиларга Фазовий маълумотлар миллий инфратузилмаси геопортали сервисларидан, “Электрон ҳукумат” тизимининг идоралараро интеграллашган платформасидан фойдаланган ҳолда ёхуд базавий фазовий маълумотларни фойдаланувчиларга Фазовий маълумотлар миллий инфратузилмасини юритиш тартибига мувофиқ ҳамда махсус ваколатли давлат органи билан келишилган ҳолда фойдаланувчиларга бериш орқали тақдим этилиши мумкин.

Базавий фазовий маълумотларни ишлаб чиқувчилари базавий фазовий маълумотларни махсус ваколатли давлат органига тақдим этиши шарт.

Фазовий маълумотлар миллий инфратузилмасини юритиш тартибига мувофиқ, тегишли базавий фазовий маълумотларга ишлов бериш учун масъул давлат органлари махсус ваколатли давлат органига:

фазовий маълумотлар сервисларидан фойдаланишга рухсат бериш;

фазовий маълумотларни келишилган форматда ва сифатда бериш орқали тақдим этади.

Махсус ваколатли давлат органи:

фазовий маълумотларга метамаълумотларни қабул қилиб олиш ва назорат этишни ҳамда уларни Фазовий маълумотлар миллий инфратузилмаси геопорталига жойлаштиришни;

геоахборот тизимларида мавжуд, давлат хизматлари кўрсатиш учун зарур маълумотларни, ресурслар ва маълумотлар базалари ҳақида ахборотни “Электрон ҳукумат” тизимининг идоралараро интеграцион платформасига тақдим этишни;

базавий фазовий маълумотларни қабул қилиб олиш ва назорат қилишни ҳамда уларни Фазовий маълумотлар миллий инфратузилмаси геопорталига жойлаштиришни;

Фазовий маълумотлар миллий инфратузилмасининг амал қилиши ва ривожлантирилиши учун дастурий таъминотни яратиш ва кузатиб туришни;

Фазовий маълумотлар миллий инфратузилмасини техник ва технологик таъминлашни;

Фазовий маълумотлар миллий инфратузилмаси маълумотларини сақлаш ва ҳимоя қилишни;

фазовий маълумотлар сервисларини яратиш ва хизмат кўрсатишни таъминлашни;

фойдаланувчиларнинг Фазовий маълумотлар миллий инфратузилмаси геопорталига жойлаштирилган фазовий маълумотлар ва метамаълумотлардан фойдаланишини таъминлашни амалга оширади.

Махсус ваколатли давлат органи фазовий маълумотларни сақловчининг розилиги билан:

қоғоздаги фазовий маълумотларни электрон шаклга ўтказишни амалга оширади;

фазовий маълумотларни ва метамаълумотларни яратади;

соҳага оид фазовий маълумотлар ва метамаълумотларга ишлов бериш ва янгилашни амалга оширади;

фойдаланувчиларга Фазовий маълумотлар миллий инфратузилмаси таркибидаги фазовий маълумотларни ва метамаълумотларни Фазовий маълумотлар миллий инфратузилмасини юритиш тартибига мувофиқ тақдим этади.

Давлат органлари, шунингдек тегишли фазовий маълумотларга ишлов бериш ҳуқуқига эга шахслар:

фазовий маълумотлар ва метамаълумотларнинг янгиланиши ва юритилишини таъминлайдилар;

ўз ваколатларини амалга ошириш учун Фазовий маълумотлар миллий инфратузилмаси таркибидаги фазовий маълумотлар ва метамаълумотлардан фойдаланадилар;

фазовий маълумотлар ва метамаълумотларнинг долзарблиги, тўлиқлиги, аниқлиги, ишончлилиги, яхлитлиги, асосланганлиги ва расмий тусга эгалигини таъминлайдилар;

фазовий маълумотлар ва метамаълумотларнинг махсус ваколатли давлат органига тақдим этилишини таъминлайдилар;

ўз фазовий маълумотлари ва метаъмалумотларидан махсус ваколатли давлат органининг фойдаланишини таъминлайдилар;

ўз веб-сайтларида Фазовий маълумотлар миллий инфратузилмаси геопортали орқали фазовий маълумотлардан фойдаланиш мумкинлиги ҳақида ахборотни жойлаштирадилар.

**5-модда. Якуний қоидалар**

**21-модда. Низоларни ҳал этиш**

Фазовий маълумотлар соҳасидаги низолар суд томонидан қонун ҳужжатларида белгиланган тартибда ҳал этилади.

**22-модда. Фазовий маълумотлар соҳасидаги қонун ҳужжатларини бузганлик учун жавобгарлик**

Фазовий маълумотлар соҳасиаги қонун ҳужжатларини бузганликда айбдор шахслар белгиланган тартибда жавобгар бўлади.

**Статья 23. Обеспечение исполнения, доведения, разъяснения сути и значения настоящего Закона**

**23-модда. Ушбу Қонуннинг ижросини, ижрочиларга етказилишини, моҳияти ва аҳамияти тушунтирилишини таъминлаш**

Ўзбекистон Республикаси Давлат солиқ қўмитаси ҳузуридаги Кадастр агентлиги ушбу Қонуннинг ижросини, ижрочиларга етказилишини ҳамда моҳияти ва аҳамияти аҳоли ўртасида тушунтирилишини таъминласин.

**24-модда. Қонун ҳужжатларини ушбу Қонунга мувофиқлаштириш**

Ўзбекистон Республикаси Вазирлар Маҳкамаси:

Ҳукумат қарорларини ушбу Қонунга мувофиқлаштирсин;

давлат бошқаруви органлари ушбу Қонунга зид бўлган ўз норматив-ҳуқуқий ҳужжатларини қайта кўриб чиқишлари ва бекор қилишларини таъминласин.

**25-модда. Ушбу Қонуннинг кучга кириши**

Ушбу Қонун расмий эълон қилинган кундан эътиборан уч ой ўтгач кучга киради.