**Ўзбекистон ёшлар иттифоқи Олтиариқ туман**

**Кенгаши раиси Рахмоналиев Бахром Маъруфжоновичга ТАВСИЯНОМА**

Рахмоналиев Бахром Маъруфжонович 1989 йил 13 апрель куни Фарғона вилояти, Олтиариқ туманида туғилган, миллати ўзбек, маълумоти олий, оилали, бир нафар фарзанди бор. 2013 йил Тошкент Давлат Шарқшунослик институтининг “Филология” йўналишини тамомлаган. Тавсия этилаётган номзоднин иш стажи 5 йил. Шундан ёшлар ташкилоти тизимида 3 йил.

2016-2017 йилда Ўзбекистон Республикаси Президенти ҳузуридаги Давлат бошқаруви академияси қошидаги “Ёшлар муаммоларини ўрганиш ва истиқболли кадрларни тайёрлаш” институтининг 4 ойлик ўқув-курсини тамомлаган.

2017 йилдан Ўзбекистон ёшлар иттифоқи Олтиариқ туман Кенгаши раиси лавозимида фаолият юритиб келмоқда.

2017 йил 4 сентябрдан Ўзбекистон Республикаси Президенти ҳузуридаги Давлат бошқаруви Академияси магистратурасининг тингловчиси.

2018 йили Жанубий Корея Республикасининг Сеул шаҳрида Корея Республикасининг KOICA ташкилоти билан ҳамкорликда ташкил этилган “Лидерлик ва бошқарувчилик” ўқув семинари ҳамда Россия Федерациясидаги Россия Президенти хузуридаги Россия халк хўжалиги ва давлат ҳизмати академияси Лидерликни ривожлантириш дастури иштирокчиси.

У фаолияти давомида иқтидорли-истеъдодли ёшларни аниқлаш, уларни ҳар томонлама қўллаб-қувватлаш, иқтидорларини намоён этишлари учун зарур шарт-шароит яратиш, бўш вақтларини мазмунли ўтказиш, касб-ҳунарга йўналтириш борасида бир қатор ижобий ишларни амалга ошириб келмоқда.

У ўз фаолияти давомида 1500 дан ортиқ тадбирлар, давра суҳбатлари, учрашувлар, семинар, конференция, спорт мусобақалари ташкилотчиси.

2015-2017 йилларда тизим самарадорлигини ошириш, тадбирларни юқори савияда ташкил этиш, иқтидорли ёшларни кашф этишга кўмаклашиш, иқтидорли ёшларни кашф этишда **“Йилнинг энг ёш маънавият тарғиботчиси”** кўрик-танловининг вилоят босқичида 1 ўринни эгаллаган. Республика босқичида иштироки учун Марказий Кенгаши раисининг ташаккурномаси билан тақдирланган.

2015-2017 йил давомида туман ИИБ билан ҳамкорликда “Жасорат” клуби доирасида вояга етмаган ёшларни турли ҳил оқимларга аъзо бўлиб қолишларини олдини олишга қаратилган жума рейдларини ташкил этган.

Ўзбекистон Республикаси Президенти ва ҳукумати, Ўзбекистон Республикаси ёшларга оид давлат сиёсатида амалга оширилаётган ислоҳотларни тўғри англаган ҳолда, уларни иш фаолияти давомида мунтазам қўллаши ҳамда бўлаётган ижтимоий-сиёсий жараёнларга чуқур эътибор ва масъулият билан ёндашиши каби жиҳатлари билан ҳамкасблари ва раҳбарлари олдида обрў-эътибор қозонган илғор ходимлардан ҳисобланади.

НомзодЎзбекистон Республикаси Президентининг 2014 йил 6 февралдаги **“Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”**ги ПҚ-2124-сонли қарорининг ижросини таъминлаш, шунингдек, **“Кадрлар тайёрлаш миллий** **Дастури”** ҳамда Ўзбекистон ёшлар иттифоқининг Дастурий мақсад ва вазифаларини амалга оширишда, ўз олдига қўйган мақсадига сидқи дилдан ёндашиб, талабчанлиги ва интилиши билан Иттифоқ фаоллари олдида ўз ўрнига эга кадр ҳисобланади.

У ўз иш фаолиятида ҳаракатчанлиги, юклатилган вазифаларни сидқидилдан бажариши, янгиликка интилувчанлиги билан ажралиб туради.  
У устида ишлаб, ўз билим ва малакасини доимий ошириб келмоқда. Ходимлар билан хушмуомала. Иттифоқ томонидан олиб борилаётган тадбир ва ташкилий ишларда фаол қатнашади. У томонидан олиб борилаётган ишлар раҳбарлар томонидан доимий равишда юқори баҳоланиб келинмоқда.

Фаол ва ташаббускор жамоатчи сифатида вилоятда ўтказиб келинаётган барча ижтимоий-сиёсий тадбирларда мунтазам қатнашиб, миллий истиқлол ғоясини кенг тарғиб қилиш, ёшларни ёт ғоялардан асраш борасида фидокорона меҳнат қилиб келмоқда.

Ҳозирги кунда номзод Рахмоналиев Бахром Маъруфжонович ўз номида бўлмаган Фарғона шаҳар, “Бўстон” МФЙ, Тўмарис кўчаси 40-уйда истиқомат қилиб келади.