**2017-2021 йилларда Ўзбекистон Республикасини ривожлантиришнинг бешта устувор йуналиши буйича Ҳаракатлар стратегиясини  
 “Илм, маърифат ва рақамли иқтисодиётни ривожлантириш йили”да амалга оширишга оид Давлат дастурида**

**Транспорт вазирлигига юклатилган вазифалар ижросини таъминлаш бўйича амалга оширилган ишлар тўғрисида**

**МАЪЛУМОТ**

*(2020 йилнинг 18 ноябрь ҳолатига)*

| **т/р** | **№** | **Амалга ошириладиган тадбир** | **Бажариш муддати** | **Ижро учун масъуллар** | **Сарф­ харажатлар (млн. сўм)** | **Молиялаш­ тириш манбалари** | **Ҳужжат шакли, амалга ошириш механизми, кутилаётган натижа** | **Бажарилган ишлар, тайёрланган ҳужжат лойиҳаси** (кимга, қачон киритилган, хат рақами ва санаси) |
| --- | --- | --- | --- | --- | --- | --- | --- | --- |
| Ш. ИҚТИСОДИЁТНИ РИВОЖЛАНТИРИШНИНГ УСТУВОР ЙЎНАЛИШЛАРИ | | | | | | | | |
| **3.10. Йўл-транспорт инфратузилмасини ривожлантириш соҳасида ишлар сифатини ошириш, транспорт оқимини бошқаришда  замонавий ахборот-коммуникация технологияларини жорий этиш, транспорт инфратузилма объектларини лойиҳалаш,**  **қуриш ва эксплуатация қилишда эскирган нормаларни қайта кўриб чиқиш** | | | | | | | | |
| 1. | 96. | Ўзбекистон Республикасининг транспорт **тизимини 2030 йилгача ривожлантириш стратегияси** лойиҳасини ишлаб чиқиш. | 2020 йил  10 апрель | **Транспорт вазирлиги,** Иқтисодиёт ва саноат вазирлиги, Инвестициялар  ва ташқи савдо вазирлиги,  Молия вазирлиги, Адлия вазирлиги, вазирлик ва идоралар | - | - | Ўзбекистон Республикаси Президенти қарори лойиҳаси.  Лойиҳада:  **транспорт хизматлари стандартлари ва сифатини яхшилаш** ҳамда уларни жаҳон талаблари даражасига кўтариш;  транспорт хизматлари **хавфсизлиги, оммабоплиги, ишончлилиги ва барқарорлиги**ни таъминлаш;  инфратузилмани яхшилаш, мослашувчан тарифлар қўллаш ва янги истиқболли йўналишларни шакллантириш ҳисобидан **мамлакат транзит салоҳиятини 7 млн. тоннадан 16 млн. тоннага етказиш;**  транспорт логистика бозори рақобатбардошигини ошириш;  **транспорт тизимини рақамлаштириш**, жумладан барча транспорт турларида “рақамли транспорт” платформасини жорий этиш;  аҳолининг **транспорт хизматларига бўлган талаби**ни тўлиқ қондириш;  **ягона миллий транспорт маконини шакллантириш** ҳамда уни минтақавий ва жаҳон транспорт тизимларига интеграция қилиш;  Ўзбекистон Республикасини **логистика самарадорлик кўрсаткичи бўйича 2030 йилгача дунёнинг 50 талик давлатлари рўйхатига киритиш** мақсадида логистикага тегишли 6 та йўналиш бўйича чора-тадбирларни ишлаб чиқиш назарда тутилади. | **Бажарилди.**  Транспорт вазирлиги томонидан “Ўзбекистон Республикаси транспорт тизимини 2035 йилгача ривожлантириш стратегияси” юзасидан тегишли қарор лойиҳаси ишлаб чиқилиб, барча манфаатдор вазирлик ва идоралар билан келишган ҳолда 2019 йил 4 сентябрда 2/3627-сон хат билан Вазирлар Маҳкамасига киритилган.  Ўз навбатида Вазирлар Маҳкамаси (14.12.2019й. 05/1-400-сон) мазкур қарор лойиҳасини Ўзбекистон Республикаси Президенти Администрациясига келишиш ва тасдиқлаш учун киритган.  Ўзбекистон Республикаси Президенти томонидан 2020 йил  2 мартда тасдиқланган Давлат дастурига мувофиқ Стратегия лойиҳаси 2030 йилгача ўзгартирилган.  Мазкур қарор лойиҳасига Ўзбекистон Республикаси Президенти Администрациянинг масъул ходимларининг таклифларига асосан тегишли қўшимча ва ўзгартиришлар киритилиб, Транспорт вазирлигининг 2020 йил 30 сентябрдаги 2/5440-сонли хати билан Ўзбекистон Республикаси Президентининг “Ўзбекистон Республикаси транспорт тизимини 2030 йилгача ривожлантириш стратегиясини тасдиқлаш тўғрисида”ги қарори лойиҳаси Ўзбекистон Республикаси Президенти Администрациясига киритилди. |
| 2. | 97. | Ўзбекистан Республикасининг **2030 йилгача автомобиль йўлларини ривожлантириш стратегияси**ни ишлаб чиқиш. | 2020 йил  1 сентябрь | **Транспорт вазирлиги,** Инвестициялар  ва ташқи савдо вазирлиги, Инновация вазирлиги,  Ички ишлар вазирлиги, Иқтисодиёт ва саноат вазирлиги, Молия вазирлиги | **-** | **-** | Ўзбекистон Республикаси Президенти қарори лойиҳаси.  Лойиҳада:  замонавий автомобиль йўллари тармоғини ривожлантириш, **халқаро стандартларга мувофиқ йўл инфратузилмасини яхшилаш;**  **йўл қурилиши соҳасидаги энг** устувор **лойиҳаларни** танлаш, **баҳолаш ва амалга ошириш** самарадорлигини прогнозлашнинг халқаро методологиясини қўллаш;  **автомобиль йўллари ҳолатини** мониторинг **қилиш,** зарур статистика маълумотларини тўплаш ва юритиш, йўл активларини бошқариш бўйича **янги технологиялар ва дастурларни ишлаб чиқиш;**  мавжуд йўл инфратузилмасидан самарали фойдаланиш мақсадида транспорт оқимларини бошқаришнинг замонавий тизимларини қўллаш назарда тутилади. | **Бажарилди.**  Автомобиль йўллари қўмитаси томонидан Ўзбекистон Республикасининг 2030 йилгача автомобиль йўлларини ривожлантириш стратегияси лойиҳаси ишлаб чиқилди.  Ишлаб чиқилган стратегия лойиҳасига асосан 2030 йилгача жами 62,7 минг км умумий фойдаланишдаги автомобиль йўллари, шаҳар кўчалари ва ички йўлларни қуриш, реконструкция қилиш ва таъмирлаш белгиланган.  Бунда, умумий фойдаланишдаги  2,6 минг км халқаро, 1,3 минг км давлат ва 1,8 минг км маҳаллий аҳамиятдаги автомобиль йўллари ҳамда 56,9 минг км шаҳар кўчалари ва ички йўлларни қуриш, реконструкция қилиш ва таъмирлаш кўзда тутилмоқда.  Давлат бюджети маблағлари ҳисобидан 977,3 км, халқаро молия институтлари маблағлари ҳисобидан  4,1 минг км, давлат-хусусий шерикчилик асосида 689,0 км ҳамда маҳаллий бюджетлар ҳисобидан 56,9 минг км автомобиль йўлларини қуриш, реконструкция қилиш ва таъмирлаш ишлари амалга оширилиши белгиланмоқда.  Автомобиль йўллари қўмитаси томонидан Ўзбекистон Республикаси Президентининг 2019 йил 9 декабрдаги “Ўзбекистон Республикаси йўл хўжалиги тизимини чуқур ислоҳ қилиш чора-тадбирлари тўғрисида”ги  ПФ-5890-сон Фармони ижросини таъминлаш мақсадида Ўзбекистон Республикаси Президентининг “2020-2030 йилларда Ўзбекистон Республикасининг Автомобиль йўлларини ривожлантириш стратегиясини тасдиқлаш тўғрисида”ги қарори лойиҳаси 2020 йил 13 августдаги 13/08/2020-сонли хат орқали project.gov.uz электрон тизимига  (ID 20825 (PQL-1087/20-2)) вазирлик ва идоралар билан келишиш учун киритилди.  Қарор лойиҳаси тегишли вазирлик ва идоралар билан project.gov.uz электрон тизими орқали келишилиб, ҳуқуқий-экспертиза хулосасини олиш учун 2020 йил 25 августдаги 02-2759-сон хат билан Адлия вазирлига киритилган.  Автомобиль йўллари қўмитаси томонидан ишлаб чиқилган Ўзбекистон Республикаси Президентининг “2020-2030 йилларда Ўзбекистон Республикасининг Автомобиль йўлларини ривожлантириш стратегиясини тасдиқлаш тўғрисида”ги қарори лойиҳаси 2020 йил  2 сентябрдаги 02-2793-сонли хати билан регламент асосида Вазирлар Маҳкамасига киритилган. |
| 3. | 98. | **Темир йўл соҳасини ривожлантириш.** | 2020 йил  1 сентябрь | **Транспорт вазирлиги,** Инвестициялар  ва ташқи савдо вазирлиги,  Молия вазирлиги, Иқтисодиёт ва саноат вазирлиги, Монополияга қарши қурашиш қўмитаси,  Давлат активларини бошқариш агентлиги, “Ўзбекистон темир йўллари” АЖ |  |  | Чора-тадбирлар рсжаси.  Бунда **Халқаро молия институтларини жалб этган ҳолда, “Ўзбекистон темир йўллари” АЖнинг соҳага оид бўлмаган йўналишларини кўриб чиқиш**, темир йўл соҳасида рақобат муҳитини яратиш, йўловчи ва юк ташиш, эксплуатация ва хизмат кўрсатишни бир-биридан ажратиш, **хусусий секторни жалб қилиш мумкин бўлган йўналишларни алоҳида ривожлантириш** бўйича таклифлар тайёрлаш кўзда тутилади. | **Бажарилди.**  “Ўзбекистон Республикаси темир йўл транспорти соҳасидаги таркибий ислоҳотларни амалга ошириш чора-тадбирлари тўғрисида”ги қарор лойиҳаси Транспорт вазирлиги, Германиянинг Deutsche Bahn (Дойче Бан) компанияси ва “Ўзбекистон темир йўллари” АЖ мутахассислари билан биргаликда ишлаб чиқилди.  Қарор лойиҳасида темир йўл соҳасида рақобат муҳитини яратиш, йўловчи ва юк ташиш, эксплуатация ва хизмат кўрсатишни бир-биридан ажратиш, хусусий секторни жалб қилиш мумкин бўлган йўналишларни алоҳида ривожлантириш кўзда тутилган.  “Ўзбекистон темир йўллари” АЖ томонидан қарор лойиҳаси жорий йилнинг 8 июлдаги 01/2450-20-сонли хат билан Вазирлар Маҳкамасига киритилган. Қарор лойиҳаси манфаатдор вазирлик ва идоралар таклифлари асосида қайтадан ишлаб чиқилган ҳамда хуқуқий экспертизадан ўтказиш мақсадида жорий йилнинг  13 августдаги 2/229 ХДФУ-сонли хат орқали Адлия вазирлигига киритилган. Шунингдек, қарор лойиҳаси жорий йилнинг 17 августдаги 2/4590-1337-сонли хат орқали Вазирлар Маҳкамасига киритилган.  Қарор лойиҳаси юзасидан Адлия вазирлигининг жорий йил 22 августдаги 4/3-0973-сонли хуқуқий экспертиза натижалари бўйича хулосаси олинган. Адлия вазирлигининг хулосасига асосан қайтадан кўриб чиқилиб, Вазирлар Маҳкамасига 2020 йил  3 сентябрдаги 2/4866-сонли хат билан киритилган.  Қарор лойиҳасининг 4-иловасида “Ўзбекистон Республикаси темир йўл транспортини янада ривожлантириш бўйича Йўл харитаси” ўрин олган.  Бош вазирнинг биринчи ўринбосари А.Раматов томонидан Ўзбекситон Республикасида темир йўл соҳасини ривожлантиришга қаратилган чора-тадбирлар режаси тасдиқланган (02.09.2020й. 05/1-609-сон). |
| 4. | 99.1 | Транспорт соҳасида аҳоли учун янада қулайликлар яратиш ва уларга кўрсатилаётган хизматлар сифатини ошириш мақсадида **йўл- транспорт инфратузилмасини ривожлантириш** чораларини кўриш. | Йил  давомида | **Транспорт вазирлиги,** “Ўзбекистон темир йўллари” АЖ,  “Uzbekistan Airways” АЖ,  Молия вазирлиги, Инвестициялар ва ташқи савдо вазирлиги | 170,9  млрд.сўм  723,2 млрд. сўм  381,2 млрд. сўм  1,42  трлн. сўм | ЎТТЖ ва  давлат  бюджети  маблағлари  тижорат  банклари  кредитлари  Ижрочилар  маблағлари | Амалий чора-тадбирлар.  Бунда:  Тошкент метрополитенининг **Сергели йўналишида қурилиш ишларини якунлаш;**  ер усти метро ҳалқа йўлининг **қурилиш ишлари**ни давом эттириш; | **Бажарилмоқда.**  “Тошкент метрополитени Сергели йўналишининг қурилиши” лойиҳасига асосан Сергели йўналишининг умумий узунлиги 6,9 км бўлиб, “Олмазор-Қипчоқ” (5 та бекат) участкасида қурилиш ишлари жадаллик билан амалга оширилмоқда.  “Чоштепа”, “Тошкент ҳалқа йўли”, “Сергели”, “Афросиёб” ва “Қипчоқ” бекатларида қурилиш ишлари якунланиб, ташқи ва ички безак ишлари амалга оширилмоқда.  - Тошкент ҳалқа йўли бекатида ним тортиш станциясида (подстанция) трансформатор ускунасини ўрнатиш ишлари амалга оширилмоқда, қолган бекатларда ним тортиш станциясида қурилиш ишлари якунланмоқда.  - Тоннел қисмида темир йўл ётқизиш учун репер ўлчамлари (отметки) ўрнатилиб, темир йўл ётқизиш ишлари якунланмоқда.  Лойиҳа смета ҳужжатларида кўрсатилган 1 484 дона темир бетон балкалари ва 222 дона таянч устун ригели 100% ўрнатилган, 223 дона таянч устунлари 100% ёки 223 дона (опора) ва 580 м тоннел қисмида қурилиш ишлари якунланган.  Ҳозиги кунда лойиҳа смета ҳужжатлари асосида темир йўл ётқизиш ишлари жадал тарзда олиб борилмоқда. Лойиҳада кўзда тутилган 13,88 км. темир йўлдан 12,6 км темир йўл ётқизилган.  Қурилиш бошлангандан буён жами 70,3 млн. доллар маблағ ўзлаштирилди, шу жумладан:  Давлат бюджети ҳисобидан – 46,27 млн. доллар;  Тикланиш ва таррақиёт жамғармаси ҳисобидан – 24,03 млн. доллар.  **“Тошкент шаҳрида ер усти ҳалқа метросини қуриш” лойиҳаси.**  “Тошкент шаҳрида ер усти ҳалқа метросини қуриш” лойиҳасига асосан ер усти ҳалқа метро йўли 5 босқичдан иборат бўлиб, умумий узунлиги 54,8 км, 35 та метро бекати, 2 та депо ва 1 та техник кўрик пункти қурилади.  Бугунги кунга келиб ер усти ҳалқа метро йўлини қуриш бўйича I босқич “Дўстлик – Қўйлиқ” қисмида ҳамда “Юнусобод” йўналишининг  2-босқичида кўзда тутилган қурилиш-монтаж ишлари ниҳоясига етказилган ва метро ҳаракати йўлга қўйилган.  Ер усти метро ҳалқа йўлининг қурилиш ишларини давом эттириш бўйича амалга оширилган ишлар:  Лойиҳа қуввати: лойиҳанинг биринчи босқич, яъни узунлиги 11,5 км, “Дўстлик-2 – Қўйлиқ” (№1 - №7) бекатлари оралиғида жами 341 дона таянч устунлари, 341 дона темир бетон ригеллари ва ҳар бирининг узунлиги 26 метр бўлган 2073 дона балкалар ўрнатилган.  Ер сатҳида №1, №6 ва №7 сонли бекатлар бинолари, ер сатҳидан 5,5 -  7 метр баландликда №2, №3, №4 ва №5 сонли бекатлар ва йўловчилар платформалари қурилган.  Бундан ташқари, лойиҳанинг  II босқич “Қўйлиқ – Олмазор” қисмида қурилиш-монтаж ишлари олиб борилмоқда. Жумладан, ПК115+50 – ПК153+45,46 пикетлари оралиғида “Кўприкқурилиш” трести УК отрядлари томонидан темир бетон пойдеворларининг 25 дона биринчи ва 25 дона иккинчи поғонаси ва 24 дона таянч устунлари бетонланган, 24 дона темир бетон ригеллар ҳамда 129 дона  26 метрлик балкалар монтаж қилинган. |
| 99.2 | **Автомобиль йўллари**  **қўмитаси** | тасдиқланган дастурларга мувофик қурилиш ва таъмирлаш ишларини сифатли ташкил этган ҳолда, **5,5 минг км узунликдаги автомобиль йўллари ҳолатини яхшилаш** назарда тутилади. | **Бажарилмоқда.**  2020 йилнинг январь-октябрь ойларида 5484,7 км умумий фойдаланишдаги автомобиль йўллари ва ички хўжалик йўллари таъмирланиб, уларнинг ҳолати яхшиланди. |
| 5. | 100. | Республика иқтисодиёти ва аҳолиси эҳтиёжлари учун **автомобиль транспорти хизматлари** кўрсатишни янада ривожлантириш. | Йил  давомида | **Транспорт вазирлиги,** тижорат  банклари,  “Ўзавтосаноат” АЖ,  “Ўзавтосаноат- лизинг” МЧЖ, Қорақалпоғистон Республикаси Вазирлар Кенгаши ва вилоятлар ҳокимликлари | Ҳисоб-  китоблар  асосида | Транспорт ва логистикани ривожлантириш жамғармаси, тижорат банклари ва лизинг компаниялари, маҳаллий бюджет ва  бошқа  маблағлар | Амалий чора-тадбирлар.  Бунда аҳолига автотранспорт хизмати кўрсатиш тизимини яхшилаш доирасида республика бўйича:  **10 та халқаро ва 114 та маҳаллий янги автобус йўналишлари**ни очиш;  **26 та автостанция қуриш** ва реконструкция қилиш;  296 та оралиқ бекатларни қуриш;  **600 та янги автобуслар сотиб олиш** назарда тутилади. | **Бажарилмоқда.**  Аҳолига автотранспорт хизмати кўрсатиш тизимини яхшилаш мақсадида республика бўйича:  1. 3 та (Россия Федерациясига) халқаро ва 45 та маҳаллий автобус йўналишлари ташкил этилган.  2. 5 та автостанция (Бухоро, Жиззах, Навоий, Қашқадарё ва Фарғона вилоятларида) қурилиб, фойдаланишга топширилган.  Бундан ташқари, Андижон вилоятининг Избоскан туманида, Хоразм вилоятининг Питнак шаҳрида, Тошкент вилояти Оққўрғон туманида автостанциялар қуриш ишлари давом эттирилмоқда.  3. Тадбиркорлар томонидан  224 дона янги автобуслар харид қилиниб, йўналишларга жойлаштирилган. |
| 6. | 101. | **Тошкент ва Самарқанд шаҳарларининг транспорт тизимини комплекс режалаштириш мақсадида** моделлаштиришни жорий этиш. | 2020 йил  1 декабрь | Тошкент шаҳар ҳокимлиги, Самарқанд вилояти ҳокимлиги, **Транспорт вазирлиги,**  ИИВ,  Молия вазирлиги, вазирлик ва идоралар | 6,5 млрд. сўм | Транспорт ва логистикани ривожлантириш жамғармаси | Чора-тадбирлар дастури.  Дастурда хорижий компания ва мутахассисларни жалб этган ҳолда:  транспорт тизимининг тегишли кўрсаткичлари бўйича янгиланиб бориладиган **рақамли базани такомиллаштириш;**  **транспорт тизимининг математик моделлари**ни ишлаб чиқиш;  **шаҳар транспорт тизимини қисқа ва ўрта муддатли режалаштириш механизми**ни жорий этиш назарда тутилади. | **Бажарилмоқда.**  **Тошкент шаҳар лойиҳаси бўйича:**  Тегишли ижрочи Туркиянинг “Kalyon Ulas’tirma A.S.” компанияси томонидан бажарилиши керак бўлган ишлар ҳажми ва режаси белгилаб олинди. Тошкент шаҳар транспорт бошқармаси ҳамда Туркиянинг “Kalyon Ulastirma ve Muhendislik A.S.” ўртасида 2019 йил 21 ноябрь куни 1-сонли шартнома имзоланган.  Шартнома муддати 3 йил бўлиб, унинг умумий суммаси 6.500.00,00 АҚШ долларини ташкил қилади. Халқ депутатлари Тошкент шаҳар Кенгашининг 2019 йил 13 декабрдаги 522/63-5-сонли қарорига мувофиқ, шартномани молиялаштириш учун 2020 йил давомида 3.879.364,00 АҚШ доллари Тошкент шаҳар маҳаллий бюджети ҳисобидан ажратилиши тасдиқланган.  Тошкент шаҳар ҳокимлигига маҳаллий бюджетдан 2020 йилнинг  I чораги учун кўзда тутилган 992.764,00 АҚШ доллари миқдордаги маблағ ажратилишини илтимос қилиб 2020 йил 14 февралдаги 01/442-сон хат билан мурожаат қилинган.  Тошкент шаҳар ҳокимлинининг 2020 йил 23 июндаги 566-сонли қарори қабул қилинди ва мазкур қарорга мувофиқ, шартномада  III чорак давомида ажратилиши белгиланган 10 млрд. сўм маблағлари бошқарма ҳисобига келиб тушган.  Мазкур қарорга мувофиқ, шартномада III чорак давомида ажратилиши белгиланган 576 000 минг АҚШ доллари қийматидаги маблағлар аванс ҳисобида ҳорижий компания ҳисобига ўтказилган.  Жорий йилнинг 17 июль куни Тошкент – Стамбул - Тошкент авиарейси орқали Тошкент шаҳрига 13 нафар Туркиялик мутахассислар олиб келиниб, ҳозирда мазкур мутахассислар томонидан жамоат транспортини тўлов тизими ҳамда субсидициялаш тизими юзасидан ўрганиш ишлари олиб борилмоқда. Компания томонидан июль ойи давомида жамоат транспорти бошқарув тизимини ривожлантириш ҳамда янги бошқарув тизимини ишлаб чиқиш, шаҳар йўловчи транспорти тармоғини мақбуллаштириш, шаҳар йўловчи транспорти тизимида йўл кира ҳақини электрон тўлов турини соддалаштириш, велосипед йўлакчаларни қайтадан ўрганиб чиқиб, замон талабларига мос бўлган янги давлат стандартини ишлаб чиқиш масалалари бўйича таклифлар ишлаб чиқишилиши кутилмоқда.  Шу билан бирга, ҳозирги кунда ҳорижий мутахассислар томонидан шаҳар транспорт ва йўл-транспорт ҳолати, аҳолини унга бўлган эхтиёжини ўрганиш юзасидан сўровномалар ўтказилмоқда, бугунги кунда ўтказилган сўровномалар сони 2622 тани ташкил этмоқда.  Шунингдек, Тошкент шаҳрида жойлашган 27 та чорраҳаларни қайтадан лойиҳалаш;  Транспорт вазирлиги ва унинг тизим ташкилотларидаги ҳодимларга транспорт қатновларини ташкил этиш, хизмат кўрсатиш ва транспорт корхоналарини бошқариш малакавий ўқув курслари;  транспорт тизимини макро моделини яратиш учун PT Vissum, PT Vistro, PT Vissim дастурий таъминотидан фойдаланиш ўқув курсларини олиб бориш;  велосипед йўлаги янги стандартларини жорий этиш режалаштирилган.  **Самарқанд шаҳар лойиҳаси бўйича:**  Самарқанд шаҳри транспорт моделини яратиш, транспорт ва йўловчилар оқимларини оптималлаштириш, транспорт тизимининг ривожлантиришни режалаштиришни амалга ошириш мақсадида, фойдаланиш транспорт оқимини моделлаштириш ва уни математик имитация қилишга мўлжалланган дастурий таъминотга нисбатан талаблар ишлаб чиқилди.  Дастурий таъминотни харид қилиш бўйича танлов ўтказиш учун Техник топшириқ тайёрланди ва белгиланган тартибда соҳавий Илмий-техник кенгаши томонидан маъқулланди.  Дастурий таъминотни харид қилиш бўйича Техник топшириқ Лойиҳалар вa импорт контрактларни комплекс экспертиза қилиш маркази томонидан экспертизадан ўтказилди.  Дастурий таъминотни харид қилиш бўйича танлов эълон қилиш учун Транспорт ва логистикани ривожлантириш жамғармасидан  1,8 млрд. пул маблағлари Транспорт вазирлиги ҳузуридаги Транспорт ва логистикани ривожлантириш муаммоларини ўрганиш маркази ҳисоб рақамига кўчириб берилди. Танлов ҳужжатларини тайёрлаш ва уни ўтказишни ташкил қилиш бўйича ихтисослашган ташкилот - “AVALON” МЧЖ билан 2020 йил  24 сентябрда 7434181-сонли шартнома тузилди.  Самарқанд шаҳри транспорт моделини яратиш бўйича хорижий маслаҳатчи хизматларидан фойдаланиш мақсадида, 2020 йил  27 октябрь куни тендерни ташкиллаштиришда маъсул ижрочини танлаш бўйича конкурс ўтказилди.  Дастурий таъминот олиш мақсадида конкурс dxarid.uzex.uz тизимида эълон қилинди. |
| 7. | 102. | **Темир йўл ва автомобиль транспорт – логистика** тармоғини ривожлантириш. | Йил  давомида | **Транспорт вазирлиги,** “Ўзбекистон темир йўллари” АЖ,  Автомобиль йўллари қўмитаси, Инвестициялар  ва ташқи савдо вазирлиги | - | - | Амалий чора-тадбирлар.  Бунда:  **“Хитой - Қирғизистон - Ўзбекистон - Туркманистон - Озарбайжон - Грузия”** мультимодал йўналишида блок-поездлари орқали ташувларни амалга ошириш;  Ўзбекистон - Туркманистон **- Эрон - Уммон** йўналишидаги транспорт йўлакларини ривожлантириш;  Ўзбекистон Республикасининг транзит юкларини МДҲ мамлакатлари, Эрон, Болтиқбўйи давлатлари ҳудуди орқали ташиш учун темир йўл маъмуриятлари **амалдаги тариф ставкаларининг 30-50 фоизи миқдорида тариф имтиёзларини олиш** ҳамда улардан фойдаланиш назарда тутилади. | **Бажарилмоқда.**  “Хитой - Қирғизистон - Ўзбекистон - Туркманистон - Озарбайжон - Грузия – Европа” йўналишида тажриба-синов контейнер поезд қатновини ташкил этиш мақсадида, 2019 йил декабрь ойида Озарбайжон, Грузия, Қирғизистон, Туркманистон ҳамда Ўзбекистон темир йўл маъмуриятлари билан ўтказилган учрашувлар натижасида имзоланган баённомага асосан, “Осиё тинч океани минтақасининг давлатлари - Хитой - Қирғизистон - Ўзбекистон - Туркманистон - Грузия - Озарбайжон - Европа” йўналишида мультимодал ташувларини йўлга қўйиш ва ташиш тарифларига махсус ставкалар белгиланди.  2020 йил 25 мартда “Озарбайжон темир йўллари” АЖ раҳбарияти номига 1/1691-сонли, “Грузия темир йўллари” АЖ раҳбарияти номига 1/1690-сонли, “Туркия давлат темир йўллари” АЖ раҳбарияти номига 1/1689-сонли, “Туркмендемирйўллари” АЖ раҳбарияти номига 1/1688-сонли хатлар билан юк контейнер поездларида учун ташиш тарифларига махсус ставкалар амалда қўллаш юзасидан мурожаат қилинди.  Жорий йилнинг январь-март ойларида Қирғизистон Республикасининг Ўш темир йўл станциясидан Мальтага тажриба тариқасида 133 дона вагонда жами 8000 тонна мазут ортилган юк “Қиргизистон – Ўзбекистон – Туркманистон – Озарбайжон – Грузия – Европа” йўналиши бўйича ташувлари амалга оширилди.  Шунингдек, жорий йилнинг январь-сентябрь ойларида Олмалиқ кон-металлургия комбинатининг 24,5 минг тонна мис ва цинк юклари ортилган 12 та блок-поезд (жами 906 та 20 футли контейнерлар) “Тошкент – Актау – Баку – Тбилиси – Карс – Стамбул” йўналиши орқали Туркияга ҳамда 18,95 минг тонна мис ортилган  16 та блок-поезд (жами 574 та 40 футли контейнерлар ва 164 та 20 футли контейнерлар) “Тошкент – Келес – Олтинкўл – Хоргос” ва “Тошкент – Келес – Достиқ – Алашанкау” йўналишлари орқали Хитойга юборилди.  Транспорт вазирлиги ва “Ўзбекистон темир йўллари” АЖ томонидан Туркманистон, Озарбайжон ва Грузия темир йўл маъмуриятлари билан ўтказилган учрашувлар натижасида 2020 йил учун қуйидаги:  Туркманистон темир йўл маъмурияти томонидан Ўзбекистондан текстил маҳсулоти, минерал ўғитлар, буғдой ва пахта толасини “Фарап эксп.-Туркменбаши эксп.” транзит участкаси орқали ташишда 40 фоиз;  “Фарап эксп. - Сарахс эксп.” транзит участкалари орқали ташишда 30 фоиз;  Ўзбекистон Республикасига “Туркменбаши эксп. - Фарап эксп”, “Туркменбаши эксп. - Тахиаташ эксп.” транзит участкалари орқали ташишда 40 фоиз;  Озарбайжон темир йўл маъмурияти томонидан Ўзбекистон Республикасининг барча турдаги экспорт юкларини Озарбайжон ҳудуди орқали транзит ташишда 50 фоиз чегирмаларни олишга эришилди.  Шунингдек, Грузия темир йўл маъмурияти томонидан Ўзбекистон Республикасининг барча турдаги юкларини Грузия ҳудуди орқали транзит ташишда 50 фоиз чегирма олинди.  Транспорт вазирлиги ва “Ўзбекистон темир йўллари” АЖ томонидан МДҲ, Эрон ва Болтиқбўйи давлатлари темир йўл маъмуриятлари билан ўтказилган учрашувлар натижасида 2020 йил учун қуйидаги чегирмалар олинди:  **Қозоғистон ҳудудида орқали:**  - олтингугурт, рангли ва қора металлар ташишда - 30 фоиз;  - пахта толаси, минерал ўғитлар ташишда - 50 фоиз;  - полипропилен ва полиетилен транзити учун - 35 фоиз.  **Россия Федерацияси ҳудуди орқали:**  - пахта толаси транзити  учун – 15 фоиз;  - олтингугурт ташишда – 35 фоиз;  - минерал ўғитлар (Ўзбекистондан учинчи давлатларга Россия ва Украина портлари орқали ва МДҲ давлатларига) – 30 фоиз;  - рангли металлар ташишда   – 20 фоиз;  - очиқ денгизларга чиқиш йўли мавжуд бўлмаган Осиё давлатларига 6405 км юқори узоқликда йирик тоннажли юкланган хусусий ҳамда бўш қайтаётган контейнерлар хусусий махсус платформада контейнер поездлар таркиблари учун – 55 фоиз.  **Украина ҳудуди орқали транзит учун:**  - пахта толаси, шакар маҳсулоти учун -22 фоиз;  - минерал ва кимёвий ўғитлар ташиш учун – 35-72 фоиз;  - рангли металлар ташишда –  30 фоиз;  **Латвия ҳудуди орқали транзит учун:**  - пахта толаси ва текстил маҳсулотлари – 20 фоиз;  **Эстония ҳудуди орқали транзит учун:**  - пахта толаси, ўғитлар, нефт ва нефт маҳсулотлари, рангли металлар ташишда – 30 фоиз;  - тез бузулувчи юклар (рефрижератор вагонларда) ташишда – 25 фоиз.  **Эрон ҳудуди орқали транзит учун:**  - ўғитлар ташиш учун – 30-40 фоиз;  - пахта толаси, текстил маҳсулотлар ва дуккакли маҳсулотлар ташиш учун – 30 фоиз.  Шунингдек, Миллий экспортёрларимиз учун юкларни темир йўлда ташиш бўйича қулайликлар яратиш мақсадида Россия, Туркия, Қозоғистон, Туркманистон, Афғонистон, Озарбайжон, Грузия, Эрон давлатлари транспорт идоралари раҳбарлари билан музокаралар ўтказилиб, асосий халқаро йўналишлар бўйича темир йўл ташувлари тарифларига 50-70 фоизгача чегирмалар олинишига эришилди. |
| 8. | 103. | **Авиация тармоғининг рақобатбардошлиги**ни ошириш. | 2020 йил 1 апрель | **Транспорт вазирлиги,** “Uzbekistan Airways” АЖ,  “Uzbekistan Аirports” АЖ,  вазирлик ва идоралар | - | - | Чора-тадбирлар дастури.  Дастурда:  авиация ёқилғиси ва ҳаво кемаларига халқаро аэропортлар хизматлари (авиация ёқилғиси, аэропорт, кэтеринг, навигация ва метеорология хизматлари) учун ўрнатилган тариф ва **ставкаларни  30-50 фоизга пасайтириш орқали уларнинг рақобатбардошлигини таъминлаш;**  ўзаро манфаатдорлик асосида Андижон ва Бухоро халқаро аэропортларида “**5 ҳаво эркинлиги” режими**ни таклиф этиш;  тариф ва ставкаларни оптималлаштириш;  ҳаво транспорти экспорти ҳажмини ошириш, пассажир ва юк ташувлари учун қулай шароитлар яратиш назарда тутилади. | **Бажарилди.**  Мазкур банд ижросини таъминлаш мақсадида Транспорт вазирлиги томонидан “Авиация соҳасининг рақобатбардошликлигини ошириш бўйича чора-тадбирлар режаси” ишлаб чиқилиб, Транспорт вазирлиги томонидан 2020 йил 1 апрелда тасдиқланган.  Чора-тадбирлар режасида қуйидаги асосий вазифалар назарда тутилган:  - авиация ёқилғиси ва ҳаво кемаларига халқаро аэропортлар хизматлари учун ўрнатилган тариф ва ставкаларни 30-50 фоизга пасайтириш орқали уларнинг рақобатбардошлигини таъминлаш;  - ўзаро манфаатдорлик асосида Андижон ва Бухоро халқаро аэропортларида “5 ҳаво эркинлиги” режимини жорий этиш;   * ҳаво транспорти экспорти ҳажмини ошириш; * йўловчи ва юк ташувлари учун қулай шароитлар яратиш. |
| 9. | 104. | Фуқаро авиацияси соҳасида парвозлар хавфсизлигини таъминлаш бўйича норматив базани такомиллаштириш. | 2020 йил  1 октябрь | **Транспорт**  **вазирлиги,**  “Ўзавиация”  агентлиги | - | - | Норматив-ҳуқуқий ҳужжат лойиҳаси.  Лойиҳада умумий фойдаланишдаги авиация ва вертолётлар парвозлари, аҳоли пунктлари бўйлаб амалга ошириладиган парвозлар хавфсизлигини таъминлаш бўйича норматив базани ишлаб чиқиш назарда тутилади. | **Бажарилди.**  “Ўзбекистон Республикаси Ҳаво кодексига ўзгартиришлар киритиш ҳақида”ги Ўзбекистон Республикасининг қонуни лойиҳаси ишлаб чиқилди ва тегишли вазирлик ва идоралар билан келишилган ҳолда 2019 йил 27 декабрда 2/6150-сон хат билан Адлия вазирлигига киритилган.  Адлия вазирлигининг мазкур хужжат лойиҳаси асосида Ўзбекистон Республикаси Ҳаво кодексига ўзгартиришлар киритиш мақсадга мувофиқ эмаслиги тўғрисида 2020 йил  9 январда 3/2-0013-сонли жавоб хати олинган. Ҳозирда ушбу ҳужжат лойиҳаси қайта кўриб чиқилди. Адлия вазирлигининг эътироз ва таклифлари қисман қабул қилинди ҳамда қабул қилинмаган қисмига асослантириш кучайтирилди.  Ҳужжат лойиҳаси бўйича Адлия вазирлиги томонидан ҳуқуқий экспертизасидан қонунга ўзгартиш киритиш мақсадга мувофиқ эканлиги ҳақида 2020 йил 25 августда ҳулоса ва қабул қилиш учун қўшимча кўрсатмалар берилган.  Транспорт вазирлиги томонидан “Ўзбекистон Республикаси Ҳаво кодексига ўзгартиришлар киритиш ҳақида”ги Ўзбекистон Республикасининг қонуни лойиҳаси тегишли вазирлик ва идоралар билан келишилиб, 2020 йил 8 сентябрда 2/4950-сонли хат билан белгиланган тартибда Вазирлар Маҳкамасига киритилган. |
| V. ХАВФСИЗЛИК, МИЛЛАТЛАРАРО ТОТУВЛИК ВА ДИНИЙ БАҒРИКЕНГЛИКНИ ТАЪМИНЛАШ ҲАМДА ЧУҚУР ЎЙЛАНГАН,  ЎЗАРО МАНФААТЛИ ВА АМАЛИЙ ТАШҚИ СИЁСАТНИ АМАЛГА ОШИРИШ СОҲАСИДАГИ УСТУВОР ЙЎНАЛИШЛАР | | | | | | | | |
| 5.2. Ташқи сиёсат соҳасидаги устувор йўналишлар | | | | | | | | |
| 10. | 281. | Қўшма транспорт – логистика компанияларини ва қуруқ портларни ташкил этиш. | 2020 йил  1 октябрь | Инвестициялар  ва ташқи савдо вазирлиги, **Транспорт вазирлиги,**  ТИВ | - | - | Чора-тадбирлар режаси.  Режада Ўзбекистонда юкларнинг авиа ва автоташувларига ихтисослашган қўшма транспорт-логистика компанияларини ва қурук портларни ташкил этиш ва бунинг учун дунёдаги етакчи транспорт компанияларини жалб қилиш бўйича чора-тадбирларни амалга ошириш назарда тутилади. | **Бажарилди.**  Қуруқ портларни ташкил этиш мақсадида Инвестициялар ва ташқи савдо вазирлиги томонидан Ўзбекистон Республикаси Президентининг “Тошкент ва Навоий вилоятларида қуруқлик портлари фаолиятини ташкиллаштириш чора-тадбирлари тўғрисида”ги қарори лойиҳаси 2020 йил 14 февралдаги  02-17-01671-сон хат билан Вазирлар Маҳкамасига киритилган.  Мазкур қарор лойиҳасига (ID: 10868) Транспорт вазирлигининг таклиф ва эътирозлари project.gov.uz орқали киритилган.  Транспорт вазирлиги томонидан “Қўшма транспорт – логистика компанияларини ва қуруқ портларни ташкил этиш бўйича чора-тадбирлар режаси” ишлаб чиқилиб, 2020 йил  23 сентябрдаги 2/5287-10165-сонли хат билан Инвестициялар ва ташқи савдо вазирлигига киритилган. |