**Абдурасулов Жахонгир Абдувалиевичнинг 13-Асака округида ўтказилган ўрганишлари натижаси юзасидан   
МАЪЛУМОТ**

1. Тегишли ҳудудлар аҳолисини туманлар кесимида электр энергияси, табиий ва суюлтирилган газ, кўмир билан таъминлаш бўйича тасдиқланган графикларнинг мавжудлигини ўрганиш.

***Асака тумани аҳолисини электр энергияси, табиий ва суюлтирилган газ, кўмир маҳсулотлари билан таъминлаш бўйича тасдиқланган графиги мавжудлиги аниқланди.***

2. Табиий ва суюлтирилган газ ҳамда кўмир билан таъминлаш бўйича белгиланган чора-тадбирлар аҳолининг ҳақиқий эҳтиёжларидан келиб чиқиб шакллантирилганлигини ўрганиш.

***Тумандаги аҳоли хонодонлари хатловдан ўтказилиб 52475 та хонадонларга жами 11146 тонна кўмир махсулотлари, 54027 нафар аҳолининг 2900 та маиший газ баллонга эҳтиёжманд эканлиги аниқланган.***

3. Ҳудудий электр тармоқлари корхонаси томонидан аҳоли ва ижтимоий соҳа объектларига электр энергиясини тасдиқланган график асосида етказиб берилиши ҳолатини ўрганиш.

***Туманда куз-қиш мавсумини беталофат ўтказиш мақсадида худудий электр тармоқлари корхонаси томонидан аҳоли ва ижтимоий соҳа объектларига электр энергияси тасдиқланган график асосида етказиб берилияётганлиги маълум бўлди.***

4. Ҳудудий газ таъминоти корхонаси томонидан аҳоли ва ижтимоий соҳа объектларига табиий ва суюлтирилган газни белгиланган чора-тадбирларга асосан ажратилган миқдорда етказиб берилиши ҳолатини ўрганиш.

5. Табиий ва суюлтирилган газ билан таъминланмаган хонадонлар хатловдан ўтказилганлиги ҳолатини ҳамда уларни табиий газ ёки газ баллонлари билан таъминлаш борасида амалга оширилаётган ишларни ўрганиш.

***Туманда табиий ва суюлтирилган газ билан таъминланмаган хонадонлар хатловдан ўтказилиб, 54027 нафар аҳолининг маиший газ баллонга бўлган эҳтиёжи 2900 дона бўлиб, шу кунга қадар 1591 дона маиший газ баллонлар аҳолига тарқатилди.***

6. Куз-қиш мавсумида истеъмолчиларга етказиб берилаётган электр энергияси ва табиий газ таъминотида ўрнатиладиган чекловлар тўғрисида истеъмолчиларни расмий равишда ўз вақтида хабардор қилинишини ўрганиш.

***Туманда худудий электр тармоқлари корхонаси томонидан аҳоли ва ижтимоий соҳа объектларига электр энергияси тасдиқланган график асосида етказиб берилиб, истеъмолчиларга етказиб берилаётган электр энергияси ва табиий газ таъминотида ўрнатиладиган чекловлар тўғрисида расмий равишда ўз вақтида хабардор қилиниб келинаётганлиги аниқланди.***

7. “Ўзбеккўмир” АЖнинг ҳудудий корхонаси томонидан аҳоли ва ижтимоий соҳа объектларига кўмир маҳсулотини етказиб берилиши ҳамда кўмир захираси яратилганлигини ўрганиш.

***Туман аҳолисига кўмир махсулотлари етказиб берилиши график асосида олиб борилмоқда, тасдиқланган режага асосан тумандаги 52475 та хонадонларга жами 11146 тонна кўмир махсулотлари етказиб берилиши режалаштирилган бўлиб, хозирги кун ҳолатига кўра 9104 тонна (82% шундан Ангрен 8013 тонна, Қозоқ 884 тонна, Қирғиз 207 тонна) га бажарилган. Хозирги кунда ижтимоий соха, ҳалқ таълими тизими 100 фоиз (режа 3000 тонна бўлиб, 3000 тонна олинган), мактабгача таълим ташкилоти 106 фоиз (1600 тонна қўшимча 300 тонна), соғлиқни сақлаш тизими 100 фоизга (режа 900 тонна бўлиб 900 тонна олинган) бажарилган.***

8. Аҳолига суюлтирилган газ ва кўмир маҳсулотлари сотилишида белгиланган нархларга риоя этилиши ва нархнинг барқарорлиги назорат қилиниши таъминланганлигини ўрганиш.

9. Ҳокимлик ва таъминотчи корхоналар мутасаддилари томонидан энергия ресурслари таъминотини яхшилаш бўйича кўрилаётган чора-тадбирларни ўрганиш ва амалий ёрдам бериш.

10. Ҳудудларда озиқ-овқат маҳсулотларини сақлаш учун омборлар (холодильник) мавжудлиги ҳамда уларнинг техник ҳолатини, яъни қиш мавсуми тугагунча маҳсулотларни сақлаш имкониятларини ўрганиш.

***Тумандаги мавжуд музлаткич ва омборхоналарни хатловдан ўтказиб, хатлов натижаларига кўра жами 27 та сиғими 14 минг 350 тоннани ташкил этувчи омборхона ва совуткичли музхоналарга мавжуд.***

***Мисол учун, шахридаги “Асака детроит” МЧЖ 2 минг тонна сиғимга эга музлаткичли омборхорналар захира мавсумига тайёрланган.***

11. Мутасадди ташкилотлар вакиллари билан бирга ҳудудларда гўшт, шакар, гуруч, ўсимлик ёғи ва бошқа озиқ-овқат маҳсулотлари захираси мавжудлиги ҳолатини ўрганиш.

**Меъёрларга асосан 2021 йил давомида аҳолимиз истеъмоли учун   
17 783 тонна картошка, 11 106 тонна пиёз, 8 533 тонна сабзи,   
3 112 тонна гуруч, 13 875 тонна мол ва қўй гўшти, 70,3 млн дона тухум, 3 493 тонна шакар, 2 889 тонна ўсимлик ёғи талаб этилишини аниқлаб олдинди.  
 *2020-2021 йиллар қиш ва баҳор мавсуми учун асосий турдаги қишлоқ хўжалиги маҳсулотларини жамғариш юзасидан тумандаги бир қатор фермер хўжаликлари ва тайёрловчи корхоналар билан қишлоқ хўжалик махсулотларига (картошка, сабзи) шартномалар тузилди.***

***Шартномаларга асосан жами 6 858 тонна режага нисбатан 100 фоизга қишлоқ хужалик маҳсулотларининг заҳираси яратилди.***

***Жумладан;***

***Картошка 3469 тонна, режага нисбатан 100 фоизга***

***Пиёз 1480 тонна, режага нисбатан 100 фоизга***

***Сабзи 1299 тонна, режага нисбатан 100 фоизга***

***Гуруч 610 тонна, режага нисбатан 100 фоизга***

12. Ҳокимликлар қошида ташкил қилинган махсус жамғарма маблағлари ҳисобидан бозорларга асосий турдаги товарларни кафолатли етказиб бериш учун биринчи навбатда ўсимлик ёғи ва бошқа зарур маҳсулотларни сотиб олиб, ҳар бир ҳудудда камида 3 ойлик захира шакллантирилганлигини ўрганиш.  
 ***Захирага тайёорловчи корхоналарга тижорат банклари томонидан 1 млрд 781 млн сўмлик кредит маблағлари ажратиб берилди. Жумладан, 4 та тайёорловчи корхоналар томонидан 1300 тонна картошка,   
145 тонна пиёз ва 350 тонна сабзи маҳсулотлари захирага жамғарилди.***

13. Ҳудудда штаблар ташкил қилинганлиги, бозорларда нарх-наво ошиши ҳолатларининг олдини олиш ҳамда асосий турдаги озиқ-овқат маҳсулотлари айланмасини, нарх-навосини, мавжуд эҳтиёж ва талабларни кунлик таҳлил қиладиган идоралараро ишчи гуруҳ тузилганлигини ўрганиш.

***Озиқ-овқат хафсизлигини таъминлаш ва ички бозорда нарх-наво барқарорлигини ўрганиш бўйича 2021 йил май ойига қадар шаҳар аҳолисининг асосий турдаги озиқ-овқат маҳсулотларига бўлган талабини тўлиқ қондириш ва бозорлардаги нарх-наво барқарорлигини таъминлаш мақадида кунлик мониторинг ишлари олиб борилмоқда.***

14. Янги йил байрами арафасида талаб ошишини инобатга олиб, расталарни маҳсулотлар билан тўлдирилиши, деҳқон бозорлари ва йирик савдо объектларида ярмаркалар ташкил этилиши ва уларга товарларни арзонлаштирилган нархларда етказиб берилишини ўрганиш.  
 ***Шаҳар “Ихтисослаштирилган Дехқон бозорида” томонидан Янги йил байрами арафасида талаб кўпайганлигини инобатга олиб қўшимча 80 та савдо расталари ташкил қилинди.***

***Ушбу савдо расталарига йирик ишлаб чиқарувчи корхонлар томонидан махсулотлар етказиб берилмоқда.***

***Масалан:***

***“Ишонч” МЧЖ томонидан калбаса маҳсулотлари,***

***“Нежим паранда” ФХ тмонидан тухум ва товуқ гўшт маҳсулотлари,***

***“Пулписар” ФХ томонидан қўй гўшти маҳсулотлари,***

***“Росси” ҚК томонидан қандолатчилик маҳсулотлари,***

***“Рахматилла файз” МЧЖ томонидан спиртли ичимлик лар арзонлаштирилган нархларда тўғридан тўғри аҳолига сотилмоқда.***