**Халқ депутатлари Косонсой туман Кенгаши депутати, Олий Мажлис Қонунчилик палатаси депутатининг ваколатли вакили Абдуллаев Жавлонбек Абдуқаюм ўғлига**

**ФИКРНОМА**

Жавлонбек Абдуллаев автоҳалокат сабаб бир оёғидан ажралган - иккинчи гуруҳ ногирони эканлигига қарамай у бугунги кун ёшларининг энг фаол намоёндаларидан бири: Наманган давлат университетининг битирувчи талабаси, Паралимпия ўйинлари ғолиби, Халқ депутатлари Косонсой туман Кенгашининг энг ёш депутати, қолаверса Олий Мажлис Қонунчилик палатаси депутатининг сайлов округидаги ваколатли вакили ҳамдир. Ижтимоий фаоллиги ва ташаббускорлиги билан бошқалардан ажралиб туради.

2020 йилдан туман Кенгашининг энг ёш депутати сифатида халқ меҳрини қозонди. Аҳоли мурожаатлари билан ишлаш, ёшларни илм-фанга йўналтириш ҳамда имконияти чекланган ёшларнинг ижтимоий ҳаётдаги фаоллигини ошириш борасида салмоқли ишлар олиб бормоқда. Ўзи изланаётган, аҳоли билан мулоқотлар жараёнида аниқланган муаммолар юзасидан Қонунчиликка тез-тез таклифлар бериб боради. Камтар ва самимий инсон – Жавлонбек эришган ютуқлардан бохабар бўлган ҳар қандай инсон унга ҳавас қилиши, ундан нимадир ўрганишга ҳаракат қилиши табиий.

. У ҳақида фикр юритилганда, эҳтимол шунчаки чаққон экан-да, деган фикр туғилар, бироқ Жавлонбекнинг қўлтиқтаёқда ўтаётган 18 йиллик ҳаётидан хабар топиб, бу марраларга эришиш унинг учун осон бўлмаганини ҳис қиласиз.

Жавлонбекни, унинг матонатини бугунги кун ёшларига бемалол ибрат қилиб кўрсатса бўлади.

Мен Жавлонбек Абдуллаевни халқимизга янада кўпроқ хизмат қиладиган етук кадр бўлиб шаклланаётганининг гувоҳиман ва ишонч билдираман. Булар менинг Жавлонбекни шахс сифатида, кузатишларим натижасида шахсий фикрларим.

**Абдуллаев Жавлонбек Абдуқаюм ўғлини “Ўзбекистон белгиси” кўкрак нишонига муносиб номзод, деб биламан.**

**Олий Мажлис Қонунчилик**

**палатаси депутати: А.А.Темиров**