**Хужамқулов Ҳазратқул – ЎзЛиДеП фракцияси аъзоси.**

Давлатимиз раҳбарининг Бирлашган Миллатлар Ташкилоти Бош Ассамблеясининг резолюцияси билан ҳар йили 30 июль – Халқаро дўстлик куни сифатида кенг нишонланади деган фикрлари барча миллат ва халқ вакилларини хурсанд этиб, миллатлараро тотувлик ва бағрикенглик соҳасида бирдамлик туйғуларини янада мустаҳкам бўлиб боришига кенг имконият яратди. Кўп миллатли халқимиз, хорижий халқ вакиллари билан биргаликда 30 июль кунини “Халқаро дўстлик куни” сифатида нишонлаш бахтига муяссар бўлишди. Президентимиз Шавкат Мирзиёевнинг ушбу масалага бўйича илгари сурилган таклифларини қўллаб-қувватлайман. Шу билан бир қаторда, ўзимнинг қуйидагича таклифларимни билдирмоқчиман:

1. “Президент қарорлари – ҳаётда ва назоратда” рукни бўйича мақсадли эзгу ишларнинг бардавомийлигини таъминлаш мақсадида республика миқёсида тожик, қазоқ, қирғиз, туркман тилларида ўз фаолиятини давом эттираётган телекўрсатув ва радиоэшиттирув дақиқалари ҳамда ҳафталик кунларини кўпайтириш.

2. 2021 йилда давлатимиз ва кўп миллатли халқимизнинг сиёсий ҳаётида кутилаётган Президентлик сайлови тарғиботини етти тилда жорий этишни назарда тутиш.

3. “Ватандошлар” жамғармаси фаолияти ва унинг ваколатини тегишли норматив-ҳуқуқий ҳужжат қабул қилиш орқали халққа кенг етказиш механизимларини белгилаш.