**2021 йил 19 февраль куни Олий Мажлис Қонунчилик палатасида бўлиб ўтадиган йиғилишдаги маърузаси**

**Ҳурматли йиғилиш иштирокчилари,**

2020 йил 11 декабрда муҳтарам Президентимиз Шавкат Миромонович Мирзиёев иштирокидаги Евроосиё иқтисодий Олий кенгашининг йиғилишида Ўзбекистон Республикасига ташкилот ҳузуридаги кузатувчи давлат мақомини бериш тўғрисида қарор қабул қилинди.

ЕОИИга аъзо ва кузатувчи мамлакатларнинг ҳамда ушбу ташкилотнинг манфаатларига зид қарор қабул қилмаслик кузатувчи давлатга юкланадиган ягона мажбурият ҳисобланади.

Кузатувчи давлат мақоми Ўзбекистон Республикасига бундан бошқа мажбуриятларни юкламайди.

Божхона статистик маълумотларга кўра 2020 йилда Ўзбекистон Республикасининг ЕОИИ мамлакатлари ташқи савдоси ҳажми **9,2 млрд**. АҚШ долларини, шу жумладан, экспорт **2,6 млрд**. АҚШ доллари, импорт – **6,5 млрд.** АҚШ долларини ташкил этди.

Ўз навбатида ЕОИИда кузатувчи давлат мақоми Ўзбекистон Республикаси учун божхона тартиб-тамойилларида ўзгаришларга олиб келмайди.

Сўнгги йилларда Ўзбекистон Республикасида Жаҳон савдо ташкилоти, Жаҳон божхона ташкилоти ва бошқа халқаро ташкилотларнинг божхона тартиб-таомилларини соддалаштиришга қаратилган стандартлари ва тавсияларини миллий қонунчиликка имплементация қилиш борасида кўплаб ишлар амалга оширилди.

**Биринчидан**, ташқи иқтисодий фаолият иштирокчиларига брокерларга мурожаат қилмасдан Интернет орқали божхона органларига юк божхона декларациясини тўлдириш ва тақдим этиш ҳуқуқи берилди;

**Иккинчидан**, божхона органларининг ахборот тизимига келиб тушган декларацияларни автоматик равишда рўйхатдан ўтказиш тартиби жорий этилди, бу рўйхатга олиш учун сарфланадиган вақтни 1 соатдан 5 дақиқагача қисқартиришга имкон берди (янги тартиб жорий етилгунга қадар рўйхатдан ўтиш божхона ходими томонидан қўлда амалга оширилган);

**Учинчидан**, экспорт шартномаларини божхона органларида рўйхатдан ўтказиш ва божхона расмийлаштируви пайтида шартномани қоғоз нусхасини талаб қилиш бекор қилинди;

**Тўртинчидан**, “Интеграциялашган тариф” интерактив хизмати жорий қилиниши реал вақт режимида товарларни божхона чегараси орқали олиб ўтиш режимини тартибга солувчи барча меъёрий ҳужжатлар, божхона расмийлаштируви учун зарур бўлган ҳужжатлар, товарлар, ҳар бир маҳсулот учун божхона тўловлари ставкалари, ушбу ҳужжатларни расмийлаштирувчи органлар, шунингдек ташқи иқтисодий фаолиятни амалга ошириш учун бошқа маълумотлар тўғрисида батафсил маълумот олиш имконини берди;

**Бешинчидан**, экспорт қилинадиган мева-сабзавот маҳсулотларини божхона кўригисиз божхона расмийлаштирувидан ўтказиш механизми жорий етилди (божхона қонунчилигини бузиш хавфи белгилари аниқланган ҳолатлар бундан мустасно);

**Олтинчидан**, ваколатли иқтисодий операторлар институти жорий этилди. Ушбу орқали т**ўловларни кечиктириб тўлаш, кузатувсиз товарларни ташиш, товарларни ўз омборига тушириш имконияти берилди;**

**Еттинчидан**, “Ягона дарча” божхона ахборот тизими 2020 йил 1 январдан ишга туширилди. Ҳозирда тизимга 6 та вазирлик *(“Ўздавкарантин” инспекцияси, Экология ва атроф муҳитни муҳитни муҳофаза қилиш давлат қўмитаси, Ветеринария ва чорвачиликни ривожлантириш давлат қўмитаси, “Ўзстандарт” агентлиги, Соғлиқни сақлаш вазирлиги ҳамда “Ўзбекэкспертиза” АЖ)* ўзаро уланган.

“Ягона дарча”:

- давлат божхона хизмати, ваколатли органлар, шунингдек, тадбиркорлик субъектлари томонидан **рухсат этувчи ҳужжатларни** расмийлаштиришнинг босқичларини интернетда масофадан кузатиш орқали ушбу хужжатларни   
ўз вақтида берилишини таъминламоқда;

- электрон шаклдаги рухсат этувчи ҳужжатлар   
ва сертификатлар реестрларини юритиш орқали, барча фуқаролар учун очиқ бўлган ахборот платформасини вужудга келтирди;

- ахборот алмашинувнинг махфийлиги ва хавфсизлигини таъминловчи норматив-ҳуқуқий база билан мустаҳкамлаган ҳолда, давлат божхона хизмати, ваколатли органлар, шунингдек, тадбиркорлик субъектларига **ташқи савдо битимларига** доир барча ахборотларни алмашиш каби имкониятларни яратди.

**Саккизинчидан**, ДБҚнинг сайтида ташқи савдо божхона постлари бўйича товарларни олиб кириш ва олиб чиқиш учун божхона расмийлаштирувининг ўртача вақти, БЮД ҳолати ва рўйхатга олиш тартибига сарфланган вақт, чегара божхона постларида эҳтимолий навбатлар ҳақида маълумотларни реал вақт режимида олиш имконияти яратилди,

**Тўққизинчидан**, чегара ўтказиш пунктларида божхона назорати юк машиналари учун 30 дақиқа ва йўловчи транспорт воситалари учун 15 дақиқадан ошмайдиган тартиб жорий етилди

**Ўнинчидан**, тез бузиладиган товарларнинг божхона расмийлаштируви устувор асосда амалга оширилиши лозим бўлган тартиб жорий етилди;

Бундан ташқари, товарлар чиқарилгандан сўнг божхона назоратини ўтказиш механизми (божхона аудити) ҳамда тўловларни мобиль иловалар орқали тўлаш имконияти жорий этилди.

Шунингдек, хавфни бошқариш тизими 2020 йил   
1 ноябрдан автомобиль чегара божхона постларига жорий этилиши хавф даражасини олдиндан баҳолаш ҳамда самарали божхона назоратини амалга ошириш орқали расмийлаштирув вақтини қисқартириш имкониятини берди

Божхона расмийлаштируви жараёни ҳам 100% автоматлаштирилди.

Бундан ташқари, 21 декабрда Ўзбекистон Республикаси “Божхона тартиб-таомилларини соддалаштириш ва уйғунлаштириш тўғрисидаги халқаро конвенцияга (Киото, 1973 йил) қўшилиши тўғрисида Ўзбекистон Республикаси қонуни қабул қилинди.

Жаҳон божхона ташкилоти томонидан ишлаб чиқилган Киото конвенциясининг асосий мақсади божхона тартиботларини соддалаштириш ва уйғунлаштириш орқали ташқи савдо субъектларига қулай шарт-шароитлар яратиш ҳисобланади.

Шуни қайд этиш лозимки, божхона органлари экспорт-импорт операциялари билан шуғулланадиган тадбиркорлар ҳамда чегарани кесиб ўтувчи жисмоний шахслар учун тегишлилиги бўйича ҳар доим ёрдам беришга тайёр.

**Маърузам шулардан иборат, эътиборингиз учун раҳмат!**