**“Транспорт воситалари эгаларининг фуқаролик жавобгарлигини мажбурий суғурта қилишга доир қонун   
ҳужжатлари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар тўғрисида”ги Ўзбекистон Республикаси Қонуни лойиҳасига**

**ТАҚҚОСЛАШ ЖАДВАЛИ**

| **Олий Мажлиснинг Қонунчилик палатасига киритилган таҳрир** | **Олий Мажлис Қонунчилик палатасининг таклиф ва мулоҳазалари асосида қайта**  **ишланган таҳрир** | **Асослаш** |
| --- | --- | --- |
| **1. Ўзбекистон Республикасининг 1994 йил 22 сентябрда қабул қилинган 2015–ХII-сонли Қонуни билан тасдиқланган  Ўзбекистон Республикасининг Маъмурий жавобгарлик тўғрисидаги кодекси** | | |
| 133-модда. Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши  Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келса, —  базавий ҳисоблаш миқдорининг беш бараваридан етти бараваригача миқдорда жарима солишга ёки транспорт воситаларини бошқариш ҳуқуқидан бир йилдан уч йилгача муддатга маҳрум этишга сабаб бўлади.  Анча миқдордаги моддий зарар деганда, базавий ҳисоблаш миқдорининг беш баравари миқдоридан ошиб кетган зарар тушунилади**.** | 133-модда. Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келиши  Транспорт воситалари ҳайдовчиларининг йўл ҳаракати қоидаларини бузиши жабрланувчига енгил тан жароҳати ёки анча миқдорда моддий зарар етказилишига олиб келса, бундан **тан жароҳати билан боғлиқ бўлмаган йўл-транспорт ҳодисаси содир этилганда ҳайдовчилар томонидан йўл-транспорт ҳодисаси ҳақидаги билдиришнома тузилган ҳолатлар мустасно** —  базавий ҳисоблаш миқдорининг беш бараваридан етти бараваригача миқдорда жарима солишга ёки транспорт воситаларини бошқариш ҳуқуқидан бир йилдан уч йилгача муддатга маҳрум этишга сабаб бўлади.  Анча миқдордаги моддий зарар деганда, базавий ҳисоблаш миқдорининг беш баравари миқдоридан ошиб кетган зарар тушунилади**.** | Мазкур моддада назарда тутилган тан жароҳати билан боғлиқ бўлмаган йўл-транспорт ҳодисалари бўйича йўл-транспорт ҳодисаси ҳақидаги билдиришнома расмийлаштирилганда иш кўриб чиқилмаслиги ҳамда маъмурий ҳуқуқбузарлик келиб чиқмаслигини белгиловчи норма киритилмоқда.  Жумладан, билдиришнома расмийлаштириш орқали йўл-транспорт ҳодисаси иштирокчилари томонидан ўз айбига иқрор бўлиши ва уларнинг бир бирига эътирозлари бўлмаганида, икки томон ўзаро келишилган ҳолда билдиришнома расмийлаштириш орқали ҳайдовчини маъмурий жавобгарликдан озод қилиш назарда тутилмоқда.  Бунинг натижасида айбдор томон МЖтКнинг 133-моддада назарда тутилган жавобгарлик ва унда белгиланган жазодан озод этилиб, фуқароларнинг сарсонгарчилиги ва улар томонидан ортиқча харажат қилинишига чек қўйилади.  Статистик маълумотларга кўра  2017 йилда ички ишлар органлари томонидан кўрилган 20 438 та ЙТҲ билан боғлиқ ишларнинг 13 015 таси тан жароҳати билан боғлиқ бўлмаган ишларни ташкил қилган бўлса, 2018 йилда 21 777 тадан 13 701 тасини, 2019 йилда МЖтКнинг 133 ва  134-моддаси бўйича жами 47 737 та маъмурий ҳуқуқбузарлик аниқланган, шундан 23 246 таси тан жароҳати билан боғлиқ бўлмаган,  2020 йилда жами 38 242 та маъмурий ҳуқуқбузарлик аниқланган шундан 16 023 таси тан жароҳати билан боғлиқ бўлмаган.  Тегишли судларларга МЖтКнинг 133  ва 134-моддаларида назарда тутилган маъмурий ҳуқуқбузарликлар бўйича жами 2019 йилда 25 420 та ишлар кўриб чиқишлик учун юборилган, шундан 20 128 та иш бўйича судлар томонидан жарима жазоси тайинланган бўлиб, умумий белгиланган жарима миқдори 20 млрд 26 млн сўмни ташкил этади, шундан ундирилган жарима миқдори 14 млрд 163 млн сўм.  *Маълумот учун: Ундирилган жаримани 60 фоизи  8 млрд 497 млн сўм давлат бюджетига, 40 фоизи  5 млрд 665 млн сўм Суд ҳокимияти органларини ривожлантириш жамғармасига йўналтирилган.*  2020 йил судларларга ушбу турдаги маъмурий ҳуқуқбузарликлар бўйича жами  22 513 та ишлар кўриб чиқишлик учун юборилган, шундан 14 172 та иш бўйича судлар томонидан жарима жазоси тайинланган бўлиб, умумий белгиланган жарима миқдори 17 млрд 559 млн сўмни ташкил этади, шундан ундирилган жарима миқдори  12 млрд 928 млн сўм.  *Маълумот учун: Ундирилган жаримани 60 фоизи  7 млрд 759 млн сўм давлат бюджетига, 40 фоизи  5 млрд 171 млн сўм Суд ҳокимияти органларини ривожлантириш жамғармасига йўналтирилган.*  Тан жароҳати билан боғлиқ бўлмаган ЙТҲ таҳлил қилинганида, тахминан 35-40% ҳолатларда ҳайдовчилар ўзаро келишганлиги ва суғурта тўловини ундириш учун ички ишлар органлари ва суд қарорларини олиш учун ЙТҲ ҳолатини расмийлаштириш юзасидан ички ишлар органларига мурожаат қилаётганлиги маълум бўлди.  Билдиришномани расмийлаштириши натижасида ЙТҲ соддалаштирилган тартибда кўриб чиқилади ва ортиқча қоғозбозликка чек қўйилади.  Бундан ташқари, йўл-транспорт ҳодисаси иштирокчилари томонидан йўл-транспорт ҳодисаси ҳақидаги билдиришномани тўлдириш жараёнида унинг талаблари билан тўлиқ танишиб чиқиб, сўнг ушбу бланкани тўлдириши ва келгусида бу ҳолат юзасидан қайта ариза билан шикоят қилиш ҳуқуқини йўқотиш тартибини белгилаш юзасидан норма киритилмоқда. |
| 134-модда. Ҳайдовчиларнинг йўл ҳаракати қоидаларини бузиши транспорт воситаларининг ёки бошқа мол-мулкнинг шикастланишига олиб келиши  Транспорт воситалари ҳайдовчиларининг йўл ҳаракати қоидаларини бузиши транспорт воситалари, йўл ҳаракатини тартибга солувчи воситалар ёки бошқа мол-мулк шикастланишига олиб келса, лекин анча миқдорда моддий зарар етказмаса, —  базавий ҳисоблаш миқдорининг икки бараваридан тўрт бараваригача миқдорда жарима солишга ёки транспорт воситасини бошқариш ҳуқуқидан олти ойдан бир йилгача муддатга маҳрум этишга сабаб бўлади. | 134-модда. Ҳайдовчиларнинг йўл ҳаракати қоидаларини бузиши транспорт воситаларининг ёки бошқа мол-мулкнинг шикастланишига олиб келиши  Транспорт воситалари ҳайдовчиларининг йўл ҳаракати қоидаларини бузиши транспорт воситалари, йўл ҳаракатини тартибга солувчи воситалар ёки бошқа мол-мулк шикастланишига олиб келса, лекин анча миқдорда моддий зарар етказмаса, **бундан йўл ҳаракатини тартибга солувчи воситалар ёки бошқа мол-мулк шикастланишига олиб келмаган йўл-транспорт ҳодисалари бўйича ҳайдовчилар томонидан  йўл-транспорт ҳодисаси ҳақидаги билдиришнома тузилган ҳолатлар мустасно** —  базавий ҳисоблаш миқдорининг икки бараваридан тўрт бараваригача миқдорда жарима солишга ёки транспорт воситасини бошқариш ҳуқуқидан олти ойдан бир йилгача муддатга маҳрум этишга сабаб бўлади. | Мазкур моддада назарда тутилган йўл ҳаракатини тартибга солувчи воситалар ёки бошқа мол-мулк шикастланишига олиб келиш билан боғлиқ бўлмаган йўл-транспорт ҳодисалари бўйича билдиришнома расмийлаштирилганда иш кўриб чиқилмаслиги ҳамда маъмурий ҳуқуқбузарлик келиб чиқмаслигини белгиловчи норма киритилмоқда.  Жумладан, билдиришнома расмийлаштириш орқали йўл-транспорт ҳодисаси иштирокчилари томонидан ўз айбига иқрор бўлиши ва уларнинг бир бирига эътирозлари бўлмаганида, икки томон ўзаро келишилган ҳолда билдиришнома расмийлаштириш орқали ҳайдовчини маъмурий жавобгарликдан озод қилиш назарда тутилмоқда.  Бунинг натижасида айбдор томон МЖтКнинг 133-моддада назарда тутилган жавобгарлик ва унда белгиланган жазодан озод этилиб, фуқароларнинг сарсонгарчилиги ва улар томонидан ортиқча харажат қилинишига чек қўйилади.  Статистик маълумотларга кўра  2017 йилда ички ишлар органлари томонидан кўрилган 20 438 та ЙТҲ билан боғлиқ ишларнинг 13 015 таси тан жароҳати билан боғлиқ бўлмаган ишларни ташкил қилган бўлса, 2018 йилда 21 777 тадан 13 701 тасини, 2019 йилда МЖтКнинг 133 ва  134-моддаси бўйича жами 47 737 та маъмурий ҳуқуқбузарлик аниқланган, шундан 23 246 таси тан жароҳати билан боғлиқ бўлмаган,  2020 йилда жами 38 242 та маъмурий ҳуқуқбузарлик аниқланган шундан 16 023 таси тан жароҳати билан боғлиқ бўлмаган.  Тегишли судларларга МЖтКнинг 133  ва 134-моддаларида назарда тутилган маъмурий ҳуқуқбузарликлар бўйича жами 2019 йилда 25 420 та ишлар кўриб чиқишлик учун юборилган, шундан 20 128 та иш бўйича судлар томонидан жарима жазоси тайинланган бўлиб, умумий белгиланган жарима миқдори 20 млрд 26 млн сўмни ташкил этади, шундан ундирилган жарима миқдори 14 млрд 163 млн сўм.  *Маълумот учун: Ундирилган жаримани 60 фоизи  8 млрд 497 млн сўм давлат бюджетига, 40 фоизи  5 млрд 665 млн сўм Суд ҳокимияти органларини ривожлантириш жамғармасига йўналтирилган.*  2020 йил судларларга ушбу турдаги маъмурий ҳуқуқбузарликлар бўйича жами  22 513 та ишлар кўриб чиқишлик учун юборилган, шундан 14 172 та иш бўйича судлар томонидан жарима жазоси тайинланган бўлиб, умумий белгиланган жарима миқдори 17 млрд 559 млн сўмни ташкил этади, шундан ундирилган жарима миқдори  12 млрд 928 млн сўм.  *Маълумот учун: Ундирилган жаримани 60 фоизи  7 млрд 759 млн сўм давлат бюджетига, 40 фоизи  5 млрд 171 млн сўм Суд ҳокимияти органларини ривожлантириш жамғармасига йўналтирилган.*  Тан жароҳати билан боғлиқ бўлмаган ЙТҲ таҳлил қилинганида, тахминан 35-40% ҳолатларда ҳайдовчилар ўзаро келишганлиги ва суғурта тўловини ундириш учун ички ишлар органлари ва суд қарорларини олиш учун ЙТҲ ҳолатини расмийлаштириш юзасидан ички ишлар органларига мурожаат қилаётганлиги маълум бўлди.  Билдиришномани расмийлаштириши натижасида ЙТҲ соддалаштирилган тартибда кўриб чиқилади ва ортиқча қоғозбозликка чек қўйилади.  Бундан ташқари, йўл-транспорт ҳодисаси иштирокчилари томонидан йўл-транспорт ҳодисаси ҳақидаги билдиришномани тўлдириш жараёнида унинг талаблари билан тўлиқ танишиб чиқиб, сўнг ушбу бланкани тўлдириши ва келгусида бу ҳолат юзасидан қайта ариза билан шикоят қилиш ҳуқуқини йўқотиш тартибини белгилаш юзасидан норма киритилмоқда. |
| **2. Ўзбекистон Республикасининг 2008 йил 21 апрелдаги ЎРҚ–155-сон “Транспорт воситалари эгаларининг  фуқаролик жавобгарлигини мажбурий суғурта қилиш тўғрисида”ги Қонуни** | | |
| 3-модда. Асосий тушунчалар  Ушбу Қонунда қуйидаги асосий тушунчалар қўлланилади:  **...**  **Тўлдирилмоқда** | 3-модда. Асосий тушунчалар  Ушбу Қонунда қуйидаги асосий тушунчалар қўлланилади:  **...**  ***(учинчи хатбоши)* йўл-транспорт ҳодисаси ҳақидаги билдиришнома –**йўл-транспорт ҳодисасида иштирок этган ҳайдовчилар томонидан ихтиёрий равишда йўл-транспорт ҳодисаси содир этилган жойда тўлдириладиган, суғурта ҳодисаси содир бўлганлиги ҳақида суғурталовчига хабар бериш учун мўлжалланган, фуқаролик жавобгарлиги вужудга келишини тасдиқловчи ҳужжат. | Юқорида келтирилган Қонуннинг  15-моддасида суғурта полиси ҳамда йўл-транспорт ҳодисаси содир бўлганлиги тўғрисида билдиришнома бланкаларинамунаси ва уни тайёрлаш тартиби, шунингдек бланка шакли Вазирлар Махкамаси томонидан белгиланиши назарда тутилмоқда. |
| 15-модда. Суғурта полиси  Мажбурий суғурта транспорт воситасининг эгаси ва суғурталовчи ўртасида мажбурий суғурта шартномасини тузиш орқали амалга оширилади.  ***...***  *(олтинчи қисми)* Суғурта полиси бланкасинингнамунаси ва уни тайёрлаш ***тартиби, шунингдек махсус давлат белгисининг шакли ҳамда уни транспорт воситасига жойлаштириш тартиби*** Ўзбекистон Республикаси Вазирлар Маҳкамаси томонидан белгиланади. | 15-модда. Суғурта полиси  Мажбурий суғурта транспорт воситасининг эгаси ва суғурталовчи ўртасида мажбурий суғурта шартномасини тузиш орқали амалга оширилади.  ***...***  *(олтинчи қисми)* Суғурта полиси бланкасининг намунаси, уни тайёрлаш, **махсус давлат белгисининг шакли ва уни транспорт воситасига жойлаштириш, шунингдек йўл-транспорт ҳодисаси ҳақидаги билдиришнома бланкасининг намунаси ҳамда уни тўлдириш тартиблари** Ўзбекистон Республикаси Вазирлар Маҳкамаси томонидан белгиланади. | Қонунчилик техникаси билан боғлиқ ўзгартиш киритилди. |
| 19-модда. Суғурта ҳодисаси содир бўлганда суғурта қилдирувчилар ва жабрланувчиларнинг (уларнинг меросхўрлари ёки ҳуқуқий ворисларининг) ҳаракатлари  Жабрланувчиларга зарар етказилишига олиб келган йўл-транспорт ҳодисаси иштирокчиси бўлган суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) мазкур ҳодисанинг бошқа иштирокчилари талабига кўра уларга ушбу транспорт воситаси эгаларининг фуқаролик жавобгарлиги суғурталанган мажбурий суғурта шартномаси ҳақидаги маълумотларни хабар қилиши шарт.  Суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) ёки унинг вакили суғурта ҳодисаси содир бўлганда:  ...  **Тўлдирилмоқда**  зарарнинг олдини олиш ва (ёки) камайтириш юзасидан мумкин бўлган барча чораларни кўриши керак. | 19-модда. Суғурта ҳодисаси содир бўлганда суғурта қилдирувчилар ва жабрланувчиларнинг (уларнинг меросхўрлари ёки ҳуқуқий ворисларининг) ҳаракатлари  Жабрланувчиларга зарар етказилишига олиб келган йўл-транспорт ҳодисаси иштирокчиси бўлган суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) мазкур ҳодисанинг бошқа иштирокчилари талабига кўра уларга ушбу транспорт воситаси эгаларининг фуқаролик жавобгарлиги суғурталанган мажбурий суғурта шартномаси ҳақидаги маълумотларни хабар қилиши шарт.  Суғурта қилдирувчи (фуқаролик жавобгарлиги мажбурий суғурта шартномаси бўйича суғурталанган бошқа шахс) ёки унинг вакили суғурта ҳодисаси содир бўлганда:  ***...***  *(бешинчи хатбоши)* **йўл-транспорт ҳодисаси ҳақидаги билдиришнома мазкур қонунда белгиланган тартибда тузилган вақтдан бошлаб уч иш куни мобайнида тегишли ҳужжатлар илова қилинган ҳолда суғурталовчига тақдим этиши;**  зарарнинг олдини олиш ва (ёки) камайтириш юзасидан мумкин бўлган барча чораларни кўриши керак. | Йўл-транспорт ҳодисаси содир бўлганда билдиришнома бланкаси иккитадан ортиқ бўлмаган транспорт воситалари ўртасида йўл-транспорт ҳодисаси содир бўлганда, йўл-транспорт ҳодисаси оқибатида тан жароҳати олмаган, ҳеч ким ҳалок бўлмаган ҳолатларда ҳайдовчилар томонидан мустақил равишда ҳуқуқни ҳимоя қилиш органлари ходимларисиз тўлдирилади.  Бу нафақат йўл-транспорт ҳодисасини расмийлаштиришда кетадиган вақтни тежаш, балки автомобиль йўлларини бўшатиб, тирбандликларни келтириб чиқармаслик ва бошқа ҳайдовчиларга халақит бермасликка имкон яратади.  Суғурта қилдирувчи ўз навбатида уч иш кунидан кечиктирмай суғурталовчига йўл-транспорт ҳодисаси тўғрисида билдиришнома бланкасини тақдим этади.  Бу эса билдиришномани расмийлаш-тириш тартибини ушбу Қонуннинг  19-моддасида келтириб ўтиш керак. |
| **Тўлдирилмоқда** | **201-модда. Йўл-транспорт ҳодисаси ҳақидаги билдиришномани тузиш учун асослар**  **Йўл-транспорт ҳодисаларини ҳуқуқни муҳофаза қилувчи органлар ходими иштирокисиз ихтиёрий равишда йўл-транспорт ҳодисаси ҳақидаги билдиришнома тузиш бир вақтнинг ўзида қуйидаги ҳолатлар мавжуд бўлганда амалга оширилади:**  **йўл-транспорт ҳодисаси тан жароҳати етказиш билан боғлиқ бўлмаса;**  **йўл-транспорт ҳодисаси иккита транспорт воситаси (шу жумладан тиркамали транспорт воситалари) тўқнашуви натижасида содир бўлса ҳамда зарар фақат ушбу транспорт воситаларига етказилган бўлса;**  **йўл-транспорт ҳодисаси содир этилгунга қадар транспорт воситалари эгаларининг фуқаролик жавобгарлиги мажбурий суғурталанган бўлса;**  **йўл-транспорт ҳодисаси натижасида транспорт воситаси шикастланиши билан боғлиқ ҳолатлар, шикастланиш таърифи ва рўйхати йўл-транспорт ҳодисаси иштирокчилари ўртасида келишмовчиликларни (низоларни) келтириб чиқармаса.** | Ўтган асрнинг 50 йилларидан бошлаб аксарият Европа давлатларида йўл ҳодисалари фақат европрокотол орқали расмийлаштирилади.  Бу йўл-транспорт ҳодисаларини ҳуқуқни муҳофаза қилиш органларига мурожаат қилмасдан осон тартибда расмийлаштириш имконини беради. Йўл-транспорт ҳодисаси ҳақидаги билдиришнома (Европротокол) бланкаси жабрланган томонга суғурта полиси бўйича бадал олиш имконини беради. Мазкур ташаббус фуқароларни сарсонгарчилигининг олди олинади, бошқа ҳайдовчиларга ҳаракатланишга имкон беради.  Шу сабабли, ЙТҲ содир этилганда ҳуқуқни муҳофаза қилиш органлари ходими иштирокисиз, ортиқча қоғозбозликсиз, соддалаштирилган тартибда ҳайдовчилар ўзаро ярашганлиги ва айбига иқрорлиги муносабати билан йўл-транспорт ҳодисаси ҳақидаги билдиришномани расмийлаш-тириш орқали ҳал қилиш ҳамда маъмурий жавобгарликдан озод қилиш институтини жорий этиш таклиф этилмоқда. |
| **Тўлдирилмоқда** | **202-модда. Йўл-транспорт ҳодисаси ҳақидаги билдиришномани тузиш тартиби**  **Йўл-транспорт ҳодисаси ҳақидаги билдиришнома йўл-транспорт ҳодисасини содир этган ҳайдовчилар томонидан ҳодиса содир бўлган вақтда шу жойнинг ўзида икки нусхада тузилади.**  **Йўл-транспорт ҳодисаси ҳақидаги билдиришнома уч иш куни мобайнида қуйидагиларни илова қилган ҳолда ҳайдовчиларнинг фуқаролик мажбуриятларини суғурталаган суғурталовчиларга тақдим этилади:**  **йўл-транспорт ҳодисаси (автотранспорт воситаларнинг тўқнашув жойи (ҳодиса жойи ўзгартирилмаган ҳолда), транспорт воситалар, техник шикастланган қисмлари)нинг фотосурати ва (ёки) видео ёзуви;**  **ҳайдовчиларнинг тўғридан-тўғри зарарни қоплаш тўғрисидаги аризаси;**  **йўл-транспорт ҳодисаси содир бўлган ёки унга яқин ҳудуддаги наркологик диспансерда ёки соғлиқни сақлаш органлари белгилаган туман ва шаҳар даволаш-профилактика муассасасида ҳайдовчиларнинг мастлик ҳолатини аниқлаш бўйича текширувдан ўтганлиги тўғрисидаги тиббий хулоса;**  **йўл-транспорт ҳодисасини содир этган ҳайдовчиларнинг транспорт воситасини бошқариш ҳуқуқини берувчи ва транспорт воситалари ҳужжатлари ҳамда суғурта полисининг нусхалари.**  **Мастлик ҳолатини текширувдан ўтказиш қиймати суғурталовчи томонидан мажбурий суғурта шартномаси бўйича ўрни қопланиши лозим бўлган зарар таркибига киритилади.**  **Йўл-транспорт ҳодисаси ҳақидаги билдиришнома тузган транспорт воситалари эгалари суғурталовчининг талабига кўра мазкур транспорт воситаларини кўрикдан ва (ёки) мустақил техник экспертизадан ўтказиш учун уч иш куни ичида тақдим этишлари шарт.**  **Транспорт воситаларини эгалари суғурталовчини ёзма розилигисиз ёхуд суғурталовчи суғурта товонини тўлаш ёки уни рад этиш ҳақида қарор қабул қилган кунга қадар транспорт воситаларини таъмирлаш ёки утилизация қилишга ҳақли эмас.**  **Суғурталовчи транспорт воситалари эгалари томонидан ушбу модданинг иккинчи қисмида белгиланган ҳужжатлар тақдим этилган кундан эътиборан 15 календарь кун давомида суғурта товонини тўлаш ёки уни рад этиш ҳақида қарор қабул қилади.**  **Йўл-транспорт ҳодисаси ҳақидаги билдиришнома тузилганда жабрланувчига етказилган моддий зарар миқдори ушбу Қонуннинг 22-моддаси учинчи қисмида белгиланган миқдордан ошмаслиги лозим. Бунда йўл-транспорт ҳодисаси ҳақидаги билдиришнома cуғурталовчига тақдим этилгандан сўнг етказилган моддий зарар миқдори ўзгарса, cуғурталовчи томонидан фақатгина суғурта суммасининг ушбу Қонуннинг 22-моддаси учинчи қисмида белгиланган миқдордан ортиқ бўлмаган қисми суғурта товони сифатида тўланади.**  **Йўл-транспорт ҳодисаси ҳақидаги билдиришномани тузиш ҳамда йўл-транспорт ҳодисасини содир этган ҳайдовчиларнинг мастлик ҳолатини аниқлаш тартиби Вазирлар Маҳкамаси томонидан белгиланади.** | Ўтган асрнинг 50 йилларидан бошлаб аксарият Европа давлатларида йўл ҳодисалари фақат европрокотол орқали расмийлаштирилади.  Бу йўл-транспорт ҳодисаларини ҳуқуқни муҳофаза қилиш органларига мурожаат қилмасдан осон тартибда расмийлаштириш имконини беради. Йўл-транспорт ҳодисаси ҳақидаги билдиришнома (Европротокол) бланкаси жабрланган томонга суғурта полиси бўйича бадал олиш имконини беради. Мазкур ташаббус фуқароларни сарсонгарчилигининг олди олинади, бошқа ҳайдовчиларга ҳаракатланишга имкон беради. ЙТҲ содир бўлганда ортиқча қоғозбозлик ўрнига йўл-транспорт ҳодисаси ҳақидаги билдиришнома (Европротокол) расмийлаштирилади.  Шу сабабли, ЙТҲ содир этилганда ҳуқуқни муҳофаза қилиш органлари ходими иштирокисиз ортиқча қоғозбозликсиз соддалаштирилган тартибда ҳайдовчилар ўзаро ярашганлиги ва айбига иқрорлиги муносабати билан йўл-транспорт ҳодисаси ҳақидаги билдиришномани расмийлаш-тириш орқали ҳал қилиш ҳамда маъмурий жавобгарликдан озод қилиш институтини жорий этиш таклиф этилмоқда. |
| **Тўлдирилмоқда** | **203-модда. Йўл-транспорт ҳодисаси ҳақидаги билдиришномани тузиш мумкин бўлмаган ҳолатлар**  **Қуйидаги ҳолатларда йўл-транспорт ҳодисаси ҳақидаги билдиришнома тузилиши мумкин эмас:**  **маъмурий ҳуқуқбузарлик тан жароҳати етказиш билан боғлиқ бўлса;**  **йўл-транспорт ҳодисасида пиёда иштирок этган бўлса;**  **йўл-транспорт ҳодисасида иккитадан ортиқ транспорт воситаси иштирок этган бўлса;**  **мажбурий суғурта шартномаси муддати ўтиб кетган бўлса;**  **йўл-транспорт ҳодисаси иштирокчиларининг бирида ҳайдовчилик гувоҳномаси, ишончнома (транспорт воситаси эгаси йўловчи сифатида кетаётган ёки ишончнома талаб этилмайдиган ҳоллар бундан мустасно), йўл варақаси бўлмаса ёки муддати ўтган бўлса;**  **ҳайдовчи транспорт воситасини маст ҳолда бошқариши натижасида йўл-транспорт ҳодисаси содир этилган бўлса;**  **йўл ҳаракатини тартибга солувчи воситалар ёки бошқа мол-мулк шикастланган бўлса.**  **Ушбу модданинг биринчи қисмида кўрсатилган ҳолатларда тузилган йўл-транспорт ҳодисаси ҳақидаги билдиришнома ҳақиқий эмас деб ҳисобланади.**  **Йўл-транспорт ҳодисаси ҳақидаги билдиришнома ҳақиқий эмас деб ҳисобланган ҳолатларда суғурталовчи йўл-транспорт ҳодисаси ҳақидаги билдиришнома ва унга илова қилинган ҳужжатларни ички ишлар органларига юборади.** | Йўл-транспорт ҳодисаларини ҳуқуқни муҳофаза қилувчи органлар иштирокисиз расмийлаштириш билан боғлиқ нормалар киритилмоқда.  Шу сабабли йўл-транспорт ҳодисаси ҳақидаги билдиришнома расмийлаштирилиши мумкин бўлмаган ҳолатларни белгиловчи норма киритиш зарурати туғилганлиги сабабли мазкур қонун 203-моддаси билан тўлдирилишига зарурат мавжуд. |
| 24-модда. Суғурталовчининг регресс тартибида талаб қилиш ҳуқуқи  Суғурталовчи зарар етказган шахсга (суғурта қилдирувчига, фуқаролик жавобгарлиги мажбурий суғурта шартномаси бўйича суғурталанган бошқа шахсга) ўзи тўлаган суғурта тўлови миқдорида қуйидаги ҳолларда регресс тартибида ***талаб*** қилиш ҳуқуқига эга, агар:  ...  **Тўлдирилмоқда**  суғурта ҳодисаси мазкур шахс транспорт воситасидан мажбурий суғурта шартномасида назарда тутилмаган аниқ даврда фойдаланаётганда содир бўлган бўлса (транспорт воситасидан мажбурий суғурта шартномасида назарда тутилган даврда фойдаланиш шарти билан мажбурий суғурта шартномаси тузилганда). Бунда суғурталовчи мазкур шахсдан суғурта ҳодисасини кўриб чиқишда қилинган харажатларни қоплашни ҳам талаб қилишга ҳақлидир. | 24-модда. Суғурталовчининг регресс тартибида талаб қилиш ҳуқуқи  Суғурталовчи зарар етказган шахсга (суғурта қилдирувчига, фуқаролик жавобгарлиги мажбурий суғурта шартномаси бўйича суғурталанган бошқа шахсга) ўзи тўлаган суғурта тўлови миқдорида қуйидаги ҳолларда регресс тартибида **даъво** қилиш ҳуқуқига эга, агар:  ...  *(еттинчи хатбоши)* **мазкур шахсйўл-транспорт ҳодисаси ҳақидаги билдиришнома тузилганда белгиланган вақтда мастлик ҳолатини аниқлаш чорасини кўрмаган ёхуд суғурталовчига тақдим этилиши лозим бўлган ҳужжатларни узрли сабабларсиз ўз вақтида тақдим этмаган бўлса.**  суғурта ҳодисаси мазкур шахс транспорт воситасидан мажбурий суғурта шартномасида назарда тутилмаган аниқ даврда фойдаланаётганда содир бўлган бўлса (транспорт воситасидан мажбурий суғурта шартномасида назарда тутилган даврда фойдаланиш шарти билан мажбурий суғурта шартномаси тузилганда). Бунда суғурталовчи мазкур шахсдан суғурта ҳодисасини кўриб чиқишда қилинган харажатларни қоплашни ҳам талаб қилишга ҳақлидир. | Қонунчилик техникаси ва амалиётига мувофиқ тушунчалар тўғри талқин қилиниши юзасидан “талаб” деган сўз “даъво” деган сўзга алмаштирилмоқда.  Йўл-транспорт ҳодисасига алоқадор транспорт воситалари эгалари томонидан ЙТҲни давлат йўл ҳаракати хавфсизлиги хизмати ходими иштирокисиз расмийлаштиришда белгиланган талабларни бузганлик учун ҳуқуқий оқибат келтириб чиқарадиган механизмни жорий этиш мақсадида ушбу Қонуннинг 24-моддасига қўшимча киритилмоқда. |

|  |  |
| --- | --- |
|  |  |