**Аҳолига тиббий хизмат кўрсатиш сифати ва самарадорлигини ошириш   
борасида амалга оширилаётган ишларнинг ҳолатини ўрганиш давомида   
аниқланган муаммоларни ҳал этиш бўйича**

**“ЙЎЛ ХАРИТАСИ”**

**Қутлимуротова Нигора Машариповна**

|  |  |  |  |
| --- | --- | --- | --- |
| **№** | **Белгиланган вазифа**  *(Президент фармонлари, қарорлари ва бошқа ҳужжатларда)* | **Мавжуд муаммо**  *(белгиланган вазифани амалга оширишдаги муаммолар, статистик кўрсатгичлар, аҳоли ва шифокорларнинг таклифлари асосида асослаш лозим)* | **Муаммони ҳал этиш механизми** *(таклифлар)* |
|  | Ўзбекистон Республикаси Президентининг 2020 йил 12 ноябрдаги “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги ПФ-6110-сонли Фармони 2-бандида *жойларда тиббий хизмат кўрсатишни соддалаштириш ва рақамлаштириш ҳамда ортиқча қоғизбозликни камайтириш мақсадида “тиббиёт бригадалари” махсус компьютер-планшетлари, мобил тиббиёт-диагностика воситалари билан таъминланади,* деб белгиланган.  Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликларига **икки ой муддатда маҳаллий бюджет маблағлари ҳисобидан** “тиббиёт бригадалари”ни махсус компьютер-планшетлари ва мобил тиббиёт-диагностика воситалари билан таъминлаш вазифаси белгиланган. | Тиббиётни рақамлаштириш, электрон маълумот алмашуви, электрон хужжат олиб бориш, ахолини электрон базасини шакллантириш масаласи суст олиб борилмоқда. Чекка худудларда марказдан 10 – 50 км ва ундан узок худудларда жойлашган оилавий шифокорлик пунктларида интернетга улаш жараёни суст олиб борилмоқда, интернет тезлиги ўта паст, тиббиёт ходимлари махаллада оилаларга кирганда интернетга уланиш имкони йўқ. Электр таъминотида тез-тез узилишлар кузатилмоқда ва паст кучланишда. Интернет тармоғи, компьютер технологияси фаолияти электр тармоғи билан боғлиқ. Хазорасп туманида 2 кун давомида электр тармоғи узилиши кузатилди(об-хаво билан боғлиқ). | Тиббиёт муассасаларини интернет тармоғига улаш масаласини тезлаштириш, тиббиёт муассасаларини компьютер таъминоти масаласини кўриб чиқиш, махаллий бюджетдан тиббиёт ходимларини планшет воситаси билан таъминлаш масаласи, чекка худудларни оптик толали интернет тармоғига улаш масаласини кўриб чиқиш лозим. Электр таъминотида янги трансформаторлар ва электр симларини янгилаш лозим.  Юқоридагилар юзасидан тегишли вазирлик ва идоралар, хокимликларга парламент сўрови (депутат сўрови) юбориш мақсадга мувофиқ. |
|  | Ўзбекистон Республикаси Президентининг 2020 йил 12 ноябрдаги ПФ-6110-сонли Фармони -Оилавий шифокор пунктлари ва тиббий бригадалар ташкил қилиш масаласи.  Чекка худудларни тиббиёт кадрлари билан таъминлаш масаласи. | Чекка худудларда “оилавий шифокор пунктлари”га оилавий шифокорлар ва беш нафар хамширадан иборат “тиббий бригада” ташкил қилиш учун хамширалар етишмайди. | “оилавий шифокор пунктлари” ва беш нафар хамширадан иборат “тиббий бригада” га етишмайдиган хамшираларни махаллий хокимликлар тавсиялари асосида қўшимча квота билан грант асосида ўқишга қабул қилиш бўйича парламент сўрови (депутат сўрови) юбориш мақсадга мувофиқ. |
|  |  | Хазорасп тумани кўп тармоқли марказий поликлиника биносида ходимларга хоналар етишмайди. Битта хонада иккита-учта шифокор (терапевт, педиатр, тор мутаҳассислар) беморларни қабул қилишмоқда. Бу беморларнинг навбат кутиб қолишига ва эътирозларига сабаб бўлмоқда. | Келгусида бино майдонларини кенгайтириш, болалар поликлиникаси учун алохида қўшимча бино қуриш мақсадга мувофиқ бўларди. Махаллий хокимлик билан бино ажратиш масаласи юзасидан парламент сўрови (депутат сўрови) юбориш мақсадга мувофиқ. |
|  |  | Хоразм вилояти бўйича Тиббиёт Бирлашмаларида канализация тизими ёмон ахволда, марказлашмаган. Санитария-гигиена жихатидан канализация тизими марказлашмагани сабабли турли касалликлар келиб чиқишига сабаб бўлмоқда. | Тиббиёт Бирлашмалари канализация тизимини марказлаштириш лозим. Тегишли вазирлик ва ташкилотларга парламент сўрови (депутат сўрови) юбориш мақсадга мувофиқ. |
|  | Ўзбекистон Республикаси Президентининг 2020 йил 12 ноябрдаги “Бирламчи тиббий-санитария ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида”ги ПФ-6110-сонли Фармонида санитария эпидемиология сохасини замонавий лаборотория жихозлари билан таъминлаш масаласи . | Туман санитария эпидемиология осойишталиги ва жамаот саломатлиги хизмати бўлимлари лаборотория жихозлари эски. Бундан 15- 20 йил олдин олинган лаборотория жихозлари. Санитар врач етишмовчилиги бор. Биргина Хазорасп тумани СЭОва ЖСХ бўлимига хозирда 875367000,0 сўмлик лаборотория жихозлари зарур. 74, 71 ёшдаги санитар врачлар фаолият кўрсатишмоқда. Хозирда 7 нафар санитар врачга эхтиёж бор.  Биноси эски, таъмирталаб, иситиш тизими йўқ. | Замонавий лаботория жихозлари учун туман бўлимларига маблағ ажратиш лозим.  Санитар врачга бўлган эхтиёждан келиб чиқиб туман хокимлиги тавсияси билан санитар врачлар учун қўшимча квота ажратиш масаласини илгари суриш лозим.  2021 йил жорий таъмирга киритиш лозим. Ўзбекистон Республикаси Молия вазирлиги (ёки Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимлари) ва Соғлиқни сақлаш вазирлигига Президентимизнинг мазкур Фармонида белгиланган ушбу вазифанинг ижроси юзасидан парламент сўрови (депутат сўрови) юбориш мақсадга мувофиқ. |
|  |  | Хазорасп тумани Бешта қишлоғи туман марказидан 12 км узоқликда бўлиб, 4000 дан зиёд ахолиси, 100дан зиёд ногирон бор. Туман ахолиси марказга тиббий хизмат олиш учун боришга қийинчиликларга учрамоқда. Йўл узоқ, транспорт қатнови йўлга қўйилмаган, йўллар таъмирталаб, ёғингарчилик пайтлари йўллар лой ахволга тушади. Айниқса хомиладор аёллар учун, ёш болаларни эмлашга олиб боришда қийинчиликлар кузатилмоқда. Ахоли билан хонадонларда олиб борилган ўрганишлар давомида фуқоролар Бешта қишлоғида оилавий шифокорлик пункти қурилишини талаб қилишди. | Бешта қишлоғида “оилавий шифокор пункти “ ташкил қилишни давлат дастурига киритиш, молиявий таъминоти масаласида Молия вазирлиги ва соғлиқни сақлаш вазирлигига, махаллий хокимликларга парламент сўрови (депутат сўрови) юбориш мақсадга мувофиқ. |
|  |  | Хоразм вилоятида тиббиёт ходимлари ва техник ходимлар даврий ва дастлабки тиббий кўрикдан ўтишда қисман чиқимдор бўлмоқдалар, яъни бирлашма бошлиғининг буйруғига асосан ходимлар кўп тармоқли марказий поликлиникадан дастлабки ва даврий кўрикдан ўтишда чиқимдор бўлмасликлари таъминланган. Бироқ туман санитария эпидемиология хизмати томонидан хар бир ходим ўртача 85000 сўмдан пул тўлашга мажбур бўлишмоқда. Вахоланки 2016 йил 23 декабрдан кучга кирган Ўзбекситон Республикаси меҳнатни мухофаза қилиш қонуниннг 24-моддаси ва Меҳнат кодекси 214-моддасида дастлабки ва даврий кўрикда ходим чиқимдор бўлмаслиги кўрсатиб ўтилган. | Молия вазирлиги ва соғлиқни сақлаш вазирлигига молиявий таъминоти масаласида парламент сўрови (депутат сўрови) юбориш мақсадга мувофиқ. |
|  |  | Тиббиёт ходимлари асосан шифокорлар Вилоятдан ташқарида малака ошириш билан боғлиқ бўлган хизмат сафари ҳаражатлари ўз вақтида қопланмаяпди. Бунинг сабаби сўралганда бирлашма бош ҳисобчиси молиялаштириш жараёнида туман молияси томонидан кам маблағ ажратилганлиги билан изохлайди. Ўзбекистон Республикаси Вазирлар Махкамасининг 2017 йил 04 апрелдаги №174 қарорида тиббиёт ходимларининг ишдан ажратилган холда яшаш жойидан ташқарида малака ошириш билан боғлиқ бўлган харажатлари малака оширишга юборилган томондан ўз вақтида тўланади дейилган. | Молия вазирлиги ва соғлиқни сақлаш вазирлигига молиявий таъминоти масаласида парламент сўрови (депутат сўрови) юбориш мақсадга мувофиқ. |
|  |  | Президентимиз ва хукуматимиз қарорлари асосида тез тибббий ёрдам сифати кўлами яхшиланиб бормоқда. Хазорасп тумани Тиббиёт Бирлашмасида тез тиббий ёрдам бўлими мослаштирилган бинода жойлашган. Келгусида замонавий типдаги тез тиббий ёрдам биносини қуриш мақсадга мувофиқ бўларди. | Молия вазирлиги ва соғлиқни сақлаш вазирлигига, махаллий хокимликларга молиявий таъминоти масаласида парламент сўрови (депутат сўрови) юбориш мақсадга мувофиқ. |
|  |  | Худудларда мудофаа ишлари бўйича бўлимларда фуқороларни муддатли ҳарбий хизматга чақириш вақтидаги тиббий кўриклардан ўтказиш хоналари талабга жавоб бермайди. Иситиш тизими яхши ишламайди. Тиббий кўрикларга соғлиқни сақлаш тизими ходимлари ва тиббий диагностик жихозлари билан жалб қилинади. Тиббий кўрик жараёнига жалб қилинадиган тиббиёт ходимлари билан сухбатлашганда уларни муддатли ҳарбий хизматга чақириш вақтидаги тиббий кўрикларга жалб қилинганда ўзларининг тиббий муассасадаги иш фаолияти тўхтаб қолиши, ортиқча иш юкламаси юкланиши натижасида беморлар эътирозларига сабаб бўлиши аниқланди. | Худудларда мудофаа ишлари бўйича бўлимларда фуқороларни муддатли ҳарбий хизматга чақириш вақтидаги тиббий кўрикларга соғлиқни сақлаш ходимларини жалб қилинишини хуқуқий асосларини ўрганиш мақсадида назорат тахлил ўтказиш.Халқаро тажрибани ўрганиш. |