Ўзбекистон Республикаси Халқ таълими вазирлиги тизимида Таълимни рақамлаштириш борасида амалга оширилаётган ишлар ҳамда “Ахборотлаштириш тўғрисида”ги Қонуннинг ижро этилиши, “Онлайн мактаб”, “Рақамли ва хавфсиз мактаб”, “Электрон дарслик”, “Электрон кундалик” каби тизимлар жорий этиш ҳолати юзасидан назорат-тахлил натижалари бўйича

ТАХЛИЛИЙ МАЪЛУМОТНОМА

Ўзбекистон Республикаси Президентининг Ўқитувчи ва мураббийлар кунига бағишланган тантанали йиғилишда сўзлаган нутқларида бутун халқимиз, ота-оналар ва педагогларга Мурожаат йўлладилар. Устувор вазифа сифатида давлатимиз раҳбари ташаббуси билан Миллий таълим тизимини яратиш орқали Учинчи Ренесанс пойдеворини яратишда таълим тизимида жуда катта ислохотлар ўтказиш заруратини асослаб бердилар. Мамлакатимизда илгари сурилаётган сиёсий, иқтисодий ва ижтимоий ислоҳотларни янада чуқурлаштириш ва фуқаролик жамиятини ривожлантиришнинг муҳим шартларидан бири бўлган жамиятни рақамлаштиришни ташкил этиш бўйича бир қатор ишлар амалга оширилмоқда. Бу ўз навбатида барча соҳаларга замонавий ахборот коммуникация технологияларини кенг жорий этишни талаб этади.

Қолаверса, таълим сифатини ошириш, ўқитувчилар ишини енгиллаштириш ва уларнинг салоҳиятидан оқилона фойдаланиш учун таълимни рақамлаштириш ишларини ташкил этиш бўйича амалга оширилаётган ишлар, “Онлайн мактаб”, “Рақамли ва хавфсиз мактаб”, “Электрон дарслик”, “Электрон кундалик” каби тизимлар жорий этилиши бўйича зарур шарт шароитлар ва муаммоларни олдини олиш бўйича таклифлар ҳамда имкониятларни тахлил қилиш ҳамда замонавий ахборот тизимлари ва ахборот ресурсларини кенг жорий қилиш ишларини жадаллаштириш юзасидан тахлиллар ўтказиш ва таклифлар ишлаб чиқиш мақсадида Олий Мажлис Қонунчилик палатаси Инновацион ривожланиш, ахборот сиёсати ва ахборот технологиялари масалалари қўмитаси томонидан Халқ таълими вазирлиги тизимида олиб борилган ишлар холати ўрганилди.

Сўнгги йилларда таълим тизимида бир қатор ислохотлар ўтказилди, жорий йилда бутун дунёда юзага келган пандемик холат таълимни ташкил этишдаги мураккаблик ва масофавий таълимни ташкил этишни тақозо қилди. Онлайн дарслар орқали ўқувчиларни доимий билимларини ошириш бўйича аввал тажрибага эга бўлмаган ёндошувга тўғри келди. Таълим жараёнларига ахборот ресурслари ва ахборот тизимларини яратиш, маълумотларалмашинувинихавфсиз ва тезкор усулларидан фойдаланиш ҳар қачонгидан ҳам долзарб масала касб этди. Бу каби ишларни амалга оширишнинг хуқуқий асаослари яратилган бўлиб, Ўзбекистон Республикасининг “Ахборотлаштириш тўғрисида”ги қонуни орқали тартибга солиниши назарда тутилган ушбу сохада бирқатор ижобтй ишлар амалга оширилган. Жумладан назорат -таҳлил ўтказилганда халқ таълими вазирлиги тизимида ҳам бошқа сохалар каби бир қатор ишлар амалга оширилган.,

1. Ўзбекистон Республикасининг “Ахборотлаштириш тўғрисида”ги Қонуни ижросини таъминлаш бўйича ахборотлаштириш, ахборот ресурслари ва ахборот тизимларидан фойдаланиш соҳасида амалга оширилган ишлар.

- Ахборот ресурслари, ахборот технологиялари ва ахборот тизимларини ривожлантириш ҳамда такомиллаштиришнинг замонавий жаҳон тамойилларини ҳисобга олган ҳолда миллий ахборот тизимини яратиш, давлат органларининг ахборот тизимлари, тармоқ ва ҳудудий ахборот тизимлари, уларнинг бир-бирига мослиги ва ўзаро алоқада ишлашини таъминлаш, ахборот технологияларининг замонавий воситалари ишлаб чиқарилишини ташкил этиш, ахборот ресурслари, хизматлари ва ахборот технологиялари бозорини шакллантиришга кўмаклашиш, дастурий маҳсулотлар ишлаб чиқариш ривожлантирилишини рағбатлантириш, кадрлар тайёрлаш ва уларнинг малакасини ошириш, илмий тадқиқотларни рағбатлантириш бўйича амалга оширилган ишлар;

Халқ таълими тизимида 20га яқин ахборот тизимлари ва дастурлари ишлаб чиқилиб, уларни таълим тизимига кенг жорий этиш ишлар амалга оширилмоқда.

Умумтаълим мактаблари ўқувчи ва ўқувчилари учун Халқ таълими вазирлиги томонидан ўқув жараёнида қуйидаги дастурий маҳсулотлардан фойдаланилади. Жумладан:

- ўқувчиларни баҳолаш жараёнини рақамлаштириш мақсадида ишлаб чиқилган электрон журнал Kundalik.com тизими;

- ўқувчи ва ўқитувчилар учун барча дарслик ҳамда методик қўлланмаларнинг электрон шаклда мужассамлаштирган eduportal.uz ахборот-таълим портали;

- ўқув олимпиадалари ва танловларидаги иштироки бўйича электрон маълумотларни шакллантиришни назарда тутувчи “Олимпиада” ягона ахборот тизими;

- фанлар бўйича халқаро талабларга жавоб берадиган ўзбек тилига таржима қилинган видеодарслар жойлаштирилгвн xanakademiyasi.uz таълим платформаси.

Умумтаълим мактабларида қуйидаги таълим порталлари ва веб-сайтлардан фойдаланилмоқда:

edumarket.uz - “EDUMARKET” интерфаол виртуал таълим платформаси;

kitob.uz - Республика болалар кутубхонаси порталини давомий ривожлантириш тизими;

eduportal.uz - Халқ таълими вазирлигининг ахборот-таълим портали;

coursera.org - Масофавий таълим платформаси;

online-maktab.uz - “Бизнинг онлайн-мактаб” тизими;

uzedu.uz - Ўзбекистон Республикаси Халқ таълими вазирилигининг расмий веб-сайти ва бошқа.

Бундан ташқари умумтаълим мактабларида қуйидаги ахборот тизимларидан кенг фойдаланиб келинмоқда.

bam.uzedu.uz - “Баркамол авлод” марказлари фаолиятини бошқаришнинг ахборот тизими;

gis.uzedu.uz - Мактаблар жойлашуви тўғрисида маълумот олиш тизими;

xt.uzedu.uz - Мактаб таълим жараёнини бошқариш тизими;

stat.uzedu.uz - Мактабларни қуриш ва таъмирлаш мониторинги тизими;

kundalik.com - Умумтаълим мактабларининг электрон журнал тизими;

qabul.maktab.uz - Умумтаълим мактаблари 1-синфига ҳужжат топшириш учун онлайн навбатга ёзилиш тизими;

maktab.uz - Халқ таълими тизимининг масофавий таълим платформаси;

olympiad.uzedu.uz - Онлайн олимпиадалар ташкил этиш ва иқтидорли ўқувчилар базасини шакллантириш ахборот тизими;

attestat.uzedu.uz - “Аттестат” автоматлаштирилган ахборот тизими;

erp.maktab.uz - Халқ таълими тизимини бошқаришнинг ахборот тизими;

ish.uzedu.uz - Бўш иш ўринлари билан танишиш тизими;

ustozovozi.uzedu.uz - Устоз овози, виртуал инспектор тизими

Шу билан бирга, “Электрон кундалик” автоматлаштирилган ахборот тизими 1500га яқин мактабларда жорий этилган ва 1,5 млн.дан ортиқ ўқувчиларни онлайн баҳолаш имконияти яратилган.

Тизимдаги 5 минг нафардан ортиқ раҳбарлар ва мактаб директорлари менежерлик кўникмаларини шакллантириш бўйича малака ошириш курсларида ўқитилиши таъминланди.

Халқ таълими вазирлиги томонидан Coursera платформасида жаҳоннинг етакчи олий таълим муассасалари ва ташкилотларининг 430 та йўналишлар бўйича 3 800 турдаги ўқув курсларида халқ таълими тизимидаги 50 000 нафар ходимлар, умумтаълим мактаблари ўқитувчилари ва юқори синф ўқувчилари учун бепул таълим олиш имконияти яратилди.

Бугунги кунда uzbekcoders.uz портали орқали 35 мингдан ортиқ ўқувчилар рўйхатдан ўтиб, замонавий дастурлаш йўналишларини ўрганишмоқда. Улардан 20 863 нафар ўқувчилар “UDACITY” компаниясининг халқаро даражадаги сертификатларига эга бўлдилар (шундан, 14 685 нафари иштирокчи ва 6 178 нафари битирувчи сертификатлари).

2. Ахборот ресурсларида сақланадиган ва ишлов бериладиган, электрон рақамли имзо билан тасдиқланган ахборот электрон ҳужжатлар айланишини ташкил этиш бўйича амалга оширилган ишлар

(8-модда);

Тизим бошқарув органлари ва республика ташкилотларида электрон рақамли имзо билан ҳимояланган E-Xat электрон почта алоқаси ва фойдаланилади. Бундан ташқари, вазирликлар, идоралар, маҳаллий ижро ҳокимияти органлари ва бошқа ташкилотларнинг «Ijro.gov.uz» ижро интизоми идоралараро ягона электрон тизимига уланган.

Халқ таълими вазирлигида электрон ҳужжатлар алмашинуви ва топшириқлар ижросини ўз вақтида таъминлаш учун “ijro.xtv.uz” – корпоратив электрон ҳужжат алмашинув тизими ишлаб чиқилиб, амалиётга жорий этилди. Ушбу “Электрон ҳужжат алмашинуви ва ижро интизомининг ягона назорат тизими” лойиҳасини бутун республика миқиёсида амалиётга жорий этиш ва таълим соҳасида ягона электрон ҳужжат алмашинуви тизимини ўрнатиш ҳамда электрон рақамли имзо(ЭЦП) боғлаш кўзда тутилган.

Ушбу тизим барча ҳудудий бошқармаларда ва 3 та тизимдаги Республика ташкилотларида (А.Авлоний малака ошириш институти, Республика таълим маркази, Ташхис маркази) ишламоқда.

Ушбу тизим сақланаётган Вазирлик серверларида лицензияланган Windows Server 2003 R2, Windows Server 2008 R2 операцион тизимлари мавжуд. Ишчи станцияларида Windows 7 ва Windows 10 операцион тизимлари ўрнатилган.

3. Жисмоний шахсларнинг шахсига тааллуқли маълумотлар тўғрисидаги ахборотни ўз ичига олган ахборот ресурсларини шакллантириш ва улардан фойдаланишни ташкил этиш бўйича амалга оширилган ишлар (13-модда) ҳамда юридик ва жисмоний шахслар ўзлари тўғрисидаги маълумотларни ичига олган ахборот ресурсларидан эркин фойдаланиш, мазкур маълумотларнинг тўлиқлиги ҳамда тўғрилигини таъминлаш борасида тизимда амалга оширилган ишларнинг аҳволи (14-модда);

Ахборот ресурслари ва ахборот тизимлари муҳофазаси Cisco Firepower 2110 NGFW файрволл, Cisco Firepower 2110 NGFW роутери ҳамда Kerio Control прокси сервери ёрдамида таъминланади.

Ўрнатилган тартибда улардан алоҳида серверга захира нусха олиш ҳамда уларни сақлаш ишлари йўлга қўйилган.

Халқ таълими тизимида жорий этилаётган барча ахборот тизимлари, ахборот хизматлари ўрнатиладиган сервер ва тармоқ қурилмалари ўрнатилган тартибда тендер талаблари асосида сертификатланган шаклда харид қилинади.

Вазирлик тизимида жорий этилган “qabul.maktab.uz – Умумтаълим мактаблари 1-синфига ҳужжат топшириш учун онлайн навбатга ёзилиш тизими”, “xt.uzedu.uz – Мактаб таълим жараёнини бошқариш тизими”, “olympiad.uzedu.uz – Онлайн олимпиадалар ташкил этиш ва иқтидорли ўқувчилар базасини шакллантириш ахборот тизими”, “attestat.uzedu.uz – “Аттестат” автоматлаштирилган ахборот тизими”даги маълумотларнинг хавфсизлиги таъминланмоқда.

4.Тизимдаги соҳага оид ахборотларнинг, юридик ҳамда жисмоний шахслар ахборот тизимларининг давлат сирлари ёки махфий ахборотни ўз ичига олган ахборотни ишловдан ўтказиш учун мўлжалланган техника воситалари, шунингдек мазкур тизимларни муҳофаза қилиш воситалари мажбурий сертификатлаштирилиши (17-модда);

Вазирлик тизимига жорий этилган ахборот тизимларидан рўйхатдан ўтиш тартиби фойдаланувчиларни рўйхатдан ўтиши учун идентификация ва аутентификация маълумотлари юборилади ва масъул ходим томонидан тасдиқлангандан сўнг фойдаланувчи тизимга кириш ҳуқуқига эга бўлади.

Тизимларга киришда хавфсизлик юзасидан SSL лицензияланган сертификатдан фойдаланилади (амал қилиш муддати 19.01.2021 гача).

Ундан фойдаланиш жараёнида фойдаланувчилар Ролларга ажратилган.

Ҳар бир Ролга тегишли ҳуқуқлар берилган.

Барча тизимлардан захира нусхаларини олиш борасида ишлаб чиқилган регламент ҳамда мазкур захира маълумотларнинг сақлаш тартиби мавжуд.

5. Ахборот ресурслари ва ахборот тизимларини муҳофаза қилиш бўйича амалга оширилган ишлар

( 19-модда);

Вазирлик серверларида Windows Server 2016, Windows Server 2008 R2 операцион тизимлари ўрнатилган. Лицензияланган Kaspersky Total Security антивирус дастури ўрнатилган.

Ахборот ресурслари ва ахборот тизимлари муҳофазаси Cisco Firepower 2110 NGFW файрволл, Cisco Firepower 2110 NGFW роутери ҳамда Kerio Control прокси сервери ёрдамида таъминланади.

Ўрнатилган тартибда улардан алоҳида серверга захира нусха олиш ҳамда уларни сақлаш ишлари йўлга қўйилган.

Ахборот ресурслари ва ахборот тизимлари жойлашган сервер хонаси Тошкент шаҳар, Юнусобод тумани, 12-мактаб жанубий блокида (Халқ таълими соҳасида ахборот-коммуникация технологияларини ривожлантириш марказида) жойлашган бўлиб, сервер хонаси ахборот хавфсизлигига қўйилган минимум талабларга жавоб беради. Шунингдек, мазкур АТни узлуксиз ишлашини таъминловчи генератор мавжудлиги ва АТнинг захира сервери мавжудлиги ҳамда кунлик ва ҳафтада бир марта тўлиқ автомат нусха кўчиришишлари амалга оширилади.

6. Муҳим қонуности хужжатларининг амалиёти ҳамда Ўзбекистон Республикаси Президентининг “1-октябр Ўқитувчи ва мураббийлар куни”га бағишланган нутқидан келиб чиққан вазифалар, жумладан;

Ўзбекистон Республикаси Президентининг

2020 йил 6 октябрдаги “Ахборот технологиялари соҳасида таълим тизимини янада такомиллаштириш, илмий тадқиқотларни ривожлантириш ва уларни

IT-индустрия билан интеграция қилиш чора-тадбирлари тўғрисидаги” ПҚ-4851 қарорида белгилаб берилган 2020-2021 ўқув йилидан бошлаб ихтисослаштирилган ва бошқа умумтаълим мактабларида "Информатика ва ахборот технологиялари" фанининг "Бир миллион дастурчи" лойиҳасига оид ўқув дастурлари билан босқичма-босқич интеграция қилиниш бўйича амалга оширилаётган ишларнинг ахволи;

Ўзбекистон Республикаси “Ахборот технологиялари соҳасида таълим тизимини янада такомиллаштириш, илмий тадқиқотларни ривожлантириш ва уларни IT-индустрия билан интеграция қилиш чора-тадбирлари тўғрисида”

2020 йил 6 октябрдаги ПҚ-4851-сон қарори ижроси бўйича Халқ таълими вазирлигининг 2020 йил 9 октябрдаги 234-сонли буйруғи қабул қилинган. Мазкур буйруқ билан ҳар бир банд ижрочиси ҳамда йўналишлар бўйича масъуллар белгиланган.

Халқ таълими вазирлигининг 2020 йил 1 июлдаги 06-02/1-2185-сон хати

АКТ вазирлигига киритилган. Шунингдек, Информатика ва ахборот технологиялари фани ўқув дастурларини қайта кўриб чиқиш бўйича Ишчи гуруҳига номзод тақдим этиш бўйича Халқ таълими вазирлигининг 2020 йил

16 ноябрдаги 02-02/1-1210-сон хати АКТ вазирлиги ва ИТ-Паркка киритилган.

Шу билан бирга, Халқ таълими вазирлиги, АКТ вазирлиги, ИТ-Паркнинг “Халқ таълими тизимида энг яхши “Информатика ва ахборот технологиялари” фани ўқитувчиларини “Бир миллион дастурчи” лойиҳаси доирасида рағбатлантириш тўғрисида” қўшма қарор лойиҳаси тайёрланди. Мазкур қўшма қарор билан “Бир миллион дастурчи” лойиҳаси доирасида рағбатлантириш тартиби тўғрисида Низом тасдиқланиши кўзда тутилган.

Ҳозирги кунда, uzbekcoders.uz портали орқали 35 мингдан ортиқ ўқувчилар рўйхатдан ўтиб, замонавий дастурлаш йўналишларини ўрганишмоқда. Улардан 20 863 нафар ўқувчилар “UDACITY” компаниясининг халқаро даражадаги сертификатларига эга бўлдилар (шундан, 14 685 нафари иштирокчи

ва 6 178 нафари битирувчи сертификатлари)

7. Ўзбекистон Республикаси Вазирлар Маҳкамасининг 2011 йил 5 июлдаги 198-сонли қарори билан тасдиқланган Низом асосида Умумий ўрта таълим мактабларида электрон материаллар кутубхонасини (дарсликлар, видео дарслар, виртуал лабораториялар ва бошқалар) ўз ичига олган тажриба тариқасида ахборот тизимларини қоғоз ҳужжатларни бекор қилган ҳолда жорий этиш бўйича тизимда амалга оширилаётган ишлар;

Умумий ўрта таълим мактабларида электрон материаллар (дарсликлар, видео дарслар, виртуал лабораториялар ва бошқалар) билан таъминлаш мақсадида

20 га яқин таълим платформа ва порталлари ишлаб чиқилиб, таълим тизимига жорий этилган, жумладан:

kitob.uz ахборот тизими ўқувчилар ўртасида китобхонликни янада оммалаштириш мақсадида ишга туширилди. Тизимда фойдаланувчилар учун

2 мингдан ортиқ адабиётларнинг электрон ва аудио кўринишида юклаб олиш имконияти яратилди.

Умумтаълим мактабларида фойдаланилаётган дарслик ва методик қўлланмаларнинг барчаси вазирликнинг eduportal.uz ахборот-таълим порталига амалдаги 7 тилда тўла матнда жойлаштирилган. Янги ўқув йили учун чоп этилган дарслик ва методик қўлланмаларнинг электрон вариантлари нашриётлардан олиниб ҳар йили ахборот таълим порталига жойлаштирилиб келинмоқда. Мазкур порталга 500дан ортиқ электрон ахборот-таълим ресурслари (электрон дарсликлар, видео ва аудиодарслар, интерактив ва анимацияли виртуал лаборатория ишлари ҳамда дарс ишланмалари, мультимедиали иловалар, тестлар, таълимий ўйинлар бошқа қўшимча таълим ресурслари) жойлаштирилди.

Бундан ташқари, Online-maktab лойиҳаси доирасида масофавий таълим олиш имконияти яратилди ва 4000 дан ортиқ видеодарслар вазирликнинг ижтимоий тармоқлари ва порталларига жойлаштирилди. Ушбу лойиҳа доирасида олинган видеодарслар https://t.me/uzeduonlinemaktab telegram-канали, mediabay.uz, mover.uz, eduportal.uz, itv.uz веб-сайтлари ҳамда youtube каналига жойлаштириб борилди.

Edu Market виртуал таълим платформаси орқали болалар бўш вақтларини унумли ўтказишлари учун интерактив кўринишдаги мантиқий ўйинлар тўплами ишлаб чиқилди ва натижада унда 100 мингга яқин мактаб ўқувчилари ўз билимларини оширишмоқда.

- Ўқитувчилар ишини енгиллаштириш ва уларнинг салоҳиятидан оқилона фойдаланиш учун таълимни рақамлаштириш ишларини ташкил этиш бўйича амалга оширилаётган ишлар, “Рақамли ва хавфсиз мактаб”, “Электрон дарслик”, “Электрон кундалик” каби тизимлар жорий этилиши бўйича зарур шарт шароитларни яратиш ҳамда самарадорлигини ошириш бўйича амалга оширилган ишлар аҳволи;

Халқ таълими вазирлиги ва “Universal Test Sinovlari” МЧЖ ўртасида 2020 йил 11 май куни 018/20-сонли икки томонлама давлат-хусусий шериклик битими имзоланди. Битимга мувофиқ умумтаълим мактаб ўқувчилари давоматини назорат қилишнинг Ягона электрон аппарат-дастурий комплексининг техник топшириғи ишлаб чиқилди ва АКТ вазирлигининг 2020 йил 23 октябрдаги

Эз-07-8/6264-сонли хати билан ижобий хулосаси олинди.

Лойиҳа бўйича бугунги кунга қадар синов тариқасида Тошкент шаҳридаги 100 дан ортиқ умумтаълим мактабларига интеллектуал камералар

(Face ID технологияси асосида) ўрнатилди. Ўқувчилар давоматини назорат қилишнинг Ягона электрон аппарат-дастурий комплекси “Рақамли Тошкент” тизимига интеграция қилиш тўғрисида Вазирликнинг 2020 йил 26 октябрдаги

04-04/4-550-сонли хати Тошкент шаҳар ҳокимлигига юборилди. Тошкент шаҳар ҳокимлигининг 2020 йил 3 ноябрдаги 16-371-сонли хатига асосан дастурий комплекс “Рақамли Тошкент” тизимига интеграция қилинган.

Халқ таълими тизимида 20 га яқин ахборот тизимлари ва дастурлари ишлаб чиқилиб, жорий этиш ишлар амалга оширилмоқда (kitob.uz, edumarket.uz,

online-maktab.uz, eduportal.uz, edukids, uz.khanacademy.org ва бошқалар).

Шу билан бирга, “Электрон кундалик” автоматлаштирилган ахборот тизими 1500га яқин мактабларда жорий этилган ва 1,5 млн.дан ортиқ ўқувчиларни онлайн баҳолаш имконияти яратилган.

8. 2020 йил охиригача мактабларни кенг полосали Интернет тармоғига улаш даражаси 70 фоизга етказиш бўйича амалга оширилган ишлар, барча мактаблар 100 фоиз Интернет билан таъминлаш ишларининг ҳолати;

Ўзбекистон Республикаси Президентининг 2018 йил 5 сентябрдаги

ПҚ-3931-сон қарори билан тасдиқланган 2018-2020 йилларда Ўзбекистон Республикаси халқ таълими тизимини янада ривожлантириш чора-тадбирлар дастурининг 26-бандига мувофиқ Ўзбекистон Республикаси Ахборот технологиялари ва коммуникацияларини ривожлантириш вазирлиги томонидан Халқ таълими вазирлиги билан ҳамкорликда умумтаълим мактаблари

босқичма-босқич кенг полосали интернет тармоғига уланмоқда.

2020 йилнинг 21 октябрига қадар 6 503 та (65%) умумтаълим мактабларига юқори тезликдаги оптик толали интернет тармоғини тортиш ишлари якунланди. Йил якунига қадар жами 7 197 та (70%) мактабларга оптик толали интернет тармоғини тортиш режалаштирилган.

Халқ таълимитизимидаги ташкилотлаорни кенг полосали интернет тармоғига улаш, ички локал тармоқ ускуналари ҳамда Wi-Fi қурилмалари билан таъминлаш бўйича Вазирлар Маҳкамасининг 2020 йил 30 октябрдаги 471-ф-сонли (хдфу) фармойиши қабул қилинган. Мазкур фармойишга мувофиқ умумтаълим мактабларида юқори тезликда интернетдан фойдаланиш учун ички локал тармоқ ва Wi-Fi зонасини ташкил этиш мақсадида Ахборот технологиялари ва коммуникацияларини ривожлантириш вазирлиги ҳамда “O‘zbektelecom” AK билан ишланмоқда.

Пандемия шароитида таълимни ташкил этиш бўйича амалга оширилган ишлар, жумладан;

- “Онлайн мактаб”ни ташкил этиш, телевизион дарсларда ўқувчиларни етарли билим олишлари учун дарсларни ташкил этилиши;

Ўзбекистон Республикаси Президенти раҳбарлигида 2020 йил 28 август куни ўтказилган видеоселектор йиғилишининг 69-сонли баёни ҳамда Ўзбекистон Республикаси Президенти Администрацияси раҳбарининг 2020 йил 3 сентябрдаги 02-2494-сонли топшириғи ижросини таъминлаш мақсадида Халқ таълими вазирлиги Ўзбекистон Миллий телерадиокомпанияси ва ZO‘R TV нодавлат телеканали билан биргаликда “Онлайн-мактаб” рукнида телевизион дарсларни тасвирга олиш ишларини амалга оширмоқда.

“Онлайн-мактаб” лойиҳаси доирасида (16.11.2020й.) жами 6 196 та телевизион дарслар тасвирга олинди. Шундан, 2 510 таси ўзбек тилида, 2 606 таси рус тилида, 1 080 таси қорақалпоқ тилида тасвирга олинди.

Мазкур дарслар ҳафтанинг душанба-шанба кунлари давомида эфирга берилмоқда. Хусусан, 1-4-синф дарслари “National Geographic”, 5-8-синф дарслари “Eurosport”, “ТВЦ”, 9-11-синф дарслари “Охота и рыбалка”, “Fashion TV” телеканалларида эфирга узатилмоқда.

Бугунги кунга қадар (16.11.2020й.) жами 4 708 та телевизион дарслар эфирга узатилди. Жумладан, 1 874 таси ўзбек тилида, 1 874 таси рус тилида ва 960 таси қорақалпоқ тилида эфирга берилди.

Телевизион дарсларни тасвирга олиш ва эфирга узатиш ишлари учун таълим муассасаларидан жами 146 нафар тажрибали, малакали ўқитувчилар, 40 нафар муҳаррир ва 12 нафар сурдо-таржимонлар жалб қилинган.

1 октябрь – Ўқитувчи ва мураббийлар куни муносабати билан, “Онлайн-мактаб” лойиҳасида фаол қатнашган жами 10 нафар ўқитувчи ва мутахассислар Халқ таълими вазирлиги томонидан “Халқ таълими аълочиси” кўкрак нишони билан тақдирланди.

- Онлайн дарсларда берилаётган билим, кўникма, малакаларни етарли ўзлаштириш имкониятларини яратилиши, ўқувчилар билими, ўзлаштириш самарадорлигини аниқлаш бўйича тизимли ишларни ташкил этиш ҳолатини ўрганиш;

“Онлайн-мактаб” рукнидаги дарсларда берилаётган билим, кўникма, малакаларни ўқувчилар томонидан етарли ўзлаштириш имкониятларини яратиш мақсадида Халқ таълими вазирлигининг “Онлайн мактаб” лойиҳасининг расмий каналида (https://t.me/uzeduonlinemaktab) ҳар кунлик дарсларнинг жадвали (расписанияси) бериб борилиши йўлга қўйилган. Шунингдек,

1-4-синф дарслари “National Geographic”, 5-8-синф дарслари “Eurosport”, “ТВЦ”, 9-11-синф дарслари “Охота и рыбалка”, “Fashion TV” телеканалларида ҳам такроран эфирга берилмоқда.

Бундан ташқари, эфирга бериб келинаётган барча онлайн дарслар Mover: https://mover.uz/channel/uzedu, Youtube: https://www.youtube.com/channel/UCl7z3EkGaM4NA0NcB\_phIAg/ манзилларига ҳам жойлаштириб борилмоқда.

Халқ таълими вазирлиги томонидан ўқувчилар билими, ўзлаштириш самарадорлигини аниқлаш бўйича тегишли тавсия ишлаб чиқилиб, вазирликнинг 2020 йил 5 октябрдаги 02-02/2-801-сонли хат билан жойларга етказилган.

9. Электрон синф журнали, ўқувчилар кундаликларини рақамлаштириш анъанавий ва масофавий ташкил этилган мактабларда ўқувчиларнинг ўзлаштириш натижаларини kundalik.com мобил иловасига киритилиши аҳволи ва самарадорлиги.

Халқ таълими вазирининг 2020 йил 17 августдаги “Республика умумий ўрта таълим мактабларида ўқув жараёнини рақамлаштириш, электрон журнал жорий этиш ва архивлаштириш жараёнини белгилаш тўғрисида”ги 187-сонли буйруғи раҳбарлик ва ижро учун қабул қилинди.

“Электрон кундалик” автоматлаштирилган ахборот тизими 1500га яқин мактабларда жорий этилган ва 1,5 млн.дан ортиқ ўқувчиларни онлайн баҳолаш имконияти яратилган. Умумтаълим мактабларига ушбу тизими жорий этиш орқали қоғоз кўринишдаги чорагидан журналлар бекор қилинди.

Шунингдек, мазкур тизимда Dashboard орқали ҳафталик статистик маълумотларни шакллантириш ва уни таҳлилий мониторинг қилиш имконияти яратилган.

Kundalik.com тизимининг Android ва IOS операцион тизимлари учун мобил иловаси ишлаб чиқилган ва ўқитувчи ролидаги фойдаланувчилар учун имконият яратилган. Барча турдаги фойдаланувчилар учун мобил иловасининг тўлиқ шакли 2021 йил I жорий этилиши режалаштирилган.

Ахборот технологиялари ва коммуникацияларини ривожлантириш вазирлиги, Мухаммад ал-Хоразмий номидаги Тошкент ахборот-технологиялари университети, IT Park Қашқадарё вилояти халқ таълими бошқармаси, туман(шаҳар) халқ таълими бўлимларининг Ахборот-коммуникация технологияларига масъул ходимларинива умумтаълим мактабларининг “Информатика ва ахборот-технологиялари” фани ўқитувчилари учун 2020-2021 йил давомида ўқув семинар-тренингларни ташкил этиш режа-жадвалини Халқ таълими вазирлиги билан келишган ҳолда тасдиқлаш.

Бунда, “Бир миллион ўзбек дастурчиси”, “Электрон кундалик”, замонавий рақамли технологиялари, ахборот хавфсизлиги ва бошқа мавзуларни қамраб олган ҳолда босқичма-босқич ҳар бир туманга чиққан ҳолда беғараз тарзда ўқув семинар-тренингларни ташкил этишни таъминлаш.

Ҳудудий бошқармаларда ахборот-коммуникация технологияларини жорий этиш ва ривожлантириш бўлимлари ҳамда туман (шаҳар) халқ таълими бўлимларидаги ахборот-коммуникация технологияларини жорий этиш ва ривожлантириш шўъбалари ташкил этилган бўлиб, уларда 377нафар масъул ходимлар фаолият юритади.

Маҳаллий бюджет ҳисобидан ушбу ходимлардан 117 нафари (31%) ҳар ойда устама олмоқда.

Қорақалпоғистон Республикаси Вазирлар Кенгаши, Тошкент шаҳар ва вилоятлар ҳокимлари ахборот коммуникация технологиялари бўйича Қорақалпоғистон Республикаси Халқ таълими вазирлиги, Тошкент шаҳар халқ таълими бош бошқармаси, вилоятлар халқ таълими бошқармалари, туман/шаҳар халқ таълими бўлимларининг замонавий ахборот технологиялари ва коммуникацияларини жорий қилиш ва ривожлантиришга масъул бўлган ходимларига Ўзбекистон Республикаси Президентининг “Ахборот технологиялари ва коммуникациялари соҳасини янада такомиллаштириш чора-тадбирлари тўғрисида” 2018 йил 19 февралдаги ПФ-5349-сонли Фармони 7-бўлимига мувофиқ ҳар ойлик устама миқдори ходим лавозим маошидан 100 фоиздан кам бўлмаган миқдорда маҳаллий бюджет ҳисобидан тўланишини таъминлаш.

Халқ таълими вазирлиги тасарруфидаги 10 008 та умумтаълим мактабларидан 4 294 та мактаб замонавий компьютер синфлари билан жиҳозланган. Жумладан,

Жаҳон банки томонидан ажратилган грант маблағлари доирасида жами 4 млн. АҚШ долл. маблағ ҳисобига қишлоқ жойлардаги 124 та мактабларга смарт доскалар ва 132 та компьютер синфлари (1 984 та янги компьютерлар), шунингдек барча туман (шаҳар) халқ таълими бўлимлари учун видео-конференция ускуналари ажратилди;

Хитой Халқ Республикаси ҳукумати томонидан ажратилган грант маблағлари асосида 1 303 та компьютер синфлари (19 454 та янги компьютер) олиниб, жойларга етказилди.

Корея Эксимбанки лойиҳаси доирасида 33 млн. АҚШ долл. миқдордаги маблағлар ҳисобига 2020 йил якунига 2 859 та компьютер синфлари (45 744 та янги компьютер) билан жиҳозлаш ишлари амалга оширилади.

Тизимдаги 5 714 та мактаб замонавий компьютер синфлари билан жиҳозланмаган.

Қорақалпоғистон Республикаси Вазирлар Кенгаши, Тошкент шаҳар ва вилоятлар ҳокимлари томонидан маҳаллий бюджет ҳисобидан мактабларни ўқув компьютер синфлари билан жиҳозлаш.

Амалга оширилган ишлар билан бир қаторда бир қатор камчиликларга ҳам йўл қўйилган. Жумладан,

Халқ таълими объектларидаги телекоммуникация инфратузилмаси.

2018 йил 5 сентябрдаги ПҚ- 3931 қарори 3-иловаси 26 бандига кўра халқ таълими муассасаларини кенг полосали тармоққа уланишини таъминлаш томонлар келишувига асосан, йилдан йилга тезликни оширишни хисобга олган холда камида 10 Мб/с тезлик кам бўлмаган холда улаш вазифаси юклатилган. Шунингдек, “ZiyoNet” тармоғи ягона реестрининг ахборот ахборот ресурсларидан фойдаланиш учун уланиш ҳуқуқи “Ўзтелеком”АК томонидан берилиши кўрсатиб ўтилган. Бгунги кунда “Ўзтелеком”АКнинг маблағлари ( 202 млрд сўм) ҳисобига Республика бўйича 6827 та халқ таълими муассасасигача 8339 км оптик толали алоқа линиялари ташкил этилди, бироқ оптик толали алоқа ташкил этилган аксарият халқ таълими объектларида телекоммуникация хизматлари учун маблағлар харажатлар сметасида инобатга олинмаган. Оптик толали алоқа линиялари ташкил этилган тақдирда ҳам аксарият мактаблар юқори тезликдаги Интернетдан фойдаланиш учун тайёр эмас, яъни компютерлар техник талабларга жавоб бермайди, локал тармоқ мавжуд эмас, лицензияли дастурий таъминотлар ўрнатилмаган. 2019 йилда жаъми 10154та объектдан 6827( 67%) та объектга оптик толали алоқа кабели тортилган, шундан 4969(48%) та объектга уланган бўлса, 5569 та объектга уланмаган. хDSL ва CPON технологияларини инобатга олган холда 4585(45%) та объектда юқори тезликдаги Интернетдан фойдаланилмоқда. Шундан, Хоразм вилоятида 100 фоиз, Тошкент шаҳрида 90 фоиз мактаблар фойдаланяпган бўлса, Фарғона вилоятида 36 фоиз, Сурходарё вилоятида 30 фоиз, Жиззах вилоятида 20 фоиз, Қашқадарё вилоятида атиги 17 фоиз мактаблар юқори тезликдаги Интернетдан фойдаланиб келмоқда.

“Kundalik” автоматлаштирилган ахборот тизими.

“Kundalik” ахборот тизими ( кейинги ўринларда АТ) Ат ишлаб чиқарувчи “Kundalik” ХК МЧЖ ( жамият) ва Ўзбекистон Республикаси Халқ таълими вазирлиги ўртасида 2019 йилда меморандум имзоланган бўлиб, мазкур меморандум асосида тизимни жорий қилиш ишлари олиб борилган. Меморандумга мувофиқ Жамият Ўзбекистон Республикаси Халқ таълими вазирлигига тизимнинг дастлабки кодлари ва истизносизлик лицензияси ҳамда тизимга ўзгартиришлар киритиш ҳуқуқларини тақдим этмайди, мазкур амалиёт тизимни такомиллаштирувчи ва техник қўллаб-қувватлаш вазифаларини амалга оширувчи тизим ишлаб чиқувчиси зиммасида қолдирилиши кўрсатилган.

Ўзбекистон Республикаси Вазирлар Маҳкамасининг “Ахборотлаштириш соҳасида норматив-ҳуқуқий базани такомиллаштириш тўғрисида” 2005 йил 22 ноябрдаги 256 сон Қарорида Давлат органларининг ахборт тизимларини яратиш қўйидаги босқичлардан иборат бўлиши белгиланган; талабларни шакллантириш, концепция, техник топшриқ, эскиз, ва техник лойиҳаларни ишлаб чиқиш, ишчи хужжатларни тузиш, ишга тушириш, ва кузатиб бориш босиқичларидан ташкил топиши, АТ ишлаб чиқарувчиси томонидан билдирилган маълумотларга кўра , тизимнинг лойиҳа техник хужжатлари ўрнатилган тартибда тайёрланиши ва тасдиқланиши, тизимнинг тўлақонли экплуатацияга топширилиши давлат-хусусий шериклик шартномаси имзолангандан сўнг амалга оширилиши белгиланган.

АТ ишлаб чиқарувчиси томонидан билдирилган маълумотларга асосан, Ўзбекистон Республикаси “Давлат-хусусий шериклик тўғрисида”ги Қонунига мувофиқ қўйидаги хужжатлар ишлаб чиқилган; лойиҳа концепцияси, ахборот хавфсизлиги сиёсати, маълумотларнинг заҳира нусҳаланиши ва тикланиш регламенти, техник топшириқ, фойдаланувчи ва админстратор қўлланмалари. Ушбу хужжатлар тўплами Давлат-хусусий ҳамкорлик шартномаси имзоланиши назарда тутилган. Бироқ,

АТнинг техник топшириғи ишлаб чиқилган,10ноябр куни тасдиқланганлиги сабабли ваколатли орган томонидан экспертизадан ўтказилмаган.

АТ асоси Россия Федерациясининг Дневник.ру дан олинган бўлиб, Жамият томонидан Ўзбекистон Республикаси таълим нормативларига мослаштирилган ва ўзбек тилига таржима қилинган.

АТ жойлашган серверлар Тошкент вилояти Оҳангарон туманидаги “Ўзбектелеком” АК маълумотларни қайта ишлаш марказида жойлаштирилган.

АТ доирасида худудларда сервер қурилмалари ва заҳира каналлари мавжуд эмас, АТдан авторизациядан ўтишда паролларнинг ишончли ва ишончсизлиги кўрсатувчи белги мавжуд бўлиб , ишончсиз парол киритилганда ҳам АТдан фойдаланиш имконияти мавжуд.

Онлайн олимпиадаларни ташкил этиш “olimpiad.uzedu.uz” ахборот тизими.

Мазкур ахборот тизими АТ Ўзбекистон Республикаси Халқ таълими вазирлиги буюртмасига асосан Халқ таълими соҳасида ахборот коммуникация технологияларни ривожлантириш маркази томонидан ишлаб чиқилган.

Ўзбекистон Республикаси Вазирлар Маҳкамасининг “Ахборотлаштириш соҳасида норматив-ҳуқуқий базани такомиллаштириш тўғрисида” 2005 йил 22 ноябрдаги 256 сон Қарори асосида ваколатли орган томонидан экспертизадан ўтказилган, ҳамда техник топшириқ нусҳаси тақдим этилган. АТнинг техник топшириғи 4.1.2-бандида ушбу лойиҳа доирасида ташқи тизимлар билан интеграция кўзда тутилмаган, бироқ ўрганиш жараёнида бошқа ташқи тизимлар билан интеграция қилиш имконияти маълум бўлди.

АТ доирасида сервер қурилмалари ва заҳира каналлари мавжуд эмас. АТнинг мобил иловаси мавжуд эмас. Офлайн режимида ишловчи мобил илова яратилган.

Хозирда қанча ўқувчилар онлайн дарслар орқали таълим олиш истагини билдирди? 1 соатли Онлайн дарс учун қанча маблағ сарфланиши назарда тутилган? Онлайн дарсларда ўқувчиларнинг ўзлаштириш даражасини аниқлаш бўйича тизим яратилмаган, ўқувчиларнинг онлайн дарсларни кузатиб бориш имкониятлари ва самарасини назоратга олиш имконияти мавжуд эмас.

Ахборот ресурсларида сақланадиган ва ишлов бериладиган, электрон рақамли имзо билан тасдиқланган ахборот электрон ҳужжатлар айланишини ташкил этиш бўйича “Ijro.gov.uz” идоралараро ягона порталга уланган, Е-Хат электрон потасидан фойдаланиш қўйи тизимдаги ташкилотлар билан самарали йўлга қўйилмаган. Электрон рақамли имзо билан тасдиқланган хужжатларни айланишини ташкил этиш режалаштирилган, бироқ тўлиқ йўлга қўйилмаган.

Таълим муассасалари учун электрон ахборот-таълим ресурсларини яратиш бўйича қилинаётган ишлар ва ўқув жараёнига жорий этилган дастурий маҳсулотлар

Халқ таълими вазирлиги тизимида бугунги кунда

жами 892 номдаги электрон ахборот-таълим ресурслари яратилган (электрон дарсликлар, видео ва аудиодарслар, интерактив ва анимацияли виртуал лаборатория ишлари ҳамда дарс ишланмалари, мультимедиали иловалар, тестлар, таълимий ўйинлар бошқа қўшимча таълим ресурслари яратилган) ва таълим тизимига жорий этилган. Ушбу электрон ахборот-таълим ресурслари вазирликнинг www.eduportal.uz ахборот-таълим порталига жойлаштирилган.

Бундан ташқари, умумтаълим мактабларида фойдаланилаётган дарслик ва методик қўлланмаларнинг барчаси вазирликнинг www.eduportal.uz ахборот-таълим порталига амалдаги 7 тилда тўла матнда жойлаштирилган. Янги ўқув йили учун чоп этилган дарслик ва методик қўлланмаларнинг электрон вариантлари нашриётлардан олиниб ҳар йили ахборот таълим порталига жойлаштирилиб келинмоқда.

Ўзбекистон Республикаси Президентининг 2012 йил 10 декабрдаги “Чет тилларини ўрганиш тизимини янада такомиллаштириш чора-тадбирлари тўғрисида”ги ПҚ-1875-сонли қарори ижроси юзасидан умумий ўрта таълим мактабларининг 7-синфлари учун инглиз, француз ва немис тили фанларидан 2019-2020 ўқув йили учун дарслик мажмуаларига мультимедиа иловалари яратилди ва уларни 27 487 нусхада DVD диск шаклида кўпайтириш ишлари ниҳоясига етказилди.

Ҳозирги кунда Ўзбекистон миллий телерадиокомпанияси билан ҳамкорликда 3 та телеканаллар орқали “online-maktab” лойиҳаси жорий этилиб, ўқувчиларга масофавий тарзда 6 196 та видеодарслар тасвирга олинди ва жами 4 708 та телевизион дарслар эфирга узатилди. Ушбу видеодарслар вазирликнинг телеграм тармоғидаги https://t.me/uzedu, https://t.me/uzeduonlinemaktab ҳамда www.youtube.com ижтимоий тармоқларга жойлаштирилди ва жойларда ўқувчилар мазкур имкониятлардан фойдаланиб келмоқда.

Бундан ташқари, Халқ таълими вазирлиги томонидан Coursera платформасида жаҳоннинг етакчи олий таълим муассасалари ва ташкилотларининг 430 та йўналишлар бўйича 3 800 турдаги ўқув курсларида халқ таълими тизимидаги 50 000 нафар ходимлар, умумтаълим мактаблари ўқитувчилари ва юқори синф ўқувчилари учун бепул таълим олиш имконияти яратилди.

Ўқувчилар билимини баҳолаш бўйича халқаро маслаҳатчи, АҚШ Georgia State University профессори Девид Л.Киэза билан биргаликда ўқувчилар билим даражасини аниқлаш бўйича компьютерлаштирилган тест тизими яратилди. Бу тизим мактаб ўқувчиларининг инглиз тили фанидан билим даражасини аниқлаш бўйича республикамиздаги ягона автоматлаштирилган тест тизими ҳисобланади. Мактаб ўқувчиларининг инглиз тилидан ўзлаштириш даражасини аниқлаш ва таҳлил қилиш имкониятини берувчи neat.uzedu.uz тизими амалиётга жорий этилди.

Марказ томонидан вазирликнинг тегишли бошқармалари билан ҳамкорликда ўқув адабиётларни яратишда таълим муассаcалари ўқувчилари, ўқитувчилари ва ота-оналар ҳамда кенг жамоатчиликнинг фикр-мулоҳазаларини инобатга олиш, амалдаги адабиётларда нуқсон ва камчиликларни аниқлаш ҳамда тузатиш мақсадида www.eduportal.uz ахборот-таълим портали базасида “Муҳокама тизими” ишлаб чиқилди.

Ўзбекистон Республикаси Президентининг ёшлар таълим-тарбияси учун қўшимча шароитлар яратишга қаратилган комплекс чора-тадбирларни ўз ичига олган бешта ташаббусдан бири, яъни учинчи ташаббус – ёшлар ўртасида компьютер технологиялари ва интернетдан самарали фойдаланишни ташкил этиш, илғор халқаро ва чет эл таълим дастурлари асосида фаолият юритувчи миллий онлайн ресурсини амалиётга кенг жорий этиш мақсадида “Khan Academy” электрон платформасидан кенг фойдаланилмоқда.

.