**ЎЗБЕКИСТОН РЕСПУБЛИКАСИНИНГ**

**МЕҲНАТ КОДЕКСИ**

(Янги таҳририда)

**Т А К Л И Ф**

|  |  |  |
| --- | --- | --- |
| **Амалда** | **Таклиф** | **Натижа** |
| **114-модда. Меҳнат шартномасининг шакли**  **1-қисми “**Меҳнат шартномаси бир хил кучга эга бўлган камида икки нусхада ёзма шаклда тузилади ва уларнинг ҳар бири тарафлар томонидан имзоланади.**”** | **114-модда. Меҳнат шартномасининг шакли**  **“**Меҳнат шартномаси бир хил кучга эга бўлган камида икки нусхада ёзма **ёки электрон** шаклда тузилади ва уларнинг ҳар бири тарафлар томонидан имзоланади.**”** | Хозирги кунда меҳнат муносабатларига шиддат билан фан техника ютиқлари кириб бораётганлиги боис меҳнат шартномаларини оддий ёзма шаклидан электрон шаклига босқичма-босқич ўтказишлик давр талабига айланиб қолмоқда.  Бундан ташқари электрон меҳнат шартномаси сақлаш, ундан фойдаланиш анча қулайдир. |
| **114-модда. Меҳнат шартномасининг шакли**  **3-қисми “**Меҳнат шартномасининг бир нусхаси ходимга берилади, бошқаси (бошқалари) иш берувчида сақланади (сақланадилар). Ходимнинг меҳнат шартномаси нусхасини олганлиги иш берувчида сақланадиган меҳнат шартномаси нусхасидаги меҳнат шартномаси нусхасини олганлиги тўғрисидаги шахсий имзоси билан тасдиқланади.**”** | **114-модда. Меҳнат шартномасининг шакли**  **3-қисми “**Меҳнат шартномасининг бир нусхаси ходимга берилади, бошқаси (бошқалари) иш берувчида сақланади (сақланадилар). Ходимнинг меҳнат шартномаси нусхасини олганлиги иш берувчида сақланадиган меҳнат шартномаси нусхасидаги меҳнат шартномаси нусхасини олганлиги тўғрисидаги шахсий имзоси билан тасдиқланади. **Ходимнинг хохшига кўра меҳнат шартномаси унинг электрон манзилига юборилади.** | Ходимнинг хохшига кўра меҳнат шартномасини унинг электрон манзилига юборишлик, ходимларга қулайлик яратади хамда ўзида электрон шаклда сақлаб қолиш имкониятини яратади. |
| **119-модда. Ходим билан муддатли меҳнат шартномасини тузиш асослари**  **9-қисми “**Номуайян муддатли меҳнат шартномаси тузилган ходимлар учун берилиши назарда тутиладиган ҳуқуқ ва кафолатларни беришдан **қочиш мақсадида** муддатли меҳнат шартномаларини тузиш тақиқланади.**”** | Номуайян муддатли меҳнат шартномаси тузилган ходимлар учун берилиши назарда тутиладиган ҳуқуқ ва кафолатларни беришдан қочиш мақсади **:- айнан нималарда, қандай харакатларда ифодаланишини кодексни ўзида аниқ кўрсатиб ўтиш лозим.** | Кодекснинг ўзида аниқ кўрсатишлик келгусида қўллашда тушунмовчиликларни олиб келмайди, хамда қонун қўллаш қулай бўлади. |
| **125-модда. Иш билан боғлиқ ҳужжатлар ва уларнинг нусхаларини бериш**  **1-қисми “**Ходимнинг ёзма аризасига биноан иш берувчи ариза берилган кундан бошлаб уч иш кунидан кечиктирмаган ҳолда ходимга иш билан боғлиқ ҳужжатларни.... **”** | **125-модда. Иш билан боғлиқ ҳужжатлар ва уларнинг нусхаларини бериш**  **1-қисми “**Ходимнинг **ёки унинг вакилининг**  ёзма аризасига биноан иш берувчи ариза берилган кундан бошлаб уч иш кунидан кечиктирмаган ҳолда ходимга иш билан боғлиқ ҳужжатларни.... **”** | Ушбу моддада ходимга тегишли бўлган хужжатларни фақат ходимнинг ўзи ёзма аризасига биноан олиши белгилаб қўйилган. Ушбу чеклов ҳуқуқни келгусида қўллашда муаммолар келтириб чиқаришлиги мумкун, ходим вафот этганда ёки бошқа холатларда уни номидан харакат қилаётган шахс ушбу модда талабларидан келиб чиқиб зарур хужжатларни ололмай қолади. |
| **132-модда. Ишга қабул қилиш вақтида талаб қилинадиган ҳужжатлар.**  **“...**солиқ тўловчининг идентификация рақами;  жамғариб бориладиган пенсия дафтарчаси, биринчи марта ишга кираётган шахслар бундан мустасно**”** | **132-модда. Ишга қабул қилиш вақтида талаб қилинадиган ҳужжатлар.**  **Мазкур моддадаги талаб қилинган ортиқча хужжатларни чиқариб ташлашлик** | Ишга қабул қилиш жараёнида ходимлардан ортиқча хужжат талаб қилинган. Бу ўз навбатида бюрократик тўсиққа сабаб бўлади. Бу ўз навбатида юртимизда олиб борилаётган сиёсатга зид. |
| **137-модда. Ишга қабул қилишда дастлабки синов**  **3-қисми 4 ва 5 хатбоши**  **“**тегишли таълим муассасасини тамомлаган кундан бошлаб **уч ой ичида** йўлланма асосида мутахассислик бўйича ишга қабул қилинадиган ва давлат гранти асосида таълим олган олий таълим муасcасининг битирувчилари;  ўрта махсус, касб-ҳунар таълими муассасаларининг ҳамда олий таълим муассасаларининг тегишли таълим муассасасини тамомлаган кундан эътиборан **уч йил** ичида биринчи бор ишга кираётган битирувчилари**”** | **137-модда. Ишга қабул қилишда дастлабки синов**  **3-қисми 4 ва 5 хатбошиларни бирлаштириб синов муддатисиз қабул қилинадиган муддатларни умумий 3 йил қилиб белгилашлик.** | Мазкур икки банд бир-бирига мантиқан зид бўлиб қолган, шу боис ушбу бандларни ўзаро бирлаштириш муддатни 3 йил белгилаш мақсадга мувофиқ. |
| **182-модда. Ишдан бўшатиш нафақаси**  **3-қисми “**Ишдан бўшатиш нафақасининг миқдори ушбу иш берувчининг қўл остида ишлаган ходимнинг стажига боғлиқ ва қуйидаги миқдордан кам бўлиши мумкин эмас:  иш стажи уч йилгача бўлган ходимлар – ўртача ойлик иш ҳақининг эллик фоизидан;  уч йилдан беш йилгача иш стажига эга бўлган ходимлар – ўртача ойлик иш ҳақининг етмиш беш фоизидан;  беш йилдан ўн йилгача иш стажига эга бўлган ходимлар учун – ўртача ойлик иш ҳақининг юз фоизидан;  ўн йилдан ўн беш йилгача иш стажига эга бўлган ходимлар учун – ўртача ойлик иш ҳақининг бир юз эллик фоизидан;  ўн беш йилдан ортиқ иш стажига эга бўлган ходимлар учун – ўртача ойлик  иш ҳақининг икки юз фоизидан кам бўлиши мумкин эмас.**”** | **182-модда. Ишдан бўшатиш нафақаси**  **3-қисми “**Ишдан бўшатиш нафақасининг миқдори ушбу иш берувчининг қўл остида ишлаган ходимнинг **умумий** стажига боғлиқ ва қуйидаги миқдордан кам бўлиши мумкин эмас:  иш стажи уч йилгача бўлган ходимлар – ўртача ойлик иш ҳақининг эллик фоизидан;  уч йилдан беш йилгача иш стажига эга бўлган ходимлар – ўртача ойлик иш ҳақининг етмиш беш фоизидан;  беш йилдан ўн йилгача иш стажига эга бўлган ходимлар учун – ўртача ойлик иш ҳақининг юз фоизидан;  ўн йилдан ўн беш йилгача иш стажига эга бўлган ходимлар учун – ўртача ойлик иш ҳақининг бир юз эллик фоизидан;  ўн беш йилдан ортиқ иш стажига эга бўлган ходимлар учун – ўртача ойлик  иш ҳақининг икки юз фоизидан кам бўлиши мумкин эмас.**”** | Стажни хисоблашда умумий иш стажидан ёки айнан иш фаолияти олиб бораётган жойдаги вақтдан хисоблашни аниқ қилиб белгилаш лозим. Чунки ҳуқуқни қўллаш жараёнида ноаниқликлар ва коррупция олиб келишлиги мумкун. Бундан ташқари умумий иш стажидан белгиламаслик муқадддам ишлаган шахсларни ҳуқуқларини чеклашга олиб келади. |

**Балиқчи туман адлия бўлими**