|  |  |
| --- | --- |
| **Диссертация мавзусининг долзарблиги ва зарурати.** Дунёда демократик ислоҳотларни чуқурлаштиришда фуқаролик жамияти институтларининг жамият ва давлат ҳаётидаги иштирокини янада кучайтириш муҳим омилга айланмоқда. Фуқаролик ва сиёсий ҳуқуқлар тўғрисидаги халқаро пакт 22-моддасида ҳар бир шахсга жамоат бирлашмаларига эркин уюшиш ҳуқуқи кафолатланган. | **Актуальность и необходимость темы диссертации.** Дальнейшее усиление участия институтов гражданского общества в жизни общества и государства становится важным фактором углубления демократических реформ в мире. Статья 22 Международного пакта о гражданских и политических правах гарантирует каждому право на свободу ассоциации. |
| Глобализация жараёнида фуқаролик жамияти институтлари фаолиятининг самарадорлигини ва улар томонидан жамиятга келтирилаётган фойдани аниқлаш, нодавлат нотижорат ташкилотлари фаолиятини такомиллаштиришнинг иқтисодий, ҳуқуқий ва бошқа масалалари йирик тадқиқот марказларининг диққат марказида турибди. Бинобарин, демократик давлатларда нодавлат нотижорат ташкилотлари аҳолига турли ижтимоий хизматлар кўрсатиб келмоқдалар, экологик муаммолар билан шуғулланмоқдалар, ижтимоий ёрдамга муҳтож шахсларга кўмаклашмоқдалар, уларнинг ҳуқуқ ва қонуний манфаатларини ҳимоя қилмоқдалар. Бундай ташкилотларга ўз фаолиятини самарали амалга ошириш учун солиқдан озод этиш ва бошқа имтиёзлар, давлат дастурлари ҳамда норматив-ҳуқуқий ҳужжатларни ишлаб чиқиш ва амалга оширишда, сайловлар жараёнини кузатишда ва бошқа соҳаларда кенг имкониятлар берилмоқда. | В процессе глобализации крупные исследовательские центры сосредотачиваются на определении эффективности деятельности институтов гражданского общества и их пользы для общества, экономических, правовых и других вопросах улучшения деятельности негосударственных некоммерческих организаций. Следовательно, в демократических государствах негосударственные некоммерческие организации предоставляют населению различные социальные услуги, занимаются экологическими проблемами, помогают нуждающимся в социальной помощи, защищают их права и законные интересы. Таким организациям для эффективного осуществления своей деятельности предоставляются налоговые и другие льготы, широкий спектр возможностей в разработке и реализации государственных программ, нормативно-правовых актов, наблюдении за выборами и других сферах. |
| Ўзбекистон мустақилликка эришганидан сўнг ижтимоий ҳаётнинг барча соҳаларида нодавлат нотижорат ташкилотларининг иштирокини кенгайтириш борасида салмоқли ишлар олиб борилди. Жамоат бирлашмалари фаолиятининг ҳуқуқий кафолатлари Ўзбекистон Республикаси Конституциясида мустаҳкамланди. | После обретения Узбекистаном независимости была проделана значительная работа по расширению участия негосударственных некоммерческих организаций во всех сферах общественной жизни. Правовые гарантии деятельности общественных объединений закреплены в Конституции Республики Узбекистан. |
| «2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси»га мувофиқ фуқаролик жамияти институтларини ривожлантириш, уларнинг ижтимоий ва сиёсий фаоллигини ошириш вазифаси белгиланди[[1]](#footnote-1). Ўзбекистон Республикаси Президенти Ш.М.Мирзиёев ўзининг Олий Мажлисга тақдим этган Мурожаатномасида «эркин фуқаролик жамиятини ривожлантиришда нодавлат нотижорат ташкилотлари ва оммавий ахборот воситаларини қўллаб-қувватлашни давом эттирамиз» деб таъкидлади[[2]](#footnote-2). Ушбу вазифаларни амалга ошириш соҳага оид қонунчиликни унификация қилган ҳолда нодавлат нотижорат ташкилотларининг барча шаклларини қонунда белгилаш, нодавлат нотижорат ташкилотларини таъсис этиш ва уларни давлат рўйхатидан ўтказишда қонунчиликда мавжуд тўсиқлар, ҳуқуқий бўшлиқлар ва зиддиятларни бартараф этишни талаб қилади. | В соответствии со «Стратегией действий по пяти приоритетным направлениям развития Республики Узбекистан в 2017-2021 годах» поставлена ​​задача по развитию институтов гражданского общества, повышению их социальной и политической активности. В Послании Олий Мажлису Президент Республики Узбекистан Ш.М.Мирзиёев заявил, что «мы продолжим поддерживать негосударственные некоммерческие организации и средства массовой информации в развитии свободного гражданского общества». Реализация этих задач требует унификации законодательства в данной сфере, определения в законе всех форм негосударственных некоммерческих организаций, устранения барьеров, правовых пробелов и несоответствий в законодательстве об учреждении и государственной регистрации негосударственных некоммерческих организаций. |
| Ўзбекистон Республикасининг «Нодавлат нотижорат ташкилотлари тўғрисида»ги Қонуни (1999), «Жамоат фондлари тўғрисида»ги Қонуни (2003), Ўзбекистон Республикаси Президентининг «Мамлакатни демократик янгилаш жараёнида фуқаролик жамияти институтларининг ролини тубдан ошириш чора-тадбирлари тўғрисида»ги ПФ-5430-сон Фармони (2018), Ўзбекистон Республикаси Президентининг «Фуқаролик жамияти институтларини ривожлантиришга кўмаклашиш борасидаги қўшимча чора-тадбирлар тўғрисида»ги ПҚ-2085-сонли қарори (2013) ва мавзуга оид бошқа норматив-ҳуқуқий ҳужжатларда белгиланган вазифаларни амалга оширишга ушбу диссертация тадқиқоти муайян даражада хизмат қилади. | Данное диссертационное исследование в определенной степени способствует реализации задач, поставленных в Законе Республики Узбекистан «О негосударственных некоммерческих организациях» (1999), Законе «Об общественных фондах» (2003), Указе Президента Республики Узбекистан «О мерах по коренному повышению роли институтов гражданского общества в процессе демократического обновления страны» № УП-5430 (2018), Постановлении Президента Республики Узбекистан «О дополнительных мерах по оказанию содействия развитию институтов гражданского общества» ПП-2085 (2013) и других соответствующих нормативно-правовых актах. |
| **Тадқиқотнинг илмий янгилиги** қуйидагилардан иборат:  қонунчиликда «жамоат бирлашмалари» тушунчаси бир хилда қўлланилишини таъминлаш ва ноаниқликларга барҳам бериш мақсадида уларга нисбатан «жамоат ташкилоти» сўзларини ишлатмаслик зарурати асослаб берилган; | **Научная новизна исследования:**  обоснована необходимость отказа от использования в законодательстве слова «общественная организация» по отношению «общественных объединений», в целях устранения двусмысленности и обеспечения единообразного применения понятий; |
| фуқаролик жамияти институтларининг жамоатчилик назоратини олиб бориш борасидаги фаолияти кафолатларини қонунда мустаҳкамлаш мақсадида нодавлат нотижорат ташкилотлари ва фуқаролик жамиятининг бошқа институтлари жамоатчилик назоратининг субъекти бўлиши асослантирилган;  уюшма (иттифоқ) нодавлат нотижорат ташкилотининг алоҳида шакли эканлигини ҳуқуқий мустаҳкамлаш мақсадида унга қонунда ҳуқуқий таъриф бериш ҳамда унинг аъзоликка асосланган ташкилотлиги исботлаб берилган; | в целях законодательного закрепления гарантий деятельности институтов гражданского общества в сфере общественного контроля обосновано, что негосударственные некоммерческие организации и другие институты гражданского общества являются субъектом общественного контроля,;  для того, чтобы юридически подтвердить, что ассоциация (союз) является отдельной формой негосударственной некоммерческой организации, доказано, что такая организация основывается на членстве и раскрывается ее правовое понятие в законе; |
| бошқа шаклдаги нодавлат нотижорат ташкилотларидан фарқли равишда жамоат бирлашмаси фақат «ташаббускор фуқаролар гуруҳи» томонидан таъсис этилиши мумкинлиги асослаб берилган;  нодавлат нотижорат ташкилотининг устави нодавлат нотижорат ташкилоти давлат рўйхатига олингандан сўнг юридик кучга эга бўлиши ҳамда уставга қўйилган талаблар асослантириб берилган; | обосновано, что, в отличие от других форм негосударственных некоммерческих организаций, общественное объединение может быть создано только «инициативной группой граждан»;  обоснованы основные требования к уставу негосударственной некоммерческой организации с указанием на то, что устав имеет юридическую силу после государственной регистрации негосударственной некоммерческой организации; |
| давлат органлари муайян соҳада нодавлат нотижорат ташкилотининг кўмагига эҳтиёж сезганда, ушбу масалани тарафларнинг тенг ижтимоий шериклиги асосида ҳал этиши лозимлиги асослаб берилган. | обосновано, что когда государственные органы нуждаются в поддержке негосударственной некоммерческой организации в той или иной сфере, этот вопрос следует решать на основе равноправного социального партнерства сторон. |
| **Тадқиқот натижаларининг жорий қилиниши.** Тадқиқот иши бўйича илмий натижалар асосида:  қонунларда «жамоат ташкилоти» тушунчасини ишлатмаслик, жумладан касаба уюшмаларига нисбатан «жамоат бирлашмаси» деган тушунчани қўллаш таклифи Ўзбекистон Республикасининг 2016 йил 28 ноябрдаги ЎРҚ-413-сонли Қонуни билан «Касаба уюшмалари, уларнинг ҳуқуқлари ва фаолиятининг кафолатлари тўғрисида»ги 2016 йил 28 ноябрдаги ЎРҚ-413-сонли Қонуннинг 1-моддасига кииритилган, кейинчалик 2019 йил 6 декабрда қабул қилинган «Касаба уюшмалари тўғрисида»ги ЎРҚ-588-сонли Қонунида ўз аксини топган (Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг 2017 йил 29 декабрдаги 05/01-11-389/1-сонли далолатномаси). Таклифни жорий қилиш натижасида қонунда жамоат бирлашмасига нисбатан бошқа тушунчани қўллаш амалиётига барҳам берилган; | **Внедрение результатов исследований.** На основании научных результатов исследования:  предложение об использовании понятия «общественное объединение» относительно к профсоюзам, отражено в статье 1 Закона «О профессиональных союзах, правах и гарантиях их деятельности» в соответствии с Законом №ЗРУ-413 от 28 ноября 2016 года, затем в Законе «О профессиональных союзах» от 6 декабря 2019 года № ЗРУ-588 (Акт Комитета по демократическим институтам, негосударственным организациям и органам самоуправления граждан Законодательной палаты Олий Мажлиса от 29 декабря 2017 года № 05/01-11-389/1). В результате внесения предложения в Законе отменена использование иного понятия к общественному объединению; |
| жамоатчилик назорати нодавлат нотижорат ташкилотлари ва фуқаролик жамиятининг бошқа институтлари томонидан ўтказилишига оид таклиф 2018 йил 12 апрелдаги «Жамоатчилик назорати тўғрисида»ги  ЎРҚ-474-сонли Қонуннинг 3-моддасида ўз аксини топди (Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг 2021 йил 15 январдаги 05/1-01-09-сонли далолатномаси). Таклифни жорий қилиш натижасида фуқаролик жамияти институтларининг жамоатчилик назоратини олиб бориш борасидаги фаолияти кафолатлари қонунда мустаҳкамланган; | предложение об осуществлении общественного контроля негосударственными некоммерческими организациями и другими институтами гражданского общества, отражено в статье 3 Закона «Об общественном контроле» от 12 апреля 2018 года № ЗРУ-474 (Акт Комитета по демократическим институтам, негосударственным организациям и органам самоуправления граждан Законодательной палаты Олий Мажлиса от 15 января 2021 года № 05 / 1-01-09). В результате внесения предложения законодательно закреплены гарантии деятельности институтов гражданского общества в сфере общественного контроля; |
| уюшма (иттифоқ)га нодавлат нотижорат ташкилоти сифатида ҳуқуқий таъриф беришга оид таклиф Ўзбекистон Республикасининг Нодавлат нотижорат ташкилотлари тўғрисидаги кодекси лойиҳасининг 35- ва  39-моддаларида ўз аксини топди (Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг 2021 йил 15 январдаги 05/1-01-08-сонли далолатномаси). Таклифни жорий қилиш натижасида уюшма (иттифоқ) нодавлат нотижорат ташкилотининг алоҳида шакли эканлиги ва у аъзоликка асосланган ташкилот бўлиши қонуний мустаҳкамланмоқда; | предложение о правовом определении понятия ассоциации (союза) как негосударственной некоммерческой организации, отражено в статьях 35 и 39 проекта Кодекса Республики Узбекистан О негосударственных некоммерческих организациях (Акт Комитета по демократическим институтам, негосударственным организациям и органам самоуправления граждан Законодательной палаты Олий Мажлиса от 15 января 2021 года № 05/1-01-08). В результате внесения предложения законодательно установлено, что ассоциация (союз) является отдельной формой негосударственной некоммерческой организации и является организацией, основанной на членстве; |
| жамоат бирлашмаси сифатида касаба уюшмаси фаолиятини ташкил этишга оид таклифлар 2019 йил 6 декабрдаги «Касаба уюшмалари тўғрисида»ги ЎРҚ-588-сонли Қонуннинг 19, 20-моддаларида ўз аксини топди (Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг 2020 йил 3 июндаги 05-1-04-116-сонли далолатномаси). Бундан ташқари, нодавлат нотижорат ташкилотларининг намунавий устави таёрланиб, рўйхатдан ўтказувчи органга тақдим этилди (Адлия вазирлигининг 2020 йил 6 ноябрдаги 9/1-3110/3-сонли хати). Таклифни жорий қилиш натижасида касаба уюшмасини ташкил этиш ташаббускор фуқаролар томонидан амалга оширилиши, касаба уюшмасининг рўйхатдан ўтказилган устав асосида фаолият кўрсатиши ҳамда унинг уставига нисбатан талаблар қонунда мустаҳкамланган ҳамда ушбу талаблар амалиётга жорий этилган; | предложения по организации деятельности профсоюзов как общественного объединения отражены в статьях 19 и 20 Закона Республики Узбекистан «О профессиональных союзах» от 6 декабря 2019 года № ЗРУ-588 (Акт Комитета по демократическим институтам, негосударственным организациям и органам самоуправления граждан Законодательной палаты Олий Мажлиса от 3 июня 2020 года № 05-1-04-116). Кроме того, подготовлен и передан в регистрирующий орган типовой устав негосударственных некоммерческих организаций (письмо Министерства юстиции от 6 ноября 2020 года №9/1-3110/3). В результате внесения предложения законодательно закреплено учреждение профсоюза группой инициативных граждан, требования к его уставу, а также эти требования внедрены на практику; |
| нодавлат нотижорат ташкилотлари билан ижтимоий шерикликка оид таклифлар 2017 йил 29 августдаги «Ўзбекистон Республикаси Президенти ҳузуридаги тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил тўғрисида»ги ЎРҚ-440-сонли Қонуннинг 17-моддасида, «Ўзбекистон Республикаси Олий Мажлисининг Инсон ҳуқуқлари бўйича вакили (омбудсман) тўғрисида»ги Ўзбекистон Республикаси қонунига ўзгартиш ва қўшимчалар киритиш ҳақида»ги ЎРҚ-441-сонли Қонуннинг 206-моддасида ўз аксини топди (Олий Мажлис Қонунчилик палатаси Демократик институтлар, нодавлат ташкилотлар ва фуқароларнинг ўзини ўзи бошқариш органлари қўмитасининг 2017 йил 29 декабрдаги 05/01-11-389/3-сонли далолатномаси). Таклифни жорий қилиш натижасида давлат органлари тегишли соҳада нодавлат нотижорат ташкилотлари кўмагидан фойдаланиш, улар билан ижтимоий шериклик асосида масалани ҳал этиш имкониятлари ҳуқуқий жиҳатдан мустаҳкамланди. | предложения по социальному партнерству с негосударственными некоммерческими организациями, отражены в статье 17 Закона Республики Узбекистан «Об Уполномоченном при Президенте Республики Узбекистан по защите прав и законных интересов субъектов предпринимательства» от 29 августа 2017 года № ЗРУ-440, статье 206 Закона Республики Узбекистан «О внесении изменений и дополнений в Закон Республики Узбекистан «Об Уполномоченном Олий Мажлиса Республики Узбекистан по правам человека (омбудсмане)» (Акт Комитета по демократическим институтам, негосударственным организациям и органам самоуправления граждан Законодательной палаты Олий Мажлиса от 29 декабря 2017 года №05/01-11-389/3). В результате внесения предложения законодательно закреплена возможность государственных органов использовать поддержку негосударственных некоммерческих организаций в соответствующей сфере для решения вопроса на основе социального партнерства. |

1. Ўзбекистон Республикаси Президентининг 2017 йил 7 февралдаги “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги ПФ-4947-сонли Фармони // Ўзбекистон Республикаси қонун ҳужжатлари тўплами, 2017 й, - № 6., 70-модда [↑](#footnote-ref-1)
2. Ўзбекистон Республикаси Президенти Шавкат Мирзиёевнинг Олий Мажлисга Мурожаатномаси//

   “Халқ сўзи” 2020 йил 30 декабрь 276-сон. [↑](#footnote-ref-2)