**Ёшлар сиёсати, ижтимоий ривожлантириш ва маънавий-маърифий ишлар мажмуаси**

1.Ўзбекистон Республикаси Президентининг 2019 йил 7-июндаги   
ПҚ-4354-сонли Ўзбекистон Республикаси аҳолисига ахборот-кутубхона хизмати кўрсатишни янада такомиллаштириш тўғрисидаги қарорига кўра ҳар бир туман марказидан замонавий ахборот-кутубхона маркази ташкил этиш белгиланган. Сурхондарё вилояти ҳокимининг 2020 йил   
13 апрелдаги Қ-167-сонли, Бандихон туманида ахборот-кутубхона марказини ташкил этиш тўғрисидаги қарори чиққан. Ушбу ахборот-кутубхона марказини ташкил этиш учун молия вазирлигидан штатлар бирлиги ажратилмаган.

2.Туманда бугунги кунда 76500 нафардан ортиқ фуқаролар истиқомат қилишини ҳисобга оладиган бўлсак аҳолига тиббий хизмат сифатини янада ошириш асосий омил ҳисобланади.

Туман Тиббиёт бирлашмасига қарашли 1 та марказий шифохона,   
4 та ҚОП, 4 та ҚВП ва 1 та Кўп тармоқли марказий поликлиника, жами;   
10 та даволаш профилактика муассасаларида 53 нафар олий маълумотли врачлар, 2 та олий маълумотли ҳамширалар аҳолига тиббий хизмат кўрсатмоқда.

Шу олий маълумотли врачлардан 6 нафари нафақада 7 нафари эса мутахассис етишмаганлиги учун бошқа туманлардан қатнаб ишламоқда.

Тиббиёт муассасаларида 85 та штат бирлигидаги олий маълумотли врачлар ўрни вакант бўлиб, кейинги йилларда аҳолининг ўсишини ҳамда туман Тиббиёт бирлашмасида давлат дастури асосида Режали хирургия ва Неврология, Геникология, юқумли касалликлар бўлимларининг ташкил этилишини ҳисобга олганда 110 нафардан ортиқ олий маълумотли врачларга эҳтиёж мавжуд.

Бундан ташқари Ўзбекистон Республикаси Олий Мажлис Сенатининг 2019 йил 30 ноябрдаги Сурхондарё вилояти таркибида Бандихон туманини ташкил этиш ҳамда Қизириқ, Бойсун ва Қумқўрғон туманлари чегараларини ўзгартириш тўғрисидаги СҚ-539-III-сонли қарорига асосан Бандихон тумани ташкил этилиб 2020 йил 14 февраль кунидан иш фаолиятини бошлаган бўлсада 2020-2021 ўқув йилида республика олий таълим муассасалари бакалавриятининг кундузги таълим шакли бўйича давлат буюртмаси асосида ўқишга қабул қилиш параметрларидан давлат гранти асосидаги қабул кўрсаткичлари доирасида **соғлиқни сақлаш соҳасида олий маълумотли кадрларга эҳтиёж юқори бўлган ҳудудлар** учун мақсадли қабул параметрлари тақсимотида янгидан ташкил этилган Бандихон тумани учун ўрин ажратилмаган.

Юқоридагиларни инобатга олган ҳолда Бандихон туманидаги соғлиқни сақлаш соҳасидаги кадрларга бўлган талабнинг ижобий ечим топиши учун   
2020-2021 ўқув йилида республика олий таълим муассасалари бакалавриятининг кундузги таълим шакли бўйича эҳтиёждан келиб чиқиб Бандихон тумани учун қўшимча ўрин ажратилишига амалий ёрдам беришингизни сўрайман.

3.Бугунги кунда туманда Мактабгача таълим ташкилотларидаги болалар қамрови 5 % ни ташкил этади. Чинор маҳалласи ҳудудидаги давлат хусусий шерикчилик асосидаги “Омадли юлдузчалар” МЧЖ ва “Хўжайпок” маҳалласидаги “Хўжайпок келажак авлодлари” МЧЖларга имтиёзли кредит ажратилиши ҳамда битм тузилишида амалий ёрдам беришинггизни сўрайман.

Дастур асосида 2020 йилда тумандаги "Бектепа" маҳалласи ҳудудида давлат мактабгача таълим ташкилоти янгидан қуриш режалаштирилган бўлсада, дастур бўйича ажратилиши лозим бўлган пул маблағлари молиялаштирилмаган. Ушбу маблағни молиялаштирилишида амалий ёрдам сўрайман.  
 4.Туман марказидан истирохат боғи (аҳолининг маданий дам олиш боғи) қурилишини давлат дастурига киритиш ва тез кунларда фойдаланишга топшириш.

5. Бугунги кунда туманда 1 та масжид фаолият олиб бораётган бўлиб, аҳолининг узоқ ҳудудлардан қатнаб келиши учун ноқулайликлар туғдирмоқда. Тумандаги Ҳўжайпок ва Лимонзор маҳаллаларида ҳашар йўли билан қурилган масжидларнинг очилишига рухсат бериш.