**Ўзбекистон Республикаси ... вазири**

**... га**

Сизга маълумки, 2020 йил мамлакатимизда “Илм, маърифат ва рақамли иқтисодиётни ривожлантириш йили” деб эълон қилиниб, алоҳида давлат дастури тасдиқланиб, дастур доирасида тегишли ишлар амалга оширилмоқда. “Рақамли Ўзбекистон – 2030” стратегияси доирасида Бағдод тумани намуна сифатида танлаб олинди.

Ўзбекистон Республикаси Президентининг 2020 йил 18 июндаги “Табиий газ ва электр энергиясини сотиш механизмини такомиллаштириш бўйича қўшимча чора-тадбирлар тўғрисида”ги ПФ-6010-сон Фармонининг ижросини таъминлаш, замонавий ахборот-коммуникация технологияларини кенг жорий этиш орқали табиий газни ҳисобга олиш тизимини такомиллаштириш, йўқотишларни бартараф этиш, шунингдек истеъмол қилинган табиий газ учун тўловларнинг ўз вақтида ва тўлиқ ундирилишини таъминлаш мақсадида 2020 йил 24 сентябрь куни “Табиий газ назорати ва ҳисобининг автоматлаштирилган тизимини жорий этиш” лойиҳасини амалга оширишга доир қўшимча чора-тадбирлар тўғрисида”ги ПҚ-4840 қарори ишлаб чиқилган.

Шунга кўра, табиий газдан фойдаланувчи истеъмолчиларга замонавий ҳисоблагичларни 2021 йил 1 февралгача вилоятнинг Қўқон ва Марғилон шаҳарларида ўрнатилиб, 2021 йил 1 августига қадар бошқа ҳудудларда тизимни тўлиқ жорий этиш кўзда тутилган ва “Ҳудудгаз Фарғона” газ таъминот филиалининг йўл харитаси ишлаб чиқилган.

2020 йил май-июнь ойларида Бағдод туманида 270 та истеъмолчига замонавий ҳисоблагичлар ўрнатилган бўлиб, шундан 170 таси кўп қаватли уйларга ўрнатилди.

Кўп қаватли уйлар табиий газ таъминотини яхшилаш мақсадида ушбу истеъмолчиларга келтирувчи газ қувурлари ва газ тақсимлаш қутилари **тажриба тариқасида** икки босқичли тизимга ўтказилди, шунингдек газ ҳисоблаш ускуналари уйларнинг кириш саҳни (подъезд) ига ўрнатилди.

Ушбу хонадонларга ўрнатилган газ ҳисоблагичларидаги ростлагич (регулятор) ларининг қулайлик тарафлари шундан иборат бўляптики, иссиқлик тизими йўқ бўлган ушбу кўп қаватли хонадонларда уйларни иситишда фойдаланилаётган турли хил ностандарт газ жиҳозларидан фойдаланилган тақдирда ростлагич (регулятор) автомат равишда газ етказиб беришни тўхтатади ва бунинг натижасида келиб чиқиши мумкин бўлган айрим бахтсиз ҳодисаларнинг олди олинмоқда.

Қарор ижросини таъминлаш ва Бағдод туман аҳолиси табиий газ таъминотини яхшилаш мақсадида тумандаги қолган 3570 та хонадонларга газ ҳисоблаш ускунаси ва ростлагич (регулятор) лар керак бўлишини инобатга олиб, Сиздан Бағдод туманига ушбу қурилмаларни ажратилишига амалий ёрдам беришингизни сўрайман.

**Ўзбекистон Республикаси Олий Мажлис қонунчилик палатаси депутати, Инновацион ривожланиш, ахборот сиёсати ва ахборот технологиялари масалалари бўйича қўмита аъзоси, Ўзбекистон Адолат социал-демократик партия фракцияси аъзоси, № 106-Бағдод сайлов округи депутати: Г.Ш.Саидғаниева**