**Ассалому алайкум ҳурматли депутатлар, йиғилишимиз иштирокчилари!**

Президентимизнинг Олий Мажлисга йўллаган навбатдаги Мурожаатномасида яна бир бор аҳоли саломатлигига жиддий эътибор қаратилгани бежиз эмасс. Бу борада қатор аниқ устувор вазифалар белгилаб берилди. Бугун биз муҳокама қилаётган Мурожаатномада билдириб ўтилган тиббиёт соҳасини янада юқори босқичга олиб чиқишга қаратилган қатор таклифлар, фикр-мулоҳазалар билдириб ўтилмоқда.

Шундан келиб чиққан ҳолда мен ҳам тибиёт соҳасини ривожлантиришга қаратилган ўзимнинг таклифларимни айтиб ўтмоқчиман.

Ҳаммамизга маълумки, коронавирус пандемияси ва бошқа юқумли касалликларга ташхес қўйиш, тез аниқлашда вилоят марказлари, туманларда жиддий муаммолар мавжудлиги, жойларда MRT диагностика аппаратларининг етишмаслиги билан боғлиқ масалалар мавжудлиги кўзга ташланиб қолди. Ҳали бу касаллик ортга тўлиқ чекингани йўқ.

Президентимиз Мурожаатномада барча соҳалар қатори тиббиётимизга ҳам катта маблағлар ажратилишини таъкидлаб ўтди.

**Менинг таклифим шундан иборатки,** барча шаҳар ва туман касалхоналарида MRT аппаратлари билан таъминланиш масаласини кўтармоқчиман.

Албатта, бу аппаратлар харид қилинса, нафақат коронавирусга, балки келгусида бошқа кўплаб касалликларга ташхес қўйишда ҳам фойдаланиш имконияти яратилади ва халқимизга катта енгиллик яратиб берган бўлар эдик.

**Яна бир таклифим шундан иборатки,** ҳудудларда ишлаётган тиббиёт ходимларини ҳам бугунги кунда тиббиёти ривожланган давлатларга малакасини ошириб келишга давлат ҳисобидан маблағ ажратиб берилса мақсадга мувофиқ бўлар эди.

Сабаби, биз тиббиётни энг чекка ҳудудларга олиб боряпмиз, замонавий тиббиёт технологиялари билан таъминлаяпмиз, лекин улардан фойдаланишда тажриба йўқлиги кўзга ташланмоқда. Биз шуни ҳозирдан ҳаракатини қилсак, ўз мақсадимизга эришган бўлардик.