**Фарғона давлат университети иқтисодиёт ва сервис кафедраси доценти З.М.Тожибоев фикрлари:**

**Ўзбекистонни ЕОИИ (Европа Осиё Иқтисодий Иттифоқи) аъзо бўлишининг ижобий томонлари, уни заифликларидан анча устун**

**Ижобий жиҳатлари:**

1. ЕОИИ аъзолиги географик жиҳатдан қўшни ва яқин мамлакатлар ўртасида иқтисодий муносабатларни жадаллашишига яхши туртки беради. Чунки товарлар, капитал ва ишчи кучи харакати тез, қулай ва кам харажатлар билан амалга оширилади. Бунинг учун уларда бир-бири билан товар алмашиш ва бошқа иқтисодий алоқаларни амалга ошириш учун эҳтиёж катта.
2. Ҳозирда Ўзбекистон билан ЕОИИда амал қилаётган ташқи иқтисодий фаолиятни, шу жумладан, фитосанитар, ветеринар ва бошқа меъёрий хужжатларни, тартибга солиш режимларини бир-бирига мувофиқ келмаслиги кузатилади. Бу нарса мамлакатимиздан қишлоқ хўжалиги маҳсулотлари экспорти қилишга қўшимча тўсиқлар ҳосил қилади. ЕОИИга аъзолик бу нарсага барҳам беради.
3. ЕОИИга Ўзбекистонни қўшилиши фан, юқори технология, инновация, миллий иқтисодиётни рақамлаштириш соҳасида ҳамкорликнинг ўсишини рағбатлантиради.
4. **Сифат жиҳатидан озиқ-овқат муаммосини, биринчи навбатда, гўшт ва чорва озуқа базасини мустаҳкамлаш, ҳал қилишга кўмаклашади. Чунки ЕОИИга кирган иттифоқчи мамлакатлар мамлакатимизга йирик ва майда шоҳли ҳайвонлар ҳамда гўштни олиб киришга тақиқни бекор қилиниши натижасида бозорларимиз тўйиниш даражаси ортади. Бундан ташқари, импортни ортиши мамлакат ичидаги нархларни тушишига олиб келади.**
5. **Мева ва сабзавот экспорти. Ўзбекистон маҳсулотлари экспортини ўсиши прогнозлаштирилмоқда. Бунга транспорт харажатларини пасайиши, ЕОИИ давлат буюртмаларини қўлга киритиш имкониятини пайдо бўлиши, савдо ва тез бузиладиган маҳсулотлар транзити жараёнларини соддалаштириш, санитар ва фитосанитар стандартлари (СФС) ва маркировка, ўраш-қадоқлаш (упаковка) ва шу кабиларга бўлган талабларни уйғунлаштириш кўмаклашади.**
6. **Темир йўл алоқалари. Темир йўл импорт ташишлари 10-15%га ўсади. Бунда юк жўнатувчи ва олувчилар транспорт харажатлари Россия ва Қозоғистон орқали иттифоқнинг бошқа мамлакатларига ташишда унификациялашган тарифларни қўллаш хисобига 221,6 миллион долларга қисқариши кутилмоқда.**
7. Агар Ўзбекистон ЕОИИга аъзо бўлса, унинг фуқаролари иттифоқни бошқа мамлакатларида ишлаш учун рухсатнома расмийлаштиришларига ҳожат қолмайди. Фақат Россияни ўзида мехнат мигрантлари патентларни расмийлаштириш ва узайтиришга ҳар йили 2 миллард долларгача сарфлайди. Айтиш жоизки, бу сумма Ўзбекистонни пахта толаси, калава ва улардан тайёрланган тайёр махсулотларни экспорт қилишдан тушган суммадан (1,6 миллард доллар) ортиқдир.
8. ЕОИИга аъзо бўлиш реал бозор муносабатларини шакллантиришимизга кўмаклашади. Чунки бизда реал бозор иқтисодиёти шаклланмаган, ЕОИИга аъзо мамлакатларнинг барчаси ҳозирда реал бозор иқтисодиёти принциплари бўйича ишлайди. Шунинг учун, аъзолик бизни “умумий ўйин” қоидаларини қабул қилишимизга, яъни бозор муносабатларига ўтишимизга кўмаклашади.

**Камчиликлари:**

1. Аъзолик дастлабки вақтдат саноат корхоналиримизга қийинчилик туғдириши мумкин. Чунки Иттифоқ мамлакатларидан келадиган маҳсулотларга бож тўловлари бекор қилиниши натижасида улардан кириб келадиган маҳсулотлар билан рақобатлаша олмайди. Бироқ бу нарса пировордида Ўзбекистон учун наф келтиради. Чунки корхоналаримиз хақиқий бозор муносабатларида амал қиладиган рақобат билан тўқнашиб, рақобат шароитида ишлашга ўрганишга мажбур бўлади, натижада, маҳсулот сифати ошади.