**Қонунчилик палатаси депутатларининг 2020 йилнинг 17-21 декабрь кунлари сайлов округларидаги чиқишлари давомида эътибор  
қаратилиши лозим бўлган масалалар юзасидан**

**ТАВСИЯЛАР**

**I. Сайлов округлардаги учрашувларда эътибор қаратилиши лозим бўлган масалалар:**

**1.**Пандемия шароитидан келиб чиқиб, сайлов округларида санитария қоидалари ва нормаларига тўлиқ риоя этган ҳолда **сайловчилар** **билан** **учрашувлар** ўтказиш. Учрашувларни имкон қадар **оммалашмаган, одамларни кўп тўпламаган** ҳолда ташкил этиш;

**2.** **Коронавирус пандемияси** шароитида юзага келган ижтимоий-иқтисодий муаммоларни ҳал этиш борасида Ўзбекистон Республикаси Президенти ва Ҳукумат томонидан амалга оширилаётган **ишларнинг   
мазмун-моҳиятини** кенг жамоатчиликка етказиш;

**3.**Мамлакатимизни ривожлантириш бўйича **Ҳаракатлар стратегияси** доирасида амалга оширилаётганкенг кўламли **ўзгаришлар** ва **янгиланишлар** тўғрисида **жамоатчиликка холис ахборот** етказиш, аҳолида ислоҳотларга **дахлдорлик** туйғусини мустаҳкамлашга қаратилган **тадбирларни** ўтказиш,

**4.** Жойлардаги Президент **халқ қабулхоналари** ҳамда Бош вазирнинг тадбиркорлар мурожаатларини кўриб чиқиш **қабулхоналари** билан ҳамкорликда **фуқароларнинг сайёр қабулини** ташкил этиш.Аҳоли томонидан кўтарилган муаммоларни маҳаллий ҳокимият органлари билан биргаликда жойида ҳал этиш чораларини кўриш.

**5.** Сайлов округидаги ижтимоий соҳа объектларининг фаолиятини ўрганиш. Бунда **танлов асосида битта тиббиёт муассасаси, мактаб, мактабгача таълим ташкилоти, «Меҳрибонлик»** ва **«Саҳоват» уйлари** фаолияти билан яқиндан танишиш, у ерда аҳоли билан муқолот қилиш, ушбу объектларнинг куз-қиш мавсумида барқарор ишлаши, биноларнинг ҳолати, кадрлар ва зарур асбоб-ускуналар билан таъминланганлик даражасига эътибор қаратиш;

**6.** Жойларда аҳолига **бирламчи тиббий-санитария ёрдами** кўрсатишнинг сифати ва самарадорлигини ошириш борасида олиб борилаётган ишларнинг ҳолатини ўрганиш. Бунда мамлакатимиз Президентининг тиббиёт соҳасига оид **Фармон** ва **қарорларида** ҳамда   
**6 ноябрь** куни соғлиқни сақлаш бирламчи тизимини такомиллаштириш масалаларига бағишланган **видеоселектор йиғилиши Баёнида** белгиланган вазифаларнинг жойлардаги ижро этилиши ҳолатини таҳлил қилишга эътибор қаратиш.

**7.**Истеъмолбозори, савдо ташкилотларидаги **нарх-наво** барқарорлиги, **маҳсулотларнинг нархини сунъий оширилиши**нинг олдини олиш борасида маҳаллий ҳокимлик органлари томонидан амалга оширилаётган ишлар ҳолатини ўрганиш;

**8.** Халқ депутатлари маҳаллий Кенгашлар, уларнинг доимий комиссиялари, партия гуруҳлари фаолиятини таҳлил қилиш ва уларга амалий кўмаклашиш, шунингдек Кенгашларда тузилаётган **котибиятлар** **фаолиятини** самарали йўлга қўйилишида кўмаклашиш;

**9.** Халқ депутатлари **туман (шаҳар) Кенгашлари сессияларида** аҳолига **бирламчи тиббий-санитария ёрдами** сифати ва самарадорлигини ошириш, таълим-тарбия соҳасида амалга оширилаётган ишларнинг ҳолатини **муҳокама қилиш**.

**II. Қуйидагиларга амал қилиш муҳим:**

**1.**Депутатнинг сайлов округидаги барча фаолияти санитария қоидалари ва нормаларига тўлиқ риоя этган ҳолда амалга оширилиши мақсадга мувофиқ;

**2.** Учрашувлар ва мулоқотлар давомида аҳоли томонидан қонун ҳужжатларини такомиллаштириш, парламент ҳамда депутатлар фаолияти юзасидан билдирилаётган таклиф ва мулоҳазаларни умумлаштириш ҳамда таҳлил қилиш;

**3.**Депутатлар ўзларининг сайлов округидаги фаолиятларини маҳаллий ҳамда марказий ОАВда кенг ёритиш, маълумотларни ижтимоий тармоқлардаги шахсий саҳифаларига жойлаб бориш;

**4.** Сайлов округида узоқ вақтдан буён ечимини кутаётган муаммоларни таҳлил қилиш, фуқаролар ва сайловчилар томонидан кўтарилган масалаларни маҳаллий ҳокимлик органлари ёрдамида жойида ҳал этиш чораларини кўриши, шунингдек, вилоят ҳамда республика даражасида ҳал этиладиган муаммоларни умумлаштириш мақсадга мувофиқ *(намуна жадвали илова қилинади)*;

**5.** Сайлов округларидаги учрашувлар чоғида республика даржасида аниқланган муаммоларни **парламент назорати шаклларидан** *(парламент эшитуви, парламент сўрови, “ҳукумат соат”, депутат сўрови ва ҳ.к.)* фойдаланган ҳолда ҳал этиш чораларини кўриш;

**6.** Сайлов округида ўтказилган учрашувлар натижаларини округдан қайтганидан сўнг **икки кунлик муддатда** қуйидаги маълумотларни тайёрлаш ва тегишли **фракцияга** тақдим этиш:

- ёзма маълумот;

- намунадаги 1-5 жадвалларни тўлдириш *(жадваллар илова қилинади);*

- аҳоли ва сайловчиларнинг қонунчилик, парламент ҳамда депутатлар фаолиятига оид таклифлари.

**7.** Депутатларнинг сайлов округларидаги учрашувлари **якунларини** **фракция йиғилишида** атрофлича муҳокама қилиш ҳамда оммавий ахборот воситаларида кенг ёритиш.

**Қонунчилик палатаси депутатларига сайлов округларига   
чиқишларидан олдин таъминланадиган   
ахборот-таҳлилий маълумотлар**

**РЎЙХАТИ**

1. Депутатлар томонидан сайлов округларида ўтказиладиган учрашувларда эътибор қаратиладиган масалалар бўйича **тавсиялар**;

2. Қонунчилик палатаси депутатлари томонидан сайлов округларида ўтказилган учрашувлар натижаларини умумлаштиришга доир **жадваллар**;

3. Қонунчилик палатасининг ўтган даврдаги фаолияти тўғрисидаги **қисқача** **маълумот**;

4. Ўзбекистон Республикаси Президентининг фан, таълим, соғлиқни сақлаш ва бошқа масалаларга оид Фармон, қарор ва йиғилиш баёнлари.

*(****Маълумот учун:***

*- Ўзбекистон Республикаси Президентининг 2020 йил 12 ноябрдаги “****Бирламчи тиббий-санитария*** *ёрдами муассасалари фаолиятига мутлақо янги механизмларни жорий қилиш ва соғлиқни сақлаш тизимида олиб борилаётган ислоҳотлар самарадорлигини янада ошириш чора-тадбирлари тўғрисида” ПФ–6110-сонли Фармони.*

*- Ўзбекистон Республикаси Президентининг 2020 йил 12 ноябрдаги “****Соғлиқни сақлаш тизими****ни ташкил этишнинг янги модели ва давлат тиббий суғуртаси механизмларини* ***Сирдарё вилояти****да жорий этиш чора-тадбирлари тўғрисида” ПҚ–4890-сонли қарори.*

*- Ўзбекистон Республикаси Президентининг 2020 йил 12 ноябрдаги “****Тиббий профилактика ишлари*** *самарадорлигини янада ошириш орқали жамоат саломатлигини таъминлашга оид қўшимча чора-тадбирлар тўғрисида” ПҚ–4891-сонли қарори.*

*- Ўзбекистон Республикаси Президентининг 2020 йил 6 ноябрдаги “****Таълим-тарбия*** *тизимини янада такомиллаштиришга оид қўшимча чора-тадбирлар тўғрисида” ПҚ–4884-сонли қарори.*

*- Ўзбекистон Республикаси Президентининг 2020 йил 6 ноябрдаги “Ўзбекистоннинг янги тараққиёт даврида* ***таълим-тарбия ва илм-фан соҳалари****ни ривожлантириш чора-тадбирлари тўғрисида” ПФ–6108-сонли Фармони.*

*- Ўзбекистон Республикаси Президентининг 2020 йил 30 октябрдаги “****Соғлом турмуш тарзини*** *кенг татбиқ этиш ва оммавий спортни янада ривожлантириш чора-тадбирлари тўғрисида” ПФ–6099-сонли Фармони.*

*- Ўзбекистон Республикаси Президентининг 2020 йил 29 октябрдаги “****Илм-фанни*** *2030 йилгача ривожлантириш концепциясини тасдиқлаш тўғрисида” ПФ–6097-сонли Фармони.*

*- Ўзбекистон Республикаси Президенти раҳбарлигида 6 ноябрь куни* ***соғлиқни сақлаш бирламчи тизимини*** *такомиллаштириш ҳамда аҳоли ўртасида соғлом турмуш тарзини шакллантириш масалаларига бағишланган видеоселектор йиғилишининг 88-сонли Баёни.)*

5. Ўзбекистон Республикаси Президентининг муҳим тадбирлардаги нутқлари ҳамда байрам табриклари.

*(****Маълумот учун:***

*- Ўзбекистон Республикаси Президенти Шавкат Мирзиёевнинг* ***Бирлашган Миллатлар Ташкилоти Бош Ассамблеясининг 75-сессияси****даги нутқи;*

*- Ўзбекистон Республикаси Президенти Ш.Мирзиёевнинг* ***Ўқитувчи ва мураббийлар куни****га бағишланган тантанали маросимдаги нутқи;*

*- Ўзбекистон Республикаси Президенти Ш.Мирзиёевнинг Ўзбекистон Республикаси* ***Конституцияси қабул қилинганлигининг 28 йиллиги*** *муносабати билан байрам табриги.*

6. 2020 йилда қабул қилинган Ўзбекистон Республикаси қонунлари рўйхати