**“Ўзбек тили ва адабиёти” кафедраси томонидан 2020/2021 йил кузги семестрда ўтиладиган “Ҳуқуқий фанларни ўқитиш/Педагогик амалиёт ” модулидан тайёрланган якуний назорат тури бўйича имтиҳон саволлар (казуслар ва мантиқий саволлар)**

|  |  |  |
| --- | --- | --- |
|  | **Модуль номи: “Ҳуқуқий фанларни ўқитиш/Педагогик амалиёт ”** | |
| **№** | **Мантиқий саволлар** | **Саволни тайёрлаган профессорўқитувчининг Ф.И.Ш** |
| **1.** | Педагог креативлик потенциалига эга бўлиши учун нималарга эътибор қаратиши зарур? | **Г.Я.Гулямова** |
| **2.** | Инновация нима? Новация-чи? Уларнинг умумий ва ўхшаш томонларини юридик таълим мисолида тушунтиринг. | **Г.Я.Гулямова** |
| **3.** | Педагогнинг дарсдаги маҳоратини Сиз қайси жиҳатлар асосида белгилайсиз? | **Г.Я.Гулямова** |
| **4.** | Фаол ва интерфаол таълимнинг фарқи нимада? Анъанавий методлар билан | **Г.Я.Гулямова** |
| **5.** | интерфаол методларни таққосланг. Фарқларини аниқ мисоллар асосида тушунтиринг. | **Г.Я.Гулямова** |
| **6.** | Тасаввур қилинг педагогсиз. Ўзингиз ишлаётган таълим муассасасида интерфаол таълим муҳитини ярата оласизми? Қандай қилиб? | **Г.Я.Гулямова** |
| **7.** | Шахсга йўналтирилган таълим турлари қандай дидактик имкониятга эга? | **Г.Я.Гулямова** |
| **8.** | Дарс самарадорлигига таъсир кўрсатувчи омилларни сананг. Репродуктив таълимда бундай омиллар бўлмаганми? | **Г.Я.Гулямова** |
| **9.** | Ҳуқуқий фанларни ўқитишда талабанинг индивидуал ҳаракатлари билан жамоа бўлиб ишлагандаги ҳаракатлари нимаси билан фарқланади? Аниқ мисоллар ёрдамида тушунтиринг. | **Г.Я.Гулямова** |
| **10.** | Таълимга анъанавий ёндашувнинг асосий хусусияти нимада? Ушбу таълимнинг афзал ва ноафзалликларини юридик таълм мисолида тушунтиринг. | **Г.Я.Гулямова** |
| **11.** | “Компетентлик” тушунчаси қандай маънони англатади? Касбий компетентлик нима? Юрист педагогнинг касбий компетентлиги нималардан иборат? | **Г.Я.Гулямова** |
| **12.** | Репродуктив педагогик технология усулида таълим қандай жараён сифатида ташкил этилади? | **Г.Я.Гулямова** |
| **13.** | Инновация фаолиятидаги “креативлик” деганда нимани тушунасиз? Бу тушунча педагог ёки талаба учун муҳим ҳисобланадими? Фикрингизни аниқ мисоллар билан асосланг. | **Г.Я.Гулямова** |
| **14.** | Анъанавий ва ноанъанавий таълим турлари ва уларнинг ўзига хос хусусиятларини юридик таълим мисолида қиёсий тушунтиринг. | **Г.Я.Гулямова** |
| **15.** | Метод, методика, методология терминларининг изоҳини беринг ҳамда уларнинг мақсад ва вазифаларини тушунтиринг. | **Г.Я.Гулямова** |
| **16.** | Инновация нима? Инновацион таълим қандай таълим саналади? Замонавий таълим жараёнида инновацион таълим методларини танлаш нималарга боғлиқ? | **Г.Я.Гулямова** |
| **17.** | Таълим инновациялари деганда нимани тушунасиз ва юридик таълимда таълим инновацияларининг қандай турлари мавжуд? | **Г.Я.Гулямова** |
| **18.** | Нима учун продуктив таълимда “шахсга йўналтирилган таълим” тушунчаси устувор ҳисобланади? Бундай тушунча анъанавий таълимда бўлмаганми? | **Г.Я.Гулямова** |
| **19.** | Юридик таълимда педагогик жараённи ташкил қилиш қандай талабларга бўйсунади? | **Г.Я.Гулямова** |
| **20.** | “Метод” сўзига таъриф беринг. “Педагогик технология” билан “методика” ўртасидаги фарқни тушунтириб беринг. Методика усулми ёки услубми? | **Г.Я.Гулямова** |
| **21.** | “Компетентлик” тушунчаси қандай маънони англатади? Сизнингча, педагогик компетенция қандай жиҳатларни ўзида акс эттириши лозим? | **Г.Я.Гулямова** |
| **22.** | Анъанавий таълимда ўқувчининг бош вазифаси нималардан иборат? Замонавий таълимда-чи? | **Г.Я.Гулямова** |
| **23.** | Педагогик компетентлик қандай ҳолатларда намоён бўлади? | **Г.Я.Гулямова** |
| **24.** | Касбий компетентлик негизида қандай сифатлар акс этади? | **Г.Я.Гулямова** |
| **25.** | Махсус компетентлик негизида қандай компетентликлар кўзга ташланади? | **Г.Я.Гулямова** |
| **26.** | Сизнингча, педагог ва талаба учун психологик компетентликнинг мазмун-моҳияти нималардан иборат? | **Г.Я.Гулямова** |
| **27.** | Креатив компетентлик нима ва у инновацион компетентликдан қайси жиҳатлари билан ўхшаш ва қандай томонларига кўра фарқ қилади? | **Г.Я.Гулямова** |
| **28.** | Юридик таълимда педагогикнинг коммуникатив компетентлиги қандай аҳамият касб этади? Мазкур компетентлик тури дарс жараёнига қандай таъсир қилади? | **Г.Я.Гулямова** |
| **29.** | Педагогик қобилият нима? Унинг қандай турлари мавжуд? Сиз яна қайси қобилият турларини эътироф этасиз? | **Г.Я.Гулямова** |
| **30.** | Сизнингча, педагогик компетентлик нима? Бу лаёқатми ёки қобилият? Фикрингизни юридик таълим мисолида тушунтиринг. | **Г.Я.Гулямова** |
| **31.** | Юридик таълимда педагогик маҳоратни белгиловчи омилларни мисоллар ёрдамида тушунтиринг. | **Г.Я.Гулямова** |
| **32.** | “Шахсий компетентлик” тушунчаси Сиз учун қандай маънони англатади? Сизнинг магистратура талабаси сифатида шахсий компетентлигингиз нималардан иборат? | **Г.Я.Гулямова** |
| **33.** | Ҳозирги таълимда ўзини ўзи таҳлил қилиш деганда нимани тушунасиз? Педагог ва талаба тушунчалари асосида тушунтиринг. | **Г.Я.Гулямова** |
| **34.** | Сизнингча, ўқитишга анъанавий ёндашувнинг самараси борми? Нима учун? Ёки мазкур таълим туридан воз кечиш лозимми? Нима учун? | **Г.Я.Гулямова** |
| **35.** | Ҳозирги продуктив таълим тизимида халқ педогогикасининг аҳамияти қандай? Халқ педогогикасининг ҳозирда қайси усул ва воситалардан фойдаланиляпти, қайсиларидан воз кечилган? Сабабларини юридик таълим мисолида асослаб беринг. | **Г.Я.Гулямова** |
| **36.** | Сизнингча, юрист педагогнинг умумий маданияти нималардан иборат? | **Г.Я.Гулямова** |
| **37.** | Технологиялар устувор бўлган замонда педагог нутқ маданияти, нутқий қобилият талабларини пухта билиши шартми? Ҳуқуқий фанларни ўқитишда педагогнинг қайси қобилияти аҳамиятлироқ – нутқий қобилиятими ёки ташкилотчилик қобилиятими? | **Г.Я.Гулямова** |
| **38.** | Сизнингча, ўқитишга анъанавий ёндашувнинг самараси борми? Нима учун? | **Г.Я.Гулямова** |
| **39.** | Тасаввур қилинг. Сиз педагогсиз. Ҳозирги таълим тизимида ўзингиз учун ўзгача хос қандай ҳаёт тарзини яратар эдингиз? | **Г.Я.Гулямова** |
| **40.** | Сизнингча, ҳуқуқий фанларни ўқитишда педагог ўқитиш ва тарбиялашга оид қандай методикага таяниши лозим? | **Г.Я.Гулямова** |
| **41.** | Дарснинг қандай турлари мавжуд? Юридик таълимда қайси тури Сизга нисбатан маъқулроқ? Нима учун? | **Г.Я.Гулямова** |
| **42.** | Семинар дарсларини ташкил этишда қандай фаол технологияларни биласиз? (Семинар машғулоти ишланмасини тузинг ва шу асосда жавоб беринг) | **Г.Я.Гулямова** |
| **43.** | Замонавий таълимга анъанавий ёндашувнинг асосий хусусияти нималардан иборат? Бу ёндашув ўқитиш жараёнига қандай (салбий ёки ижобий) таъсир этади? | **Г.Я.Гулямова** |
| **44.** | Ўрганилаётганларни ўзлаштиришга даъват қилиш методлари, янги материални англаш методлари, ўрганилганларни фикрлашга имкон берувчи методлар продуктив таълимда қандай номланади? Жавобингизни аниқ мисоллар асосида ёритинг. | **Г.Я.Гулямова** |
| **45.** | Ҳуқуқий фанларни ўқитишда ўқитишнинг маъруза-амалий тизими белгилари ва хусусиятлари ҳақида фикр билдиринг. | **Г.Я.Гулямова** |
| **46.** | Билим, кўникма ва малака деганда нимани тушунасиз? Ушбу тушунчаларнинг ҳозирги мазмун-моҳияти ва талабларини анъанавий таълимдаги билим, кўникма ва малаканинг мазмун-моҳияти ва талаблари билан қиёслаб, таҳлил қилинг. | **Г.Я.Гулямова** |
| **Умумий тайёрланган мантиқий саволлар сони:** | | **46** |
| **№** | **Казуслар** | **Казусни тайёрлаган профессорўқитувчининг Ф.И.Ш** |
| **1.** | **Кейс баёни.** Замонавий шароитда таълим тизимида вебинар технологиялар тобора кенг қўлланилмоқда. “Вебинар технологиялар” тушунчаси инглиз тилидан таржима қилинганда (“webinar” – web-based seminar) web-технологиялари ва анъанавий таълимнинг ўзаро бирлиги асосида ташкил этиладиган семинарни англатади. Бироқ, кенг маънода web-технологиялари ёрдамида ташкил этиладиган нафақат семинарни, балки турли онлайн тадбирлар (семинар, конференция, баҳс-мунозара, учрашув, тақдимот, айрим ҳолатларда тренинг, турли ҳодисалар бўйича тармоқ трансляциялари (компьютер ёки Интернет тармоғида намойиш этиладиган лавҳалар)ни ёритишга ҳам хизмат қилади.  Ушбу технологияларни ўзлаштириш орқали педагоглар интерфаол ўқув машғулотларини ташкил этиш имкониятига эга бўлади. Талабалар учун эса бу технологиялар вақтни ва бошқа ресурсларни тежаш имкониятини яратади. Чунки ушбу интерфаол таълим жараёни билан қулай вақт ва қулай жойда танишиш имконияти мавжуд. Бу эса педагоглардан вебинар технологиялар асосидаги машғулотларни самарали ташкил этиш учун муайян кўникмаларга эга бўлиш, бир қатор шарт ва қоидаларга риоя этиш талаб қилинади.  **Кейс топшириғи.** Кўпчиликнинг фикрича, вебинар дарсларнинг сифати web-технологияларининг таъминотига боғлиқ. Ушбу фикрга муносабат билдиринг. | **Г.Я.Гулямова** |
| **2.** | **Кейс баёни.** Таълим тизимида “новация” ва “инновация” тушунчалари қўлланилади. Инновацион таълим (ингл. “innovation” – янгилик киритиш, ихтиро) – таълим олувчида янги ғоя, меъёр, қоидаларни яратиш, ўзга шахслар томонидан яратилган илғор ғоялар, меъёр, қоидаларни табиий қабул қилишга оид сифатлар, малакаларни шакллантириш имкониятини яратадиган таълим. Барча соҳаларда бўлгани каби таълимда “новация” тўғрисида ҳам сўз юритилади. “Новация” ва “инновация” икки хил тушунча бўлиб, улар турли ҳолатларни ифодалайди. Бунинг натижасида улар ўртасидаги фарқларни аниқ кўриш мумкин бўлади.  **Кейс топшириғи.** Таълимда новация ва инновация ўртасидаги фарқларни юридик фанлар мисолида тушунтиринг. | **Г.Я.Гулямова** |
| **3.** | **Кейс баёни**. Таълим жараёнида ўргатувчи ва ўрганувчилар ҳиссасининг нисбати инсоният тараққиётининг (цивилизациянинг) турли даврларида турлича бўлган. Бир вақтлар таълим берувчилар етакчи бўлган бўлса, маълум даврларда таълим олувчилар ташаббускор бўлишган ва бундай фаолликларнинг ижобий ва салбий жиҳатлари тадқиқ этилган.  Анъанавий таълимда “нимани, қачон ва қаерда” муаммоларига асосий эътибор қаратилган бўлса, замонавий ҳамкорликка асосланган таълим технологияларида эса ....  **Кейс топшириғи.** Юқорида берилган фикрни давом эттиринг, нуқтаи назарингизни аниқ мисоллар асосида ёритинг. | **Г.Я.Гулямова** |
| **4.** | **Кейс баёни**. Ҳар қандай юқори савияда ўтказилган маъруза, гарчанд у фактларга бой бўлса ҳам, агар узоқ вақт давом этса, ўқувчи-талабаларнинг эшитиш қобилияти сусаяди ва чарчайди.  **Кейс топшириғи.** Маърузачи талаба-ўқувчиларнинг қизиқиш, интилиш, масъулияти ошириш, уларни дарсга жалб қилиш учун педагогик қобилият турларидан ўринли фойдаланади. Ушбу вазиятда ўқитувчи педагогик қобилиятнинг қайси турларидан фойдаланиши мумкинлигини тушунтиринг. | **Г.Я.Гулямова** |
| **5.** | **Кейс баёни**. Новербал воситалар мимика, қўл, гавда ҳаракатлари орқали бирор маъно-мазмунни ифодалаш ёки таъкидлашдан иборат. Психологларнинг таъкидлашича, новербал воситалар жиддий аҳамиятга эга бўлиб, уларнинг ўрнини бошқа нарса боса олмайди. Инсоннинг ҳар бир ҳаракати маълум маънога эга бўлиб, бу ҳаракатларни турли халқларда турлича тушунилади. Бу ҳаракатларни новербал нутқ деб номлаш қабул қилинган. Новербал нутқ инсоннинг у ёки бу мускуллари ҳаракати, шу жумладан, унинг фикрлаши ҳам ундаги маълум мускуллар ҳаракатидан иборат.  **Кейс топшириғи.** Ўқитиш жараёнида педагог новербал нутқдан бемалол фойдалана оладими ва у қанчалик самара беради ёки аксинча? | **Г.Я.Гулямова** |
| **6.** | **Кейс баёни.** Педагогик жараёндаги муҳим ҳодисалардан бири – низо саналади. Низо – қарама-қарши, бир-бирига тўғри келмайдиган кучлар тўқнашуви, икки ёки ундан кўп тарафлар орасида ўзаро келишувнинг йўқлигини, манфаатлар тўқнашувини ифодаловчи зиддият. Педагогик низо –педагог ва талаба, ота-она, ҳамкасблар ёки раҳбарият ўртасида педагогик жараёнда юзага келган манфаатлар тўқнашуви, ўзаро қарама-қаршилик.  Вазият. Дарс жараёнида талабалар билан тўғри мулоқот ўрнатилмади. Ўқувчилар ўзининг ўқитувчига нисбатан ҳурматсизлиги дарс давомида яққол кўзга ташланди.  **Кейс топшириғи.** Ана шундай жараёнда ўқитувчи ўқувчилар билан мулоқотни қай тарзда тиклаши мумкинлигини баён этинг. Педагогик низонинг асосий белгилари, педагогик низони келтириб чиқарувчи омилларни тушунтиринг. | **Г.Я.Гулямова** |
| **7.** | **Кейс баёни.** Педагог ўқитишнинг анъанавий усулидан бутунлай воз кечишни мунтазам равишда таъкидлайди. Айниқса, репродуктив таълим тизимидаги дарс ўтишнинг суҳбат ва ҳикоя усулларининг ноафзал томонларини танқид қилади. Ўқитувчининг фикрича, педагогик технологиянинг метод ва воситалари қатъий замонавий тарзда бўлиши лозим. Аудиториядаги бир талаба анъанавий усулнинг афзал томонлари мавжудлигини тушунтиришга ҳаракат қилмоқчи эди, ўқитувчи уни “эскилик тарафдорисан” деб уришиб берди.  **Кейс топшириғи.**  Ҳолат юзасидан муносабат билдиринг. Фикрингизни ҳуқуқий фанларни ўқитиш жараёни билан боғлаб баён этинг. | **Г.Я.Гулямова** |
| **8.** | **Кейс баёни.** Услубий иш - бу илм-фан ва илғор педагогик тажрибаларнинг ютуқларига ва ҳар бир ўқитувчини касбий билимдонлигини ва касбий маҳоратини ҳар томонлама оширишга йўналтирилишга асосланувчи, амалий тадбирларнинг махсус мажмуидир. Услубий ишни методик иш деб ҳам юритса бўлади деган фикрлар ҳам мавжуд. Яъни услубий топшириқлар ва методик топшириқлар бир хил маъно англатувчи бирикмалар тарзда талқин этилмоқда. Лекин...  **Кейс топшириғи.** Фикрингизни юридик фан доирасида ёритинг. | **Г.Я.Гулямова** |
| **9.** | **Кейс баёни.** Талабалар мустақил иш учун берилган оралиқ назорат топшириқларини тез ва сифатли қилиб бажаришди. Бундан ўзлари ҳам хурсанд бўлишди, чунки гуруҳдаги талабаларнинг аксарият кўпчилигига “яхши” ва “аъло” баҳолар қўйилди. Педагог гуруҳдаги бир талабадан оралиқ назорат ишини муваффақиятли топширган талабаларнинг назорат ишини аълочи талаба пул эвазига ёзиб берганини билиб қолди. Педагог талабага ишонди, чунки аъло ва яхши баҳо олган қатор талабаларнинг жорий баҳоси “қониқарли”, баъзиларига, ҳатто “қониқарсиз” баллар ҳам қўйилган эди. Шунда педагог оралиқ назоратини бекор қилди ва холислик бўлиши учун оралиқ назоратини қайта қабул қилиш учун раҳбариятга расмий хат билан мурожаат қилди. Раҳбарият ўқитувчининг илтимосини қондирди. Албатта, гуруҳ талабалари мазкур ҳолатга эътироз билдиришди.  **Кейс топшириғи.** Педагогнинг хатти-ҳаракатини шахсий фикрингиз нуқтаи назаридан баҳоланг. | **Г.Я.Гулямова** |
| **10.** | **Кейс баёни.** Замонавий педагог **-** таълим олувчининг қандай ўқиётганлиги ва ривожланаётганлигини тўлиқ тушуниб, ҳис қила оладиган, яъни унинг ҳаётини ўз шахсий ҳаёти сингари ҳис қилиб, ўқувчининг ички, ахлоқий-маънавий, умуммаданий ўсиб ривожланишига, болалар ҳамда катталар ҳамжамиятининг мустаҳкамланишига кўмаклаша оладиган ўқитувчи.  **Кейс топшириғи.** Юридик фанларни ўқитишда **з**амонавий педагогнинг дарс ўтиш методикаси шартлари, талаблари хусусида фикр юритинг. | **Г.Я.Гулямова** |
| **11.** | **Кейс баёни.** Хитой файласуфи ва давлат арбоби Конфуций “*Мен эшитаман ва мен эсдан чиқараман. Мен кўраман ва мен эслаб қоламан. Мен бажараман ва мен тушунаман!!!***”** деганида, маҳоратни, яъни бажариш маҳоратини назарда тутган эди.  Педагогик назария ва тажриба ушбу масаланинг долзарблигини яна қуйидаги ҳолат билан исботлайди: педагогик изланиш, таълимий ўқиш, ўқитишнинг меъёрий ҳужжатлари, дарсликлар, ахборот воситалари, қанчалик мукаммаллашган бўлмасин, педагогик амалиёт, таълим-тарбия ишларининг муваффақияти охир оқибатда педагог шахсига, унинг касб маҳоратига боғлиқ.  **Кейс топшириғи.** Продуктив таълимда педагог методиканинг қандай маҳорат талабларига амал қилишини юридик таълим мисолида тушунтиринг. | **Г.Я.Гулямова** |
| **12.** | Ҳозирги шароитда ўқув жараёнининг ташкилотчиси, амалга оширувчиси ва назоратчиси қилиб фақат ўқитувчини белгилаш айни пайтда ўқитувчини таълим объектига айлантириб, унинг ижодий фаолиятини чегаралаш хусусида бир-бирига зид фикрлар мавжуд. Баъзилар замонавий таълим тизимида ўқитувчининг авторитарлиги бўлмайди, у ўқитиш жараёнида шунчаки саволларга жавоб берувчи субъект, деб эътироф этса, айримлар ҳар қандай таълим тизимида (ҳоҳ янги, ҳоҳ анъанавий таълимлигидан қатъи назар) педагогнинг нуфузи бир хил, дея уқтирмоқда.  **Кейс топшириғи.** Фан-техниканинг жадал ривожланаётган, ахборот технологиясининг мисли кўрилмаган ютуқларга эришаётган бир даврида таълим-тарбия жараёнига кириб келаётган янги технологиялар юрист педагог фаолияти, айниқса, унинг бошқарувчи субъект деб аталган мавқеига қандай таъсир этишини шахсий фикрингиз ёрдамида тушунтиринг. | **Г.Я.Гулямова** |
| **13.** | **Кейс баёни.** Педагог маъруза, амалий ва семинар машғулотлари ўтказишда таянч фигура ҳисобланади. Олий ўқув юртлари ва махсус ўқув юртларида ўқитувчи зиммасига ўзининг ихтисослиги бўйича ўқув ва ўқув-услубий ишлар, ўқув ва илмий ишлар, талабаларнинг мустақил машғулотлари ва илмий-тадқиқот ишларига раҳбарлик қилиш юклатилади.  **Кейс топшириғи.**  Ушбу масъулиятли вазифаларни ёш педагогнинг уддалаши мушкул. Ёки ёш ўқитувчилар... Фикрни давом эттиринг. | **Г.Я.Гулямова** |
| **14.** | **Кейс баёни.** Педагогнинг креативлик сифатларига эга бўлмаслиги туфайли талабалар ҳам қизиқарли ва ажойиб ғояларга эга бўлсалар-да, бироқ, уларни ифодалашда сусткашликка йўл қўяди. Бунинг сабабли таълим жараёнида қўлланилаётган методлар талабаларда эркин, мустақил фикрлаш кўникмаларини шакллантиришга хизмат қилмаслиги билан белгиланади. Муаллиф томонидан тавсия қилинган восита ва стратегиялар талабаларда креативликни ривожлантиришда ўқитувчилар учун қўл келади ҳамда талабаларда ўқув фанларини ўрганишга бўлган қизиқиш, интилишни ривожлантиради.  **Кейс топшириғи.** Касбий фаолиятда педагогнинг креативлиги айнан қайси шаклларда намоён бўлишини юрист-педагог мисолида тушунтиринг. | **Г.Я.Гулямова** |
| **15.** | **Кейс баёни.** Аниқ ўқув мавзусини танлаш педагогик маҳоратдан келиб чиқади. Тажрибали ўқитувчи ўзи ва ҳамкасби ишини таҳлил қилиши ва умумлаштириши мумкин, у мустақил равишда, ўзининг ижодий имкониятларини қўллаб, таълимнинг янги методларини ишлаб чиқиши мумкин. Шу билан бирга ўқитувчи шахсига қўйиладиган талаблардан бири бу - ўзининг ***фанини чуқур билиши, унинг методикасини ўзлаштириб олган бўлишидир***. Фан ва унинг назариясини чуқур билиш, уни қизиқарли қилиб ўқувчиларга етказа олиш ўқувчиларни шу фанга бўлган қизиқишини оширади. Ўқувчилар ўқитувчи билимининг уларга етказа олиш имкониятларини қадрлабгина қолмай, балки...  **Кейс топшириғи.** алабанинг шу фанга бўлган қизиқишини яна нималар ошириши мумкин? Жавобингизни юридик фан мисолида тушунтиринг. | **Г.Я.Гулямова** |
| **16.** | **Кейс баёни.** Продуктив таълим технологияларининг мақсадиталабаларни долзарб муаммо ҳақида фикрлаш, мантиқий жараёнларни мавҳум тарзда ўрганиш эмас, балки тезда фаол ўйлаш жараёнига киришишга, тўғри хулоса чиқаришга ўргатишдир. Буларни амалга оширишга имкон берадиган педагогик технология методлари энг яхши самарали методлар ҳисобланади. Бундан ташқари, муаммолар ҳақида сўз борганда, уларни муҳокама қилиш ва хулоса чиқаришда ташаббус талабаларнинг ўзидан чиққанда, танқидий фикрлаш яхшироқ ривожланар экан.  Танқидий фикрлашни ривожлантириш осон иш эмас. Танқидий фикрлашга олиб борадиган аниқ-равшан йўллар йўқ. Бироқ ўқитиш шартларининг муайян тўплами борки, унинг ёрдамида танқидий фикрлашни тарбиялаш мумкин. Масалан: Танқидий фикрлаш тажрибасини орттиришга вақт ва имконият бериш; талабаларга фикрлаш имкониятини бериш;.....  **Кейс топшириғи**. Юридик таълимда танқидий фикрлашни яратиш шартларини тушунтиринг. Танқидий фикрлашга шахсий муносабатингизни билдиринг. | **Г.Я.Гулямова** |
| **17.** | **Кейс баёни.** Компетентлик термини лотинча **“competо”** сўзидан олинган бўлиб, **“эришаяпман,** **муносибман”** деган маънони англатади. Яъни маълум соҳа жиҳатларидан чуқур хабардорликни, шу соҳада муайян тажрибага эга эканликни билдиради.  Баъзи олимлари **“компетентлик”** – мутахассиснинг ўз фаолиятини самарали ташкил қилишга қаратилган хатти-ҳаракатлар йиғиндиси деб қарашади.  Огайо штати университети олимлари “компетентлик” тушунчасини шахснинг маълум соҳада самарали ишлаши учун керак бўлган кўникма ва малакалар тўплами деб ҳисоблайдилар. Ушбу соҳанинг етакчи тадқиқотчиларидан бири бўлган **америка олими** Р.Мейерс “компетентлик – бўлажак мутахассиснинг қандайдир маълум критерийларга жавоб бериши эмас, балки уни ишлаб чиқаришда қўллаб, исботлай олишидир” деган хулосани беради .  Бошқа бир олимларнинг фикрича, компетентлик - мутахассиснинг шахсий хусусияти бўлиб, ҳаётда ва иш фаолиятида юзага келадиган муаммоларни ўз билими, тажрибаси ва шахсий иқтидори асосида ҳал қила олиш қобилиятидир.  **Кейс топшириғи**. Мазкур фикрларга муносабат билдиринг. Юридик таълимда педагогнинг компетентлиги нималарда кўринишини аниқ мисоллар асосида ёритинг. | **Г.Я.Гулямова** |
| **18.** | **Кейс баёни**. Педагогик маҳорат – бу ўқитувчи-тарбиячининг шундай шахсий касбий фазилатларини белгилайдиган хусусиятки, ўз фанинини чуқур ва атрофлича билишида, педагогик-психологик ва методик тайёргарлигида, ўқувчи-ёшларни ўқитиш, тарбиялаш ва ривожлантиришнинг оптимал йўлларини излаб топиб, амалий фаолиятида қўллашида намоён бўлади. Педагогик маҳорат эгаси бўлиши учун ўқитувчи ўз ўқув предметини давр талаблари асосида билиши, педагогика, психология, методика фанларини ўзлаштириши ҳамда инсонийлик ва фидойилигини ўзида таркиб топтиришга интилиши лозим.  **Кейс топшириғи.**  Юрист педагогнинг талаба билан мулоқотида талабага ижобий таъсир кўрсатиши | **Г.Я.Гулямова** |
| **19.** | **Кейс баёни.** Билим – ўрганилаётган объект (предмет, инсон, жонли зот, буюм, машина, ҳодиса, жараён ва шу кабилар) ҳақидаги тушунча, далил, ҳукм ва хулосалар тизими. Продуктив таълимда педагог ҳамда талабанинг билим, кўникма, малакасига янги талаблар қўйилган. Ушбу тушунчаларнинг таърифи ҳам замонга қараб ўзгарган. Масалан, кўникма – шахснинг ўзлаштирган тажрибалари асосида муайян фаолият ёки хатти-ҳаракатни амалга ошириш қобилиятидир. Кўникма ҳар доим билимларга асосланади.  **Кейс топшириғи**. Замонавий таълимда “билим”, “кўникма”, “малака” тушунчаларига юридик таълим доирасида изоҳ беринг ва асосланг. Уларнинг умумий ва фарқли томонларини тушунтиринг. | **Г.Я.Гулямова** |
| **20.** | **Кейс баёни.** Фуқаролик ҳуқуқи фани бўйича **с**еместр машғулоти якунида фан ўқитувчиси баҳоларни эълон қилди. Шундан сўнг бир талаба ўқитувчиси ёнига бориб, “Нега менинг баҳоларимни паст қўйдингиз? Мен ҳар дарсда жавоб берар эдим-ку!? Жамоат ишларида ҳам етакчиман. Умиров мендан анча суст ўқиса-да, унга “5” баҳо қўйибсиз? У мен каби дарс машғулотларида фаол эмас, анча пассив талаба-ку!?” деб эътироз билдирди. Ушбу эътирозларга педагог шундай жавоб бердики, талаба лом-мим демай қолди.  **Кейс топшириғи.** Бу вазиятни таҳлил қилинг ва бу ҳолатда маҳоратли педагог қандай йўл тутиши лозимлигини асослаб беринг.  **Кейс баёни.** Авторитар услубга кўра талабалар томонидан барча турдаги фаолиятнинг ташкил этилиши, мазмуни, шакли, метод ва воситаларининг барчаси фақат педагог томонидан белгиланади. Талабаларнинг ҳар қандай ташаббуслари рағбатлантирилмайди, аксинча, буйруқ, кўрсатма, йўлланма бериш, шунингдек, жазолаш чоралари кўриш орқали талабаларга таъсир этилади. “Улар асли ижобий ҳолатни эътироф этишга йўналтирилган бўлса-да, талабани янги ютуқларига илҳомлантирмайди. Аксинча, унда таълим олишга, таълим муассасасига ва педагогларга нисбатан совуққонликни юзага келтиради” деган фикрни кўпчилик педагоглар қўллаб-қувватлайди.  **Кейс топшириғи.** Замонавий юридиктаълимда авторитар услубдан фойдаланиш мумкинми ва унинг афзал томонлари ҳам борми? Шахсий муносабат билдиринг. | **Г.Я.Гулямова** |
| **21.** | **Кейс баёни.** Педагогик ижодкорликнинг асосий майдони - дарс. Ўкитувчининг асосий педагогик эҳтиёжи - ўргатиш, етказиб бериш. Булар дарс жараёнида амалга ошади. Шундай экан, дарс жараёнини ташкил қилишга тўғри муносабат керак.  Дарc жараёнида ўқитувчи олдида муҳим бир масала туради. Ўқувчиларни билим олишга жалб қилиш, уларни олға ҳаракатлантиришдир. Бу эса ўқитувчи ва ўқувчиларни (ўзаро) биргалиқдаги мехнатга жалб қилади. Бунинг учун педагог машғулот ишланмасини пухта ва аниқ тузиши лозим.  **Кейс топшириғи.** Қуйида келтирилган жадвални шахсий фикрларингиз ассосида тўлдиринг. Юриспруденция йўналишининг муайян мавзусига режа-топшириқ тузинг.  **Мавзу бўйича режа-топшириқ**  **Дарс мавзуси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**   |  |  | | --- | --- | | Кафедра |  | | Ўқитувчи | - | | Ўқув машғулотининг шакли |  | | Машғулотнинг режаси |  | | **Г.Я.Гулямова** |
| **22.** | **Кейс баёни.** Шахснинг креативлиги унинг тафаккурида, мулоқотида, ҳис-туйғуларида, муайян фаолият турларида намоён бўлади. Креативлик шахсни яхлит ҳолда ёки унинг муайян хусусиятларини тавсифлайди. Креативлик иқтидорнинг муҳим омили сифатида ҳам акс этади. Қолаверса, креативлик зеҳни ўткирликни белгилаб беради, “талабалар эътиборини таълим жараёнига фаол жалб этишни таъминлайди”.  Хорижий мамлакатларда барча соҳаларнинг мутахассислари каби ўқитувчилар ҳам ўзларида креативлик сифатлари мавжудлиги ва унинг даражасини аниқлаб боради.  **Кейс топшириғи.** Ҳуқуқий фанларни ўқитишда педагогнинг креатив қобилияти не чоғли зарурлигини аниқ мисоллар асосида тушунтиринг. | **Г.Я.Гулямова** |
| **Умумий тайёрланган казуслар сони:** | | **22** |

**Доцент  Г.Я.Гулямова**