**Ўзбекистон Республикаси**

**Молия вазири**

**Т.А.Ишметовга**

**ДЕПУТАТ СЎРОВИ**

**Ҳурматли Тимур Аминжанович,**

“Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг мақоми тўғрисида”ги Ўзбекистон Республикаси Қонунининг 9-моддасига мувофиқ, **жорий йил февраль ойида**Ўзбекистон Республикаси Олий Мажлиси Қонунчилик палатаси депутатлари белгиланган жадвалга асосан, **ўз сайлов округларида** сайловчилар билан учрашувлар ўтказиб, фуқароларни қабул қилди.

**124-Қўшкўпир туман сайлов округида** сайловчилар билан бўлиб ўтган учрашувларда фуқаролар томонидан бир қатор ёзма ариза ва мурожаатлар келиб тушди.

Жумладан

Қўшкўпир тумани “Ших” қишлоғида жойлашган 29-мактаб биноси бугунги кунда 624 ўринга мўлжалланиб, ўз қучоғига 700дан ортиқ ўқувчиларни қамраб олган. 2018 йил қурилиш ишлари учун ажратилган маблағнинг бир қисмигина мактаб жорий таъмири учун ажратилгани, хозирда ушбу таълим масканида кутубхона, ошхона, фаоллар зали йўқлиги билан ўқитувчи ва ўқувчиларнинг таълим сифатига салбий таъсир кўрсатиб келиши масаласида мурожаат қилишмоқда. Мактаб эски биносининг бир қисми авария холатидалиги, аммо ўқувчилар шу жойдан кириб таълим олишаётганлиги, шунингдек мактаб табиий газ тармоғидан узилиб, кўмир орқали иситилиши, бироқ кўмирнинг ҳам сифати пастлигидан етарлича иссиқлик етказиб бераолмаётганлиги, мактаб жиҳозларининг эскирган ва етарли эмаслигини билдиришди.

Самарқанд вилояти, Нарпай туманининг,

**“Беклар” МФЙ**, “Қўрғонча” қишлоғида яшовчи фуқаролар Э.Чўлиев, Т.Бекназаров ва О.Жўраевларнинг мурожаатида ҳудудда жойлашган **3-сонли мактаб** биноси 1979 йилда қурилганлиги, бино 300 ўринга мўлжалланган бўлиб, 645 нафар ўқувчи тақсил олаётганлиги;

**“Ўзбеккенти” МФЙ**, “Ўзбеккенти” қишлоғида яшовчи фуқаролар Д.Ҳасанов, Ж.Нодиров ва Э.Ғаниевларнинг мурожаатида маҳаллада жойлашган   
**4-сонли мактаб** биноси 1987 йилда қурилган бўлиб, 360 ўқувчи ўринга мўлжалланган. Бугунги кунда 638 нафар ўқувчи тақсил олаётганлиги;

**Т.Розиқов МФЙ**, “Баландбоғ” қишлоғида яшовчи фуқаролар С.Очилов, Б.Мирзаев, Б.Бозоров ва Р.Алимов ва бошқа фуқароларининг мурожаатида ҳудудда жойлашган **5-сонли мактаб** биноси 1969 йилда қурилганлиги,   
540 ўқувчи ўринга мўлжалланган бўлиб, 580 нафар ўқувчи тақсил олаётганлиги;

**“Чайкал” МФЙ**, “Чайкал” қишлоғида яшовчи фуқаролар И.Тоштемиров, И.Элбоев, М.Содиқов ва И.Умаров ва бошқа фуқароалрининг мурожаатида ҳудудда жойлашган **12-сонли мактаб** биноси 1969 йилда қурилганлиги,   
570 ўқувчи ўринга мўлжалланган бўлиб, 936 нафар ўқувчи тақсил олаётганлиги;

**“Равот Олчин” МФЙ**, “Тегирмонбоши” қишлоғида яшовчи фуқаролар Қ.Бобоқулов, Қ.Жиянов, Н.Бобоқулов ва Р.Турсуновларнинг мурожаатида   
**14-сонли мактаб** биноси 2007 йилда қурилганлиги, бино 360 ўқувчи ўринга мўлжалланганлиги;

**“Мушкент” МФЙ**, “Мушкент” қишлоғида яшовчи фуқаролар А.Жумаев, Э.Тохиров, Ш.Шеров ва Х.Пардаевларнинг мурожаати бўйича **20-сонли мактаб** биноси 1988 йилда қурилганлиги, 540 ўқувчи ўринга мўлжалланган бўлиб,   
708 нафар ўқувчи тақсил олаётганлиги;

**“Манғит” МФЙ**, “Илонли” қишлоғида яшовчи фуқаролар Ш.Омонов, К.Очилов ва О.Очилов мурожаатларида **21-сонли мактаб** биноси 1975 йилда қурилганлиги, 400 ўқувчи ўринга мўлжалланганлиги;

**“Хўжакарзон” МФЙ**, “Қорақипчоқ” қишлоғи ҳудудида жойлашган   
**22-сонли мактаб** биноси 1969 йилда қурилганлиги, 300 ўқувчи ўринга мўлжалланган бўлиб, 474 нафар ўқувчи тақсил олаётганлиги;

**“Соҳибкор” МФЙ**, “Соҳибкор” қишлоғида яшовчи фуқаролар Х.Қобилов, Қ.Хусанов, Ж.Жумаев, Р.Қодиров, Б.Чўлиев ва бошқа фуқароларининг мурожаатида 63-сонли мактаб 2019 йил январь ойидан **48-сонли мактаб филиалига** айлантирилганлиги, мактаб биноси 140 ўқувчи ўринга мўлжалланган бўлиб, 270 нафар ўқувчи тақсил олаётганлиги тўғрисида ва муаммоларини шу йилнинг ўзида бартараф этилишини сўраганлар.

Ҳусусан, мурожаатларда юқоридаги қайд этилган умумтаълим мактаблар бугунги кунда эскириб, қўшимча янги блок ва корпуслар ҳамда спорт заллар қурилишига, мавжудлари реконструкция ва капитал таъмирга мухтожлиги, ичимлик сув тармоқлари ва иситиш тизимлари ишдан чиққанлиги, ўқув жараёнига компьютер хоналари ҳамда физика ва химия лабораториялари ва жиҳозлари зарурлиги акс эттирилган.

Шуни таъкидлаш жоизки, Нарпай туманидан 2020 йилга мўлжалланган ижтимоий ва ишлаб чиқариш инфратузилмасини ривожлантириш бўйича давлат дастурига умуман биронта мактабни таъмирлаш ишлари ҳам киритилмаганлиги аҳолини ташвишга солиб норозиликлар вужудга келмоқда.

Юқоридагиларни инобатга олиб, дастур доирасидаги объектлар бўйича ўтказилган тендерлардан иқтисод қилинган бўш маблағлар ҳисобидан 2020 йил Инвестиция дастурига қўшимча равишда киритган ҳолда мазкур мактабларни жорий йилда қурилиш-тиклаш ишларини амалга ошириш юзасидан амалий ёрдам беришингизни сўрайман.

***Илова:*** *Фуқаролар мурожаати нусхаси – жами 73 варақда.*

*Ҳурмат билан,*

**Ўзбекистон Республикаси**

**Молия вазири**

**Т.А.Ишметовга**

**ДЕПУТАТ СЎРОВИ**

**Ҳурматли Тимур Аминжанович,**

“Ўзбекистон Республикаси Олий Мажлиси Қонунчилик палатаси депутатининг ва Сенати аъзосининг мақоми тўғрисида”ги Ўзбекистон Республикаси Қонунининг 9-моддасига мувофиқ, **жорий йил февраль ойида**Ўзбекистон Республикаси Олий Мажлиси Қонунчилик палатаси депутатлари белгиланган жадвалга асосан, **ўз сайлов округларида** сайловчилар билан учрашувлар ўтказиб, фуқароларни қабул қилди.

**124-Қўшкўпир туман сайлов округида** сайловчилар билан бўлиб ўтган учрашувларда фуқаролар томонидан бир қатор ёзма ариза ва мурожаатлар келиб тушди.

Жумладан:

Қўшкўпир туман бандликка кўмаклашиш маркази Б.Қаландаровнинг таклифига кўра ишсиз ахоли нафақаси бўйича пул бериш тизимини қайта кўриб чиқиш лозимлиги ҳамда аҳолига таклиф қилинаётган иш ўринлари, тадбиркорлик фаолиятида бандлик томонидан бепул кўмак кўрсатиш хизматлари рад қилинган ҳолда ишламасдан нафақа олиш, боқимандалик кайфияти фуқаролар орасида кўплаб учраб тургани ушбу тизимнинг қайта ислоҳ қилиниши ва тегишли мезонлар қабул қилинишини талаб қилади. Туман бандликка кўмаклашиш маркази ҳодимлари иш кўлами анча кенглигига қарамасдан, ойлик маошлари жуда оз эканлиги, яъни битта инспекторга ўн иккита махалла беркитилишида бу худудлар билан ишлашда ноқулайлик туғдираётганлиги туфайли амалий ёрдам беришни сўрашди.

Мактаб –интернат ўқитувчиларнинг талаб ва эҳтиёжларини қондириш мақсадида ушбу муаммоларни ҳал этиш чораларини кўришда амалий ёрдам беришимизни сўраган.

Юқоридагилардан келиб чиқиб Сиздан, “Ўзбекистон Республикаси Олий Мажлисининг Қонунчилик палатаси тўғрисида”ги Конституциявий Қонуннинг 12 моддаси ҳамда “Парламент назорати тўғрисида”ги Қонуннинг 15 моддасига мувофиқ, ушбу муаммони белгиланган тартибда ва атрофлича ўрганиб чиқиб, натижаси юзасидан мурожаат эгасига ва Олий Мажлиси Қонунчилик палатасига ҳабар беришингизни сўрайман.

***Илова:*** *1варақда.*

**М.М. Ахмедова**

**В. Мураткабилов**