****

**O’ZBEKISTON RESPUBLIKASI ICHKI ISHLAR VAZIRLIGI**

100029, Toshkent shahri, Yunus Rajabiy ko’chasi 1-uy.

\_\_\_\_/\_\_\_\_\_\_\_ 2020 йил “\_\_\_\_” декабрь

**“Жиноят ишлари бўйича судга қадар иш юритувида инсон геноми маълумотларидан фойдаланишни такомиллаштириш” мавзусидаги юридик фанлар бўйича фалсафа доктори (PhD) диссертацияси иши натижаларининг Ўзбекистон Республикасининг   
2020 йил 24 ноябрдаги ЎРҚ–649-сон “Геном бўйича давлат рўйхатига олиш тўғрисида”ги Қонуни тайёрлашда фойдаланилгани тўғрисида**

**ДАЛОЛАТНОМА**

Ўзбекистон Республикаси Ички ишлар вазирлиги мустақил изланувчиси Абдурахимов Мухтор Ходжиакбаровичнинг 12.00.09 – “Жиноят процесси. Криминалистика”, тезкор-қидирув ҳуқуқи ва суд экспертизаси” бўйича **“Жиноят ишлари бўйича судга қадар иш юритувида инсон геноми маълумотларидан фойдаланишни такомиллаштириш”** мавзусидаги юридик фанлар бўйича фалсафа доктори (PhD) диссертацияси иши натижасида тайёрланган таклифлардан Ўзбекистон Республикасининг   
2020 йил 24 ноябрдаги ЎРҚ–649-сон “**Геном бўйича давлат рўйхатига олиш тўғрисида”ги** Қонунини тайёрлашда фойдаланилди.

Хусусан, тадқиқотчининг жиноят ва ҳуқуқбузарликларнинг олдини олиш чораларини такомиллаштириш, мамлакатда жиноятчиликнинг камайиштириш, ҳамда ушбу соҳага замонавий усул ва технологияларни жорий этиш юзасидан чет эл тажрибаси жиноятчилик билан курашишда геном ахбороти маълумотлар базаси ёрдамида жиноятларни фош этиш муҳим аҳамият касб этаётганлиги сабабли, мамлакатимизда геном ахборотини олиш, тўплаш, ундан фойдаланиш учун қонунчилик базаси ва механизмини жорий этиш юзасидан қуйидаги:

геном ахбороти маълумотлар базаси ёрдамида жиноятларни очиш механизмининг жорий этилиши нисбатан мураккаб, ўта оғир ва очилмаган жиноятларни очишга имкониятини яратиш мақсадида “геном бўйича давлат рўйхатига олиш”, “биологик материал”, “геном ахбороти”, “геном ахборотини блокировка қилиш, уни йўқ қилиб ташлаш, шахсини кўрсатмаслик, унга ишлов бериш, ундан фойдаланиш” каби тушунчаларга аниқлик киритиш;

геном бўйича давлат рўйхатига олиш доирасидаги ваколатли органларнинг ҳуқуқ ва мажбуриятларини белгилаш;

мажбурий тарзда геном бўйича давлат рўйхатига олиниши лозим бўлган шахслар тоифасини белгилаш;

геном ахборотини йиғиш, унга ишлов бериш ва ҳимоя қилишнинг асосий талабларини ишлаб чиқиш;

геном бўйича давлат рўйхатига олиш тартибини белгилаш;

биологик материал ва геном ахборотини олиш, қайд этиш, сақлаш, ундан фойдаланиш ва уни йўқ қилиб ташлаш тартибини белгилаш юзасидан берган таклифлари асосида Ўзбекистон Республикасининг 2020 йил   
24 ноябрдаги ЎРҚ–649-сон “**Геном бўйича давлат рўйхатига олиш тўғрисида**”ги Қонуни тайёрлашда фойдаланилган.

Мазкур диссертация хулосалари асосида ишлаб чиқилган таклифлар геном ахбороти маълумотлар базасидан фойдаланиш республика ҳудудида содир этилган жиноятларни биологик ашёвий далиллар бўйича фош этишда ва қилмиш учун жазо муқаррарлигини таъминлаш, шунингдек, геном ахборотининг ягона маълумотлар базасини яратилиши таниб олинмаган мурдалар (тана қолдиқлари)ни шахсини аниқлаш ҳамда бедарак йўқолган шахслар (уларнинг яқин қариндошлари) билан идентификация қилиш имкониятини яратиш, суд-тергов органларинингисботлов базасини мустаҳкамлаш, оғир ва ўта оғир жиноятларни, шунингдек жинсий эркинликка қарши жиноятларни содир этганлик учун ҳукм қилинган шахсларнинг геном ахбороти маълумотлар базасини юритиш орқали улар томонидан ушбу турдаги жиноятларни такроран содир этилишини олдини олишга хизмат қилди.

**Ташкилий департамент**

**бошлиғи Ш. Норгитов**