**Ўзбекистон Республикаси**

**Миллий гвардияси**

**Ҳарбий-техник институтига**

**Ўзбекистон Республикаси Миллий гвардияси Ҳарбий-техник институтининг мустақил изланувчиси юридик фанлар бўйича фалсафа доктори М.Зиядуллаевнинг докторлик диссертацияси (DSc) натижаларидан амалиётда фойдаланиш юзасидан  
МАЪЛУМОТНОМА**

Ўзбекистон Республикаси Миллий гвардияси Ҳарбий-техник институтининг мустақил изланувчиси юридик фанлар бўйича фалсафа доктори **(PhD)** Зиядуллаев Махмуджон Джурақуловичнинг **“Ўзбекистонда пенсия тизими ва унинг ҳуқуқий асосларини такомиллаштириш”** мавзусидаги докторлик диссертациясида келтирилган таклиф ва мулоҳазалар Ўзбекистон Республикаси Давлат статистика қўмитаси томонидан тайёрланган таклифларда инобатга олинган ҳолда Ўзбекистон Республикаси Вазирлар Маҳкамаси орқали Ўзбекистон Республикаси Олий Мажлисига киритилиб, Қонунчилик палатаси томонидан 2019 йил 21 ноябрда қабул қилинган, Сенат томонидан 2020 йил 28 февралда маъқулланган Ўзбекистон Республикасининг “Аҳолини рўйхатга олиш тўғрисида”ги Қонунни ишлаб чиқишда бевосита ишчи гурухда иштирок этиб, таклифлари айниқса қонуннинг 5, 21 ва 23-моддаларида ўз аксини топган.

Миллий гвардияси Ҳарбий-техник институтининг мустақил изланувчиси Зиядуллаев Махмуджон Джурақулович “Ўзбекистон Республикасида 2022 йилда аҳолини рўйхатга олишни ўтказиш концепциясини тасдиқлаш тўғрисида”ги Ўзбекистон Республикаси Президентининг 5 февралдаги ПФ-5655 сон фармонига мувофиқ Ўзбекистон Республикасининг “Аҳолини рўйхатга олиш тўғрисида”ги қонуни лойиҳасини ишлаб чиқишда ишчи гуруҳи таркибида бевосита иштирок этиб, аҳолини рўйхатга олиш келгуси кўп йиллик ривожланишнинг прогноз кўрсаткичларини ҳисоблаш учун ишончли пойдевор эканлиги, ҳудудларни ривожлантириш ва жамиятнинг ижтимоий ҳимояга муҳтож қатламларига ёрдам кўрсатиш бўйича сиёсий ва бошқарув қарорларини қабул қилиш мақсадида зарур маълумотларни олиш учун асос эканлигини инобатга олган ҳолда тадқиқотчи ташаббуси билан қонуннинг тегишли моддаларига қуйидагилар киритилди:

* қонуннинг 5-моддасига (Аҳолни рўйхатга олишнинг асосий вазифалари) илмий изланувчиларнинг келгусида илмий ишлари учун аҳолини рўйхатга олиш тадбири натижаларидан ҳеч қандай муаммосиз фойдаланишлари учун **“ижтимоий – иқтисодий ривожлантириш масалалари бўйича илмий тадқиқотларни ўтказиш”** жумласи киритилди. Ушбу таклиф қилинган жумла орқали илмий изланишлар билан шуғулланувчиларни янада қўллаб қувватлаш ва ҳеч қандай монеликсиз маълумотлар базасидан фойдаланишга ҳуқуқий асос бўлиб хизмат қилади.
* қонуннинг 21-моддасига (Аҳолини рўйхатга олиш дастури) фуқароларнинг келгусида муносиб пенсия олишлари учун **“яшаш учун** **маблағлар манбалари”** жумласи киритилди. Ушбу савол орқали фуқароларнинг энг кичик ва чекка ҳудудлар бўйича ижтимоий даромад манбаини аниқлаш ва уларни ижтимоий қўллаш бўйича кўп йиллик дастур ҳамда чора - тадбирлар ишлаб чиқишга бевосита асосий манба бўлиб хизмат қилади. Шунингдек, аҳолини, жумладан пенсионерлар учун минимал истемол саватчасини ҳисоблаб чиқишда ҳам зарур манба бўлиб ҳисобланади.
* қонуниннг 24-моддасига (Аҳолининг айрим тоифаларига нисбатан шахсга доир маълумотларни йиғиш) турли давлат ва нодавлат ижтимоий муассаларда пенсия ва нафақа олувчи шахсларни ижтимоий ҳимоясини яхшилаш ҳамда келгусида уларга муносиб турмуш даражасини яратиш мақсадида “**ижтимоий муассасаларда**” жумласи киритилди.

Ушбу таклиф ижтимоий муассасаларда истиқомат қилаётган пенсия ва нафақа олувчиларнинг аниқ ҳисобини юритиш ҳамда уларнинг ижтимоий турмуш фаровонлигини янада оширишга асос бўлиши назарда тутилган.

**Қўмита раиси**