**У.Н.Вафоевнинг тезислари**

Ассалому алайкум Ҳурматли партиядошлар!

1) Ҳозиргина Партиямиз Марказий кенгаши раиси Улуғбек Илясович Иноятовнинг маърузасини тингладик.

Маърузада, Давлатимиз раҳбари билан бўлиб ўтган учрашувда кўтарилган масалалардан келиб чиқиб, бугунги кунда партиямиз олдида турган устувор вазифалар аниқ белгилаб берилди.

Белгилаб берилган барча вазифаларни долзарб ва тўғри, деб ҳисоблайман ҳамда қўллаб-қувватлайман.

Шу билан бирга, Давлатимиз раҳбари билан бўлиб ўтган учрашувни бевосита иштирокчиси сифатида айрим фикрларни билдирмоқчиман.

2) 2 февраль куни Давлатимиз раҳбарининг сиёсий партиялар вакиллари билан бўлиб ўтган учрашув жуда самарали ҳамда самимий бўлди.

Мен партия раҳбарияти сафида 15 йилдан зиёд стажга эгаман. Давлат раҳбарияти билан кўп учрашувларда бўлганман. Лекин, олдинги хеч қайси учрашувлар, кечаги учрашувдай очиқ ва самимий бўлгани йўқ.

Учрашув қарийиб 6 соат давом этди. Лекин, мана шу 6 соат - 6 дақиқадай тез ўтиб кетди.

Давлат раҳбари, учрашувда иштирок этган ҳар бир партия раҳбари ва ўринбосарлари билан бирма-бир самимий суҳбатлашди. Муаммолар бўйича фикр алмашди.

Учрашув қарийиб 6 соат давом этса ҳам, умуман хеч қандай чарчоқ сезганимиз йўқ. Чунки, учрашув – расмий гаплардан, баландпарвоз гаплардан йироқ, самимий, ўзаро диалог шаклида ўтди.

Биз учрашувдан куч олиб чиқдик. Мамлакатимизнинг эртанги кунига ишонч олиб чиқдик. Партиянинг бугунги ислоҳотлардаги ўрни қандай бўлиши керак? деган саволга – жавоб олиб чиқдик.

3) Сизларга яхши маълум, охирги беш йил ичида Давлатимиз раҳбарининг сиёсий иродаси билан - Парламентга, маҳаллий кенгашларга жуда катта ваколатлар берилди.

Парламентга ва маҳаллий кенгашларга берилган ваколатлар, бу авваламбор – сиёсий партияларга берилган ваколатдир. Чунки, Парламент ва маҳаллий кенгашлар бу – сиёсий партияларнинг ўз дастурий мақсадларини амалга ошириш учун сиёсий майдондир.

Давлатимиз раҳбари, келгусида, сиёсий партияларга янада кўпроқ ваколатлар берилишини ва имкониятлар яратиб берилишини режалаштирмоқда.

Демак, биз ишимизни янада фаоллаштиришимиз керак. Фаолиятимизни танқидий таҳлил қилиб, аниқ вазифаларни белгилаб олишимиз жуда муҳимдир.

4) Шунинг учун, учрашувда Давлатимиз раҳбари томонидан қўйилган вазифалардан келиб чиқиб, партия ўзининг “Йўл харитаси”ни ишлаб чиқди.

“Йўл харитаси”да партия фаолиятининг 6 та йўналиши бўйича 44 та банддан иборат аниқ вазифалар белгилаб олинмоқда.

Эътиборли томони, “Йўл харитаси”да бажарилиши белгиланган ҳар бир вазифани ижроси бўйича аниқ механизми кўрсатиб берилмоқда. Аниқ муддати ва ижрочилари белгилаб берилмоқда.

Мисол учун:

“Йўл харитаси”да 2 йўналиш сифатида  Партиянинг ахборот маконидаги фаол иштирокини таъминлаш бўйича аниқ вазифалар белгиланмоқда.

Чунки, Давлатимиз раҳбари томонидан учрашувда партияларнинг ушбу йўналишдаги фаолияти жуда ўринли танқид қилинди.

Дарҳақиқат, бугунги кунда партияларнинг ижтимоий тармоқлардаги фаоллигини қониқарли, деб бўлмайди. Масалан, охирги вақтларда ижтимоий тармоқларда мамлакатимиз ва унинг раҳбарияти шаънига очиқдан-очиқ тўхматлар ёзилмоқда. Ёки бўлмаса, эски замонни қўмасаган кимсалар томонидан турли ёлғон тахлилларга асосланиб бўхтон мақолалар чоа этилмоқда. Лекин, минг аффсуски, бу тўхмат ва бўхтонларга қарши асосланган ва тахлилий мақолалар партиялар ва депутатлар томонидан берилмаяпди.

Шунинг учун, ушбу йўналишда партиямизда ахборотларни тарқатиш тизимини такомиллаштириш вазифаси белгиланмоқда. Бунда, биз Партиянинг ахборот сиёсатига оид фаолиятини мувофиқлаштирувчи партия раҳбари ўринбосари лавозимини жорий этиш ҳамда ушбу йўналишда тегишли ишчи гуруҳини шакллантиришни режалаштирганмиз.

“Йўл харитаси”да белгиланган яна бир муҳим масалалага эътиборларингни қаратмоқчи эдим. “Йўл харитаси”да биз, Партия фахрийларининг салоҳияти ва тажрибасидан кенг фойдаланиш мақсадида, партиянинг марказий, вилоят ва туман Кенгашлари қошида “Партия фахрийлар кенгаши”ни ташкил қилишни режалаштирганмиз.

Тўғрисини тан олиш керак, ўтган йиллар давомида биз ҳурматли фахрийларимизнинг салоҳиятидан етарли даражада фойдалана олмадик. Шунинг учун, биз ушбу хатомизни тузатишимиз керак.

Қолаверса, учрашувда Президентимиз партиямиз сафида ҳурматга сазовор фахрийларимиз кўп эканлигини алоҳида таъкидлаб ўтдилар.

Дарҳақиқат, бошқа партиялардан бизнинг кучли томонимиз – бу партиямиз сафида юқори обрўга эга бўлган, тажрибали, салоҳиятли фахрийларимиз кўплигидир. Бизнинг партияда фахрийларимиз тажрибасини ва ёшларимиз шижоатини уйғунлигини таъминлаш имконияти бор.

Ҳурматли партиядошлар,

“Йўл харитаси”нинг 6-йўналишида  партиянинг дастурий мақсадларини ижросига қаратилган масалалар белгилаб берилган.