**Ўзбекистон Республикаси Вазирлар Маҳкамасининг 2018 йил 29 декабрдаги “Андижон вилоятининг Марҳамат туманидаги “Мингтепа” археология мероси объектини муҳофаза қилиш, тадқиқ этиш ва ундан оқилона фойдаланиш тўғрисида”ги   
1059-қ–сонли қарори ижроси юзасидан**

**М А Ъ Л У М О Т**

«Мингтепа» археология мероси объектини муҳофаза қилиш, консервация қилиш ва асраб-авайлаш, объектда археологик қидирув ишлари, археология қазишмаларига Республика бюджетидан 190 млн. маблағ ажратилиб, тадқиқот ишлари археолог Х.Хошимов томонидан амалга оширилди Маданий мерос департаменти Андижон вилояти бошқармаси томонидан археология назорати ташкил этилди.

“Уста-шогирд” реставраторлар мактаби директори, архитектор Ф.Усмонов томонидан тарихий-илмий асослар бўйича объектга кириш қисмини консервация қилиш макети лойиҳаси тайёрланмоқда.

“Мингтепа” археология мероси объектини муҳофаза қилиш ва тадқиқ этиш ёдгорлик маркази барпо этилганидан сўнг, археология ашёлари, қадимий қўлёзма ва тошбосма китоблар, тарихий далил ва ҳужжатлар, осори-атиқалар, замонавий илмий-тадқиқот ишлари, китоб ва тўпламлар, видео ва фотоҳужжатлар ҳамда бошқа манбалар ҳисобига кўргазма-экспозиция ташкил этиш, шунингдек, юқори технологияларга асосланган ахборот-ресурс маркази фаолиятини ташкил этиш режалаштирилган.

Бундан ташқари, туристлар, илмий тадқиқотчилар ва ташриф буюрувчилар учун қулай шарт-шароитлар яратиш мақсадида инфотурарлар қуриш, тарихий кўринишини сақлаган ҳолда замонавий дам олиш масканларини ташкил этиш бўйича лойиҳа-смета ҳужжатлари тайёрланди. Мазкур лойиҳа ҳужжатлари Андижон вилояти Маданий мерос бошқармаси қошидаги Илмий-маслаҳат кенгаши томонидан кўриб чиқилмоқда.

Марҳамат тумани ҳокимнинг 2019 йил 31 майдаги 2054-Қ сонли қарорига асосан “Мингтепа” археология мероси объектини муҳофаза қилиш ва тадқиқ этиш ёдгорлик маркази биноси қурилиши учун 1,14 га, муҳофаза ҳудуди учун 2,4 га. ер майдони ажратилди.

Марказ биноси қурилиши учун ажратилган ҳудудда бино ва иншоотлар мавжуд бўлган тақдирда, уларнинг эгалари бўлган фуқаролар ва юридик шахсларга белгиланган тартибда тўланиши зарур бўлган пул компенсациялари ҳисобланмоқда.

Қарорга асосан Марказ биносини қуриш ва жиҳозлаш бўйича буюртмачи ҳисобланган Андижон вилояти ҳокимлиги қошидаги “Ягона буюртмачи” ИК Маданий мерос департаменти қошидаги “Мерос чашмаси” УК билан марказ биносини қуриш юзасидан лойиҳа-смета ҳужжатларини тайёрлаш бўйича 2019 йил 20 март куни 2-п-сонли **1 млрд. 225 млн.** **сўмлик** шартнома тузилган. Мазкур шартномага асосан Маданий мерос департаменти қошидаги “Мерос чашмаси” УКга **183 млн. 750 минг** **сўм** маблағ ўтказиб берилган бўлиб, ҳозирда таклифий-лойиҳа ҳужжатлари тайёрланмоқда.

Ўзбекистон Республикаси Президентининг 2020 йил 4730-сонли қарорига асосан тугатилган “Мерос чашмаси” УКнинг ҳуқуқий вориси Маданий мерос илмий-тадқиқот институти томонидан тўлиқ якунланиши режалаштирилган.

“Мингтепа” археология мероси объектини муҳофаза қилиш ва тадқиқ этиш ёдгорлик маркази фаолияти йўлга қўйилганидан сўнг, объектни чуқур илмий ўрганиш ишлари олиб борилиши режалаштирилган. Тарғибот ишлари доимий равишда вилоят ва республика телерадиокомпаниялари орқали олиб борилмоқда.

«Мингтепа» археология объектига тааллуқли бўлган тарихий-маданий, илмий ва оммабоп маълумотларни жамлаш бўйича фаол тарғиботчилар жалб этилган. Ҳусусан, Ўзбекистон миллий архиви, Андижон вилояти давлат архиви, Андижон давлат университети ҳамда таълим муассасалари профессор-ўқитувчилари, тарғиботчилар, археолог мутахассислар томонидан “Мингтепа” археология ёдгорлиги юзасидан илмий-ўрганиш ишлари олиб борилмоқда. Жумладан, 2020 йил август-декабрь ойларида Ўзбекистон миллий архивига Асака туманидаги 42-умумтаълим мактаби ўқитувчиси Хилолахон Хожиматова ҳамда мустақил изланувчи, ёш журналистлар мактаби ўқувчи Анваржонова Мохларойга объектларни мустақил ўрганишга жалб этилди.

Қарорга асосан Маданий мерос департаменти Андижон вилояти бошқармасига Марказ фаолиятини ташкил этиш учун қўшимча 5 та штат бирлиги ажратиш юзасидан Маданият вазирининг буйруғи қабул қилиниши режалаштирилган.

Ўзбекистон Республикаси Президентининг 2020 йил 26 майдаги ПҚ-4730-сонли қарорга асосан Маданий мерос департаменти Андижон вилояти бошқармасига **Марказ фаолияти учун қўшимча 5 та штат бирлигини** (2 та илмий ходим ва 3 та ёрдамчи ходим) ажратиш ҳамда сақлаш харажатлари 2021 йил январь ойидан давлат бюджетидан молиялаштирилиши режалаштирилган.

Марказ биносини қуриш ва жиҳозлаш бўйича буюртмачи ҳисобланган Андижон вилояти ҳокимлиги қошидаги “Ягона буюртмачи” ИКнинг бюртмасига асосан “Маданий мерос илмий-тадқиқот институти” томонидан лойиҳа-смета ҳужжатлари тайёрлангач, Маданий мерос департаменти қошидаги Илмий-эксперт кенгаши томонидан белгиланган тартибда кўриб чиқилиб хулоса берилгандан сўнг бино қурилиш-монтаж ишлари сифатли амалга оширилиши ваколатли органлар томонидан назоратга олиниши ташкил этилади.