**61-модда. Жарима миқдори**

Юридик шахслар ҳамда юридик шахс ташкил этмаган ҳолда тадбиркорлик фаолиятини амалга оширувчи шахсларга нисбатан жарима қуйидаги миқдорларда қўлланилади:

хабардор қилиш тартибида фаолият юритиш учун белгиланган талаб ва шартларнинг бажарилганлиги юзасидан ваколатли органга ёлғон ёки нотўғри маълумотлар берганлик учун – базавий ҳисоблаш миқдорининг юз бараваридан икки юз бараваригача;

ваколатли органни хабардор этмасдан фаолиятни амалга оширганлик учун – базавий ҳисоблаш миқдорининг икки юз бараваридан уч юз бараваригача;

рухсат этиш хусусиятига эга ҳужжатсиз фаолиятни (ҳаракатни) амалга оширганлик ёки рухсат этиш хусусиятига эга ҳужжатларни қалбаки ҳужжатлардан фойдаланган ҳолда олганлик учун – базавий ҳисоблаш миқдорининг уч юз бараваридан тўрт юз бараваригача;

фаолиятни лицензиясиз амалга оширганлик ёки лицензияларни қалбаки ҳужжатлардан фойдаланган ҳолда олганлик учун – базавий ҳисоблаш миқдорининг тўрт юз бараваридан беш юз бараваригача.

Ундирилган жарима миқдорининг ўн фоизи ваколатли органнинг бюджетдан ташқари жамғармасига, қолган қисми Давлат бюджетига ўтказилади.