**Ўзбекистон Республикасининг “Маъмурий жавобгарлик тўғрисидаги кодексига ўзгартириш ва қўшимчалар киритиш тўғрисида”ги Қонун лойиҳасининг**

**МАЗМУНИ**

**I. Асос:** Ўзбекистон Республикаси Президентининг 2019 йил 13 августдаги ПФ–5780-сон ва 2020 йил 29 июндаги ПФ–6013-сон Фармонлари ҳамда 2020 йил 21 августдаги ПҚ–4812-сон қарори.

**II. ҚОНУН ЛОЙИҲАСИДА НАЗАРДА ТУТИЛАЁТГАН НОРМАЛАР**

|  |  |  |
| --- | --- | --- |
| **I** | **Мансабдор шахсларга базавий ҳисоблаш миқдорининг ўн беш бараваридан йигирма беш бараваригача миқдорда жарима солишга сабаб бўлади:**  Давлат харидлари режаларини, шу жумладан режа-жадвалларини шакллантириш ва жойлаштириш тартиби бўйича қонун ҳужжатлари талабларига риоя этмаслик;  Давлат харидлари тўғрисидаги қонунчиликда назарда тутилган ҳолларда давлат харидларини амалга оширишда махсус ахборот порталига давлат харидлари бўйича эълонлар жойлаштириш тартибини, мажбурий муҳокама ўтказиш тартиби ва муддатларини бузиш, шунингдек, давлат хариди натижаларини жойлаштириш муддатларини бузиш. | Давлат харидлари тўғрисидаги **қонун ҳужжатларини бузганлик учун** **жавобгарлик чоралари белгиланмаганлиги** соҳада турли хил мансаб суистеъмолчиликларга сабаб бўлмоқда.  Давлат харидлари субъектлари ва уларнинг мансабдор шахсларининг қонун ҳужжатларига риоя этилиши ва шартнома бўйича мажбуриятларни талаб даражасида бажарилиши юзасидан масъулиятини ошириш учун Ўзбекистон Республикасининг **Маъмурий жавобгарлик тўғрисидаги кодексига тегишли нормалар киритилишига зарурият мавжуд.**  Ушбу нормаларнинг киритилиши Коррупцияга қарши курашиш бўйича Истанбул ҳаракатлар режасининг 4-раунд мониторинги бўйича Иқтисодий ҳамкорлик ва тараққиёт ташкилотининг 28-сонли тавсиясига тўла мос келади.  Халқаро тажрибада Россия, Қозоғистон, Грузия, Молдова ва бир қатор бошқа хорижий мамлакатларда давлат харидлари тўғрисидаги қонун ҳужжатларини бузганлик учун ушбу мамлакатларнинг маъмурий жавобгарлик тўғрисидаги кодексларида жавобгарлик чоралари белгиланган. |
| **II** | **Мансабдор шахсларга базавий ҳисоблаш миқдорининг йигирма беш бараваридан эллик бараваригача миқдорда жарима солишга сабаб бўлади:**  Давлат харидлари бўйича эълонлар ва харид ҳужжатларига қонунчиликда тақиқланган ва рақобатни чекловчи маълумот, ҳаволалар ва талабларнинг киритилиши, харид ҳужжатларини тасдиқлаш ва буюртмаларни шакллантириш тартибларини бузиш. |
| **III** | **Мансабдор шахсларга базавий ҳисоблаш миқдорининг эллик бараваридан юз бараваригача миқдорда жарима солишга сабаб бўлади:**  Товар, иш ва хизматлар етказиб берувчиларини тендер ўтказиш йўли билан аниқлаш талабини бузиш;  Давлат харидлари жараёнида аффилланганлик ва манфаатлар тўқнашуви ҳақида давлат харидлари соҳасидаги қонун ҳужжатларида белгиланган тартибда хабар бермаслик;  Давлат харидлари соҳасидаги қонун ҳужжатларида назарда тутилмаган ҳолларда давлат харидлари бўйича таклифларни қабул қилмаслик ёки таклифларни тақдим этиш муддатларини давлат харидлари қонун ҳужжатлари талаблари зид равишда қисқартириш, шунингдек, таклифлар солинган конвертларни очиш ва харид ҳужжатларида кўрсатилган таклифларни баҳолаш тартибини бузиш. |
| **Ўзбекистон Республикаси Молия вазирлигининг Давлат молиявий назорати органларининг мансабдор шахсларига маъмурий ҳуқуқбузарлик тўғрисидаги баённомаларни тузиш ҳуқуқи берилмоқда.** | Ўтказиладиган текширув ва мониторинг жараёнида Ўзбекистон Республикаси Молия вазирлигининг Давлат молиявий назорати органларининг мансабдор шахслари томонидан давлат харидлари соҳасида **маъмурий ҳуқуқбузарлик тўғрисидаги баённомаларни расмийлаштирш ваколатлари берилмаган.** |

**III. ҚОНУНИ ЛОЙИҲАСИНИНГ ҚАБУЛ ҚИЛИНИШИ НАТИЖАСИДА КУТИЛАЁТГАН НАТИЖА**

|  |
| --- |
| 1. Мазкур жавобгарлик чораларининг киритилиши натижасида давлат харидлари субъектларининг **масъулияти оширилади**; 2. Давлат харидларини амалга ошириш учун ажратиладиган **маблағларнинг мақсадли ва самарали сарфланишига эришилади;**   3. Давлат харидлари жараёнига тадбиркорлик субъектларининг қамрови кенгаяди ҳамда бунинг натижасида **янги иш ўринлар яратилади.** |