|  |  |  |
| --- | --- | --- |
| **«Тасдиқлайман»** | **«Тасдиқлайман»** | **«Тасдиқлайман»** |

**ЙЎЛ ХАРИТАСИ**

|  |  |  |  |  |
| --- | --- | --- | --- | --- |
| **№** | **Устувор вазифалар** | **Амалга ошириш механизмлари** | **Муддат** | **Масъул ижрочилар** |
| 1. **Сиёсий партияларнинг дастурий ҳужжатлари долзарблигини ошириш ва уларнинг фаолиятини халқимиз ҳаётидаги муаммоларни ҳал этишга йўналтириш** | | | | |
|  | Сиёсий партиялар томонидан ўз дастурий мақсадлари ҳамда электорат манфаатларидан келиб чиқиб, “маҳаллабай” ва “фуқаробай” ишлаш, уларнинг тизимли муаммоларини ҳал этиш бўйича пастга тушиб амалий тизим яратиш.  *Мисол учун:*  ***“Адолат”******СДП*** *таълимни ва дасрликлар сифатини ошириш, коррупцияга қарши муросасиз курашиш бўйича* | Чора тадбирлар режаси.  Режада:  - “маҳаллабай” ва “фуқаробай” ишлашнинг чораклик, ярим йиллик ҳамда йиллик ташкил этиш бўйича аниқ вазифаларни белгилаш;  - “Фарзандлари соғлом юрт – қудратли бўлур” лойиҳаси доирасида умумий ўрта таълим муассасаларида таълим сифати, дарсликлар, ўқувчилар сонининг белгиланган меъёрларга мослигини ўрганиш ва аниқланган муаммолар юзасидан халқ депутатлари маҳаллий Кенгашлар сессиялари кун тартибига масалалар киритиш;  - “Коррупция – ёшлар тасаввурида” мавзусида “Иншолар танлови”ни ўтказиш, умумлаштирилган материаллар асосида тўплам чоп этиш;  - ҳамкор ташкилотлар билан биргаликда коррупцияга қарши курашишга қаратилган туркум давра суҳбатлари ва семинарлар ташкил этиш | 2021 йил давомида  2021 йил  март-май  2021 йил  февраль-март  2021 йил давомида | Ўзбекистон “Адолат” СДП |
|  | Сиёсий партиялар, уларнинг фракциялари ва партия гуруҳлари томонидан қонун ҳужжатлари ижроси устидан таъсирчан парламент ва жамоатчилик назоратини ўрнатиш соҳасидаги фаолиятини жонлантириш.  *Бунда* *жамоатчилик назоратининг соҳалар ва ҳудудлар кесимида ойма-ой дастурини тасдиқлаш* | Дастур режаси.  Режада:  - партиянинг “Фракция – марказ – вилоят – туман” тизими орқали қонунлар ва қонун лойиҳаларига таклифлар бериш;  - соғлиқни сақлаш, таълим соҳаларидаги қонунлар ижросини таъминлаш мақсадида жамоатчилик назоратини ўрнатиш | 2021 йил  10 февралга қадар  2021 йил давомида | Ўзбекистон “Адолат” СДП |
|  | Парламент ва сиёсий партияларнинг ахборот маконидаги фаол ўрнини таъминлаш.  *(Ижтимоий тармоқлар, партия веб-сайти, босма нашрлар фаолияти бўйича)*  *Сиёсий партияларнинг медиа дастурлари ҳамда пиар стратегиясини ишлаб чиқиш* | Медиа дастур ҳамда пиар стратегия ишлаб чиқиш  Унда:  - “Жаҳолатга қарши маърифат” шиори остида ижтимоий-сиёсий жараёнларга партия позициясини мунтазам билдириб бориш;  - партиянинг расмий веб сайтида “Ёш адолатчилар овози”, “Адолатчи аёллар бонг уради” рукнларини ташкил этиш ва мунтазам муносабатлар бериб бориш;  - матбуот котиблари, журналистлар ва блогерлар, “Ёш адолатчи қаноти”нинг фаол аъзолари иштирокида ўқув семинарлари, маҳорат дарслари (мастер класс) ташкил этиш | 2021 йил  20 февралга қадар  2021 йил  давомида  2021 йил  март  2021 йил  февраль-март | Ўзбекистон “Адолат” СДП |
|  | Маҳаллий Кенгашлардаги партия гуруҳлари фаолиятини кучайтириш ва уларни ҳар томонлама қўллаб-қувватлаш, уларнинг ҳудудий партия ташкилотлари билан ҳамкорлигини кучайтириш бўйича чора-тадбирлар режасини ишлаб чиқиш | Дастур режаси.  Режада:  - партиянинг маҳаллий Кенгашлардаги депутатлик гуруҳлари аъзоларига ойлик иш ҳақлари ва бошқа имтиёзлар берилиши юзасидан таклифлар ишлаб чиқиш;  - депутатлар фаолиятини баҳоловчи “Онлайн рейтинг” порталини ишлаб чиқиш;  - партия ташкилотлари томонидан маҳаллий Кенгашлардаги депутатларни давлат мукофотларига тавсия қилиш | 2021 йил  1 мартга қадар | Ўзбекистон “Адолат” СДП |
|  | Ҳудудий партия ташкилотлари раҳбарлари корпусини салоҳиятли ва тажрибга эга бўлган малакали кадрлар билан кучайтириш.  *Бунда етакчилик қобилияти ва қатъий фуқаролик позициясига эга ўғил-қизларимизни партиялар сафига жалб этишга алоҳида эътибор қаратиш.* | - ҳудудий (туман) партия ташкилоти раҳбари лавозимига салоҳиятли ва тажрибага эга бўлган малакали кадрлар захирасини шакллантириш;  - ҳудудий (туман) партия ташкилоти раҳбари лавозимида ишлаб кетаётганларни ижро ҳокимиятининг масъул лавозимларига тавсия этиш тизимини йўлга қўйиш;  - ҳудудий (туман) партия ташкилоти раҳбари лавозимининг ойлик иш ҳақларини сезиларли даражада ошириш;  - Ёшлар ишлари агентлигида фаолият юритаётган истиқболли кадрларни партиянинг ҳудудий (туман) ташкилотларига тизимли равишда ишга киритиш тартибини жорий этиш | 2021 йил  май  Доимий  2021 йил  2-чорак  Доимий | Ўзбекистон “Адолат” СДП |
|  | Қонунчилик палатаси депутати билан сайловчилар ўртасидаги узвий алоқаларни янада мустаҳкамлаш мақсадида партияларнинг туман ва шаҳарлардаги ҳудудий бўлими ходими – вакили фаолиятини доимий ишлайдиган депутат ёрдамчиси сифатида йўлга қўйиш. | Партиянинг туман (шаҳар) Кенгашлари раисларини тегишли ҳудуддан сайланган Қонунчилик палатаси депутатининг жамоатчилик асосида депутат ёрдамчиси этиб белгилаш | 2021 йил  1-чорак | Ўзбекистон “Адолат” СДП |
|  | Олий Мажлиснинг парламентлараро ҳамкорлик фаолияти доирасида Ўзбекистоннинг минтақавий ҳамда халқаро майдондаги позицияларини холис ва тўғри тушунтиришда фракциялар аъзолари фаоллигини ошириш |  | Доимий | Ўзбекистон “Адолат” СДП фракцияси |
|  | Партиялар фуқаролар билан ишлаш методикасини такомиллаштириб, замонавий сиёсий технологиялардан фойдаланган ҳолда сайловда иштирок этадиган партия кузатувчи ва вакилларини халқаро стандартлар асосида ўқитишни ташкил этиш.  (ўз вакилларини ўқитиши дастурини ишлаб чиқиш) | ЕХҲТ ДИИҲБ 2019 йил 22 декабрдаги бўлиб ўтган сайловлар якунлари бўйича ишлаб чиқилган тавсиялари асосида партиянинг кузатувчилари ва ваколатли вакилларини ўқитиш дастурини ишлаб чиқиш;  партиянинг кузатувчилари ва ваколатли вакилларини ўқитиш мақсадида семинар-тренинглар ташкил этиш ва услубий қўлланмалар билан таъминлаш | 2021 йил  10 февралга қадар  2021 йил  июль | Ўзбекистон “Адолат” СДП |
|  | Ҳар бир партия сайловда иштирок этиш учун сайловолди дастурини ишлаб чиқиш.  *Бунда:*  *тизимли муаммоларни ҳал қилиш бўйича конструктив ғояларнинг мавжудлигига алоҳида аҳамият бериш;*  *дастурлар, энг аввало, халқнинг хоҳиш-истакларини, келажакка бўлган ишончини ўзида акс эттириши, халқчил бўлиши ва албатта бир-биридан фарқ қилиши зарур;*  *партияларнинг экспертлар гуруҳини шакллантириш, илмий-тадқиқот институтларининг таҳлилларидан самарали фойдаланиш.* | Партия сайловолди дастуридаги йўналишлар режасини белгилаб олиш;  Партия сайловолди дастури йўнлишларининг ҳар бир банди бўйича экспертлар гуруҳини шакллантириш;  Партия сайловолди дастурининг ҳар бир бандини кенг жамоатчилик орасида муҳокама қилиш;  Партия сайловолди дастурининг ҳар бир бандини партия фаоллари, БПТлар, депутатлар, туман (шаҳар) Кенгашларида муҳокама қилиш;  муҳокама натижаларини партиянинг ҳудудий Кенгашлари томонидан маҳаллий депутатлар иштирокида умумлаштириб, умулаштирилган маълумотларни партия Марказий аппаратига тақдим этиш;  партия Марказий аппаратида шакллантирилган экспертлар гуруҳи йиғилишида сайловолди дастури лойиҳасини муҳокамалардан ўтказиш ва якунлаш | 2021 йил  февраль-июль | Ўзбекистон “Адолат” СДП |
|  | Сиёсий кенгашлар таркибини қайта кўриб чиқиб, уларни халқ орасида обрў ва фаол сиёсий позицияга эга бўлган янги шахслар билан тўлдириш. | Партиянинг дастурий мақсадларини ҳар томонлама қўллаб-қувватлайдиган фаол аъзоларни Сиёсий Кенгаш таркибига жалб қилиш | 2021 йил  март ва август | Ўзбекистон “Адолат” СДП |
| **II. Ўзбекистон Республикаси Президенти Ш.Мирзиёевнинг 2021 йил 2 февралдаги сиёсий партиялар  раҳбарлари билан бўлиб ўтган йиғилишдан келиб чиқадиган вазифалар** | | | | |
|  | Умумтаълим мактабларида ҳали ҳам ўқув жараёнлари қониқарли эмас. Ўқув дастурлари ва дарсликлар илғор халқаро мезонларга, айниқса, ёшларнинг фанларни мукаммал ўзлаштириши учун қўйиладиган талабларга тўлиқ жавоб бермайди.  Ҳар бир ўқув йили учун мўлжалланган предметларнинг ўзаро узвийлиги таъминланмаган. Дарсликлар фан мазмунини тўлиқ ёритмаяпти, ўқувчилар учун тушунарли, содда тилда ёзилмаган.  Бундан ташқари, ўқувчиларни чалғитадиган хатолик ва қарама-қаршиликлар ҳам жуда кўп. | 1. Икки ой муддатда ўқув дастурлари ва дарсликларини комплекс ўрганиш.  2. Илғор хорижий тажриба асосида “Миллий ўқув дастури” ва унга мувофиқ дарсликларнинг мазмуни бўйича асослантирилган таклифларини ишлаб чиқиш.  3. Партия фракцияси томонидан Халқ таълими вазирлигининг бу борадаги фаолияти устидан доимий парламент ва депутатлик назоратини йўлга қўйиш. | 2021 йил  апрель | “Адолат” СДП, “Адолат” СДП фракцияси,  ҳамкор ташкилотлар |
|  | Пандемия шароитида аҳолининг тиббий маданияти юқори даражада эмаслиги маълум бўлиб қолди.  Аҳоли орасида соғлом турмуш тарзини яратиш мақсадида оилавий поликлиникаларда тиббий кўрикдан ўтишга доимий тарғиб қилиш, таълим муассасаларида соғлом турмуш тарзи нима эканлиги, бўш вақтларда спорт билан шуғулланиш лозимлигини тизимли равишда ўргатиш керак.  Шу ўринда, яна бир бор такрорлайман, “соғлом ҳаёт тарзини шакллантириш, одамларни кўпроқ дорига эмас, балки тўғри овқатланишга, спортга ўргатиш бугунги жамоатчиликнинг вазифаси бўлиши керак”. | 1. Масъул идоралар билан бирга жамиятда тиббий маданиятни юксалтириш бўйича 2021–2025 йилларга мўлжалланган миллий дастур лойиҳасини ишлаб чиқиш.  2. Миллий дастурда инсонни она қорнида ривожланишидан то умрининг охиригача бўлган даврда амал қилиши лозим бўлган тиббий маданиятга оид асосий қоидалар, ўқув-услубий ва замонавий методикалар, уларни яратишнинг аниқ муддатлари, механизмларини кўрсатиш. | 2021 йил  июнь | “Адолат” СДП, “Адолат” СДП фракцияси,  ҳамкор ташкилотлар |
|  | Тиббиёт соҳасидаги устувор йўналишлардан бири – бу касалликларни эрта аниқлаш ва уни ўз вақтида даволашдир.  Жумладан, 3 йил олдин 2017–2021 йилларда Республикада онкология хизматини янада ривожлантириш ва аҳолига онкологик ёрдам кўрсатишни такомиллаштиришга оид қарор имзоланган эди.  Лекин, унинг ижроси ҳали етарли даражада эмас. Хусусан, туман (шаҳар)ларда мутахассис етишмайди.  Саратонни олдини олиш ва даъволаш учун зарур жиҳозлар билан таъминлаш оқсамоқда.  Оқибатда, йилдан-йилга аҳолининг бу касалликка чалиниш даражаси ўсиб бормоқда. | 1. Партия томонидан онкологик касалликларни олдини олиш борасида, хусусан соҳага тегишли Президент қарори ижроси устидан ўз депутатлари орқали қатъий назоратни ўрнатиш.  2. Соғлиқни сақлаш вазирлиги ва бошқа мутасадди давлат органларининг эшитувларини ташкил этиш, икки ой муддатда мавжуд муаммолар ва уларнинг ечими бўйича аниқ таклифлар киритиш. | 2021 йил  апрель | “Адолат” СДП, “Адолат” СДП фракцияси,  ҳамкор ташкилотлар |
|  | Таҳлиллар болалар ўртасида стоматологик касалликлар, умуртқа касаллиги (сколез) ва ясси товон кўп учраётгани тасдиқламоқда.  Оддий бир тиш йўқотилиши ошқозон-ичак, юрак-қон томир касалликларига олиб келади.  Бунинг барчаси мактабларда тиббий хизмат етарли даражада йўлга қўйилмаганини кўрсатади.  Айниқса, айрим қишлоқ мактабларида тиббиёт хонаси, дори-дармон ва тиббиёт ходимининг ўзи йўқ.  Умуман олганда, “Бола ҳуқуқларининг кафолатлари тўғрисида”ги қонун ижросининг тиббий хизматга доир қисми тўлиқ таъминланмаяпти. | 1. Партия томонидан республикадаги барча мактабларда малакали бепул тиббий хизмат (шу жумладан, стоматология хизмати) кўрсатиш бўйича ўрганишлар олиб бориш.  2. Натижаси бўйича уч ой муддатда Парламентга таҳлилий маълумотнома ва асослантирилган таклифларни киритиш. | 2021 йил  май | “Адолат” СДП, “Адолат” СДП фракцияси,  ҳамкор ташкилотлар |
| **III. Ўзбекистон “Адолат” СДПнинг таклифлари** | | | | |
|  | Сиёсий партияларни молиялаштиришнинг амадаги тартиби адолатсиз ва бугунги кун талабларига умуман тўғри келмайди. Жумладан:  - бюджетдан ажратиладиган маблағлар икки йил олдин белгиланган базавий ҳисоблаш миқдоридан келиб чиқиб ҳисоб-китоб қилинади. Ваҳоланки, мамлакатимизда барча ҳисоб-китоблар (давлат божлари, турли тўловлар, штрафлар ва бошқалар) амалдаги БҲМга боғлиқ;  - Қонунчилик палатаси депутати бошқа ишга ўтиши у сайланган партиянинг молиялаштирилишида салбий ҳолатга олиб келади. Албатта бу адолатсизлик, ваҳоланки, сиёсий партия сайловларда ушбу ўрин учун курашган ва ютиб олган, шундай экан ушбу маблағлар тегишли сайловга қадар қайта тақсимланмасдан амалдагидек қолиши зарур. Таъкидлаш лозим, бу ўзгариш Давлат бюджетидан ортиқча сарф-харажатларга умуман олиб келмайди;  - Давлат раҳбари томонидан илгари сурилган ғоялар ҳамда берилган топшириқларни амалга ошириш учун давлат бюджетидан молиялаштириш манбаини кўпайтириш лозим. Бунда Қонунда сиёсий партияларни давлат бюджетидан молиялаштиришда ҳисоб китоб қилишда белгиланган БҲМнинг 2% миқдорини 4%га ўзгартириш керак. | “Ўзбекистон Республикасининг “Сиёсий партиялар тўғрисида”ги Қонунига ўзгартиш ва қўшимчалар киритиш ҳақида”ги Қонун лойиҳасини ишлаб чиқиш ва қабул қилиш | 2021 йил февраль | “Адолат” СДП фракцияси |
|  | Сиёсий партияларнинг моддий-техник базасини такомиллаштириш, сайловларда муносиб қатнашиш учун шароит яратиб бериш ва ҳалқаро майдонда Ўзбекистоннинг сиёсий партияларини нуфузини янада ошириш мақсадида сиёсий партияларнинг вилоят ва туман кенгашларига доимий офис ажратилишини ва ушбу офислар “ноль” қийматида берилишини таъминлаш | Вилоят ва туманларда сиёсий партияларга “ноль” қийматида доимий фойдаланиш учун офислар ажратиб бериш | 2021 йил  март | Ўзбекистон Республикаси Президенти Администрацияси, Вазирлар Маҳкамаси,  сиёсий партиялар |
|  | Ёшларимизни турли “ёмон” ва “ёвуз” кучлардан ҳимоя қилиш, уларда мафкуравий иммунитетни шакллантириш, мамлакатимизда ёшларни радикаллашини олдини олиш, экстремизм ва терроризмга қарши курашиш мақсадида келгуси 5 йил учун мамлакатнинг Миллий стратегиясини ишлаб чиқиш ва қабул қилиш | 2021-2025 йилларга мўлжалланган экстремизм ва терроризмга қарши курашиш бўйича Миллий стратегиясини ишлаб чиқиш ва қабул қилиш | 2021 йил  июнь | Ўзбекистон “Адолат” СДП |
|  | АКТ, шу жумладан Интернет шиддат билан ривожланиши хамда мамлакатимизда олиб борилаётган очиқлик ва шаффофлик сиёсати, ОАВларга берилаётган сўз эркинлигидан амалда “ёвуз” кучлар ўзининг ғализ ниятларида фойдаланмоқда. Жумладан, мамлакатимизда олиб борилаётган сиёсатга ўзимизни ёшларимизни қарши қилиш, бухтон тухмат билан ёшларимиз онгини захарлаб, гўёки хамма нарса халқ учун эмас балки халққа қарши қилинаётгандек кўрсатишга харакат қилинмоқда. Шу қаторда айрим ҳуқуқий билими ва маданияти суст бўлган ёшларимиз томонидан жойларда турли муаммо ва камчиликларни фақатгина воҳима ва эътироз қилиб ижтимоий тармоқларда салбий постлар қўйилмоқда. Бунда масалани ечиш бўйича аниқ таклиф бериш масалалари очиқ қолган. Фақатгина давлатни ва давлат ходимларини ёмонлаш холатлари учраб бу холат кундан кунга кучаймоқда.  Ижтимоий тармоқлардаги холатларни ўрганиб борувчи, тахлил қилувчи умуман олганда ижтимоий тармоқлардаги ахоли кайфиятини кузатиб борувчи махсус гурух тузиш мақсадга мувофиқ. Ушбу гурух таркибига мамлакатимиздаги таниқли ва кучли блогерларни жалб қилиш ва шу орқали ушбу блогерлар томонидан ижтимой тармоқдаги турли бухтон ва ёлғон хабарларга қарши маълумот тайёрлаш зарур. Шунингдек, турли ёлғон ва бухтон маълумотларни тарқатувчи шахсларни жавобгарлиги масаласини қонунчилик билан жорий қилиш мақсадга мувофиқ | Олий Мажлис Қонунчилик палатасида, Вазирлар Маҳкамаси, сиёсий партияларда, АОКАда ижжтимоий тармоқлар билан ишлаш бўйича алоҳида бўлинма ташкил этиш | 2021 йил  февраль | Олий Мажлис Қонунчилик палатаси, Вазирлар Маҳкамаси, сиёсий партиялар, АОКА |
|  | Турли блогерлар, шу жумладан масалани билмасдан, ҳуқуқий онги ва маданият етарли бўлмаган шахслар томонидан ўзлари билиб билмасдан давлатга, давлат ташкилотлари ва давлат хизматчиларига нисбатан бўҳтон ва ёлғон маълумотларни етказаётган шахсларни жавобгарлини белгилаш | “Маъмурий жавобгарлик тўғрисида”ги кодексга ўзгартиш ва қўшимчалар киритиш лойиҳасини ишлаб чиқиш | 2021 йил  март | “Адолат” СДП фракцияси |
|  | Ёшларимиз кимдан ўрнак олиб улғайишни ҳам билмайди. Бугунги кунда замонамиз қаҳрамонлари образини яратиш масаласига эътибор қаратиш | Ўз меҳнати, билими, тарбияси ва салоҳияти билан юқори чўққиларга кўтарилган, бошқалар учун ўрнак бўладиган халқимиз фидойилари, хусусан, нуронийлар, ёшлар образларини яратиш орқали ёш авлоднинг онгидаги ёт фикрларни ўзгартириш | 2021 йил  май | Вазирлар Маҳкамаси, сиёсий партиялар,  Халқ таълими вазирлиги, Соғлиқни сақлаш вазирлиги,  Маданият вазирлиги,  Жисмоний тарбия ва спорт вазирлиги |
|  | Сиёсий партияларнинг ўз дастурий ғояларини кенг тарғиб қилиш орқали жамиятда аҳолининг сиёсий-ҳуқуқий маданиятини юксалтиришга хизмат қилишини инобатга олган ҳолда нафақат сайлов кампанияси даврида, балки доимий равишда тарғибот баннерларини бепул жойлаштирилишига шароит яратиш | “Реклама тўғрисида”ги Ўзбекистон Республикаси қонунининг 16-моддасида “Ижтимоий рекламали ахборот соғлиқни сақлаш, атроф муҳитни муҳофаза қилиш, энергия ресурсларини сақлаб қолиш, ҳуқуқбузарликларнинг олдини олиш, аҳолини ижтимоий ҳимоя қилиш ва хавфсизлигини таъминлаш, маънавият ва маърифат масалаларига доир ахборот, шунингдек нотижорат йўсиндаги бошқа ахборотдир. Шахсларнинг ижтимоий рекламали ахборотни текинга тайёрлаш ва тарқатишга доир фаолияти, ўз мол-мулкини (шу жумладан пул маблағларини) ижтимоий рекламали ахборот тайёрлаш ва тарқатиш учун бошқа шахсларга бериши хайрия фаолияти деб эътироф этилади. Бундай шахслар қонун ҳужжатларида назарда тутилган имтиёзлардан фойдаланадилар” деб белгиланган.  Бироқ, ушбу қонуннинг 2-моддасида “Ушбу Қонун ижтимоий воқеаларни, сиёсий партияларнинг, диний ташкилотлар ва жамоат бирлашмаларининг манфаатларини акс эттирувчи ва (ёки) уларни қўллаб-қувватлашга мўлжалланган ахборот билан боғлиқ муносабатларга татбиқ этилмайди” дейилган. | 2021 йил  март | “Адолат” СДП фракцияси |
|  | Аҳолини уй-жой билан таъминлаш масалаларига эътибор қаратиш | Турли қатламлардаги аҳолининг уй-жойга бўлган эҳтиёжини қондириш мақсадида муниципал уйлар қурилишини ташкиллаштириш. Бундай уйлар умуман хусусийлаштирилмасдан, фақатгина муҳтож бўлганларга керакли тўловларни ўз вақтида тўлаб бориш шарти билан берилади. Ёшлар ёки вақтинча қийин ҳолатга тушганлар оёққа туриб олиб, ўз уй-жойларини қуриш ёки сотиб олиш имкониятига эга бўлгунига қадар тегишли уйларда истиқомат қилишади. Бу ҳолда улар ижарада турмайди ва “ҳавога учиб кетадиган” ижара тўловларини ўз келажаги учун жамғариб боради. | 2021 йил сентябрь | Вазирлар Маҳкамаси |
|  | Ўзбекистон Республикаси Вазирлар Маҳкамасининг 2016 йил  7 октябрдаги 336-сон қарори билан тасдиқланган “Раҳбарлари ходимларни Тошкент шаҳри ва Тошкент вилоятида доимий прописка қилиш тўғрисида илтимоснома киритиши мумкин бўлган давлат ҳокимияти органлари, давлат ва хўжалик бошқаруви органлари, республика аҳамиятига молик бошқа давлат ташкилотлари рўйхати”га сиёсий партияларни киритиш | Тегишли рўйхатга сиёсий партияларни киритиш ҳамда сиёсий партиялар раисларига партиялар Марказий аппарати ходимларини Тошкент шаҳри ва Тошкент вилоятида доимий пропискага қўйиш ҳамда ходимларига ипотека кредити асосида арзон уй-жой ва автомобиль харид қилишлари учун тавсия қилиш бўйича ваколатлар бериш | 2021 йил  март | Олий Мажлис Қонунчилик палатаси, Вазирлар Маҳкамаси, сиёсий партиялар |
|  | Бугунги кунда эса аҳоли орасида “сайлов тамом бўлди, партиялар яна келаси сайловгача жим бўлиб қолди” деган негатив фикрлар чиқаётганлигининг гувоҳи бўляпмиз.  Бунга асосий сабаб ОАВларда партияларнинг фаолиятини ёритиш етарли даражада эмаслигида. Партияларнинг тарғибот ишларини ёритишга келганда ОАВлар томонидан бу жараёнга реклама бериш каби ёндошилади ва катта маблағ сўралади. Партиялар ўзаро тенг молиявий имкониятларга эга эмаслиги сабабли, молиявий ҳолати етарлича юқори бўлмаган партияларнинг ОВАларда чиқиши ҳам кам бўлаяпти. “Ўзбекистон 24” телеканали ва “Ахборот” кўрсатуви орқали партиялар фаолиятининг эфирга ёритилиши баробар эмас. Ижтимоий тармоқларда ва интернет орқали партияларнинг тарғиботи ҳам молиявий ҳолатидан келиб чиқиб турличадир. | 1. 2021 йил сайлов йили эканлигини ҳисобга олиб, барча партияларнинг танилувчанлигини ошириш мақсадида Республика раҳбариятига телевидение орқали ҳафтасига икки маротаба (сешанба ва пайшанба кунлари) кечки эфирда (соат 19.00да ёки 20.00да) “Партиялар соати” кўрсатувини ташкил қилиш.  2. Кўрсатувларни доимий равишда ташкил қилиб, ҳамма партияларга баробар вақт ажратиш ва ҳар бир кўрсатувда партияларнинг чиқиши навбатини циклик равишда алмаштириш | 2021 йил  апрель | Вазирлар Маҳкамаси, сиёсий партиялар,  МТРК |