**Ўзбекстон Республикаси Олий Мажлис Қонунчилик**

**Палатаси депутати Дж.Дж.Шириновга**

Бухоро вилоят Жондор туман Ибн Сино МФЙ

Янгибоғ қишлоғида яшовчи Раджабова Зиёда томонидан

тел: 99-700-29-11

**Ш И К О Я Т**

**Ўзбекистон Республикаси Бош   
 прокуратураси ҳузуридаги иқтисодий   
 жиноятларга қарши кураш Депортаменти   
 Тошкент шаҳар Шайҳонтоҳур туман   
 бўлимининг 2020 йил 27-февралдаги   
 25/9-107-20- сонли хатига нисбатан**

Мен Раджабова Зиёда Холовна 29.11.1964 йилда Жондор туманида туғилганман. Юқорида кўрсатилган манзилда яшайман.

2019 йилнинг ноябрь ойи бошларида Тошкент шаҳри Учтапа туманида жойлашган “HI НАО CHINA” МЧЖ интернет тармоқлари орқали уяли телефонларга “Бепул олий таълим муассасасига ўқишга киришни истайсизми” сарлавҳаси остида Хитой давлати олий таълим муассасаларига бепул олий таълим олишга юбориши тўғрисидаги ролигини жойлаштирган эди.

2002 йил 29 ноябрда туғилган ўғлим Иброҳимов Отабек Шавкат ўғли 20109 йилнинг 02 ноябрь куни “HI НАО CHINA" МЧЖнинг телефон рақамига кўнғироқ қилиб, ўзини МЧЖ раҳбари Қувватов Меҳриддин Фахриддин ўғли деб таништирган шахс билан гаплашганида, у киши фирма фаолиятини қисман таништириб, 2019 йилнинг 5 ноябрь кунигача ҳужжатлар қабул қилинишини, фуқар0лик паспорти, коллежни тугатганлиги тўғрисидаги дипломини олиб, ўзи раҳбарлик қилаётган “HI НАО СHINА" МЧЖ нинг Тошкент шаҳар Учтепа туманидаги офисига келиб батафсил маълумот олиши, Хитой давлатига ўқишга кирмокчи бўлса, МЧЖ томонидан ҳужжатларни тайёрлаб юбориши учун 1 500 000 (бир миллион беш юз минг) сўм МЧЖ нинг ҳисоб рақамига, 600 (олти юз) АҚШ доллари Хитойдаги ўқиш масканига олдиндан тўлов қилиши кераклигини айтди.

Шундан сўнг мен ва ўғлим Иброҳимов Отабек ҳамда ўғлимнинг ўзимиз билан бир қишлоқда яшовчи синфдоши Хўжақулов Озодбек ва унинг онаси Ҳусенова Хурсанд Саноевналар билан бирга Тошкент шаҳрига бориб, “HI HAO CHINA” МЧЖ нинг Тошкент шаҳар Учтепа туманидаги офисини топиб, Қувватов Мехриддин Фахриддин ўғлини топдик.У бизларга Хитой давлатидаги олий таълим муассасаларига ўқишга юбориш фаолияти билан шуғулланишини айтиб, ўғлим ва Хўжақулов Озодбекга Хитой давлатидаги ўқув масканини танлашни айтди. Улар “Changchun University of Science and Technology” Қувватов Меҳриддин Фахриддин ўғли бизларга юқорида кўрсатилган олий ўқув масканида ўқиш муддати 5 йил бўлиб, биринчи йил Хитой тилини ўрганиш, 4 йил бакалавр даражасини берувчи олий маълумот олиш учун ўқишлари кераклигини, ўқишга ҳужжатларни тайёрлаш учун “HI HAO CHINA” МЧЖ билан шартнома тузишимиз кераклигини айтиб, шартнома бланкаси билан таништирди.Биз розилигимизни билдирдик. Шартноманинг 5.1-бандида ҳужжатларини тайёрлагани учун “Мижоз” “Хизмат кўрсатувчининг” ҳисоб рақамига 1 500 000 сўм пул кўчириши, шартноманинг 5.2-бандига кўра МЧЖнинг бош оффиси (Changhai) агентлиги учун 1200 АҚШ доллари (600 АҚШ долларини ҳужжатларни топширганда 3 кун ичида, қолган 600 АҚШ долларини таклиф хати келгандан кейин) топширишимизни, фарзандларимизни дипломларини, паспортларини ва соғлиги тўғрисидаги маълумотларни олиб, уларни инглиз тилига таржима қилдириб, нотариал тасдиқлатиб ўзига тақдим қилишимизни айтди. Бизлар у айтган ҳужжатларни тайёрлаб бердик.

Шундан сўнг Иброҳимов Отабек ва Хўжақулов Озодбекларнинг ҳар бири учун “HI HAO CHINA” МЧЖнинг ҳисоб рақамига 1 500 000 сўмдан банк орқали тўлаб, ўша куннинг ўзида Қувватов Меҳриддин Фахриддин ўғлига ҳар иккала мижоз учун 600 АҚШ долларидан, жами 1 200 АҚШ долларини нақд пул шаклида кўлига бердик. Қувватов Меҳриддин Фахриддин ўғли бизлардан олган 1200 АҚШ долларини Хитой давлатидаги ҳамкорига юборганлигини айтиб, квитанция ўрнида компьтерда чиқарилган, “FIRST CHOICE Business Сonsultancy (Shanghai) Co. Ltd” ёзувли “ҳужжат” ни бериб, 2019 йилнинг 15 декабрь кунигача ҳужжатларимиз Хитойдаги олий ўқув юртига қабул қилинганлиги тўғрисида тасдиқловчи ҳужжат келишини, фарзандларимиз номига таклифнома келишини, ўқиш 2020 йил март ойидан бошланишини айтди.

Бизлар Тошкентдан Бухорога қайтиб келдик. Қувватов Мехриддин билан телефон орқали боғланиб, ҳужжатимиз қабул қилинган-қилинмаганлигини бир неча маротаба сўрадик. У ҳар сафар бизни алдаб келди. Шундай қилиб 2020 йилнинг февраль ойигача келдик. Қувватов Меҳриддинга пулимизпи қайтариб беришни, Хитой давлатига ўқишга бормаслигимизни айтганимизда ҳам у пулларни қайтармади. Фарзандларимизнинг ҳужжатларини сўраганимизда, бизлар пул тўлаб, инглиз тилига таржима қилдирган ва нотариал тасдиқлатган ҳужжатларни қайтариб берди. Шундан сўнг бизлар билдикки, Қувватов Меҳриддин шунча вақтда бизларнинг ишончимизга кириб, бизларни алдаб, пулларимизни олиб,бизларга нисбатан фирибгарлик қилиб келган.

Мен юқоридаги холат юзасидан 2020 йил феврал ойида Ўзбекистон Республикаси Президентига ва Ўзбекистон Республикаси Бош прокурорининг ишонч телефонига қўнғирок қилиб, юқоридаги холатларни баён қилиб, М.Қувватовдан ўзимга тегишли пулларимни қайтариб олиб берилишига амалий ёрдам берилишини сўраган эдим.

Мурожаатим юзасидаи текширув ишлари Бош прокуратура ҳузуридаги иқтисодий жиноятларга қарши курашиш Депортаментининг Тошкент шахар Шайҳонтохур туман бўлими томонидан ўтказилиб, менга 2020 йил 27 февраль кунидаги 25/9-107-20-сонли чиқиш рақами билан билдириш хати юборилган бўлиб, унда “HI HAO CHINA” МЧЖ билан ўғлим О.Иброҳимов билан тузилган шартноманинг 5.7-бандида ўқишга қабул қилингунига қадар бўлган муддат ичида мижоз ўз хохиши билан шартномадан воз кечиб, ўқишни рад этса, у томондан амалга оширилган тўловлар амалга оширилмаслиги кўрсатилганлиги аниқланганлиги, бу каби низолар Ўз.Р.нинг амалдаги қонун ва меъёрий ҳужжатларига мувофиқ тегишли тартибда суд органлари томонидан кўриб чиқилиши белгиланганлиги, шу сабабли фуқаролик судларига мурожаат қилишим мумкинлиги кўрсатилган.

Мен департаментнинг Шайҳонтоҳур туман бўлимининг юқорида кўрсатилган мазмундаги хатидан норозиман ва мурожаатим бўйича Ўзбекистон Республикаси ЖПКнинг 22-моддасида кўрсатилганидек ҳар томонлама ва тўлиқ текшириш ўтказилмаган, Тошкент шаҳри Учтепа туманида жойлашган “HI HAO CHINA” МЧЖ раҳбари Қувватов Меҳриддин Фахриддин ўғли томонидан бизларга нисбатан ҳужжат сохьакорлиги ва фирибгарлик жиноятлари содир қилинган деб ҳисоблайман ва фикримни қуйидагилар билан асослаб бераман:

**Биринчидан,** Қувватов Меҳриддин Фахриддин ўғли гарчи “HI HAO CHINA” МЧЖ раҳбари бўлсада, бизларни алдаб, хизмат сохтакорлигига йўл қўйиб, бизлар билан ишга умуман алоқадор бўлмаган “SMART CHINA” МЧЖ ўртасида шартнома тузиб, уни ўзи имзолаб, “HI HAO CHINA” МЧЖ нинг муҳри билан тасдиқлаган.

**Иккинчидан,** “Шартнома“ да “Мижоз” сифатида менинг ўғлим Иброҳимов Отабек ва Хўжакулов Озодбекларнинг фақатгина исми ва фамилияси киритилиб,отасининг исми, паспорт маълумотлари ва бошқа зарур маълумотномалар киритилмаган.

**Учинчидан,** шартноманинг “Хизмат кўрсатувчи” қисми бизлар ҳали Тошкент шаҳрига бормаган вақтимизда, 2019 йилнинг 04 ноябрь куни тўлдириб қўйилиб, бизларга 2020 йилнинг 05 ноябрь куни қўл қўйдирилган.

**Тўртинчидан**, “Хизмат кўрсатувчи билан “мижоз” лар ўртасида тузилган шартнома бланкаси Ўзбекистон Республикасида амалда бўлган шартномавий ҳуқуқий муносабатларни тартибга солувчи ҳуқуқий меъёрлар талабига жавоб бермайди, яъни шартноманинг биринчи бетида шартнома тузилган сана ва тузилган жой кўрсатилмаган. Шартнома матни бир текисда ёзилмаган.

**Бешинчидан**, ўғлим Иброҳимов Отабек билан тузилган шартнома № 01/01 рақам билан, Хўжақулов Озодбек билан тузилган шартнома 1/2 раками билан қайд қилинган. Бундан кўринадики, “Хизмат курсатувчи" бизлардан олдин бирор кишига хизмат кўрсатмаган ёки ўзи “хизмат кўрсатган” “мижоз”ларини яшириш мақсадида улар билан тузилган “шартнома”ларни рўйхатга олмаган.

**Олтинчидан,**  “HI HAO CHINA” МЧЖ раҳбари томонидан номаълум жойга 04.11.2019 йил санаси билан сўров хати юборилган бўлиб, ушбу хатда ўғлим Иброҳимов Отабек Шавкат ўғли Хитой давлатидаги университета ўқишга кирганлиги муносабати билан (ҳали ҳужжатлар расмийлаштириб юборилмаган бир пайтда ўқишга кирганлиги муносабати билан деб, хат юборилаётган ташкилотга қалбаки маълумотларни тақдим қилиб, алдаб), унга чет элга чиқиш ваколатини берадиган паспорт расмийлаштириб берилишида амалий ёрдам бериш сўраган.

***Еттинчидан,*** ушбу қалбаки “сўров хати” ҳам 2019 йил 11 ноябрь куни №01/01 рақам билан “қайд қилинган” лиги унинг қалбакилигини янада яққолроқ кўрсатиб турибди.

Юқоридагилардан ташқари, энг асосийси “Хизмат кўрсатувчи” томонидан бизларга тақдим қилинган, гўёки у томонидан бизларнинг ҳар биримиз берган 600 АҚШ долларидан жами 1200 АҚШ долларини “FIRST CHOICE Business Сonsultancy (Shanghai) Co. Ltd” га юборилганлиги тўғрисидаги “ҳужжат”нинг қалбакилиги оддий кўз билан кўрганда яққол кўриниб турибди. Чунки ушбу ҳужжатдаги муҳр аввал ёзувсиз оқ қоғозга қўйилиб, (балки сканер қилиниб) кейин унинг устидан ўғлим О.Иброҳимов ва О.Хўжақуловларнинг шахси ҳақидаги ёзувлар ва бошқа ёзувлар киритилган.

Ҳурматли Депутат !

Бош прокуратура ҳузуридаги Иқтисодий жиноятларга қарши курашиш Депотраментининг Шайҳонтоҳур туман бўлими томонидан юқорида кўрсатилган ҳолатларнинг бирортаси ҳам текширилмаганлиги мени таажжубга солдирди. Мен бу ҳолатни “вилоятдан келган ариза, номигагина жавоб хати юборса бўлди" қабилида кўрилган иш деб ҳисоблайман. Чунки бизни хеч ким чақириб юқорида кўрсатилган ҳолатларга ойдинлик киритмади. Ҳаттоки, “НI НАО CHINA” МЧЖ фаолият юритиши учун лицензияси бор-йўқлигини ҳам текширмади.

Шу сабабли шикоятимни Депортаментнинг Шайҳонтоҳур туманига қайтиб юбормасдан, туман раҳбари томонидан менга юборилган хатда кўрсатилганидек, шикоятимни юқори турувчи ваколатли органга топшириб, ижросини назоратингизга олишингизни ҳамда бизларга нисбатан ҳужжат сохтакорлиги ва фирибгарлик жиноятларини содир қилган Қувватов Меҳриддин Фахриддин ўғлига нисбатан қонуний чора кўриб, у томонидан бизларга етказилган моддий зарарни ундириб берилишида амалий ёрдам кўрсатишингизни илтимос қилиб сўрайман.

Ҳурмат билан \_\_\_\_\_\_\_\_\_\_\_\_\_\_\_\_\_\_\_З.Х.Раджабова

Шикоят матни билан танишиб чиқдик, шикоят матни тўғри ёзилган ва бизлар ушбу шикоятга тўлиқ қўшилиб, бузилган ҳуқуқларимизни тиклаб, бизларни алдаб, қалбаки ҳужжатлар тайёрлаш йўли билан ишончимизга кириб пулларимизни олиб, бизларга нисбатан фирибгарлик жиноятини содир қилган Қувватов Мехриддин Фахриддиновичга нисбатан қонуний чора кўриб, у томонидан бизларга етказилган моддий зарарни ундириб берилишида амалий ёрдам кўрсатишингизни илтимос қилиб сўраймиз.

\_\_\_\_\_\_\_\_\_\_\_\_\_\_\_\_О.Ш.Иброхимов

\_\_\_\_\_\_\_\_\_\_\_\_\_\_\_\_\_О.О.Хужакулов

\_\_\_\_\_\_\_\_\_\_\_\_\_\_\_\_\_Х.СДусенова

Илова: Департаментнинг Шайҳонтохур туман бўлими томонидан юборилган билдири хати нусхаси, “HI НАО CНINA” МЧЖ билан тузилган шартнома ва бошқа ҳужжатлар нусхаси, жами “\_\_\_\_\_” вароқдан иборат.

«\_\_\_\_» «\_\_\_\_\_\_\_\_\_\_\_\_\_\_» 2020 йил