**“Лицензиялаш, рухсат бериш ва хабардор этиш тартиб-таомиллари тўғрисида”ги Ўзбекистон Республикаси қонуни лойиҳасига бағишланган фракциялараро мунозарада бериладиган тахминий саволлар**

1. Қонун лойиҳасининг 23-моддасида **Лицензия берганлик учун давлат божи** белгиланмоқда ва шунингдек, фаолиятнинг 4 та тури бўйича лицензиянинг амал қилиши учун йиллик давлат божи ҳам белгиланмоқда. Бунга қандай асослар бор ва бу ҳолат ушбу фаолият турларини амалга оширувчиларда эътирозлар уйғотмайдими? Ёки бу Қонун лойиҳасининг 4-моддасида келтирилган “лицензиялаш, рухсат этиш хусусиятига эга ҳужжатларни бериш, хабардор қилиш тартибига доир талабларнинг ягоналиги”, деган принципнинг бузилишига олиб келмайдими?

2. Қонун лойиҳасининг 4-иловаси билан “**Лицензиялаш, рухсат бериш ва хабардор этиш тартиб-таомиллари соҳасига оид ҳуқуқбузарликлар учун юридик шахсларга қўлланиладиган жарима миқдорлари”** белгиланмоқда. Бунга асосЎзбекистон Республикаси Президентининг **“Лицензиялаш ва рухсат бериш тартиб-таомилларини тубдан такомиллаштириш чора-тадбирлари тўғрисида”ги ПФ-6044-сонли** Фармонининг 16-бандига асосан белгиланган бўлиши мумкин. Лекин жарималар миқдорини айнан шу миқдорларда белгиланишига қандай асослар бор?

3. Нима учун Қонун лойиҳасининг 4-иловаси билан белгиланаётган жарималар лицензияланадиган 49 та фаолият туридан 48 тасига ва рухсат бериш сохасидаги 33 та фаолият туридан 32 тасига қўлланилиши белгиланмоқда, яъни биттадан фаолият турига нисбатан қўлланилмаяпти?

4. Қонун лойиҳаси билан белгиланаётган лицензиялаш, рухсат бериш ва хабардор қилиш тартиб-таомиллари қўлланиладиган фаолият турлари Қонун лойиҳасига асос қилиб олинган Президентимизнинг ПФ-6044-сонли Фармонида белгиланган фаолият турлари билан бир хилми ёки қонун ташаббускори сифатида Адлия вазирлигининг ҳам ташаббуслари борми?