

## O‘ZBEKISTON RESPUBLIKASI ICHKI ISHLAR VAZIRLIGI

**JAZONI IJRO ETISH BOSH BOSHQARMASI**

100105. Toshkent shahri, Fargona yoli kochasi, 25-uy. (71) 291-69-27, guin

\_\_/\_\_\_\_\_\_ 2020 йил “ \_\_\_ “ ноябрь

**Мудофаа ва хавфсизлик қўмитасига**

Ўзбекистон Республикаси Олий Мажлис Сенатининг 2020 йил 19 июндаги СҚ-94–IV-сон қарори билан тасдиқланган “Ўзбекистон Республикасининг Жиноят-ижроия кодексига маҳкумларнинг ҳуқуқлари ва қонуний манфаатлари ишончли ҳимоя қилинишини таъминлашга қаратилган ўзгартириш ва қўшимчалар киритиш тўғрисида”ги Қонунини амалга ошириш бўйича “Тадбирлар режаси”нинг тегишли бандлари ижроси бўйича қуйидагилар амалга оширилди.

Қонунда белгиланган вазифалар ижросини ўз вақтида таъминлаш мақсадида, Ўзбекистон Республикаси Ички ишлар вазири генерал-лейтенант П. Бобожонов томонидан 5 та банддан иборат бўлган чора-тадбирлар режаси *(27.07.2020 йил, 28/3-1271-сон)* тасдиқланди.

Тадбирлар-режасининг 1-банди ижроси юзасидан Адлия вазирлиги иштирокида норматив-ҳуқуқий ҳужжутлар хатловдан ўтказилиб, қонунга мувофиқлаштириладиган норматив-ҳуқуқий ҳужжатлар мавжуд эмаслиги аниқланди.

Шунингдек, тадбирлар-режасининг 1-банди ижросини таъминлаш мақсадида жазони ижро этиш тизимига оид бўлган норматив-ҳуқуқий ҳужжатлар тафтишдан ўтказилиб, унга кўра Ўзбекистон Республикаси ИИВнинг 2012 йил 29 декабрдаги “Ўзбекистон Республикаси Ички ишлар вазирлиги озодликдан маҳрум қилиш туридаги жазони ижро этиш муассасаларининг ички тартиб қоидаларини тасдиқлаш тўғрисида”ги 174-сон буйруғига ўзгартириш ва қўшимчалар киритиш юзасидан буйруқ лойиҳаси ишлаб чиқилиб, ҳуқуқий экспертизадан ўтказилиб, 2020 йил 11 сентябрь куни чиқиш рақами 28/4-753-сон билан буйруқ лойиҳаси келишиш (тасдиқлаш) учун манфаатдор вазирлик ва идораларга юборилиб, келишиш ишлари олиб борилди. Мазкур буйруқ лойиҳаси Ўзбекистон Республикаси Ички ишлар вазири томонидан имзоланиб, 2020 йил 5 ноябрь куни давлат рўйхатидан ўтказиш учун Ўзбекистон Республикаси Адлия вазирлигига юборилди *(28/4-959)*.

Тадбирлар-режасининг 3-банди ижроси юзасидан Ўзбекистон Республикаси Ички ишлар вазирининг 2020 йил 20 августдаги “Озодликдан маҳрум этишга ҳукм қилинган шахсларга нисбатан рағбатлантириш чораларини қўллаш бўйича комиссияни тузиш ва фаолиятини амалга ошириш тартиби тўғрисидаги Низомни тасдиқлаш ҳақида”ги 236-сон буйруғи имзоланди.

Мазкур буйруқ билан, Ўзбекистон Республикаси Инсон ҳуқуқлари бўйича вакили (Омбудсман), Халқ депутатлари маҳаллий Кенгаши депутати, ҳудудий Маҳалла ва оилани қўллаб-қувватлаш бўлими ҳамда жазони ижро этиш муассасаларининг масъул ходимларидан иборат комиссия таркиби тасдиқланди.

Тадбирлар-режасининг 5 ва 6-бандлари ижросини таъминлаш мақсадида, 2020 йил 2 июлда Ўзбекистон-24 телеканалининг “Ахборот” дастурида тушунтириш ишлари олиб борилди.

Шунингдек, жазони ижро этиш бош бошқармаси таҳририятига қарашли бўлган “Вақт-Время” газетасининг 24-сонида “Янги қонун билан қайдай ўзгаришлар киритилди” ва 9 июлдаги 25-сонида “Хаётий қонунларда инсон ҳуқуқ ва манфаатлари устувор бўлади” номли мақолалар чоп этилди.

Бундан ташқари, қонуннинг мазмун-моҳияти бўйича аҳоли ўртасида кенг қамровли тушунтириш ишлари олиб бориш учун, Ички ишлар вазирлигининг [www.iiv.uz](http://www.iiv.uz) веб-сайтига, “t.me/iiv.uz” ҳамда жазони ижро этиш бош бошқармасининг ижтимоий тармоқларидаги “t.me/JIEBB.uz” расмий телеграм канали ва “Facebook” саҳифаларига жойлаштирилди.

Шу билан бир қаторда, 2020 йил 27 июлдаги “Ўзбекистон Республикасининг жиноят-ижроия кодексига маҳкумларнинг ҳуқуқлари ва қонуний манфаатлари ишончли ҳимоя қилинишини таъминлашга қаратилган ўзгартириш ва қўшимчалар киритиш тўғрисида”ги қонуннинг мазмун-моҳияти ва аҳамияти юзасидан аҳоли ўртасида кенг қамровли тушунтириш ишларини олиб бориш бўйича режа ишлаб чиқилди *(28/1-97-сон)*.

Мазкур режа асосида жорий йил 27 августда жазони ижро этиш бош бошқармаси таҳририятига қарашли “Вақт-Время” газетасининг 27 ва 28-қўшма сонларида “Маҳкумларнинг ҳуқуқ ва эркинликлари” номли мақола чоп этилди.

Маълумот тариқасида киритилмоқда.

**Бошқарма бошлиғи Б.Т. Мадиёров**