|  |  |  |
| --- | --- | --- |
| № | **Таклиф этилаётган қонун номи** | **Асос** |
| 1 | Ўзбекистон Республикасининг “**Экологик суғурта тўғрисида**”ги қонуни | Қонун қабул қилиниши хўжалик фаолияти натажасида рўй бериши мумкин бўлган экологик хавфнинг олдини олишга, улар рўй берган тақдирда фуқароларнинг ҳаёти, соғлиғи ва мол-мулкига ҳамда атроф табиий муҳитга етказиладиган моддий зарарни қоплаш учун бюджетдан ташқари маблағларни жалб этиш орқали экологик хавфсизликни таъминлашга хизмат қилади.  Жаҳон тажрибаси шуни кўрсатмоқдаки, экологик, табиий ва техноген тусдаги фавқулодда вазиятларни олдини олишнинг самарали механизмларини яратиш ва ўз вақтида қўллаш чораларини амалга ошириш, шунингдек, айрим ҳолларда атроф табиий муҳитга етказилган зарарни қоплаш учун молиявий фондлар ёки заҳиралар ташкил этиш зарур. Экологик хавфли унсурларнинг атроф-муҳитга зарарли таъсирини камайтиришда ҳамда давлат ва жамиятнинг иқтисодий манфаатларини ҳимоя қилинишини таъминлашда мажбурий экологик суғуталаш табиатни муҳофаза қилишни бошқаришнинг бюджетдан ташқари энг мақбул молиявий манбаи ҳисобланади. Мажбурий экологик суғурталаш тизими етказилган зарарни қоплаб, барча даражадаги бюджет тизимига молиявий юкни кафолатли камайтирибгина қолмай, атроф-муҳитга зарар етказишни олдини олиш чора-тадбирларини молиялаштиришни таъминловчи молиявий захираларни ташкил этиш имконини ҳам беради. |