**Ўзбекистон Республикаси Президентининг 2018 йил 24 декабрдаги “Жамоат хавфсизлигини таъминлаш самарадорлигини ошириш бўйича қўшимча чора-тадбирлар тўғрисида”ги ПҚ-4075-сон қарори ижроси юзасидан**

**М А Ъ Л У М О Т**

Ўзбекистон Республикаси Президентининг 2018 йил   
24 декабрдаги “Жамоат хавфсизлигини таъминлаш самарадорлигини ошириш бўйича қўшимча чора-тадбирлар тўғрисида”ги ПҚ-4075-сон қарори ижросини таъминлаш мақсадида Ўзбекистон Республикаси Мудофаа саноати Давлат қўмитаси билан ҳамкорликда Ички ишлар вазирлиги буюртмаси ва алоҳида ишлаб чиқилган талаблар асосида йўл-патруль ҳамда патруль-пост хизмати ходимлари учун шартнома асосида жами 6000 дона бодикамералар харид қилинди ва тарқатилди.

***Маълумот учун:*** *2019 йил 20 июлда Ўзбекистон Республикаси Президенти Администрацияси, Вазирлар Маҳкамаси, ИИВ, Мудофаа саноати бўйича Давлат қўмитаси масъул ходимлари иштирокида бодикамераларни етказиб бериш бўйича йиғилиш ўтказилиб, унда “Узэлектроаппарат-Электрощит” АЖ билан шартнома тузилди.*

*2019 йил 8 августда № 46190795 ва № 46190796-сонли ҳамда 2019 йил 6 ноябрда № 446191124-сон шартномалар имзоланган.*

*ИИВ ЙҲХББ*