**“Ўзбекистон Республикасининг айрим қонун ҳужжатларига ўзгартиш ва қўшимчалар**

**киритиш тўғрисида”ги қонун лойиҳаси юзасидан**

ТАҚҚОСЛАМА ЖАДВАЛ

|  |  |  |
| --- | --- | --- |
| **Амалдаги таҳрир** | **Таклиф этилаётган таҳрир** | **Асос** |
| **I. “Маҳаллий давлат ҳокимияти тўғрисида”ги Қонун** | | |
| **26-модда. Халқ депутатлари Кенгаши ва ҳоким фаолиятининг қонунийлигини назорат қилиш**  *(биринчи қисм)* Халқ депутатлари вилоят, туман, шаҳар Кенгашининг Ўзбекистон Республикаси Конституцияси ва қонунларига, Ўзбекистон Республикаси Президентининг фармонлари, қарорлари  ва фармойишларига зид келадиган қарорлар Ўзбекистон Республикаси Олий Мажлиси *томонидан* *белгиланган тартибда* бекор қилинади. | **26-модда. Халқ депутатлари Кенгаши ва ҳоким фаолиятининг қонунийлигини назорат қилиш**  *(биринчи қисм)* Халқ депутатлари вилоят, туман, шаҳар Кенгашининг Ўзбекистон Республикаси Конституцияси ва қонунларига, Ўзбекистон Республикаси Президентининг фармонлари, қарорлари  ва фармойишларига зид келадиган қарорлар**и** **ёки уларнинг қисми** **белгиланган тартибда** Ўзбекистон Республикаси Олий Мажлиси **Сенати** **томонидан** бекор қилинади.  *(иккинчи қисм)* **Ўзбекистон Республикаси Олий Мажлиси** **Сенатининг қарори билан бекор қилинган халқ депутатлари вилоят, туман, шаҳар Кенгашининг қарори ёки унинг қисми ўзининг амал қилишини тугатади.** | Маҳаллий Кенгашлар томонидан қабул қилинган қонунга зид қарорларни бекор қилиш ваколатини Олий Мажлис **Сенатига бериш** таклиф этилмоқда.  *Ўзбекистон Республикаси Президентининг 2020 йил 2 мартдаги ПФ–5953-сон Фармони билан тасдиқланган 2017—2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат  ва рақамли иқтисодиётни ривожлантириш йили” Давлат дастурининг 1-банди* |
| **II. “Ўзбекистон Республикаси Олий Мажлисининг Сенати тўғрисида”ги Конституциявий қонун** | | |
| **8-модда. Сенат ва Қонунчилик**  **палатасининг биргаликдаги**  **ваколатлари**  Сенат ва Қонунчилик палатасининг биргаликдаги ваколатлари қуйидагилардан иборат:  …  10) туманлар, шаҳарлар, вилоятларни ташкил этиш, тугатиш, уларнинг номини ҳамда чегараларини ўзгартириш;  11) Ўзбекистон Республикаси Вазирлар Маҳкамасининг тақдимига биноан Ўзбекистон Республикасининг Давлат бюджетини қабул қилиш;  … | **8-модда. Сенат ва Қонунчилик**  **палатасининг биргаликдаги**  **ваколатлари**  Сенат ва Қонунчилик палатасининг биргаликдаги ваколатлари қуйидагилардан иборат:  …  10) туманлар, шаҳарлар, вилоятларни ташкил этиш, тугатиш, уларнинг номини ҳамда чегараларини ўзгартириш;  11) Ўзбекистон Республикаси Вазирлар Маҳкамасининг тақдимига биноан Ўзбекистон Республикасининг Давлат бюджетини қабул қилиш **ҳамда унинг ижросини назорат қилиш**;  … | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат  Олий Мажлис палаталари  томонидан амалга оширилиши белгиланган.  Шу муносабат, Давлат бюджетини **ижросини назорат қилиш** Сенат  ва Қонунчилик палатасининг биргаликдаги ваколатларига тегишли ўзгартиш киритиш таклиф қилинмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **III. “Ўзбекистон Республикаси Олий Мажлиси Сенатининг Регламенти тўғрисида”ги Қонун** | | |
| **Тўлдирилмоқда**  **Тўлдирилмоқда**  **Тўлдирилмоқда** | **302-модда. Халқ депутатлари маҳаллий Кенгашларининг қарорларини бекор қилиш масаласини кўриб чиқиш**  **Халқ депутатлари вилоят, туман, шаҳар Кенгашининг Ўзбекистон Республикаси Конституцияси  ва қонунларига, Ўзбекистон Республикаси Президентининг фармонлари, қарорлари  ва фармойишларига зид келадиган қарорларини бекор қилиш тўғрисидаги масала жисмоний ва юридик шахсларнинг мурожаатлари, давлат органлари, хўжалик бошқаруви органларининг маълумотлари асосида Сенат қўмиталари ташаббусига кўра Сенат томонидан кўриб чиқилади.**  **Халқ депутатлари вилоят, туман, шаҳар Кенгашининг Ўзбекистон Республикаси Конституцияси  ва қонунларига, Ўзбекистон Республикаси Президентининг фармонлари, қарорлари  ва фармойишларига зид келадиган қарорларини бекор қилиш масаласини кўриб чиқиш якунлари бўйича Сенат қарор қабул қилади.**  **Халқ депутатлари вилоят, туман, шаҳар Кенгашининг қарорини бекор қилиш тўғрисидаги Сенатнинг қарори мазкур қарор қабул қилинган кундан эътиборан беш кун ичида тегишли халқ депутатлари вилоят, туман, шаҳар Кенгашига ижро учун юборилади**. | “Маҳаллий давлат ҳокимияти тўғрисида”ги Қонун 26-моддасида маҳаллий Кенгашларнинг Конституция ва қонунларга, Президент ҳужжатларига зид келадиган қарорлари Олий Мажлис томонидан бекор қилиниши назарда тутилган.  Бироқ, амалдаги қонун ҳужжатларида маҳаллий Кенгашлар қарорларини бекор қилишнинг аниқ механизмлари, хусусан қарорни бекор қилиш кимнинг ташаббусига асосан кўриб чиқилиши ва бекор қилиш тартиби мавжуд эмаслиги сабабли ҳозирги кунга қадар ушбу ваколатдан фойдаланилмаган.  Сўнгги йилларда жисмоний  ва юридик шахслардан, шу жумладан фермер хўжаликларидан маҳаллий Кенгашлар ҳамда ҳокимларнинг амалдаги қонун ҳужжатларига зид қарорларини бекор қилиш масалалари юзасидан мурожаатлар келиб тушмоқда.  Ш муносабат билан, Сенатга маҳаллий Кенгашлар томонидан қабул қилинган қонунга зид қарорларни бекор қилиш ваколатини бериш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 1-банди* |
| **Тўлдирилмоқда**  **Тўлдирилмоқда**  **Тўлдирилмоқда**  **Тўлдирилмоқда** | **329-модда. Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш**  **Сенат зарур бўлган ҳолларда  ўз мажлисида Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитасида дастлабки тарзда кўриб чиққан ҳолда ҳам бевосита, ҳам видеоконференцалоқа режимида эшитади.**  **Сенат Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш тўғрисида Ўзбекистон Республикаси Ташқи ишлар вазирлигини у томонидан эшитувни ташкил этиш бўйича чора-тадбирлар кўрилиши учун олдиндан хабардор қилади.**  **Сенат Ўзбекистон Республикасининг чет давлатлардаги дипломатик ваколатхоналари раҳбарларининг  ўз фаолиятига оид масалалар юзасидан ҳисоботларини эшитиш якунлари бўйича қарор қабул қилади, унда уларнинг фаолияти самарадорлигини оширишга қаратилган таклифлар ва ишига баҳо берилиши мумкин.**  **Ўзбекистон Республикасининг чет давлатлардаги дипломатик ваколатхоналари раҳбарларини ўз фаолиятига оид масалалар юзасидан ҳисоботларини эшитиш якунлари бўйича Сенатнинг қабул қилинган қарори ҳисоботи эшитилган шахсга ҳамда Ўзбекистон Республикаси Ташқи ишлар вазирлигига юборилади.** | Ўзбекистон Республикасининг чет давлатлардаги дипломатик ва бошқа вакилларини тайинлаш Сенатнинг мутлақ ваколатлари жумласига киритилганлигини инобатга олиб, дипломатик вакиллар билан бош консуллар, консуллар ва доимий вакилларнинг ҳисоботларини эшитиш таклиф этилмоқда.  Ҳозирги кунда Ўзбекистон Республикасининг хорижий давлатлардаги **35 та** элчихонаси, **3 та** доимий вакиллиги, **16 та** бош консуллиги ва **1 та** консулиги мавжуд.  *“Илм, маърифат ва рақамли иқтисодиётни ривожлантириш йили” Давлат дастурининг 1-банди* |
| **Тўлдирилмоқда**  **Тўлдирилмоқда**  **Тўлдирилмоқда**  **Тўлдирилмоқда**  **Тўлдирилмоқда**  **Тўлдирилмоқда** | **3210-модда. Давлат бюджети ижросининг бориши тўғрисидаги масалаларни кўриб чиқиш**  **Сенат Давлат бюджетининг ижроси устидан назоратни амалга оширади. Ўзбекистон Республикаси Молия вазирлиги йилнинг ҳар чорагида Сенатга Давлат бюджети ижросининг бориши тўғрисидаги ахборотни ва зарур материалларни юборади.**  **Сенат Давлат бюджетининг йилнинг ҳар чорагидаги ижросининг боришини кўриб чиқади. Уни кўриб чиқиш вақтида Ўзбекистон Республикаси Вазирлар Маҳкамасининг ҳисоботи, сенаторларнинг фикрлари ва таклифлари, масъул қўмитанинг хулосаси эшитилади, муҳокама ўтказилади ва тегишли қарор қабул қилинади.**  **Ўзбекистон Республикаси Вазирлар Маҳкамаси Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 15 майидан кечиктирмай Ўзбекистон Республикаси Ҳисоб палатасининг хулосаси билан бирга Сенатга тақдим этади.**  **Сенат Ўзбекистон Республикаси Вазирлар Маҳкамаси томонидан тақдим этилган Давлат бюджетининг ижроси тўғрисидаги йиллик ҳисоботни Сенатнинг қўмиталарида дастлабки тарзда муҳокама қилиш асосида кўриб чиқади.**  **Давлат бюджети ижросининг бориши тўғрисидаги масалани дастлабки тарзда муҳокама қилиш давомида Сенатнинг қўмиталари Давлат бюджетининг даромад қисми ижроси хусусида, ажратилган маблағларнинг ўзлаштирилиш ҳолати тўғрисида тегишли органлардан қўшимча ахборотни, шунингдек уларнинг мақсадли сарфланиши ва улардан самарали фойдаланилиши ҳақидаги маълумотларни талаб қилиб олиши мумкин. Бунда Сенатнинг масъул қўмитаси жойларда бюджет маблағларининг мақсадли сарфланиши ва улардан самарали фойдаланилиши масалаларини Сенатнинг тегишли қўмиталари томонидан ўрганиш ташаббуси билан чиқиши мумкин.**  **Давлат бюджетининг ижроси тўғрисидаги йиллик ҳисобот Сенатнинг қўмиталарида муҳокама қилинганидан кейин Сенат мажлисида кўриб чиқилади ва Сенатнинг қарори билан тасдиқланади.** | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шу муносабат, Сенат томонидан **Давлат бюджети ижросининг бориши тўғрисидаги масалаларни** кўриб чиқиш бўйичатегишли ўзгартиш киритиш таклиф қилинмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **IV. “Халқ депутатлари вилоят, туман ва шаҳар кенгаши депутатининг мақоми тўғрисида”ги Қонун** | | |
| **12-модда. Депутатни дахлсизлик**  **ҳуқуқидан маҳрум қилиш тартиби**  Депутатни дахлсизлик ҳуқуқидан маҳрум қилиш тўғрисидаги масала тегишинча вилоят, туман, шаҳар прокурорининг ёки юқори турувчи прокурорнинг тақдимномасига биноан халқ депутатлари Кенгаши томонидан ўн кун ичида ҳал этилади. Сенатор этиб сайланган депутатни дахлсизлик ҳуқуқидан маҳрум қилиш масаласи «Ўзбекистон Республикаси Олий Мажлиси Қонунчилик палатаси депутатининг  ва Сенати аъзосининг мақоми тўғрисида»ги Ўзбекистон Республикаси Қонунида белгиланган тартибда ҳал этилади.  ...  *(учинчи қисм)* Депутатни жиноий жавобгарликка тортишга, ушлаб туришга, қамоққа олишга ёки унга нисбатан суд тартибида бериладиган маъмурий жазони қўллашга розилик олиш тўғрисидаги прокурор тақдимномаси тегишли халқ депутатлари Кенгаши томонидан кўриб чиқилади***,*** *сессиялар оралиғидаги даврда эса мазкур халқ депутатлари Кенгаши раҳбари ёки унинг вазифасини бажарувчи мансабдор шахс томонидан кўриб чиқилиб, қабул қилинган қарор кейинчалик тегишли халқ депутатлари Кенгаши томонидан тасдиқланади****.***  …  *(еттинчи қисм)* Халқ депутатлари Кенгашининг қарорига рози бўлмаган тақдирда, юқори турувчи прокурор тегишинча юқори Кенгашга, Қорақалпоғистон Республикаси Жўқорғи Кенгесига ёки Ўзбекистон Республикаси Олий Мажлисининг *Қонунчилик палатасига* қарорни бекор қилиш  ва масалани тегишли халқ депутатлари Кенгаши қайта кўриб чиқиши учун топшириш тўғрисида тақдимнома киритишга ҳақлидир.  ... | **12-модда. Депутатни дахлсизлик**  **ҳуқуқидан маҳрум қилиш тартиби**  Депутатни дахлсизлик ҳуқуқидан маҳрум қилиш тўғрисидаги масала тегишинча вилоят, туман, шаҳар прокурорининг ёки юқори турувчи прокурорнинг тақдимномасига биноан халқ депутатлари Кенгаши томонидан ўн кун ичида ҳал этилади. Сенатор этиб сайланган депутатни дахлсизлик ҳуқуқидан маҳрум қилиш масаласи «Ўзбекистон Республикаси Олий Мажлиси Қонунчилик палатаси депутатининг  ва Сенати аъзосининг мақоми тўғрисида»ги Ўзбекистон Республикаси Қонунида белгиланган тартибда ҳал этилади.  ...  *(учинчи қисм)* Депутатни жиноий жавобгарликка тортишга, ушлаб туришга, қамоққа олишга ёки унга нисбатан суд тартибида бериладиган маъмурий жазони қўллашга розилик олиш тўғрисидаги прокурор тақдимномаси тегишли халқ депутатлари Кенгаши томонидан кўриб чиқилади.  **Чиқариб ташланмоқда**  …  *(еттинчи қисм)* Халқ депутатлари Кенгашининг қарорига рози бўлмаган тақдирда, юқори турувчи прокурор тегишинча юқори Кенгашга, Қорақалпоғистон Республикаси Жўқорғи Кенгесига ёки Ўзбекистон Республикаси Олий Мажлисининг **Сенатига** қарорни бекор қилиш ва масалани тегишли халқ депутатлари Кенгаши қайта кўриб чиқиши учун топшириш тўғрисида тақдимнома киритишга ҳақлидир.  ... | Қонунчиликда маҳаллий Кенгашлар депутатини жиноий жавобгарликка тортишга, қамоққа олишга ёки суд тартибида маъмурий жазони қўллашга розилик олиш тегишли Кенгаш томонидан кўриб чиқилиши, сессиялар оралиғида эса мазкур Кенгаш раҳбари ёки унинг вазифасини бажарувчи мансабдор шахс томонидан кўриб чиқилиб, қабул қилинган қарор кейинчалик тегишли Кенгаш томонидан тасдиқланиши белгиланган.  2015–2019 йилларда 200 тадан ортиқ ҳолатларда (60 %) маҳаллий Кенгашлар депутатини жиноий жавобгарликка тортишга, қамоққа олишга ёки унга нисбатан суд тартибида маъмурий жазони қўллашга розилик бериш тегишли маҳаллий Кенгашлар раҳбари ёки унинг вазифасини бажарувчи шахс томонидан амалга оширилган.  Германия, Озарбайжон, Россия  ва Франция мамлакатлар қонунчилигида депутатни жавобгарликка тортиш масаласи фақат тегишли вакиллик органларнинг розилиги билан амалга оширилиши мустаҳкамланган.  Шунга асосан, депутатни жавобгарликка тортишга розилик беришни сессиялар оралиғида ҳал этиш амалиётидан воз кечиш таклиф этилмоқда.  “Маҳаллий давлат ҳокимияти тўғрисида”ги Қонуннинг 26-моддасига киритиладиган ўзгартишлардан  келиб чиқиб. |
| **V. Бюджет кодекси** | | |
| **25-модда. Ўзбекистон Республикаси Вазирлар Маҳкамасининг бюджет соҳасидаги ваколатлари**  Ўзбекистон Республикаси Вазирлар Маҳкамаси:  …  ўтган молия йили учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботларни ташқи аудит ўтказиш ҳамда баҳолаш учун Ўзбекистон Республикаси Ҳисоб палатасига юборади;  *(ўнинчи хатбоши)* Давлат бюджетининг  ва давлат мақсадли жамғармалари бюджетларининг тегишли даврдаги ижроси тўғрисидаги ҳисоботларни тасдиқлаш учун Ўзбекистон Республикаси Олий Мажлиси*нинг Қонунчилик палатасига* тақдим этади;  … | **25-модда. Ўзбекистон Республикаси Вазирлар Маҳкамасининг бюджет соҳасидаги ваколатлари**  Ўзбекистон Республикаси Вазирлар Маҳкамаси:  …  ўтган молия йили учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботларни ташқи аудит ўтказиш ҳамда баҳолаш учун Ўзбекистон Республикаси Ҳисоб палатасига юборади;  *(ўнинчи хатбоши)* Давлат бюджетининг  ва давлат мақсадли жамғармалари бюджетларининг тегишли даврдаги ижроси тўғрисидаги ҳисоботларни тасдиқлаш учун Ўзбекистон Республикаси Олий Мажлиси **палаталарига** тақдим этади;  … | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **29-модда. Ўзбекистон Республикаси Молия вазирлигининг бюджет соҳасидаги ваколатлари**  Ўзбекистон Республикаси Молия вазирлиги:  …  *(йигирма еттинчи хатбоши)* прогноз йил учун Давлат бюджетининг  ва давлат мақсадли жамғармалари бюджетларининг лойиҳалари ҳамда келгуси икки йилга оид бюджет мўлжаллари, шунингдек Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботлар Ўзбекистон Республикаси Олий Мажлиси*нинг Қонунчилик палатасига* юборилишидан олдин уларнинг жамоатчилик муҳокамасини таъминлайди;  … | **29-модда. Ўзбекистон Республикаси Молия вазирлигининг бюджет соҳасидаги ваколатлари**  Ўзбекистон Республикаси Молия вазирлиги:  …  *(йигирма еттинчи хатбоши)* прогноз йил учун Давлат бюджетининг  ва давлат мақсадли жамғармалари бюджетларининг лойиҳалари ҳамда келгуси икки йилга оид бюджет мўлжаллари, шунингдек Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботлар Ўзбекистон Республикаси Олий Мажлиси **палаталарига** юборилишидан олдин уларнинг жамоатчилик муҳокамасини таъминлайди;  … | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **97-модда. Давлат бюджети тўғрисидаги қонун лойиҳасини ва бюджетномани киритиш тартиби**  …  *(учинчи қисм)* Давлат бюджети тўғрисидаги қонун лойиҳаси, ўрта муддатли давр учун фискал стратегия, Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботлар Ўзбекистон Республикаси Олий Мажлисининг Қонунчилик палатасига юборилишидан олдин мажбурий равишда жамоатчилик муҳокамасига қўйилади, шунингдек Ўзбекистон Республикаси Молия вазирлиги томонидан ишлаб чиқиладиган “Фуқаролар учун бюджет” ахборот нашри жамоатчилик муҳокамаси учун параллель равишда эълон қилинади. | **97-модда. Давлат бюджети тўғрисидаги қонун лойиҳасини ва бюджетномани киритиш тартиби**  …  *(учинчи қисм)* Давлат бюджети тўғрисидаги қонун лойиҳаси, ўрта муддатли давр учун фискал стратегия **Қонунчилик палатасига юборилишидан олдин,** **худди шунингдек** Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботлар Ўзбекистон Республикаси Олий Мажлиси палаталарига юборилишидан олдин мажбурий равишда жамоатчилик муҳокамасига қўйилади, шунингдек Ўзбекистон Республикаси Молия вазирлиги томонидан ишлаб чиқиладиган “Фуқаролар учун бюджет” ахборот нашри жамоатчилик муҳокамаси учун параллель равишда эълон қилинади. | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **126-модда. Давлат бюджети, давлат**  **мақсадли жамғармалари ва Ўзбекистон Республикаси Тикланиш ва тараққиёт жамғармасининг қўшимча манбаларидан фойдаланиш**  ...  *(тўртинчи қисм)* Ўзбекистон Республикаси республика бюджети, давлат мақсадли жамғармалари ҳамда Ўзбекистон Республикаси Тикланиш  ва тараққиёт жамғармасининг қўшимча манбалари ва йил бошига қолдиқ маблағлари тегишли равишда улар умумий харажатларининг 3 фоизидан ошмаган миқдорда Ўзбекистон Республикаси Президентининг  ва Вазирлар Маҳкамасининг қарорларига мувофиқ фойдаланилади ҳамда фойдаланилган маблағлар бўйича *Қонунчилик палатасига* ҳар чоракда ҳисобот тақдим этилади. Мазкур харажатлар 3 ва ундан ортиқ фоизга ошган тақдирда Давлат бюджети тўғрисидаги Қонунга ўзгартиришлар киритилади.  ... | **126-модда. Давлат бюджети, давлат**  **мақсадли жамғармалари ва Ўзбекистон Республикаси Тикланиш ва тараққиёт жамғармасининг қўшимча манбаларидан фойдаланиш**  ...  *(тўртинчи қисм)* Ўзбекистон Республикаси республика бюджети, давлат мақсадли жамғармалари ҳамда Ўзбекистон Республикаси Тикланиш  ва тараққиёт жамғармасининг қўшимча манбалари ва йил бошига қолдиқ маблағлари тегишли равишда улар умумий харажатларининг 3 фоизидан ошмаган миқдорда Ўзбекистон Республикаси Президентининг  ва Вазирлар Маҳкамасининг қарорларига мувофиқ фойдаланилади ҳамда фойдаланилган маблағлар бўйича **Ўзбекистон Республикаси Олий Мажлиси палаталарига** ҳар чоракда ҳисобот тақдим этилади. Мазкур харажатлар 3 ва ундан ортиқ фоизга ошган тақдирда Давлат бюджети тўғрисидаги Қонунга ўзгартиришлар киритилади.  ... | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **167-модда. Давлат бюджетининг  ва давлат мақсадли жамғармалари бюджетларининг ижроси тўғрисидаги йиллик ҳисоботнинг ташқи аудити ҳамда уни баҳолаш**  ...  *(учинчи қисм)* Ўзбекистон Республикаси Вазирлар Маҳкамаси Давлат бюджетининг  ва давлат мақсадли жамғармалари бюджетларининг ижроси тўғрисидаги йиллик ҳисоботни Ўзбекистон Республикаси Ҳисоб палатасининг хулосаси билан бирга ҳисобот йилидан кейинги йилнинг  15 майидан кечиктирмай Ўзбекистон Республикаси Олий Мажлиси*нинг Қонунчилик палатасига* тақдим этади. | **167-модда. Давлат бюджетининг  ва давлат мақсадли жамғармалари бюджетларининг ижроси тўғрисидаги йиллик ҳисоботнинг ташқи аудити ҳамда уни баҳолаш**  ...  *(учинчи қисм)* Ўзбекистон Республикаси Вазирлар Маҳкамаси Давлат бюджетининг  ва давлат мақсадли жамғармалари бюджетларининг ижроси тўғрисидаги йиллик ҳисоботни Ўзбекистон Республикаси Ҳисоб палатасининг хулосаси билан бирга ҳисобот йилидан кейинги йилнинг 15 майидан кечиктирмай Ўзбекистон Республикаси Олий Мажлиси **палаталарига** тақдим этади. | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **169-модда. Давлат бюджетининг  ва давлат мақсадли жамғармалари бюджетларининг ижроси тўғрисидаги ҳисоботларни кўриб чиқиш ҳамда тасдиқлаш**  Ўзбекистон Республикаси Олий Мажлисининг Қонунчилик палатаси Ўзбекистон Республикаси  Вазирлар Маҳкамаси томонидан тегишли ҳисобот даври учун тақдим этилган Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботни Ўзбекистон Республикаси Олий Мажлиси Қонунчилик палатасининг сиёсий партиялар фракциялари *ва қўмиталарида* муҳокама қилиш асосида кўриб чиқади.  Тегишли ҳисобот даври учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисобот Ўзбекистон Республикаси Олий Мажлиси Қонунчилик палатасининг сиёсий партиялар фракциялари *ва қўмиталарида* кўриб чиқилгандан сўнг Ўзбекистон Республикаси Олий Мажлиси *Қонунчилик палатасининг* мажлис*ида* кўриб чиқилади ҳамда Ўзбекистон Республикаси Олий Мажлиси *Қонунчилик палатасининг* қарори билан тасдиқланади.  Давлат бюджетининг ва давлат мақсадли жамғармалари  бюджетларининг ижроси тўғрисидаги йиллик ҳисобот Ўзбекистон Республикаси Олий Мажлисининг *Қонунчилик палатаси* томонидан тасдиқлангандан сўнг ҳисобот йили учун Давлат бюджетининг ва давлат мақсадли жамғармалари бюджетларининг ижроси тўғрисидаги ахборот Ўзбекистон Республикаси Молия вазирлигининг расмий веб-сайтига жойлаштирилади. | **169-модда. Давлат бюджетининг  ва давлат мақсадли жамғармалари бюджетларининг ижроси тўғрисидаги ҳисоботларни кўриб чиқиш ҳамда тасдиқлаш**  Ўзбекистон Республикаси Олий Мажлисининг Қонунчилик палатаси, **Сенати** Ўзбекистон Республикаси Вазирлар Маҳкамаси томонидан тегишли ҳисобот даври учун тақдим этилган Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботни **тегишинча** Ўзбекистон Республикаси Олий Мажлиси Қонунчилик палатасининг сиёсий партиялар фракциялари, **Олий Мажлис палаталарининг қўмиталарида** муҳокама қилиш асосида кўриб чиқади.  Тегишли ҳисобот даври учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисобот Ўзбекистон Республикаси Олий Мажлиси Қонунчилик палатасининг сиёсий партиялар фракциялари, **Олий Мажлис палаталарининг қўмиталарида** кўриб чиқилгандан сўнг **тегишинча** Ўзбекистон Республикаси Олий Мажлиси **палаталарининг мажлисларида** кўриб чиқилади ҳамда Ўзбекистон Республикаси Олий Мажлиси **Қонунчилик палатасининг, Сенатнинг** қарори билан тасдиқланади.  Давлат бюджетининг ва давлат мақсадли жамғармалари бюджетларининг ижроси тўғрисидаги йиллик ҳисобот **тегишинча** Ўзбекистон Республикаси Олий Мажлисининг **палаталари** томонидан тасдиқлангандан сўнг ҳисобот йили учун Давлат бюджетининг ва давлат мақсадли жамғармалари бюджетларининг ижроси тўғрисидаги ахборот Ўзбекистон Республикаси Молия вазирлигининг расмий веб-сайтига жойлаштирилади. | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **“Парламент назорати тўғрисида”ги Қонун** | | |
| **5-модда. Парламент назорати шакллари**  Парламент назорати шакллари қуйидагилардан иборат:  ...  **Тўлдирилмоқда**  Ўзбекистон Республикаси Ҳисоб палатасининг (бундан буён матнда Ҳисоб палатаси деб юритилади) ҳисоботини эшитиш;  … | **5-модда. Парламент назорати шакллари**  Парламент назорати шакллари қуйидагилардан иборат:  ...  *(тўққизинчи хатбоши)* **Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолияти масалаларига оид ҳисоботларини эшитиш;**  Ўзбекистон Республикаси Ҳисоб палатасининг (бундан буён матнда Ҳисоб палатаси деб юритилади) ҳисоботини эшитиш;  … | Ўзбекистон Республикасининг хорижий давлатлардаги дипломатик ва бошқа вакилларини тайинлаш Сенатнинг мутлақ ваколатлари жумласига киритилганлигини инобатга олиб, дипломатик вакиллар билан бош консуллар, консуллар ва доимий вакилларнинг ҳисоботларини эшитиш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 1-банди* |
| **7-модда. Давлат бюджети ижросининг**  **боришини кўриб чиқиш**  *Қонунчилик палатаси* Давлат бюджетининг ижроси устидан назоратни амалга оширади. Ўзбекистон Республикаси Молия вазирлиги йилнинг ҳар чорагида Қонунчилик палатасига Давлат бюджети ижросининг бориши тўғрисидаги ахборотни ва зарур материалларни юборади.  *Қонунчилик палатаси* Давлат бюджетининг йилнинг ҳар чорагидаги ижросининг боришини кўриб чиқади. Уни кўриб чиқиш чоғида Вазирлар Маҳкамасининг ҳисоботи, фракцияларнинг фикрлари ва таклифлари, *масъул қўмитанинг* хулосаси эшитилади, муҳокама ўтказилади ва тегишли қарор қабул қилинади.  Вазирлар Маҳкамаси Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 15 майидан кечиктирмай Ҳисоб палатасининг хулосаси билан бирга *Қонунчилик палатасига* тақдим этади.  Қонунчилик палатаси Вазирлар Маҳкамаси томонидан тақдим этилган Давлат бюджетининг ижроси тўғрисидаги йиллик ҳисоботни фракциялар ва Қонунчилик палатасининг қўмиталарида дастлабки тарзда муҳокама қилиш асосида кўриб чиқади.  Давлат бюджети ижросининг бориши тўғрисидаги масалани дастлабки тарзда муҳокама қилиш давомида фракциялар ва *Қонунчилик палатасининг қўмиталари* Давлат бюджетининг даромад қисми ижроси хусусида, ажратилган маблағларнинг ўзлаштирилиш ҳолати тўғрисида тегишли органлардан қўшимча ахборотни, шунингдек уларнинг мақсадли сарфланиши ва улардан самарали фойдаланилиши ҳақидаги маълумотларни талаб қилиб олиши мумкин. Бунда фракциялар жойларда бюджет маблағларининг мақсадли сарфланиши  ва улардан самарали фойдаланилиши масалаларини *Қонунчилик палатасининг* тегишли қўмиталари томонидан ўрганиш ташаббуси билан чиқиши мумкин.  Давлат бюджетининг ижроси тўғрисидаги йиллик ҳисобот фракциялар ва *Қонунчилик палатасининг* қўмиталарида муҳокама этилганидан кейин *Қонунчилик палатаси* мажлисида кўриб чиқилади ҳамда *Қонунчилик палатасининг* қарори билан тасдиқланади. | **7-модда. Давлат бюджети ижросининг**  **боришини кўриб чиқиш**  **Қонунчилик палатаси, Сенат** Давлат бюджетининг ижроси устидан назоратни амалга оширади. Ўзбекистон Республикаси Молия вазирлиги йилнинг ҳар чорагида Олий Мажлис палаталарига Давлат бюджети ижросининг бориши тўғрисидаги ахборотни ва зарур материалларни юборади.  **Қонунчилик палатаси, Сенат** Давлат бюджетининг йилнинг ҳар чорагидаги ижросининг боришини кўриб чиқади. Уни кўриб чиқиш чоғида Вазирлар Маҳкамасининг ҳисоботи, фракцияларнинг, **Сенат аъзоларининг** фикрлари ва таклифлари**, Олий Мажлис палаталари масъул қўмиталарининг тегишли** хулосалари эшитилади, муҳокамалар ўтказилади  ва тегишли қарорлар қабул қилинади.  Вазирлар Маҳкамаси Давлат бюджетининг ижроси тўғрисидаги йиллик ҳисоботни ҳисобот йилидан кейинги йилнинг 15 майидан кечиктирмай Ҳисоб палатасининг хулосаси билан бирга **Қонунчилик палатасига, Сенатга** тақдим этади.  Қонунчилик палатаси, **Сенат** Вазирлар Маҳкамаси томонидан тақдим этилган Давлат бюджетининг ижроси тўғрисидаги йиллик ҳисоботни **тегишинча фракцияларда, Олий Мажлис палаталарининг қўмиталарида** дастлабки тарзда муҳокама қилиш асосида кўриб чиқади.  Давлат бюджети ижросининг бориши тўғрисидаги масалани дастлабки тарзда муҳокама қилиш давомида фракциялар, **Олий Мажлис палаталарининг қўмиталари** Давлат бюджетининг даромад қисми ижроси хусусида, ажратилган маблағларнинг ўзлаштирилиш ҳолати тўғрисида тегишли органлардан қўшимча ахборотни, шунингдек уларнинг мақсадли сарфланиши ва улардан самарали фойдаланилиши ҳақидаги маълумотларни талаб қилиб олиши мумкин. Бунда фракциялар**, Сенат аъзолари** жойларда бюджет маблағларининг мақсадли сарфланиши  ва улардан самарали фойдаланилиши масалаларини **тегишинча** **Олий Мажлис палаталарининг** тегишли қўмиталари томонидан ўрганиш ташаббуси билан чиқиши мумкин.  Давлат бюджетининг ижроси тўғрисидаги йиллик ҳисобот фракциялар, **Олий Мажлис палаталарининг** қўмиталарида муҳокама этилганидан кейин **Олий Мажлис палаталари** мажлис**лар**ида кўриб чиқилади ҳамда **Қонунчилик палатасининг, Сенатнинг** қарори билан тасдиқланади. | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |
| **Тўлдирилмоқда**  **Тўлдирилмоқда**  **Тўлдирилмоқда**  **Тўлдирилмоқда** | **103-модда. Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини эшитиш**  **Сенат зарур бўлган ҳолларда  ўз мажлисида Ўзбекистон Республикасининг чет давлатлардаги дипломатик ваколатхоналари раҳбарларининг ўз фаолиятига оид масалалар юзасидан ҳисоботларини Халқаро муносабатлар, ташқи иқтисодий алоқалар, хорижий инвестициялар ва туризм масалалари қўмитасида дастлабки тарзда кўриб чиққан ҳолда ҳам бевосита, ҳам видеоконференцалоқа режимида эшитади.**  **Сенат Ўзбекистон Республикасининг чет давлатлардаги дипломатик ваколатхоналари раҳбарларининг  ўз фаолиятига оид масалалар юзасидан ҳисоботларини эшитиш тўғрисида Ўзбекистон Республикаси Ташқи ишлар вазирлигини у томонидан эшитувни ташкил этиш бўйича чора-тадбирлар кўрилиши учун олдиндан хабардор қилади.**  **Сенат Ўзбекистон Республикасининг чет давлатлардаги дипломатик ваколатхоналари раҳбарларининг  ўз фаолиятига оид масалалар юзасидан ҳисоботларини эшитиш якунлари бўйича қарор қабул қилади, унда уларнинг фаолияти самарадорлигини оширишга қаратилган таклифлар ва ишига баҳо берилиши мумкин.**  **Ўзбекистон Республикасининг чет давлатлардаги дипломатик ваколатхоналари раҳбарларини ўз фаолиятига оид масалалар юзасидан ҳисоботларини эшитиш якунлари бўйича Сенатнинг қабул қилинган қарори ҳисоботи эшитилган шахсга ҳамда Ўзбекистон Республикаси Ташқи ишлар вазирлигига юборилади.** | Ўзбекистон Республикасининг хорижий давлатлардаги дипломатик ва бошқа вакилларини тайинлаш Сенатнинг мутлақ ваколатлари жумласига киритилганлигини инобатга олиб, дипломатик вакиллар билан бош консуллар, консуллар ва доимий вакилларнинг ҳисоботларини эшитиш таклиф этилмоқда. |
| **241-модда. Парламент назорати субъектларига Вазирлар Маҳкамасининг кўмаклашишини таъминлаш**  Ўзбекистон Республикаси Вазирлар Маҳкамасининг Ўзбекистон Республикаси Олий Мажлисидаги ваколатли вакили парламент назорати субъектларига Вазирлар Маҳкамасининг кўмаклашишини таъминлайди, хусусан:  Давлат бюджети лойиҳасининг Олий Мажлис палаталари кўриб чиқиши учун тақдим этилишини таъминлайди;  *(учинчи хатбоши)* Давлат бюджетининг ижроси тўғрисидаги ҳисоботнинг *Қонунчилик палатасига* тақдим этилишини таъминлайди;  ... | **241-модда. Парламент назорати субъектларига Вазирлар Маҳкамасининг кўмаклашишини таъминлаш**  Ўзбекистон Республикаси Вазирлар Маҳкамасининг Ўзбекистон Республикаси Олий Мажлисидаги ваколатли вакили парламент назорати субъектларига Вазирлар Маҳкамасининг кўмаклашишини таъминлайди, хусусан:  Давлат бюджети лойиҳасининг Олий Мажлис палаталари кўриб чиқиши учун тақдим этилишини таъминлайди;  *(учинчи хатбоши)* Давлат бюджетининг ижроси тўғрисидаги ҳисоботнинг **Олий Мажлис палаталарига** тақдим этилишини таъминлайди;  ... | Ўзбекистон Республикаси Конституцияси 78-моддасининг  8-бандида Давлат бюджетининг ижроси устидан назорат Олий Мажлис палаталари томонидан амалга оширилиши белгиланган.  Шунга кўра, Сенатнинг Давлат бюджети ижроси устидан назорат олиб бориш механизмини белгилаш таклиф этилмоқда.  *“Илм, маърифат ва рақамли иқтисодиётни ривожлантириш йили” Давлат дастурининг 3-банди* |