Тошкент шаҳар Олмазор тумани

Давлат Давлат хавфсизлиги хизмати

бошлиғига Мухбир кўчаси 44 уйда

истиқомат қилувчи

Тоғаев Тоҳир Эргашевичдан

Шикоят ариза

2019 йил 10 июнь Сергели тумани 4-сон Давлат нотариал идораси нотариуси Тожиддинов Санжар, Ўзбекистон Республикаси қонунларига зид равишда Тошкент шаҳар Олмазор тумани Мухбир 44 уйнинг ½ қисмини Тоғаев Шерзод Эргашевичга хадя қилиш шартномасини имзолаган. (Тоғаев Шерзод 2001 йилдан бери мунтазам тарзда АҚШда истиқомат қилади. Унинг паспортининг амал қилиш муддати 2015 йил 45 ёшга тўлиши билан тугаган). Шунингдек Ўзбекистон Республикаси Вазирлар Маҳкамасининг қарорига кўра ҳамма эски типдаги паспортлар 2015 йил 31 декабрдан кучини йўқотган. Бундай оддий нарсаларни билиш нотариус учун шарт. Яна Тоғаев Шерзоднинг амал қилмайдиган паспортига қарамай, АҚШ дан жўнатилган ишончномани қабул қилган. Ўзбекистон Республикаси қонунларига кўра ишончнома агар чет элдан жўнатилса, у апостил билан келиши керак. Апостил инглиз тилида Хамидова Нигора номига берилган. Аммо рус тили таржимасида биз Хамидова Нигора ва Тоғаев Шерзод деб ишончномага имзо қўйилган. Нотариус инглиз тилини билмаслиги мумкин. Лекин инглиз тилидаги апостилдаги исмларни текшириши шарт. Бундан ташқари нотариус Тожиддинов имзолаган хадя шартномасида кўрсатилган шахсларнинг СТИР ва паспорт серияси ва номерлари кўрсатилган, аммо Тоғаев Шерзоднинг паспорт серияси ва номери йўқ. Менинг тахмин қилишимга кўра, нотариус Тожиддинов қўлга тушиб қолмаслиги учун айёрлик ишлатган. Масалан, хадя шартномасининг (реестр № 201901142001070) 12 бўлимида (сўзма сўз келтираман “Мен, томонлар, нотариал идорага тақдим этган ҳужжатларни ҳақиқийлигини кафолатлаймиз ва бу учун жавобгарликни ўз зиммамизга оламиз, ушбу ҳужжатлар учун нотариус жавобгарликни ўз зиммасига олмайди” деб ёзилган). Яъни билиб қолсанг ҳазил, билмасанг чин. Мана шу асоссиз, қалбаки хужжат натижасида Шайхонтахур туман суди Мухбир 44 уйни ½ га бўлишни (26 октябрь 2020 йилда) қарор чиқариб, яна томонларга деярли 20 миллион сўм тўлашга ажрим чиқарган.

Мен Тоғаев Тоҳир Давлат хавфсизлик хизматидан юқорида кўрсатилган сабабларни ва шунингдек, нега Сергели тумани нотариуси Олмазор туманида жойлашган уй жойга хадя шартномасини тузганлигини текшириб чиқишингизни сўрайман. Айб қўйишга асосим йўқ, лекин бу ишда коррупция, яъни порахўрлик аралашганига ишончим комил.

Ҳурмат билан Тоғаев Тоҳир.