**Тошкент вилояти ҳокими**

**Д.Хидоятов**

**Ҳурматли Даврон Абдулфаттахович,**

Шаҳарсозлик фаолиятини амалга оширишда, аҳолига муносиб турмуш шароитини яратиш, ҳудудларни комплекс ривожлантиришга қаратилган давлат дастурлари ва инвестиция лойиҳаларининг самарали амалга оширишда фуқаролар ва тадбиркорлик субъектларига тегишли бўлган бино ва иншоотлар жойлашган ер участкалари олиб қўйилиши муносабати билан мулкдорларнинг қонуний ҳуқуқ ва манфаатлари кафолатларини янада мустаҳкамлашни тақозо этмоқда.

Тошкент вилоятида ўтган даврлар мобайнида олиб борилган кенг кўламли давлат дастурларини амалга ошириш, ҳудудларни комплекс ривожлантириш, туман ва шаҳар марказларининг архитектуравий қиёфасини яхшилаш ва бошқа тадбирлар доирасида жисмоний ва юридик шахсларга тегишли бўлган мол-мулклар ва улар жойлашган ер участкалари давлат ва жамоат эҳтиёжлари учун олиб қўйилган бўлиб, уларга етказилган зарарлар учун тўланмаган товон пуларидан **48 624,0 млрд.сўм** қарздорликлар мавжудлиги бўйича маълумотлар бор.

Жумладан:

Олмалиқ шаҳрида 9 нафар мулкдор учун 1 620,0 млн.сўм,

Оҳангарон шаҳрида 20 нафар мулкдорга 14 060,0 млн.сўм,

Чирчиқ шаҳрида 31 нафар мулкдорга 7 400, млн.сўм,

Оҳангарон туманида 11 нафар мулкдорга 7 548,0 млн.сўм,

Бўстонлиқ туманида 18 нафар мулкдорга 10 274,0 млн.сўм,

Қибрай туманида 16 нафар мулкдорга 7 721,0 млн.сўм.

Мазкур қарздорликларнинг аксарияти 2018 – 2019 йиллар давомида бузилган мол-мулклар учун тўланиши лозим бўлган товон пуллари ҳисобланади.

Ўтказилган тахлиллар шуни кўрсатмоқдаки Оҳангарон, Чирчиқ шаҳарлари ва Оҳангарон туманларида **2017 йилда бузилган** мол-мулклар учун ханузгача **товон пуллари тўлаб берилмаган.**

Бу эса товон пулларидан юзага келган қарздорликлар тўлиқ хатловдан ўтказилмаганлиги, тўлав бўйича кета-кетлик аниқ белгилаб олинмаганли, товон пулларни тўлашда аниқ мақсад ва вазифалар белгилаб олинмаганлиги, етарли маблағ ажратилмаётганлигини кўрсатоқда.

Натижада маҳаллий давлат ҳокимяти органлари мулкдорларга тегишили бўлган мол-мулклар ва улар жойлашган ер участкаларни **“давлат ва жамоат эҳтиёжлари учун”** олиб қўйсада, ўша давлат ва жамоатнинг “**бир бўлаги”** бўлган мулкдорларга товон пулларини тўлаб беришда сансалорликка йўл қўйиши билан бир қаторда мулдорларнинг давлатимизга нисбатан ишончсизлиги ортишига сабаб бўлмоқда.

Шу ўринда бир мисол келтириб ўтсак, вилоятнинг битта туманида ўтган йиллардаги қарздорликлар тўланмасдан янги бузилиши режалаштирилаётган мол-мулклар учун товон пуллари ажратилиш холатлари мавжуд.

**Мисол учун:** Бўстонлиқ туманида 2018 йилдан буён тўланмай келаётган 10 274,0 млн.сўм қарздорлиги тўланмасдан туманнинг “Сойлиқ” ҳудудида бузилиши режалаштирилган **25 та** объектлар учун **4 392,0 млн.сўм** маблағ ажратилиб тўлаб берилган.

Шунингдек, бошқа туманлардаги **“ўтган йилларда бузилган”** объектлар учун қарздорликлар тўланмасдан **“бузилиши режалаштирилган”** оъектлар учун маблағ ажратилган.

**Мисол учун:** Тошкент шаҳар Сирғали туманини Тошкент ҳалқа йўли билан боғловчи йўлни икки қатновли йўлдан тўрт қатновли йўлга айлантириш муносабати балан **64 та** бузилмаган бино-иншоотлар **25 000,0 млн.сўм** маблағ ажратилган.

Бу каби мисолларни Қибрай тумани мисолида ҳам келтиришимиз мумкин туманда ўтган йиллардаги қарздорликлар бартараф этилмасдан туриб янги бузилишлар учун **25 000 млн.сўм** маблағ ажратилиб, тўлаб берилган.

Ҳурматли Даврон Абдулфаттахович бугун Ўзбекистон демократик жамият қуриш йўлидан илдам юриб дунё ҳамжамиятига юз тутмоқда.

Жорий йилда Бизни катта сиёсий жараён президентлик сайлови кутиб турибти ушбу ҳолатлар ўз вақтида бартараф этилмаса халқимизнинг кайфиятига салбий таъсир этмасдан қолмайд.

Юқоридагилардан келиб чиқиб, Сиздан мулкдорларга товон пулларини тўлаб бериш бўйича аниқ мақсад ва вазифаларни белгилаб олган ҳолда биринчи навбатда ўтган йиллардан тўланмай қолган қарздорликларни бартараф этилиши бўйича тегишли ишларни амалга оширишингиз сўралади.

*Ҳурмат билан,*

**Депутат Р.Кушербаев**