**Ўзбекистон Республикаси Президентининг 2020 йил 2 мартдаги 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Илм, маърифат ва рақамли иқтисодиётни ривожлантириш йили”да амалга оширишга оид давлат дастури тўғрисидаги Фармонида белгиланган вазифалар ижроси юзасидан Ўзбекистон ёшлар иттифоқи томонидан амалга оширилган ишлар тўғрисида  
МАЪЛУМОТ**

*2020 йил 29 октябрь ҳолатига*

| **№** | **Фармон (Дастур) банди** | **Чора-тадбир номи** | **Бажариш муддати** | **Сарф-ҳаражат-лар** | **Молиялаштириш манбалари** | **Масъул ижрочилар** | **Ҳужжат шакли, амалга ошириш механизми, кутилаётган натижа** | **Ижроси** |
| --- | --- | --- | --- | --- | --- | --- | --- | --- |
| **IV. Ижтимоий соҳани ривожлантиришнинг устувор йўналишлари** | | | | | | | | |
| 4.2. Ёшларга оид давлат сиёсатини такомиллаштириш | | | | | | | | |
|  | 183 | Ўзбекистон Республикасида ёшларга оид давлат сиёсати соҳасида амалга ошириладиган ишларни янги босқичга олиб чиқиш бўйича “Ўзбекистон ёшлари - 2025” Концепцияси лойиҳасини ишлаб чиқиш. | 2020 йил 1 август | Ҳисоб-  китобларга  асосан | Давлат бюджети маблағлари, бюджетдан ташқари маблағлар,  Ёшлар иттифоқи,  ҳамкорлар маблағлари | **Ўзбекистон ёшлар иттифоқи,** манфаатдор вазирлик ва идоралар | **Норматив-ҳуқуқий ҳужжат лойиҳаси.**  Лойиҳада Ўзбекистон Республикасида ёшларга оид давлат сиёсатини амалга оширишнинг янгича ва халқаро стандартларга мос механизмларини яратиш назарда тутилади. | Бажарилган.  Топшириқ ижроси бўйича вазирлик, идора ва ташкилотлар вакилларидан иборат ишчи гуруҳи таркиби шакллантирилган.  Ўзбекистонда ёшларга оид давлат сиёсатини 2025 йилгача ривожлантириш концепциясини тасдиқлаш бўйича **Ўзбекистон Республикаси Вазирлар Маҳкамасининг қарори**, Ўзбекистонда ёшларга оид давлат сиёсатини 2025 йилгача ривожлантириш концепцияси ва уни амалга оширишга қаратилган “Йўл харитаси” лойиҳалари ишлаб чиқилди.  Концепцияда Ўзбекистон Республикасида ёшларга оид давлат сиёсатини амалга оширишнинг янгича ва халқаро стандартларга мос механизмларини яратиш назарда тутилмоқда.  **Концепциянинг асосий мақсади** – ёшларни мамлакатда амалга оширилаётган демократик, сиёсий ва иқтисодий ислоҳотларга фаол жалб қилиш, уларнинг салоҳиятини рўёбга чиқариш учун муносиб шароитлар яратиш, ҳуқуқ ва эркинликлари, қонуний манфаатлари самарали ҳимоя қилинишини таъминлаш, ёшларнинг маънавий ва касбий савиясини ошириш, интеллектуал ва ижодий салоҳиятини рўёбга чиқаришдан иборат.  Ҳужжат лойиҳалари 2020 йил 1 июнь куни вазирлик ва идоралар билан келишиш учун белгиланган тартибда “project.gov.uz” портали ID-18355-рақам билан (*28.05.2020 й. 04-13/1616-сонли хат*) жойлаштирилди.  Ҳужжат лойиҳалари вазирлик ва идоралар билан ўрнатилган тартибда келишилиб, Ўзбекистон Республикаси Адлия вазирлиги томонидан ҳуқуқий экспертизадан ўтказилди ҳамда “project.gov.uz” портали орқали Ўзбекистон Республикаси Вазирлар Маҳкамасига *(26.09.2020 й 01/453-сонли хат)* киритилган. |
|  | 187 | 2020-2025 йилларга мўлжалланган “Китобхонлик маданиятини ривожлантириш ва қўллаб-қувватлаш Миллий дастури”ни қабул қилиш. | 2020 йил 1 октябрь | - | - | **Ўзбекистон ёшлар иттифоқи**, Республика Маънавият ва маърифат маркази, Ахборот ва оммавий коммуникациялар агентлиги, Ўзбекистон Ёзувчилар уюшмаси | **Вазирлар Маҳкамаси қарори лойиҳаси.**  Лойиҳада:  2020-2025 йилларда босқичма-босқич маънавий баркамол шахсни тарбиялаш, уларда китобхонлик маданиятини ривожлантириш бўйича чора-тадбирларни амалга ошириш;  “Китоб куни” ни белгилаш ва шу кунда республика бўйлаб оммавий ижтимоий тадбирларни ташкил этиш орқали мамлакатимизда китобхонликни ривожлантириш назарда тутилади. | Бажарилган.  2020-2025 йилларга мўлжалланган **китобхонлик маданиятини ривожлантириш ва қўллаб-қувватлаш Миллий дастури** лойиҳасини ишлаб чиқиш бўйича масъул вазирлик ва идоралар вакилларидан иборат ишчи гуруҳ тузилди*.*  Миллий дастур лойиҳасини пухта ишлаб чиқиш мақсадида ҳамкор вазирлик ва идораларга 2020 йил 21 февраль куни маълумотлар сўралган  04-13/739-сонли хат юборилди.  Дастур лойиҳасига Ўзбекистон ёзувчилар уюшмаси, Ахборот ва оммавий коммуникациялар агентлиги, “Ўзбеккино” миллий агентлиги, Олий ва ўрта махсус таълим вазирлиги, Мактабгача таълим вазирлиги, Ўзбекистон миллий телерадиокомпанияси томонидан берилган таклифларни инобатга олган ҳолда Миллий дастур лойиҳаси ишлаб чиқилди.  Ҳужжат лойиҳалари 2020 йил 8 сентябрь куни вазирлик ва идоралар билан келишиш учун белгиланган тартибда “project.gov.uz” порталига  ID-21896-рақам билан (*08.09.2020 й.  01/2-06-21-183-сонли хат*) жойлаштирилди.  Ҳужжат лойиҳалари вазирлик ва идоралар билан белгиланган тартибда келишилиб, Ўзбекистон Республикаси Адлия вазирлиги томонидан ҳуқуқий экспертизадан ўтказилди ҳамда “project.gov.uz” портали орқали Ўзбекистон Республикаси Вазирлар Маҳкамасига *(30.09.2020 й. 01/2-06-21-350-сонли хат)* киритилган. |