**Ўзбекистон Республикасининг “Маъмурий ҳуқуқбузарликлар тўғрисидаги кодекси”ни тасдиқлаш тўғрисидаги лойиҳаси юзасидан**

**ТАКЛИФЛАР**

Ўзбекистон Республикасининг “**Маъмурий ҳуқуқбузарликлар тўғрисидаги кодекси**”ни тасдиқлаш тўғрисидаги лойиҳаси ўрганиб чиқилиб, қўйидаги таклифларни қўшиш мақсадга мувофиқ бўлади;

|  |  |  |  |
| --- | --- | --- | --- |
| **№** | **Амалдаги таҳрир** | **Таклиф этилаётган таҳрир** | **Асослантириш** |
| **1.** | **74 модда 2-қисми.**  Сунъий сув оқимлари (очиқ ва ёпиқ каналлар, коллектор-дренаж тармоқлари), сув ҳавзалари (сув омборлари, сел сувлари тўпланадиган жойлар, ҳовузлар ва бошқалар) ҳамда бошқа сунъий сув объектларидан олинадиган сувдан фойдаланиш ва сув истеъмоли қоидаларини бузиш, яъни сувдан хўжасизларча фойдаланиш, сувларнинг ва сув объектларининг ҳолатига таъсир этувчи гидротехника ишларини ва бошқа ишларни ўзбошимчалик билан бажариш, сув объектларидан белгиланган сув олиш лимитлари, сувдан фойдаланиш ва сув истеъмоли режаларини бузиш —  фуқароларга базавий ҳисоблаш миқдорининг бир бараваридан уч бараваригача, мансабдор шахсларга эса — беш бараваридан ўн бараваригача миқдорда жарима солишга сабаб бўлади. | **74 модда 2-қисми.**  Сунъий сув оқимлари (очиқ ва ёпиқ каналлар, коллектор-дренаж тармоқлари), сув ҳавзалари (сув омборлари, сел сувлари тўпланадиган жойлар, ҳовузлар ва бошқалар) ҳамда бошқа сунъий сув объектларидан олинадиган сувдан фойдаланиш ва сув истеъмоли қоидаларини бузиш, яъни сувдан хўжасизларча фойдаланиш, сувларнинг ва сув объектларининг ҳолатига таъсир этувчи гидротехника ишларини ва бошқа ишларни ўзбошимчалик билан бажариш, **сув олиш жойларини жиҳозламасдан, шартномасиз сув олиш,** сув объектларидан белгиланган сув олиш лимитлари, сувдан фойдаланиш ва сув истеъмоли режаларини бузиш —  фуқароларга базавий ҳисоблаш миқдорининг бир бараваридан уч бараваригача, мансабдор шахсларга эса — беш бараваридан ўн бараваригача миқдорда жарима солишга сабаб бўлади. | 1. Вазирлар Маҳкамасининг 19.03.2013 йилдаги 82-сонли қарори билан тасдиқланган “Ўзбекистон Республикасида сувдан фойдаланиш ва сув истеъмоли тартиби тўғрисида”ги Низомнинг 60-бандида сувдан фойдаланувчилар ва сув истеъмолчилари томонидан сув олиш жойларини сувни бошқариш ва ҳисобга олиш воситалари билан жиҳозламасдан сув олиш сув олишга рухсат этилмаган жойлардан, шунингдек, шартнома тузмасдан сув олганлик учун — олинган ҳар минг кубометр сув учун — белгиланган базавий ҳисоблаш миқдорининг 30 фоизи миқдорида молиявий жарима санкиялар қўлланилиши белгиланган.  2. Хозирги кунда ушбу ҳолат бўйича сув истеъмолчилари томонидан сув олиш жойларини жиҳозламасдан сув олиш, шунингдек, шартнома тузмасдан сув олганлик учун маъмурий ҳуқуқбузарликни содир этганлиги учун жавобгарлик масаласи кўрилмасдан қолмоқда. |