**Қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларининг олдини-олиш борасида амалга оширилиши чора-тадбирлар:**

**1.** Ўзбекистон Республикаси Президенти Ш.Мирзиёевнинг Олий Мажлисга ва Ўзбекистон халқига 29.12.2020 йилда йўллаган Мурожаатномасидан келиб чиқиб, Вакил олдига қўйилган вазифаларни ваколатларини ижро этиш мақсадида, “Ўзбекистон Республикаси Олий Мажлисининг Инсон ҳуқуқлари бўйича вакили (омбудсман) тўғрисида”ги қонунни янги таҳрирда ишлаб чиқиш ва қабул қилиш;

**2.** Ўзбекистон Республикаси Президенти Ш.Мирзиёевнинг Олий Мажлисга ва Ўзбекистон халқига 29.12.2020 йилда йўллаган Мурожаатномасида белгиланган вазифаларни бажариш ва Вакил томонидан ҳар чоракда жамоатчилик вакиллари билан биргаликда тергов изоляторлари ва жазони ижро этиш муассасаларига мониторинг ташрифлари тизимини йўлга қўйиш мақсадида алоҳида режа ишлаб чиқиш;

**3.** Жиноят-процессуал қонунчилигига судлар ва прокурорлар томонидан айбланувчи ёки судланувчи тергов ҳаракатлари давомида қийноққа солинганлиги ёки қадр-қимматни тахқирловчи муомалада бўлганлиги ҳолати бўйича савол-жавоб қилиниши мажбурий бўлган нормани киритиш;

**4.** Судлар ва прокурорлар томонидан айбланувчи ёки судланувчини тергов ҳаракатлари давомида қийноққа солинганлиги ёки қадр-қимматни таҳқирловчи муомалада бўлинганлиги ҳақида берган шикоятида кўрсатилган ҳар бир шахсни ҳаракатига баҳо бериш мажбурий бўлган нормани жорий этиш;

**5.** Қийноқларга солинган ва муомалада бўлиш ва жазолашнинг бошқа шафқатсиз, ғайриинсоний ёки қадр-қимматни таҳқирловчи турлари қўлланилган шахсларни тўлиқ реабилитация қилиш ҳамда уларга нисбатан етказилган моддий ва маънавий зарарни қоплаш билан боғлиқ бўлган механизмни амалда жорий этиш.