***2-илова***

**САВОЛНОМА**

1. Тегишли ҳудудлар аҳолисини туманлар кесимида электр энергияси, табиий ва суюлтирилган газ, кўмир билан таъминлаш бўйича тасдиқланган графикларнинг мавжудлигини ўрганиш.

**Жавоб:** Электр энергияси ахолига ва юридик истеъмолчиларга кунлик уртача 850 минг кВт соат етказиб берилмоқда.

Шаҳрисабз шаҳар ҳокимлиги томонидан тасдиқланган графикка асосан Шаҳрисабз шаҳрида жойлашган аҳоли хонадонлари белгиланган лимит асосида табиий ва суюлтирилган газ билан таъминланиб келинмоқда.

Шаҳрисабз шаҳар ҳокимлиги ва маҳаллалар кесимида тасдиқланган график асосида 815 тонна кўмир маҳсулоти тарқатилди.

2. Табиий ва суюлтирилган газ ҳамда кўмир билан таъминлаш бўйича белгиланган чора-тадбирлар аҳолининг ҳақиқий эҳтиёжларидан келиб чиқиб шакллантирилганлигини ўрганиш.

**Жавоб:** Шаҳрисабз шаҳрида жойлашган 13 050 та аҳоли хонадонлари ва 35 та ижтимоий соҳа объектларини табиий газ билан бир маромда таъминлаш учун суткасига 384 000 м3 табиий газ лимити ажратилган бўлиб, аҳолини эҳтиёжини тўла қондириш учун суткасига 450 000 м3 табиий газ лимити ажратилиши лозим. Суюлтирилган газга мослаштирилган ҳудудда жойлашган 15 713 та аҳоли хонадонлари ва 11 та МТТни суюлтирилган газ билан таъминлаш учун 217 813 кг лимит ажратилган бўлиб, 19.12.2020 йил ҳолатида 116 410 кг суюлтирилган газ етказиб берилмоқда.

2020-2021 йил куз-қиш мавсуми доирасида шаҳар аҳолиси учун 837 тонна кўмир ажратиш режада белгиланган бўлиб, амалда 815 тонна (97%) кўмир маҳсулотлари тарқатилган.

3. Ҳудудий электр тармоқлари корхонаси томонидан аҳоли ва ижтимоий соҳа объектларига электр энергиясини тасдиқланган график асосида етказиб берилиши ҳолатини ўрганиш.

**Жавоб:** Электр энергияси ахолига ва юридик истеъмолчиларга кунлик ўртача 850 минг кВт соат етказиб берилмоқда. Шундан аҳоли хонадонлари учун 310 минг кВт соат, ижтимоий соҳа ва юридик ташкилотлар учун 540 минг кВт соатни ташкил этмокда.

4. Ҳудудий газ таъминоти корхонаси томонидан аҳоли ва ижтимоий соҳа объектларига табиий ва суюлтирилган газни белгиланган чора-тадбирларга асосан ажратилган миқдорда етказиб берилиши ҳолатини ўрганиш.

**Жавоб:** Шаҳрисабз шаҳрида жойлашган 13 050 та аҳоли хонадонлари ва 35 та ижтимоий соҳа объектларини табиий газ билан бир маромда таъминлаш учун суткасига 384 000 м3 табиий газ лимити ажратилган бўлиб, аҳолини эҳтиёжини тўла қондириш учун суткасига 450 000 м3 табиий газ лимити ажратилиши лозим. Суюлтирилган газга мослаштирилган ҳудудда жойлашган 15 713 та аҳоли хонадонлари ва 11 та МТТни суюлтирилган газ билан таъминлаш учун 217 813 кг лимит ажратилган бўлиб, 19.12.2020 йил ҳолатида 116 410 кг суюлтирилган газ айланма таралар орқали етказиб берилмоқда.

5. Табиий ва суюлтирилган газ билан таъминланмаган хонадонлар хатловдан ўтказилганлиги ҳолатини ҳамда уларни табиий газ ёки газ баллонлари билан таъминлаш борасида амалга оширилаётган ишларни ўрганиш.

Жавоб: Шаҳрисабз шаҳрида жойлашган аҳоли хонадонлари хатловдан ўтказилганда, хонадонларнинг 13050 таси табиий газ билан, 15713 таси суюлтирилган газ билан таъминланади.

6. Куз-қиш мавсумида истеъмолчиларга етказиб берилаётган электр энергияси ва табиий газ таъминотида ўрнатиладиган чекловлар тўғрисида истеъмолчиларни расмий равишда ўз вақтида хабардор қилинишини ўрганиш.

Жавоб: Куз-қиш мавсумида аҳоли хонадонларини табиий ва суюлтирилган газ билан таъминлаш учун чекловлар мавжуд эмас. Газ қувурларида авария ҳолатлари содир бўлганда аҳоли хонадонлари вақтинчалик газ таъминотидан тўхтатилиши тўғрисида расмий равишда хабардор қилинади.

Электр энергиясига бўладиган чекловлар ўз вақтида аҳолига, ташкилотларга билдирилади. Электр таъминоти корхонаси томонидан чеклов графиги тузилиб, 3 томонлама ҳокимлик, маҳалла жамғармаси ва электр таъминоти корхонаси томонидан келишилиб, тасдиқланган.

7. “Ўзбеккўмир” АЖнинг ҳудудий корхонаси томонидан аҳоли ва ижтимоий соҳа объектларига кўмир маҳсулотини етказиб берилиши ҳамда кўмир захираси яратилганлигини ўрганиш.

Жавоб: “Ўзбеккўмир” АЖ кўмир таъминот МЧЖнинг Шаҳрисабз кўмир омбори томонидан 1044 тонна ижтимоий соҳа объектларига ажратилган. Шаҳар аҳолиси учун 837 тонна кўмир ажратиш режада белгиланган бўлиб, амалда 815 тонна (97%) кўмир маҳсулотлари тарқатилган. Шаҳрисабз кўмир омборида 944 тонна кўмир заҳираси мавжуд.

8. Аҳолига суюлтирилган газ ва кўмир маҳсулотлари сотилишида белгиланган нархларга риоя этилиши ва нархнинг барқарорлиги назорат қилиниши таъминланганлигини ўрганиш.

**Жавоб:** Аҳоли хонадонларига суюлтирилган газни давлат томонидан белгиланган нархда яъни 20 кг тўлдирилган маиший газ баллон 22 400 сўм қилиб белгиланган бўлиб, маиший газ баллонлари ўз нархида сотилиши қатъий назоратга олинган.

Аҳолига сотиладиган 1 тонна Ангрен кўмирининг нархи 300 минг 300 сўм қилиб белгиланган бўлиб, нархларнинг кўтарилмаслиги назорат остига олинган.

9. Ҳокимлик ва таъминотчи корхоналар мутасаддилари томонидан энергия ресурслари таъминотини яхшилаш бўйича кўрилаётган чора-тадбирларни ўрганиш ва амалий ёрдам бериш.

10. Ҳудудларда озиқ-овқат маҳсулотларини сақлаш учун омборлар (холодильник) мавжудлиги ҳамда уларнинг техник ҳолатини, яъни қиш мавсуми тугагунча маҳсулотларни сақлаш имкониятларини ўрганиш.

Жавоб: Шаҳрисабз шаҳрида қишлоқ хўжалик маҳсулотларини сақлаш учун қуввати **12 070 тонна** бўлган **11 та** совутгичли сиғимлар ҳамда қуввати **12 545 тонна** бўлган **15 та** омборхоналар мавжуд бўлиб, улар маҳсулотларни сақлаш учун тўлиқ тайёрланган.

11. Мутасадди ташкилотлар вакиллари билан бирга ҳудудларда гўшт, шакар, гуруч, ўсимлик ёғи ва бошқа озиқ-овқат маҳсулотлари захираси мавжудлиги ҳолатини ўрганиш.

Жавоб: Бугунги кунда Шаҳрисабз шаҳрида аҳолини озиқ-овқат маҳсулотларига бўлган талабини қондириш мақсадида 20 тонна мол гўшти, 40 тонна қўй гўшти, 35 тонна товуқ гўшти, 150 тонна пахта ёғи, 200 тонна писта ёғи, 250 тонна шакар, 719 тонна картошка, 681 тонна пиёз, 1250 тонна сабзи, 80 тонна шолғом, 303 тонна гуруч маҳсулотлари заҳираси яратилган.

12. Ҳокимликлар қошида ташкил қилинган махсус жамғарма маблағлари ҳисобидан бозорларга асосий турдаги товарларни кафолатли етказиб бериш учун биринчи навбатда ўсимлик ёғи ва бошқа зарур маҳсулотларни сотиб олиб, ҳар бир ҳудудда камида 3 ойлик захира шакллантирилганлигини ўрганиш.

Жавоб: Шаҳардаги “шаҳрисабз озиқ-овқат моллари” МЧЖ омборхонасида 320 тонна картошка, 700 тонна пиёз, 250 тонна гуруч, 150 тонна шакар, 160 тонна ўсимлик ёғи маҳсулотлари заҳираси яратилган.

13. Ҳудудда штаблар ташкил қилинганлиги, бозорларда нарх-наво ошиши ҳо**л**атларининг олдини олиш ҳамда асосий турдаги озиқ-овқат маҳсулотлари айланмасини, нарх-навосини, мавжуд эҳтиёж ва талабларни кунлик таҳлил қиладиган идоралараро ишчи гуруҳ тузилганлигини ўрганиш.

Жавоб: Шаҳрисабз шаҳрида ярмаркалар ташкил қилиш ва нархларни барқарорлигини таъминлаш бўйича 9 кишидан иборат штаб ташкил қилинган. Штабга шаҳар ДСИ бошлиғи, прокуратура ҳузуридаги Иқтисодий жиноятларга қарши курашиш департаменти шаҳар бўлими бошлиғи, шаҳар ИИБ бошлиғи ўринбосари, шаҳар давлат санитария-эпидемиология назорат маркази бош шифокори, ветеринария ва чорвачилик бўлими бошлиғи, Статистика бўлими бошлиғи, шаҳар ҳокимлиги масъул ходими ва боз раҳбарлари киритилган. Ушбу штаб томонидан нарх-навони барқарорлигини таъминлаш бўйича кунлик ишлар олиб борилмоқда.

14. Янги йил байрами арафасида талаб ошишини инобатга олиб, расталарни маҳсулотлар билан тўлдирилиши, деҳқон бозорлари ва йирик савдо объектларида ярмаркалар ташкил этилиши ва уларга товарларни арзонлаштирилган нархларда етказиб берилишини ўрганиш.

Жавоб: Янги йил арафасида шаҳардаги 2 та, яъни “Янги Кеш” деҳқон бозорида ва “Олчазор импекс” МЧЖда қишлоқ хўжалиги маҳсулотлари ярмаркалари ташкил этилган. Ушбу ярмаркаларда қишлоқ хўжалиги маҳсулотлари арзон нархларда аҳолига етказиб берилмоқда.