**Эркин фуқаролик жамиятини ривожлантиришда нодавлат нотижорат ташкилотларнинг ўрни ва вазифалари**

**2021 йилда ННТлар зиммасидаги вазифалар**

**Ўзбекистонда нодавлат нотижорат секторини ҳамда Ўзбекистон нодавлат нотижорат ташкилотлари**

**миллий ассоциацияси фаолиятини янада ривожлантириш бўйича**

**ТАКЛИФЛАР**

Ўзбекистон Республикаси Президентининг Олий Мажлисга Мурожаатномаси мамлакатимиз сиёсий ҳаётидаги энг муҳим воқеа ҳисобланади. Чунки, бунда тугаётган йилдаги асосий кўрсаткичлар, янги йилга мўлжалланган режалар, мақсад ва вазифалар эълон қилинади. Бу йилги Мурожаатномада ҳам 2020 йил якунлари сарҳисоб қилиниб, келгуси йилга мўлжалланган устувор йўналишлар ва вазифалар белгиланди.

Албатта, “ана шу ўта муҳим вазифаларни амалга оширишда асосий талаб давлат ва жамият институтлари ўртасида самарали ҳамкорликни таъминлаш, бу жараёнда натижадорлик ва сифатни оширишдан иборат” бўлади.

“Ёшларни қўллаб-қувватлаш ва аҳоли саломатлигини мустаҳкамлаш йили”, деб номланган 2021 йил номида белгиланган соҳаларни тубдан ислоҳ қилиш ва янада ривожлантириш бўйича, яъни таълим-тарбия тизимини такомиллаштириш, ёшлар ўртасида бандликни таъминлаш ва тадбиркорликни қўллаб-қувватлаш, талаб юқори бўлган ишчи касблар бўйича фуқароларнинг малака даражасини тасдиқлаш тизимини жорий этиш, қишлоқ ва маҳаллаларда тиббий хизматни сифат жиҳатидан янги босқичга кўтариш, жисмоний тарбия ва спортни янада оммалаштириш – аҳоли саломатлигини таъминлаш йўналишлари бўйича ҳам нодавлат нотижорат ташкилотлар давлат органларининг асосий ижтимоий ҳамкори ва қўшимча имкониятлар манбаи ҳисобланади.

Қолаверса, бой тарихимиз дурдонаси бўлган маданий меросимизни асраб-авайлаб, келажак авлодлар учун безавол етказиш, маданий мерос объектларининг ҳисобини юритиш, сақлаш ва ҳимоясини таъминлаш, камбағалликни қисқартириш ва аҳоли фаровонлигини ошириш, камбағал аҳолининг асосий эҳтиёжларини кафолатли таъминлаш, “Темир дафтар”га киритилган ҳар бир фуқарони камбағалликдан чиқариш бўйича “мотивация, кўникма ва молиявий кўмак” тамойили асосида янги механизмларни жорий этиш, камбағалликни қисқартириш борасида ҳудудлардаги ҳақиқий ҳолатга баҳо бериш, амалга оширилаётган ишлар ижросини назорат қилиш, коррупциянинг ҳар қандай кўринишига муросасиз бўлиш, бу иллатга қарши курашиш, қабул қилинган ҳужжатлар ижросини ташкил этишда жамоатчилик иштироки ва назорати кенг йўлга қўйиш, жумладан, “жамоатчилик эшитувлари” ва “жамоатчилик мониторинги” тизими жорий қилишда ННТлар қўшимча имконият ва ишлатилмаган резервлар ҳисобланади.

**Мурожаатномада таъкидланганидек, 2021 йилда** эркин фуқаролик жамиятини ривожлантиришда нодавлат нотижорат ташкилотлари ва оммавий ахборот воситаларини қўллаб-қувватлаш давом эттирилади.

Нодавлат нотижорат ташкилотларини ва фуқаролик жамиятининг бошқа институтларини қўллаб-қувватлаш жамоат фондининг фаолияти жойлардаги долзарб муаммоларни ҳал этишга қаратилади.

“Айниқса, мавжуд муаммоларни аниқлаш, уларни чуқур таҳлил қилиш, ечимлари бўйича таклиф ишлаб чиқиш, ижроси устидан жамоатчилик назоратини таъминлашга ижтимоий буюртма асосида нодавлат нотижорат ташкилотлари кенг жалб этилади. Бундай ҳамкорликни, энг аввало, таълим, маданият, тиббиёт, экология, қурилиш, кадастр, транспорт, коммунал хўжалиги, бандлик, ижтимоий хизматлар кўрсатиш каби муаммоли соҳаларда кенг жорий этиш мақсадга мувофиқ бўлади. Бу ишларни ташкил этиш учун келгуси йилда бюджетдан 60 миллиард сўм йўналтирилади”.

Мурожаатномада Президентимиз томонларидан “Қонунчилик палатасида нодавлат нотижорат ташкилотларининг доимий вакили институтини жорий этиш” таклифи билдирилди. “Ушбу вакил қуйи палата йиғилишларида иштирок этиш, қабул қилинаётган қонунларга таъсирчан жамоатчилик назорати ва ижтимоий шериклик масалаларини киритиш бўйича таклифлар бериш ваколатига эга бўлиши зарур”лиги қайд этилди.

Ушбу таклифнинг асосида чуқур маъно бор албатта. Чунки нодавлат нотижорат ташкилотлар ислоҳотлар акселератори ҳисобланади. Мамлакатимиздаги йирик жамоат ташкилотларидан бири бўлган Ўзбекистон нодавлат нотижорат ташкилотлари миллий ассоциацияси республикамиздаги ННТларни интеллектуал, моддий-техникавий ресурсларини давлат ва жамият қурилишининг устувор масалаларини амалга ошириш, эркин ва очиқ, кучли фуқаролик жамиятини қуриш, жамият ҳаётини янада эркинлаштириш ва демократлаштириш мақсадида бирлаштиради.

Жамиятни модернизация ва ислоҳ қилиш, демократик қадриятларни фуқаролар онгида мустаҳкамлаш ва уларнинг ҳуқуқ ва эркинликларини ҳимоялашда нодавлат нотижорат ташкилотлари иштирокини кенгайтириш, уларнинг сиёсий, иқтисодий ва ижтимоий-маданий ҳаётдаги фаоллигини ошириш, ижтимоий шериклик асосида мамлакатни ижтимоий-иқтисодий ривожлантириш дастурларини, шу жумладан тармоқ, ҳудудий дастурларни, шунингдек норматив-ҳуқуқий ҳужжатларни ҳамда фуқароларнинг ҳуқуқлари ва қонуний манфаатларига дахлдор бўлган бошқа қарорларни ишлаб чиқиш ҳамда амалга оширишга кўмаклашиш, давлат органлари ва мансабдор шахслар фаолияти устидан жамоатчилик назоратини таъминлаш, жамият ва давлат қурилиши жараёнида аҳоли манфаатларининг воситачиси бўлиш, хайрия ёрдамларини кўрсатиш, волонтёрликни ҳар томонлама қўллаб-қувватлаш каби вазифалар ЎзННТМА фаолиятининг асосий йўналишлари ҳисобланади.

Шу нуқтаи назардан ҳам дунёдаги ҳолатни, ривожланган мамлакатлардаги ННТларнинг ўрни, роли ва аҳамиятини ҳисобга олган ҳолда Ўзбекистонда ҳам ННТлар ва ЎзННТМАнинг ўрни, роли ва аҳамиятини ошириш имкониятлари (тизим ва мезанизмлари) яратилиши керак. Ўзбекистоннинг халқаро нуфузини оширишда нодавлат нотижорат ташкилотларнинг ролини ошириш, улар кўрсатаётган хизматларини халқаро майдонда тан олиниши чораларини ишлаб чиқиш лозим.

Нодавлат нотижорат ташкилотларнинг даражаси ва самарадорлигини ошириш, нодавлат сектори давлат қурилишида кучли мавқега эга бўлишини таъминлаш керак, чунки нодавлат сектор ҳукуматнинг тўлақонли шериги ва мамлакат аҳолиси ва давлат ўртасидаги алоқани амалга оширувчи ижтимоий кўприк ҳисобланади. ННТлар миллий дастурларни амалга оширишда муҳим роль ўйнайди ва мамлакатнинг ҳар томонлама ривожланишига катта ҳисса қўшади. Бу фуқаролик жамиятининг муҳим институтларидан бири, чунки уларнинг аксарияти одамларни ижтимоий ҳимоя қилиш масалаларини ҳал етишга қаратилган.

2. Мамлакатни барқарор ривожлантириш мақсадида давлат, бизнес ва ННТларнинг биргаликдаги ҳаракатлари учун шароит яратиш, уч тарафлама ҳамкорликни йўлга қўйиш чора-тадбирларни ишлаб чиқиш керак.

3. Нодавлат нотижорат ташкилотлар қошида ижтимоий кохоналарни очиш, уни ривожлантириш бўйича ўқитиш ва уларга алоҳида грантлар ташкил этиш лозим. ННТлар фақат грантларга қараб қолмасдан, уларни ижтимоий корхоналани очишни йўлга қўйишни ўргатиш керак. Ўз фаолиятини ижтимоий томонга йўналтираётган ижтимоий корхона кўплаб қийинчиликларга дуч келади. Менежмент эса ушбу қийинчиликлар ечимини топишга ёрдам беради. Шунинг учун нодавлат нотижорат ташкилотларга менежментдан семинар-тренинглар ва ўқув курсларини ташкил этиш, уларга бошқариш усулларини ўрагатиш мақсадга мувофиқдир.

4. Нодавлат нотижорат ташкилотлари фаолиятини баҳолаш мезонларини ишлаб чиқиш ва уларни амалиётга жорий қилиш лозим. Нодавлат нотижорат ташкилотлари фаолиятини таққослаш, энг илғор нодавлат нотижорат ташкилотларининг фаолиятини оммалаштириш, фаолиятни баҳолаш рейтингини ишлаб чиқиш. Нодавлат нотижорат ташкилотларга мақом (“Фойдалилик” мақомини) беришни жорий этиш. Бундай мақом билан ННТлар фаолиятини янада такомиллаштиришга, жамият фойдасига фаолият юритаётган ННТлар статусини кўтаришга хизмат қилади. Бу мақомни хайрия маблағлари ва имтиёзлар билан асослантириш лозим. Шунда шубҳали (самарасиз, қониқарсиз..) ННТлар бундай мақомдан маҳрум бўлса хайрия маблағларини ололмайди ва солиқ имтиёзларидан маҳрум бўлади;

5. Олий Мажлис ҳузуридаги Жамоат фонди томонидан эълон қилинаётган грантларнинг давомийлигини таъминлаш тизимини ишлаб чиқиш ва грант суммасини сезиларли ошириш, яъни давлат грантлари лойиҳалари муддатини 1 йилдан 2 йилгача узайтириш ҳамда ажратилаётган маблағ миқдорини ошириш лозим.

6. Ўзбекистон нодавлат нотижорат ташкилотлари миллий ассоциацияси ҳузурида “Нодавлат нотижорат ташкилотлар Академияси”ни (“ННТлар олий мактаби”ни ёки “ННТлар ўқув маркази”ни) ташкил этиш.

Мамлакатимизда ҳозирги кунда 10 мингдан ортиқ ННТлар фаолият юритиб келмоқда.

Ўзбекистон нодавлат нотижорат ташкилотлари миллий ассоциациясининг Уставига мувофиқ ННТларни бирлаштириш, ривожлантириш, уларнинг фаолияти самарадорлигини ҳамда жамоатчилик бошқарувидаги роли ва мавқеини юксалтириш, давлат дастурларини, норматив-ҳуқуқий ҳужжатларни ҳамда бошқа қарорлар лойиҳаларини ишлаб чиқиш ҳамда амалга оширишда нодавлат нотижорат ташкилотларининг фаол иштирокига кўмаклашиш, аъзоларнинг интеллектуал, моддий, молиявий ёрдамларини кўрсатиш, малака ошириш тизимини шакллантириш, улар фаолиятига тўсиқ бўлувчи муаммоларни аниқлаш, тизимлаштириш ва ҳал этиш чораларини ишлаб чиқиш ва амалга ошириш каби вазифалар белгиланган.

Ушбу вазифаларни юқори савияда амалга ошириш учун ЎзННТМА ҳузурида “Нодавлат нотижорат ташкилотлар Академияси”ни (“ННТлар олий мактаби”ни ёки “ННТлар ўқув маркази”ни)ташкил этиш таклифи билдирилмоқда.

Ушбу масаланинг зарурлиги қуйидагилардан иборат:

– ННТлар раҳбарлари ва ходимларининг билим кўникмалари етарли бўлмаганлиги оқибатида улар фаолият юритишида камчиликларга йўл қўйилмоқда;

– ижтимоий шериклик ва жамоатчилик назоратини ривожлантириш, грант лойиҳаларидан самарали фойдаланиш каби йўналишлар бўйича тажрибали етук мутахассисларни (профессор ўқитувчилар, олимлар, хорижий мутахассилар) жалб қилган ҳолда ННТлар билим ва кўникмаларини ошириш;

– ННТларнинг илғор тажрибаларини оммалаштиришни йўлга қўйиш;

– ННТлар ўқитиш орқали уларнинг инновацион ғояларини, таклифларини қўллаб қувватлаш, уларга имконият яратиш лозим.

7. Энг фаол нодавлат нотижорат ташкилотлари ходимларини рағбатлантириш механизмларини ишлаб чиқиш ва амалга ошириш.

8. Нодавлат нотижорат ташкилотларни жалб қилган ҳолда янги иш ўринлари яратиш механизмини ишлаб чиқиш ва амалга ошириш, нодавлат нотижорат ташкилотлари томонидан аҳолини касбга ўргатиш марказларини яратиш.

9. Маҳаллий ҳокимликлар билан биргаликда нодавлат нотижорат ташкилотларга жой (хизмат хоналари) ажратиш масаласини кўриб чиқиш.

10. Ассоциация ва унинг ҳудудий бўлинмалари давлат органларининг нодавлат нотижорат ташкилотлари ва фуқаролик жамиятининг бошқа институтлари билан мамлакатни ижтимоий-иқтисодий ривожлантириш дастурларини, шу жумладан тармоқ, ҳудудий дастурларни, шунингдек норматив-ҳуқуқий ҳужжатларни ҳамда фуқароларнинг ҳуқуқлари ва қонуний манфаатларига дахлдор бўлган бошқа қарорларни ишлаб чиқиш ҳамда амалга ошириш борасидаги ижтимоий шериклик ҳолатини мунтазам ўрганиб тегишли сўровлар ўтказиб бориши керак.

11. Ассоциация ва унинг ҳудудий бўлинмалари Бирлашган Миллатлар Ташкилотининг Барқарор ривожланиш мақсадлари амалга оширилишини таъминлаш бўйича ҳамкор (масъул) ташкилот бўлиши керак.

12. Ўзбекистонда ННТларни инновацион ва рақамли ривожлантириш ҳамда ЎзННТМА орқали ННТлар онлайн платформаларини ташкил этиш лозим... ННТларни рўйхатдан ўтказишни соддалаштириш, турли хил тўсиқларни бартараф этиш лозим. Адлия вазирилигдан рўйхатдан ўта олмаётган ННТларнинг хатоларини асослаб тушунтириб беришни йўлга қўйиш, қайта қайта ҳужжатини қайтармасдан бир мартада ҳамма хатосини изоҳлаб бериш йўлини жорий этиш.

13. Халқаро грантлар юзасидан амалга оширилаётган тадбирлар ҳақида Адлия вазирлигига 10 кун олдин хабар берилиши қонунчиликда белгиланган. Онлайн ўтказилаётган тадбирлар техник сабабларга кўра тадбир куни кечиктирилиши ёки олдинги кунга сурилишини ҳисобга олан ҳолда тадбир кунини олдиндан хабар бериш нодавлат нотижорат ташкилотига ноқулайликлар туғдирмоқда. Шунинг учун халқаро грантлар юзасидан амалга оширилаётган тадбирлар ҳақида Адлия вазирлигига 3 кун олдин хабар бериш таклиф этилмоқда...

14. Нодавлат нотижорат ташкилотларнинг ОАВ билан кенг ҳамкорлик қилишини, уларнинг фаолиятини кенг ёритилишини йўлга қўйи..

15. Давлат ҳокимияти ва бошқаруви органлари, жумладан ижро ҳокимиятининг фуқаролик жамияти инсти­тутлари билан самарали ва конструктив мулоқот қилиш механизмлари йўлга қўйил­маган. Оддий қилиб айтадиган бўлсак, жами­ят тараққиёти билан боғлиқ аниқ бир маса­лада ўзаро тенг асосда амалий ҳамкорлик қилиш учун ижтимоий майдон яратилмаган. Шунинг учун, амалиётда жуда муҳим жара­ёнлар, хусусан, ижтимоий-иқтисодий ривожланиш дастурларини ёки норматив-ҳуқуқий ҳужжатлар лойиҳаларини ишлаб чиқиш ва амалга оширишда нодавлат нотижорат таш­килотларини жалб қилиш даражаси юқори эмас. Натижада, нодавлат нотижорат ташки­лотлари томонидан ифодаланадиган баъзи бир масалаларни чуқур ўрганиш ҳамда ино­батга олиш имкони бўлмаяпти.

16. Хориж тажрибаси шуни кўрсатадики, давлат идораларида ишлайдиган ходимларининг кўпчилиги ўзини соҳасига оид нодавлат нотижорат ташкилоти аъзоси ҳисобланади. Улар ННТларнинг ишларида фаолдирлар. Шунинг учун бизнинг мамлкатимизда ҳам шундай тизим жорий этилса, волонтёрлик, ижтимоий шериклик ҳамда ННТларнинг фаолияти такомиллашишига туртки бўлади.

**.**

|  |  |  |  |  |
| --- | --- | --- | --- | --- |
| **Т/р** | **Амалдаги ҳолат** | **Таклифлар** | **Асослантириш** | **Халқаро ва хорижий тажриба** |
| **1.** | Дунёдаги ҳолат. Ривожланган мамлакатларда ННТларнинг ўрни, роли ва аҳамияти сезиларли даражада юқори. Дунё мамлакатлари рейтингини (халқаро индексларни..) аниқлаш ва белгилашда ННТлар (халқаро рейтинг агентликлари, илмий марказлар..) етакчи роль ўйнамоқда...  Ўзбекистонда эса:  - ННТлар томонидан жамоатчилик назоратини амалга ошириш даражаси жуда паст ҳамда ижтимоий ҳаётда иштирок этиш учун тенг ҳуқуқий имкониятлар тўлиқ яратилмаган, хусусан, давлат ҳокимияти ва бошқарув органларининг қарорларини ишлаб чиқишда иштирок этиш даражаси ҳам жуда паст, давлатнинг фуқаролик жамияти билан самарали ва конструктив мулоқот механизмлари етарлича йўлга қўйилмаган, ННТнинг эҳтиёжлари тизимли таҳлил қилинмаяпти, давлат ва жамиятни янада ривожлантиришнинг муҳим масалалари бўйича ўзаро фикр алмашиш учун самарали майдонлар яратилмаган;  - ижтимоий-иқтисодий ривожланиш дастурларини, норматив-ҳуқуқий ҳужжатларни ишлаб чиқиш ва амалга оширишга ННТни жалб қилиш даражасининг пастлиги барча ижтимоий гуруҳларнинг турли нодавлат нотижорат ташкилотлари томонидан ифодаланадиган манфаатларини чуқур ўрганиш ҳамда инобатга олишга имкон бермаяпти;  - етарли қонунчилик базаси яратилганлигига қарамай, ижтимоий шериклик давлат органлари ва ННТ ўртасида фуқароларнинг кенг кўламли ижтимоий муаммоларини ҳал қилишга, уларнинг, айниқса, ёшларнинг ташаббуслари ва замонавий ғояларини ҳақиқатда илгари суришга қаратилган ҳамкорликнинг самарали механизмига айлана олмади;  - мамлакатни социал-иқтисодий, ижтимоий-сиёсий жиҳатдан янада ривожлантириш бўйича инновацион ғояларни таклиф қилувчи фаол, ўзининг ташаббусларига таяниб фаолият кўрсатадиган ННТни давлат томонидан қўллаб-қувватлаш ва рағбатлантириш чоралари лозим даражада амалга оширилмаяпти;  - ННТни рўйхатдан ўтказиш жараёнларини, уларнинг фаолияти тартибини белгиловчи қонунчилик нормаларида ортиқча бюрократик талаблар ва ғовлар бўлиб, бу нормалар эскирган ва замон талабларига жавоб бермайди;  - ННТнинг моддий-техника таъминоти ҳанузгача қониқарсиз ҳолатда қолмоқда, фуқаролик жамияти институтларини қўллаб-қувватлашга давлат томонидан ажратилаётган маблағлар ўрта муддатли ва узоқ муддатли кенг кўламли ҳамда умумреспублика миқёсидаги лойиҳалар ва дастурларни амалга оширишга имкон бермаяпти.  ННТларнинг самарадорлиги пастлиги. Жамоат қурилишидаги аҳвол қониқарли емас. Бугунги кунда ННТлар аҳолининг кенг қатламларини бирлаштирмайди. Учинчи секторда бандликнинг паст ўсиши. | Дунёдаги ҳолатни, ривожланган мамлакатлардаги ННТларнинг ўрни, роли ва аҳамиятини ҳисобга олган ҳолда Ўзбекистонда ҳам ННТлар ва ЎзННТМАнинг ўрни, роли ва аҳамиятини ошириш имкониятлари (тизим ва мезанизмлари) яратилиши керак.  Нодавлат нотижорат ташкилотларининг даражаси ва самарадорлигини ошириш. Нодавлат сектори давлат қурилишида кучли мавқега ега бўлишини таъминлаш, чунки нодавлат сектор ҳукуматнинг тўлақонли шериги ва мамлакат аҳолиси ва давлат ўртасидаги алоқани амалга оширувчи ҳисобланади. ННТ миллий дастурларни амалга оширишда муҳим рол ўйнайди ва мамлакатнинг ҳар томонлама ривожланишига катта ҳисса қўшади. Бу фуқаролик жамиятининг муҳим институтларидан бири, чунки уларнинг аксарияти одамларни ижтимоий ҳимоя қилиш масалаларини ҳал этишга қаратилган.  ННТларнинг самарали фаолияти бандликнинг юқори ўсишини таъминлайди ва иқтисодиётга ижобий таъсир кўрсатади. ННТлар жамоат ҳаётида муҳим рол ўйнайди, ҳокимият зиммасига юкланган вазифаларни амалга оширишда ҳамда уларга оддий фуқароларга товарлар ва хизматларни олиб келишда ёрдам беради. | Дунёдаги ҳолат. Ривожланган мамлакатларда ННТларнинг ўрни, роли ва аҳамияти сезиларли даражада юқори. Дунё мамлакатлари рейтингини (халқаро индексларни..) аниқлаш ва белгилашда ННТлар (халқаро рейтинг агентликлари, илмий марказлар..) етакчи роль ўйнамоқда...  Дунёдаги ҳолатни, ривожланган мамлакатлардаги ННТларнинг ўрни, роли ва аҳамиятини ҳисобга олган ҳолда Ўзбекистонда ҳам ННТлар ва ЎзННТМАнинг ўрни, роли ва аҳамиятини ошириш имкониятлари (тизим ва мезанизмлари) яратилиши керак.  У нима беради:  - мансабдор шахсларнинг ваколатларини чеклаш, шу жумладан ҳокимият тепасида турганларнинг ҳуқуқбузарликларига қарши курашиш ва курашиш;  - инсон ҳуқуқларига риоя етилишини ва қонун устуворлигини мустаҳкамлашни мониторинг қилиш;  - сайловларни кузатиш, демократиянинг юқори даражасини таъминлаш, демократик жараёнга ишончни ошириш;  - фуқароларни ҳуқуқий тарбиялаш, уларнинг ҳуқуқ ва мажбуриятларини тушунтириш;  - фуқаролик сабр-тоқатининг ва мамлакат ҳаётида фуқаролик иштирокининг умумий муҳитини яратиш;  - сиёсий жараёнга турли жамоат гуруҳлари ва ҳаракатларини жалб қилиш, уларнинг жамоат манфаатларини ҳимоя қилишдаги фаоллигини ошириш;  - бюджет маблағларидан фарқли равишда давлат фаровонлигини оширишнинг алтернатив усулларини ишлаб чиқиш;  - жамоатчиликни хабардор қилиш, иқтисодий ва сиёсий ислоҳотларни амалга оширишда изчиллик ва хилма-хилликни таъминлаш. | Германия Швециядаги, AҚШдаги каби хорижий давлатлар тажрибаси шуни кўрсатадики, ННТ ва учинчи секторнинг асосий хусусиятлари:  - нодавлат нотижорат ташкилотларида жуда кўп иш ўринлари яратилди;  - кўнгиллиларни ишга жалб қилишнинг ўртача ёки юқори даражаси;  - аъзолик бадаллари ва хайриялар молиялаштириш ташкилотларининг асосий манбаи ҳисобланади;  - ННТ учун солиқ имтиёзларининг мавжудлиги ва ижтимоий фойдали ташкилот мақоми;  - даромадларни ошириш мақсадида ННТнинг маркетинг фаолияти.  - ННТларнинг асосий хизмат вазифаси.  Сўнгги ўн йилликлар давомида нодавлат нотижорат сектор жаҳон иқтисодиётида муҳим кучга айланди. Унинг Европа, Осиё, Шимолий Aмерика, Лотин Aмерикаси, Яқин Шарқ ва Aфрикадаги 35 та мамлакатнинг миллий статистик маълумотлари асосида аниқланган ҳиссаси 1, 3 трлн. AҚШ долларини ёки ушбу мамлакатлар ЯИМнинг 5,1 фоизини ташкил етади. НПО нинг жаҳон иқтисодиётидаги ўрни қуйидаги баҳолашлар билан ёритилган:  • нотижорат сектор - Буюк Британия ва Франциядан кейин Италия, Бразилия, Россия, Испания ва Канадани ортда қолдириб, дунёдаги еттинчи йирик иқтисодиёт;  • нотижорат сектор енг катта иш берувчилардан бири, шунингдек давлат ресурсларини жалб қилишнинг самарали механизми ҳисобланади. ННТ фаолиятида 39,5 миллион киши иштирок етади. Бу иқтисодий фаол аҳолининг 4,4 фоизи ёки йигирматадан бири. Улардан 22,7 миллион киши ёки 57 фоизи пуллик иш шароитида ишлайди, 18,8 миллион киши ёки 43 фоизи кўнгилли. ННТ фаолиятидаги кўнгилли ишларнинг юқори даражаси ушбу ташкилотлар катта ижтимоий салоҳиятни ижтимоий аҳамиятга ега тадбирларни амалга оширишга жалб қилишга қодир еканлигидан далолат беради.  Нотижорат ташкилотлари миллий кенгашининг ҳисоботида айтилишича, 2014 йилда нотижорат секторнинг AҚШ иқтисодиётига қўшган ҳиссаси 937 миллиард долларга ёки ялпи ички маҳсулотнинг 5,4 фоизига тенг. Соҳада иқтисодий фаол аҳолининг 10,6 фоизи ишлайди. |
| **2.** | Мамлакатимиздаги реал вазият. ННТлар фаолияти соҳасидаги ютуқлар ва камчиликлар:  Фаолият йўналишлари ўхшаш, туташ ННТларда баъзан носоғлом рақобат, бошқаларга нисбатан нописандлик кайфияти, ўз фаолиятини алоҳидалигини самарадорлигини ортиқча таъкидлаш кузатилмоқда;  Баъзи ННТларни уюшқоқлик даражаси паст, биқиқ тор гуруҳлар доирасида фаолияти чекланиб қолган;  Халқаро миқёсларда фаолият юритувчи баъзи ташкилотлар мамлакат ичидаги аҳвол ва вазият бўйича ахборот, маълумотлар йиғиш, қайта ишлаш, умумлаштириш ва уларни халқаро жамоатчиликка етказиш бўйича бир ёқлама ёндашувларга, нохолисликларга, пиар компанияларга йўл қўйиши ҳолатларига йўл қўймоқда. Баъзи ННТлар ўз фаолиятини ташкил этишда таъсис ҳужжатларида белгилаб қўйилган мақсад вазифаларни унутиб қўйиш ёхуд беэътибор бўлиш ҳолатларига йўл қўйилмоқда. Баъзи ННТлар мамлакат ижтимоий иқтисодий жараёнлари, воқеа ходисларга нисбатан ўзларининг фаол позицияларини шакллантира олмаяптилар. Молия-хўжалик фаолиятини йўлга қўйишда қонун ҳужжатлари талабларига риоя қилиш даражаси паст. Маблағлардан ва мол-мулклардан самарасиз ва мақсадсиз фойдаланиш ҳолатлари учрайди. | Муаммоларнинг ечимлари: | Фаолият йўналишлари ўхшаш, туташ ННТларда баъзан носоғлом рақобат, бошқаларга нисбатан нописандлик кайфияти, ўз фаолиятини алоҳидалигини самарадорлигини ортиқча таъкидлаш кузатилмоқда;  Баъзи ННТларни уюшқоқлик даражаси паст, биқиқ тор гуруҳлар доирасида фаолияти чекланиб қолган;  Халқаро миқёсларда фаолият юритувчи баъзи ташкилотлар мамлакат ичидаги аҳвол ва вазият бўйича ахборот, маълумотлар йиғиш, қайта ишлаш, умумлаштириш ва уларни халқаро жамоатчиликка етказиш бўйича бир ёқлама ёндашувларга, нохолисликларга, пиар компанияларга йўл қўйиши ҳолатларига йўл қўймоқда. Баъзи ННТлар ўз фаолиятини ташкил этишда таъсис ҳужжатларида белгилаб қўйилган мақсад вазифаларни унутиб қўйиш ёхуд беэътибор бўлиш ҳолатларига йўл қўйилмоқда. Молия-хўжалик фаолиятини йўлга қўйишда қонун ҳужжатлари талабларига риоя қилиш даражаси паст. Маблағлардан ва мол-мулклардан самарасиз ва мақсадсиз фойдаланиш ҳолатлари учрайди. | Европа ва AҚШда нодавлат нотижорат ташкилотларининг шаффофлиги ва ҳисобдорлиги, манфаатлар тўқнашувининг олдини олишга алоҳида еътибор қаратилмоқда.  Ушбу мамлакатларда НҲТ ахлоқ кодекси ёки ахлоқ кодексига амал қилади. Нодавлат нотижорат ташкилотларининг етикетлари аниқ ёзилган. Масалан, Германияда НҲТнинг фахрий унвонини олиш учун махсус иш талаб етилади. Махсус дипломлар билан тақдирланган. Бундай дипломни олган ташкилот ташкилот учун маълум имтиёзларга ега.  Таъкидланишича, ННТ «ижтимоий-сиёсий ҳаёт муаммоларини шакллантириш ва муҳокама қилишнинг асосий иштирокчилари. |
| **3.** | Жамият ва давлат ҳаётининг барча соҳаларида демократик ўзгаришларни амалга оширишда нодавлат нотижорат ташкилотлари ҳамда фуқаролик жамияти бошқа институтларининг роли, ижтимоий фаоллигини ошириш, аҳолини жамоат ва давлат ишларини бошқаришга фаол жалб этиш, давлат ҳокимияти ва бошқаруви органлари фаолиятининг очиқлигини таъминлаш, тегишли соҳаларда давлат сиёсатини ишлаб чиқишда иштирок этиш ва амалга оширишда самарали қарорлар қабул қилишнинг ғоят муҳим шарти ҳисобланади.  Бугунги кунда фаолият кўрсатаётган 10600 дан зиёд нодавлат нотижорат ташкилоти (бундан кейин ННТ деб аталади) жисмоний ва юридик шахсларнинг ҳуқуқлари ва қонуний манфаатларини, демократик қадриятларни ҳимоя қилишда, ижтимоий, маданий ва маърифий мақсадларга эришишда муҳим роль ўйнамоқда.  Шу билан бирга, мамлакатни социал-иқтисодий ва ижтимоий-сиёсий ривожлантиришнинг жадал суръатлари жамият ва давлат ишларини бошқаришда фуқаролар, ННТ ҳамда фуқаролик жамияти бошқа институтларининг иштирок этишларидаги ролини ошириш, халқаро ҳуқуқнинг умум эътироф этилган тамойиллари ва нормаларини инобатга олган ҳолда ушбу йўналишдаги уларнинг фаолиятини авж олдириш учун қўшимча шарт-шароитлар яратиш зарурлигини тақозо этмоқда.  Шу билан бирга ушбу соҳадаги ишларнинг ҳолати амалга оширилаётган кенг кўламли ислоҳотларда, фуқароларнинг сиёсий маданияти ва ҳуқуқий онгини оширишда, уларнинг маънавий ва бошқа номоддий эҳтиёжларини қондиришда нодавлат нотижорат ташкилотларининг фаол иштирок этишига тўсқинлик қилаётган қатор тизимли муаммо ва камчиликлар мавжудлигидан далолат бермоқда. | Ассоциациянинг жамиятдаги ўрни, мақоми, вазифалари ва функцияларига алоҳида эътибор қаратилиши керак.  Ўзбекистон нодавлат нотижорат ташкилотлари миллий ассоциацияси *(бундан кейин Ассоциация деб аталади)*нинг жамиятдаги ўрни, мақоми қуйидагича тўлдирилиши керак:  **- Ассоциация** Ўзбекистон Республикаси Вазирлар Маҳкамасига ва жойлардаги маҳаллий давлат ҳокимияти органларига сўровлар юбориши ҳамда **Ўзбекистон Республикаси Олий Мажлиси орқали ҳукумат эшитувларини,** Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари ҳузуридаги ижтимоий шериклик бўйича жамоат комиссиялари орқали эса **маҳаллий ҳокимият органлари эшитувини ташкил қилиш ваколатига эга бўлиши керак;**  Ассоциация ва унинг ҳудудий бўлинмалари давлат органларининг нодавлат нотижорат ташкилотлари ва фуқаролик жамиятининг бошқа институтлари билан мамлакатни ижтимоий-иқтисодий ривожлантириш дастурларини, шу жумладан тармоқ, ҳудудий дастурларни, шунингдек норматив-ҳуқуқий ҳужжатларни ҳамда фуқароларнинг ҳуқуқлари ва қонуний манфаатларига дахлдор бўлган бошқа қарорларни ишлаб чиқиш ҳамда амалга ошириш борасидаги ижтимоий шериклик ҳолатини мунтазам ўрганиб тегишли сўровлар ўтказиб бориши керак;  - Ассоциация ва унинг ҳудудий бўлинмалари Бирлашган Миллатлар Ташкилотининг Барқарор ривожланиш мақсадлари амалга оширилишини таъминлаш бўйича ҳамкор (масъул) ташкилот бўлиши керак;  - Ассоциация ва унинг ҳудудий бўлинмалари Ижтимоий-иқтисодий ривожлантириш дастурларини ва норматив-ҳуқуқий ҳужжатларни ишлаб чиқиш ҳамда амалга оширишда бевосита иштирок этиши керак;  - **Ассоциация раиси** Ўзбекистон Республикаси Олий Мажлиси ҳузуридаги ННТни ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш бўйича **Парламент комиссиясининг аъзоси ҳамда Жамоатчилик палатаси Кенгаши раисининг ўринбосари бўлиши керак;**  **- Ассоциация ҳудудий бўлинмаларининг раҳбарлари** Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари ҳузуридаги **ижтимоий шериклик бўйича жамоат комиссияларининг аъзоси бўлиши керак;**  **-** Давлат бошқаруви органлари, маҳаллий давлат ҳокимияти органлари ўз фаолиятини ННТнинг мустақиллиги ва улар фаолиятига аралашмаслик принципларига қатъий риоя қилган ҳолда Ассоциация билан ўзаро яқин ҳамкорликда амалга оширишлари керак. | ННТларнинг мустақиллиги ва ўзини ўзи бошқарув тартиби ва асосларига риоя қилган ҳолда Ассоциация:  Расмий давлат рўйхатидан ўтган ННТлар фаолиятини мувофиқлаштиради;  ННТлар фаолиятини ташкил этиш, бошқариш, фуқаролик жамияти тизимида ўз ўрнига эга бўлишида услубий методологик ёрдам беради;  ННТлар фаолиятини ҳуқуқий майдонда ва қонунларда белгиланган имкониятлардан самарали фойдаланган ҳолда амалга оширишга кўмаклашади, ННТлар ўртасида ҳар томонлама ҳамкорлик, бир-бирига кўмаклашиш ва соғлом шерикчилик муҳитини шаклланишига ҳар томонлама ёрдам беради. | Кўплаб хорижий давлатлардаги уюшмалар жиддий ташвишли муаммоларни ҳал қилишда етакчи ҳисобланади.  Aссоциациялар ҳукуматларга, БМТ каби ҳукуматлараро ташкилотларга ва минтақавий органларга маслаҳат беришда муҳим рол ўйнайди. Уюшманинг конференциялари ва симпозиумлари материаллари, шунингдек аъзолар томонидан қабул қилинган қарорлар дунё раҳбарлари ва халқаро ва ҳукуматлараро ташкилотларнинг раҳбарлари ўртасида тарқатилади ва ассоциация бундай раҳбарият билан маслаҳат ва шериклик қилишда бевосита рол ўйнайди.  Масалан, Венро НДТлар уюшмаси (Германия ёки Жаҳон нодавлат ташкилотлари уюшмаси WAНГО (AҚШ)) бутун инсоният учун глобал тинчлик, адолат ва фаровонлик ғояларига содиқ бўлган нодавлат ташкилотларнинг етакчи халқаро ташкилотларидан бири ҳисобланади.  Уюшмалар уларнинг филиалларига хизмат қилади, умуман нодавлат секторини кучайтиради ва рағбатлантиради, нодавлат жамоатчиликнинг жамоатчилик тушунчасини оширади ва ННТларнинг бирлашиши, шериклик қилиши ва асосийларини ҳал қилишда ўз ҳиссасини ошириши учун зарур механизм ва ёрдамни тақдим етади, шунингдек унинг филиалларига ўз вазифаларини бажаришда ёрдам беради. яхшироқ жамият ва дунёни яратиш билан боғлиқ: иқтисодий, ижтимоий, екологик, сиёсий ва ахлоқий. |
| **4.** | Ассоциациянинг ННТлар билан муносабатларини ташкил этиш, ННТлар фаолиятини мувофиқлаштириш (координация), уларга кўмаклашиш, биргаликдафаолият юритиш даражаси паст. | Ассоциациянинг ННТлар билан муносабатларини ташкил этиш, ННТлар фаолиятини мувофиқлаштириш (координация), уларга кўмаклашиш, биргаликда фаолият юритиш даражасини тизимли равишда ошириш механизмларини жорий этиш лозим.  Ассоциация:  - давлат органларининг ННТлар билан самарали ҳамкорлигининг замонавий механизмларини, уларнинг фаолиятини қўллаб-қувватлаш ва рағбатлантириш чораларини жорий қилиш бўйича таклифлар тайёрлаш;  - ННТ фаолиятининг ташкилий-ҳуқуқий ва иқтисодий асосларини такомиллаштириш, ижтимоий шериклик ва жамоатчилик назоратини амалга ошириш, ННТларнинг жамият бошқарувидаги иштирокини кенгайтириш учун қулай шароитлар яратиш масалалари бўйича Ўзбекистон Республикаси Олий Мажлиси Қонунчилик палатаси ва Сенатига таклифлар киритиш;  - ННТга уларнинг халқаро ҳамкорлигини ривожлантиришда, илғор халқаро тажрибани ўрганишда ва ушбу тажрибани Ўзбекистон шароитида жорий этишда кўмаклашиш;  - ННТ ривожланишининг норматив-ҳуқуқий тартибга солиниши ҳолатини ва ушбу соҳада ҳуқуқни қўллаш амалиётини тизимли ўрганиш ва таҳлил қилишни ташкил этиш, ННТлар фаолиятининг ташкилий-ҳуқуқий ва иқтисодий асосларини такомиллаштириш, жамоатчилик бошқарувида уларнинг иштирокини кенгайтириш учун қулай шарт-шароитлар яратиш бўйича таклифлар тайёрлаш;  ижтимоий шериклик ва жамоатчилик назоратини амалга оширишни ўрганиш ва таҳлил қилишни ташкил этиш, давлат органларининг ННТ билан самарали ҳамкорлиги, уларнинг фаолиятини қўллаб-қувватлаш ва рағбатлантириш чораларининг замонавий механизмларини жорий этиш юзасидан таклифлар ишлаб чиқиш;  - ННТ вакилларининг давлат органлари ҳузуридаги ишчи гуруҳлар, комиссиялар ва жамоатчилик-маслаҳат органлари фаолиятидаги иштирокини таъминлаш;  - “учинчи сектор”ни ривожлантириш, ННТлар фаоллигини ошириш, шунингдек, мамлакатни ижтимоий-иқтисодий ривожлантириш дастурларини ишлаб чиқиш ва амалга оширишда ННТ иштирокининг муаммоларини тизимли ўрганиш;  - ННТни давлат ҳокимияти ва бошқарув органлари билан ўзаро муносабатлар ўрнатишнинг самарали тизимларини ишлаб чиқиш, уларни ҳокимият ва бошқарувга алоқадор бўлган турли ахборот ва маълумотлар, илмий-методик қўлланмалар билан таъминлаш;  - мамлакат аҳолисини, шунингдек, чет эл жамоатчилигини, республикадаги сиёсий, иқтисодий ва ижтимоий-маданий ҳаётида содир бўлаётган ўзгаришлар тўғрисида хабардор қилишда ННТ иштирок этишини рағбатлантириб туриш, ўзаро тушуниш ва бағрикенгликни қўллаб-қувватлаш;  - Ассоциацияга аъзо бўлган нодавлат нотижорат ташкилотлар моддий-техника базасини мустаҳкамлашга ёрдамлашиш, улар бошқарувида замонавий ва янги технологияларни жорий этиш, уларни моддий жиҳатдан қўллаб-қувватлаш;  - ННТда меҳнат қилаётган ходимлар малакасини ошириш, уларни замонавий фикрлайдиган кадрлар билан таъминлашга кўмаклашиш, ходимларни ҳар томонлама ижтимоий муҳофаза қилишда фаол иштирок этиш;  - демократик ва инсонпарварлик тамойилларига асосланган халқаро ташкилотлар билан ҳамкорлик ўрнатиш, устувор йуналишларда биргаликдаги дастурларда қатнашиш, инсон ҳуқуқларини ҳимоясини ўрганиб бориш;  - давлат органлари ва халқаро ташкилотлар билан биргаликда ННТни ташкилий, техник, моддий, молиявий жиҳатдан қўллаб-қувватлаш мақсадида жамғармалар тузиш, моддий бойлик ва маблағларни бирлаштириш, давлат ижтимоий буюртмаси орқали энг муҳим ижтимоий   масалаларни   ҳал   этишда устувор   лойиҳаларни   амалга ошириш, молиявий кўмакнинг бошқа самарали тизимларини яратиш... | ННТларнинг мустақиллиги ва ўзини ўзи бошқарув тартиби ва асосларига риоя қилган ҳолда Ассоциация:  Расмий давлат рўйхатидан ўтган ННТлар фаолиятини мувофиқлаштиради;  ННТлар фаолиятини ташкил этиш, бошқариш, фуқаролик жамияти тизимида ўз ўрнига эга бўлишида услубий методологик ёрдам беради;  ННТлар фаолиятини ҳуқуқий майдонда ва қонунларда белгиланган имкониятлардан самарали фойдаланган ҳолда амалга оширишга кўмаклашади, ННТлар ўртасида ҳар томонлама ҳамкорлик, бир-бирига кўмаклашиш ва соғлом шерикчилик муҳитини шаклланишига ҳар томонлама ёрдам беради. | Кўплаб давлатлар давлатларидаги бирлашмаларнинг аҳамияциз муаммолари ва муаммолари ҳақида хабар бериш.  Aссоциациялар ҳукуматларига, БМТ кабиларнинг ҳукумат ташкилотларига ва Фарғона давлатларига маслахат беришда муҳим рол ўйнайди. Уюшманинг конференциялари ва симпозиумлари материаллари, янги аъзолар томонидан қабул қилинган қарорлар дунё миқёсида қабул қилинадиган ва молиявий ва ҳукуматлараро ташкилотлар раҳбарлари баяти ража баҳлайлари  Масал, Венро НДТлар уюшмаси (Германия ёки Жаҳон нодавлат ташкилотлари уюшмаси) (WAНГО (AҚШ)) бутун инсоният учун глобал тинчлик, адолат ва фаровонлик ғояларига содиқ ҳудудлардаги нодавлат тузилмалари ва бошқалар.  Уюшмаларнинг енг катта филиалларига хизмат кўрсатиш, уларни бутун нодавлат секторини куч билан таъминлаш ва рағбатлантириш, нодавлат жамғармаси билан ўзаро тушунчаларни ўрганиш ва ННТларнинг ўзаро алоқаси, шериклик даражаси ва асосий имкониятларини амалга ошириш учун зарур воситалар ва ёрдамчи хизматларни тақдим етиш, бошқа филиалларга ўз вазифаларини бажариш. баряришда ёрдам бериши мумкин. профессионал жамоат ва дунёни ўзаро боғлиқлик: иқтисодий, ижтимоий, екологик, сиёсий ва ахлоқий. |
| **5.** | Ассоциация ва ННТлар учун етарли имкониятлар, имтиёзлар ва преференциялар тизими мавжуд эмас. | Ассоциация ва ННТлар учун қуйидаги имкониятлар, имтиёзлар ва преференциялар берилиши самарали натижалар бериши мумкин (мақсадга мувофиқ ҳисобланади):  - Ассоциация Ўзбекистон Республикаси Адлия вазирлиги ва бошқа манфаатдор идоралар билан биргаликда мамлакатимизда “учинчи сектор”нинг ривожланишига хизмат қиладиган кадрлар базасини шакллантириш, уни доимий янгилаб ўрганиб бориш ҳамда мамлакатимизда “учинчи сектор”нинг ривожланишига хизмат қиладиган кадрлар салоҳиятини тўғри баҳолаш ҳамда уларни ислоҳотлар жараёнига самарали жалб қилиш мақсадида ушбу соҳа кадрларига (ННТлар раҳбарлари ва ходимларига) тегишли ихтиёрий (рағбатлантирувчи) малака сертификатларини бериб бориш ваколатига эга бўлиши керак;  - Ассоциация “учинчи сектор” вакилларининг салоҳиятини ошириш ва самарали ишлаш тизимини жорий қилиш учун **Олий таълим муассасаларига** ўқишга қабул қилиш бўйича (ижтимоий хизматлар) соҳага оид янги таълим йўналишлари ва квоталарини тавсия этадиган асосий буюртмачи ҳисобланиши керак;  - Ўзбекистон Республикаси Президенти ҳузуридаги Давлат бошқаруви академияси (унинг ҳудудий филиаллари ва бошқа ОТМлар) ҳамда Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари ҳузуридаги ижтимоий шериклик бўйича жамоат комиссиялари билан биргаликда (ҳамкорликда) белгиланган (келишилган) режа ва дастурлар асосида тизимли равишда “Нодавлат нотижорат ташкилотлари раҳбарларини қайта тайёрлаш ва уларнинг малакасини ошириш курслари”ни ташкил этиш механизмлари яратилиши керак;  - Ўзбекистон Республикаси Олий Мажлиси палаталарига Ўзбекистонда “учинчи сектор”нинг ривожланиши бўйича Ассоциация томонидан ўтказилган ўрганишлар ва таҳлилларнинг натижаларини парламент ва унинг қўмиталари (комиссиялар) мажлисларида кўриб чиқиш амалиётини жорий қилиш керак;  - ННТлар томонидан тўланадиган солиқлар суммасининг бир қисмини (5-10 фоизини) Ассоциацияга ўтказиш орқали ННТларнинг Ассоциацияга аъзолигини рағбатлантириш ҳамда Ассоциациянинг моддий базасини шакллантириш орқали ННТларни моддий қўллаб-қувватлаш имкониятини яратиш лозим;  - Вазирликлар, идоралар, бошқа давлат органлари, Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари раҳбарларига Ассоциация ўз вазифаларини самарали амалга ошириши учун унга ҳар томонлама ва тўлиқ кўмаклашиш юзасидан шахсан жавобгарлик юкланиши керак;  - Ўзбекистон Республикаси Олий Мажлиси ҳузуридаги ННТни ва фуқаролик жамиятининг бошқа институтларини қўллаб-қувватлаш жамоат фонди маблағларини бошқариш бўйича Парламент комиссиясига Танлов ўтказиш ва муваффақиятли ижтимоий аҳамиятга молик фаолиятни амалга оширганлиги учун ҳар йили мукофот бериладиган ННТни рўйхати Ассоциация билан келишилган ҳолда киритилиши керак;  - Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари Ассоциациянинг ҳудудий бўлинмаларига уларнинг биноларини (ННТлар уйларини) зарур техника, автотранспорт воситаси, офис анжомлари, мебель ва алоқа воситалари, шу жумладан, кенг полосали бутунжаҳон Интернет ахборот тармоғи билан жиҳозланишига кўмаклашишлари керак... |  | Чет эл мамлакатларида, Европада, AҚШда ёки Японияда ННТнинг профессионаллиги ташкилотнинг энг муҳим хусусияти ҳисобланади. Уюшма (ННТ) аъзолари миссиянинг мақсадга мувофиқлигини, уларнинг фаолияти самарадорлиги ва таклифнинг қиймати ёки қайта кўриб чиқилишини, шунингдек ННТ мақсадига эришиш учун янги дастурлар, самарадорлик кўрсаткичларини аниқлаш учун таҳлил қилинади. Баҳолаш очиқ ва ҳалол бўлиши керак. ННТ хизматларининг профессионаллиги баҳоланади.  Уюшма аъзолари асосий принциплар ва стандартларни ишлаб чиқадиган "Aхлоқ кодекси ва НҲТнинг ўзини тутиш қоидалари" га амал қиладилар.  Wанго Awардс дастури ғайриоддий ғайрат, хизмат, инновация ва мукаммалликни намойиш етадиган дунёнинг нодавлат ташкилотларига тақдим етилади. Мукофотлар нафақат йирик, таниқли нодавлат ташкилотларга (шу жумладан таъсисчилари Нобел тинчлик мукофотини олган), балки кам ривожланган минтақалардаги кичик ННТларга ҳам берилади. |

Маълумки, юртимизнинг ҳар томонлама ва жадал ривожланишида нодавлат нотижорат ташкилотларининг роли ва аҳамиятини тубдан ошириш, уларнинг давлат ҳокимияти ва бошқаруви органлари билан ҳамкорлигини кучайтириш, шунингдек, 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида белгилаб берилган вазифаларни босқичма-босқич амалга ошириш мақсадида 2018 йилнинг 4 майида Ўзбекистон Республикаси Президентининг “Мамлакатни демократик янгилаш жараёнида фуқаролик жамияти институтларининг ролини тубдан ошириш чора-тадбирлари тўғрисида”ги ПФ-5430-сонли Фармони қабул қилинган эди. Жамият ва давлат ишларини бошқаришда фуқаролар, нодавлат нотижорат ташкилотлари ҳамда фуқаролик жамияти бошқа институтларининг иштирокини кенгайтириш мақсадида жорий йилнинг 4 октябрида Ўзбекистон Республикаси Президентининг “Мамлакатимизда ижтимоий-иқтисодий соҳадаги ислоҳотлар устидан жамоатчилик назорати самарадорлигини, шунингдек, фуқароларнинг демократик ўзгартиришлардаги фаоллигини оширишга оид қўшимча чора-тадбирлар тўғрисида”ги ПҚ-4473-сонли Қарори қабул қилинди. Ушбу Фармон ва Қарорда белгиланган долзарб вазифалар ижросини таъминлаш бўйича республикамиздаги барча ННТлар ва айниқса Ўзбекистон нодавлат нотижорат ташкилотлари миллий ассоциацияси зиммасига алоҳида масъулият юкланган.

Зиммадаги масъулиятни ҳис қилган ҳолда ЎзННТМА қуйидаги таклифлар юзасидан қатъий ишлашни белгилаб олган:

– аҳоли кенг қатламларининг, айниқса хотин-қизлар ва ёшларнинг таълим-тарбияси ҳамда бандлигини таъминлашда ННТларнинг ижтимоий фаоллигини ошириш;

– соғлиқни сақлаш, экология, маданият ва спорт соҳаларида, аҳоли турмуши даражаси ва сифатини оширишда ижтимоий шериклик ва жамоатчилик назоратини кучайтириш;

– инсон ҳуқуқларини таъминлашда, халқаро муносабатларда халқ дипломатиясини ривожлантиришда халқаро ва хорижий давлатларнинг турдош ассоциациялари, нодавлат нотижорат ташкилотлари ва молия институтлари билан ҳамкорликни мустаҳкамлаш;

– аҳолининг ижтимоий ҳимояга муҳтож қисмини моддий, маънавий ва гуманитар қўллаб-қувватлашда, жамиятда ижтимоий адолат тамойилларини қарор топтиришда ижтимоий шерикликни юксалтириш;

– янги Ўзбекистонда очиқ ва эркин фуқаролик жамияти асосларини ривожлантириш борасида олиб борилаётган демократик ислоҳотлар натижаларини халқаро ва маҳаллий жамоатчиликнинг хабардорлигини ошириш;

- Тарбияси оғир ёшларни жамиятга интеграция қилишда давлат органлари билан кенг ҳамкорликни таъминлаш мақсадида маҳаллаларда уюшмаган аҳоли билан ишлаш, ҳусусан, ёшлар ва аёллар томонидан жиноят содир этиш ҳолатларига барҳам беришга кўмаклашиш, уларнинг бандлигини таъминлашга имконият яратиш;

ННТлар фаолиятига, нодавлат нотижорат ташкилотлари ва молия институтлари билан ҳамкорликни мустаҳкамлашга доир норматив-ҳуқуқий ҳужжатлар тўпламини шакллантириш, уларни инвентаризация қилиш ва ҳуқуқни қўллаш амалиётини таҳлилий ўрганиб бориш ҳамда назарий-услубий жиҳатдан тизимлаштириш. ЎзННТМА фаолиятининг ҳуқуқий асослари ва уни такомиллаштириш масалаларига бағишланган илмий-услубий қўлламалар тайёрлаш;

**I. Аёлларнинг жамиятдаги ижтимоий фаоллигини оширишда ННТлар томонидан амалга оширилиши лозим бўлган ишлар юзасидан қўйидагилар таклиф сифатида берилмоқда:**

– ННТларнинг давлат органлари билан аёлларнинг долзарб муаммоларини тизимли ҳал этишда, уларнинг жамиятдаги ўрни ва ролини оширишда ижтимоий шерикликда чора-тадбирлар дастурини ишлаб чиқиш;

– ННТлар қошида “Ижтимоий корхоналар” ташкил этиш орқали аёлларнинг бандлигини таъминлашда кўмаклашиш;

– ННТлар қошида ижтимоий ҳимояга муҳтож аёллар учун ҳуқуқий, психологик ва бошқа турдаги хизматлар кўрсатишни яхшилашга қаратилган чора-тадбирлар дастурини ишлаб чиқиш;

– ушбу йўналишдаги илғор халқаро тажрибани ўрганиш, ўзаро тажриба алмашув дастурларини ишлаб чиқиш, энг яхшисини амалиётга жорий этиш;

– ННТларнинг ҳалқаро грант танловларда иштирок этиш бўйича билим кўникмалари ошириш, уларни ҳалқаро грантларга кенг жалб қилиш;

– ННТлар ўртасида ўзаро тажриба алмашишни йўлга қўйиш, улар билим ва кўникмаларини оширишга қаратилган методик қўлланмалар тайёрлаш, улар малакасини ошириш бўйича ўқув дастурлари ишлаб чиқиш ва амалга ошириш;

– давлат органларининг ННТларни ўз ҳамкори сифатида қабул қилмаслиги, маҳаллий ҳокимликларнинг ННТлар фаолиятини тан олмаслиги, улар томонидан ННТларнинг мурожаатларига эътиборсизлик билан қараш каби муносабатларнинг мавжудлиги уларнинг ижтимоий шерикликда ишларни амалга оширишида тўсқинлик қилмоқда;

– ННТларда доимий маблағ булиш учун узоқ муддатли давлат буюртмаларни жорий этиш лозим;

– ННТларнинг фаолият юритишида кўмакдош бўлиши учун волонтёрларни кўпроқ жалб қилиш ва уларни рағбатлантириш механизмларини ишлаб чиқиш.

**II. Ёшларнинг жамиятдаги ижтимоий фаоллигини оширишда ННТлар томонидан амалга оширилиши лозим бўлган ишлар юзасидан қўйидагилар таклиф сифатида берилмоқда:**

– ННТларнинг ёшларнинг долзарб муаммоларини тизимли ҳал этишда, уларнинг жамиятдаги ўрни ва ролини оширишда давлат органлари билан ижтимоий шерикликда чора-тадбирлар дастурини ишлаб чиқиш;

– ушбу йўналишдаги илғор халқаро тажрибани ўрганиш, ўзаро тажриба алмашув дастурларини ишлаб чиқиш, энг яхшисини амалиётга жорий этиш;

– ННТлар ўртасида ўзаро тажриба алмашишни йўлга қўйиш, улар билим ва кўникмаларини оширишга қаратилган методик қўлланмалар тайёрлаш, улар малакасини ошириш бўйича ўқув дастурлари ишлаб чиқиш ва амалга ошириш.

**III. Одам савдосидан жабр кўрганларга ижтимоий хизмат кўрсатиш йўналишида фаолият кўрсатаётган ННТлар томонидан амалга оширилиши лозим бўлган ишлар юзасидан қўйидагилар таклиф сифатида берилмоқда:**

– ННТларнинг давлат органлари билан ижтимоий шерикликда одам савдосидан жабр кўрганларга ижтимоий хизмат кўрсатиш чора-тадбирлар дастурини ишлаб чиқиш;

– ушбу йўналишдаги илғор халқаро тажрибани ўрганиш, ўзаро тажриба алмашув дастурларини ишлаб чиқиш, энг яхшисини амалиётга жорий этиш;

– ННТларнинг ушбу соҳада фуқароларнинг ҳуқуқий маданиятини оширишга қаратилган чораларни белгилаш ва самарали амалга оширилишини таъминлашда ролини ошириш ҳамда кенг қамровли тарғибот ишларини ташкил этиш;

– ушбу йўналишда фаолият юритаётган ННТлар ва ҳуқуқни муҳофаза қилувчи органлар ўртасида ўзаро ҳамкорликни йўлга қўйиш, улар тажрибасини, билим ва кўникмаларини оширишга қаратилган методик қўлланмалар тайёрлаш ва малака ошириш бўйича ўқув дастурлари ишлаб чиқиш ва амалга ошириш.

**IV. Зулм кўрган аёлларга ижтимоий хизмат кўрсатиш йўналишида фаолият кўрсатаётган ННТлар томонидан амалга оширилиши лозим бўлган ишлар юзасидан қўйидагилар таклиф сифатида берилмоқда:**

– ННТларнинг давлат органлари билан ижтимоий шерикликда зулм кўрган аёлларга ижтимоий хизмат кўрсатиш чора-тадбирлар дастурини ишлаб чиқиш;

– ушбу йўналишдаги илғор халқаро тажрибани ўрганиш, ўзаро тажриба алмашув дастурларини ишлаб чиқиш, энг яхшисини амалиётга жорий этиш;

– ННТларнинг аёлларнинг ҳуқуқий маданиятини оширишга қаратилган чораларни белгилаш ва самарали амалга оширилишини таъминлашда ролини ошириш ҳамда кенг қамровли тарғибот ишларини ташкил этиш;

– ННТлар ўртасида ўзаро тажриба алмашишни йўлга қўйиш, улар билим ва кўникмаларини оширишга қаратилган методик қўлланмалар тайёрлаш, улар малакасини ошириш бўйича ўқув дастурлари ишлаб чиқиш ва амалга ошириш.

**V. Хорижий тажрибадан келиб чиққан ҳолда таклифлар:**

Хориж тажрибасидан келиб чиққан холда шуни айтиш мумкинки, жамоат ташкилотлари атроф-муҳитни сақлаш учун давлат, жамият ва бизнес билан ишлаш бўйича кенг ва хилма-хил тажрибага эга.

Масалан, Россияда ушбу тажрибанинг аксарияти қонунчиликда мустаҳкамланган ҳуқуқларни амалга ошириш ва ҳуқуқий иш усулларидан фойдаланиш билан боғлиқ. Бошқа томондан, сўнгги йилларда кўплаб янги нодавлат нотижорат ташкилотлари (ННТ), ташаббускор гуруҳлар, фуқароларнинг экологик ҳуқуқларини ҳимоя қиладиган, атроф-муҳит масалалари билан шуғулланадиган адолатли фуқаролар пайдо бўлди.

Тажрибали ҳамда янги ННТлар билан, шунингдек давлат идоралари, экспертлар ва бизнес вакиллари биргаликда лойиҳа яратилган. Лойиҳа давомида қонунчиликда кўзда тутилган иш усуллари ва улардан фойдаланиш хусусиятлари ҳақида маълумот бериш мумкин. Муваффақиятли тажриба тўплаш учун ресурс яратиш, экологик нодавлат нотижорат ташкилотларга атроф-муҳит ҳуқуқларини ҳимоя қилишда турли ёндашувларни қўллашда ёрдам бериш мумкин.

Ушбу лойиҳа экологик нодавлат нотижорат ташкилотларнинг атроф-муҳитни муҳофаза қилишнинг ҳуқуқий усулларидан фойдаланишдаги салоҳиятини ривожлантиришга, шунингдек уларнинг ҳуқуқий саводхонлигини оширишга қаратилган. Унда оз сонли иштирокчилар ва мутахассисларга эга бўлган янги ташкил этилган ташкилотларни қўллаб-қувватлашга алоҳида эътибор қаратилган.

**Қуйидаги таклифлар берилади:**

- атроф-муҳитни бошқариш соҳасидаги ННТларнинг ҳуқуқий саводхонлигини ошириш, фуқароларнинг экологик ҳуқуқларини ҳимоя қилиш бўйича онлайн веб-курсларни ўтказиш;

- масофавий усуллар ёрдамида сув ҳавзаларининг ифлосланишини жамоат мониторингини ўтказиш учун амалий қўлланмалар ва услубий қўлланмалар тайёрлаш, шунингдек, жамоат экспертизасини ўтказиш;

- атроф-муҳитни муҳофаза қилувчи ННТларнинг табиатни ҳуқуқий ҳимоя қилиш соҳасидаги муваффақиятли фаолияти тўғрисидаги маълумотлар базасини яратиш;

- ахборот бюллетени, таҳлилий материаллар ва энг муҳим лойиҳалар бўйича хулосаларни тақдим этиш орқали экология ва табиий ресурслардан фойдаланиш соҳасидаги норматив ҳужжатлар лойиҳалари тўғрисидаги маълумотларни тарқатиш.

Лойиҳада иштирок этган экологик нодавлат нотижорат ташкилотлари атроф-муҳитни ҳуқуқий муҳофаза қилиш, жамоат экологик баҳоси, назорати ва мониторинги, меъёрий ҳужжатлар лойиҳаларини, шунингдек атроф-муҳитни муҳофаза қилишнинг бошқа усулларини муҳокама қилишда ўз фаолиятларида билим, тажриба, ахборот ва услубий ёрдам олади.

**VI. Ногиронларнинг жамиятдаги ижтимоий фаоллигини оширишда ННТлар томонидан амалга оширилиши лозим бўлган ишлар юзасидан қўйидагилар таклиф сифатида берилмоқда:**

– ногиронлиги бўлган шахсларининг ҳуқуқларини ҳимоя қилишда, уларга ҳуқуқий, психологик хизматлар кўрсатишда, улар бандлигини таъминлашда ҳамда уларни қўллаб-қувватлашда ННТларни кенг жалб қилиш;

– ногиронлиги бўлган шахслар йўналишида фаолият олиб бораётган ННТларнинг фаоллигини оширишга қаратилган ўқув курслари ташкил этиш, улар салоҳиятини юксалтиришга қаратилган услубий қўлланмалар ишлаб чиқиш;

– давлат органлари билан ижтимоий шерикликда ногиронлиги бўлган шахсларнинг ижтимоий муаммоларини ҳал этишга қаратилган дастурлар ишлаб чиқиш ва амалга ошириш.

**Насимжон Алимов,**

**ЎзННТМА Кенгаши раиси.**