**Ўзбекистон Республикаси Вазирлар Маҳкамасининг 2018 йил 19 майдаги “Ўзбекистон Республикаси йўл хавфсизлигини таъминлаш тизимини янада такомиллаштириш чора-тадбирлари тўғрисида”ги 377-сон қарори ижроси тўғрисида**

**М А Ъ Л У М О Т**

|  |  |  |  |  |
| --- | --- | --- | --- | --- |
| **т/р** | **Топшириқ мазмуни** | **Ижро муддати** | **Масъул вазирлик ва идоралар** | **Топшириқ ижроси тўғрисида маълумот** |
|  | **Қарорнинг 9.1-банди.**  Давлат йўл ҳаракати хизматининг йўл-патруль хизмати нарядларининг ягона жойлашишини бир ой муддатда танқидий қайта кўриб чиқсин, йўл ҳаракати хавфсизлигини ташкил этиш ва таъминлаш тизимини янада такомиллаштириш бўйича аниқ амалий чора-тадбирлар амалга оширилишини назарда тутсин. | 2018 йил  19 июнь | Ички ишлар вазирлиги | **Бажарилган.**  Давлат йўл ҳаракати хизматининг йўл-патруль хизмати нарядларининг ягона жойлашишини бўйича Ички ишлар вазирининг 2018 йил 25 июнь кунидаги (ёпиқ) буйруғи тасдиқланди. |
|  | **Қарорнинг 9.2-банди.**  Давлат йўл ҳаракати хавфсизлиги ҳузуридаги Жамоатчилик кенгаши тўғрисидаги низомни бир ой муддатда ишлаб чиқсин ва тасдиқласин. | 2018 йил  19 июнь | Ички ишлар вазирлиги | **Бажарилган**.  Мазкур топшириқ юзасидан Ўзбекистон Республикаси Ички ишлар вазирининг 2018 йил 15 июнь кунидаги “Ўзбекистон Республикаси Ички ишлар вазирлигининг Давлат йўл ҳаракати хавфсизлиги хизмати ҳузуридаги Жамоатчилик кенгаши тўғрисидаги низомни тасдиқлаш ҳақида”ги 164-сон буйруғи тасдиқланди. |
|  | **Қарорнинг 9.3-банди.**  Ўзбекистон Республикаси Молия вазирлиги, Автомобиль йўллари давлат қўмитаси, Вазирлар Маҳкамаси ҳузуридаги Республика йўл жамғармаси билан биргаликда Ўзбекистон Республикаси Президентининг «Йўл ҳаракати хавфсизлигини таъминлаш тизимини тубдан такомиллаштириш чора-тадбирлари тўғрисида» 2017 йил 11 июлдаги ПҚ-3127-сон қарорининг 7-бандини амалга оширишнинг ҳолатини бир ой муддатда танқидий таҳлил қилсин.  Пухта таҳлил қилиш якунлари бўйича Ўзбекистон Республикаси Президенти қарорини бажаришда аниқланган камчиликларни бартараф этиш бўйича Вазирлар Маҳкамасига аниқ чора-тадбирлар тўғрисида таклифлар киритсин. | 2018 йил  19 июнь | Ички ишлар вазирлиги,  Молия вазирлиги, Автомобиль йўллари давлат қўмитаси, Вазирлар Маҳкамаси ҳузуридаги Республика йўл жамғармаси | **Бажарилган**.  Мазкур топшириқ юзасидан Ички ишлар вазирлиги томонидан Ўзбекистон Республикаси Президентининг 2017 йил 11 июлдаги ПҚ-3127-сон қарорининг 7-банди талаблари танқидий таҳлил қилиниб, натижалари бўйича амалга оширилиши лозим бўлган чора-тадбирлар режаси лойиҳаси ишлаб чиқилиб, 2018 йил 11 июнь куни 1/932-сонли хати билан Вазирлар Маҳкамасига киритилди.  Бу борада, Вазирлар Маҳкамасининг 2018 йил  26 июлдаги “Автомобиль йўллари инфратузилмасини янада ривожлантириш ва йўл харакатини ташкил этиш тизимини такомиллаштириш чора-тадбирлари тўғрисида”ги 584-сон қарори тасдиқланди. |
|  | **Қарорнинг 9.5-банди.**  уч ой муддатда жисмоний ва юридик шахсларнинг автотранспорт воситаларида ўрнатилган видеорегистраторларидан олинадиган видеоёзувларни тезкор тўплашнинг марказлаштирилган тизимини жорий этиш, содир этилган ҳуқуқбузарлик ҳолатлари тўғрисида таклиф киритсин, шахсий маълумотларнинг махфийлигини сақлаб қолиш имконияти таъминланган ҳолда уларни рағбатлантириш механизмларини жорий этишни назарда тутсин. | 2018 йил  19 август | Ички ишлар вазирлиги | **Бажарилган**.  Мазкур топшириқ юзасидан Вазирлар Маҳкамасининг 2018 йил 20 сентябрдаги “Йўл харакати хавфсизлиги сохасидаги хуқуқбузарликларга қарши курашиш самарадорлигини оширишга доир қўшимча чора-тадбирлар тўғрисида”ги 747-сон қарори тасдиқланди. |
|  | **Қарорнинг 9.6-банди.**  уч ой муддатда Ахборот технологиялари ва коммуникацияларини ривожлантириш вазирлиги билан биргаликда йўл-патруль хизматининг барча тугатиладиган ва фаолият кўрсатувчи стационар постларида ўрнатилган видеокузатиш қурилмалари тезкор хатловдан ўтказилишини, шунингдек, уларнинг кейинчалик «Маъмурий амалиёт» комплекс автоматлаштирилган ахборот тизимига уланишини таъминласин. | 2018 йил  19 август | Ички ишлар вазирлиги,  Ахборот технологиялари ва коммуникацияларини ривожлантириш вазирлиги | **Бажарилган**.  Мазкур топшириқ юзасидан Республикада мавжуд жами 60 та Йўл-патруль хизмати стационар постларидан 29 тасининг фаолиятини давом эттириши белгиланган ва 31 тасининг фаолияти тугатилган.  Ҳозирги кунда Йўл-патруль хизмати стационар постларида энг сўнгги замонавий видеокузатув мосламалари ўрнатилган бўлиб, улардан қидирувга берилган транспорт воситаларини ҳамда қарздорлиги мавжуд шахсларни аниқлашда, жиноятларни очишда кенг фойдаланиб келинмоқда.  Республикада мавжуд Йўл-патруль хизмати стационар постларида ўрнатилган видеокузатув ҳамда автотранспорт воситаларининг давлат рақам белгисини қайд этувчи камераларининг мавжудлиги ва ишчи ҳолати бўйича тўлиқ хатловдан ўтказилди.  Хатлов натижасида 60 та йўл-патруль хизмати стационар постларига жами 313 та видеокузатув камералари ўрнатилганлиги аниқланди.  Шулардан 178 таси видеокузатувни амалга оширувчи, 135 таси давлат рақам белгисини қайд этувчи видеокамералар.  Шу билан бирга, барча Йўл патруль хизмати стационар постларини ягона тизимга улаш мақсадида сервер, телевизор ва компьютер қурилмалари харид қилиниб, ИИВ ЙҲХББга ўрнатилди.  Вилоятлар ЙҲХБлари серверларини ИИВ ЙҲХББга ўрнатилган марказий серверга Узтелеком АЖ томонидан тақдим этиладиган 2мб/сек VPN алоқа тармоғи ёрдамида улаш орқали Республикада мавжуд барча ЙПХ стационар постларини “Маъмурий амалиёт” комплекс автоматлаштирилган ахборот тизимига уланиши бўйича дастурий-ташкилий ишлар амалга оширилди. |
|  | **“Йўл харита”сини 1-банди.**  Жисмоний ва юридик шахсларнинг автотранспорт воситаларини видеорегистраторлар билан жиҳозлаш юзасидан қатор чоралар кўриш, Тошкент шаҳрида тўпланган тажрибани ҳисобга олиб, йўл ҳаракати хавфсизлигини таъминлаш соҳасидаги ҳуқуқбузарликларнинг олдини олиш учун мазкур тажрибани қўллаш бўйича норматив тартиб белгилаш.  **Амалга ошириш механизми**.  Қуйидагиларни ҳисобга олган ҳолда Вазирлар Маҳкамасининг қарори лойиҳасини ишлаб чиқиш:  жисмоний ва юридик шахсларнинг автотранспорт воситаларига ўрнатилган видеорегистраторлардан содир этилган ҳуқуқбузарликлар ҳолатлари тўғрисидаги видеоёзувларни тезлик билан тўпловчи марказлаштирилган тизимни жорий этиш;  электрон тизимга келиб тушаётган видеоёзувлар бўйича тизимли мониторинг юритиш ва процессуал ҳаракатларни амалга ошириш учун уларни ички ишлар органларига юбориш;  видеорегистраторларни ишлаб чиқаришни маҳаллийлаштириш бўйича комплекс чора-тадбирлар кўриш;  жамоат транспорти ва йўловчиларни ташувчи транспорт воситалари учун видеорегистраторлар ўрнатиш бўйича мажбурий тартибни жорий этиш;  суд томонидан ҳуқуқбузарлик белгиланган тартибда тасдиқланганда, тизимга видеоматериаллар тақдим этадиган фуқароларни рағбатлантириш механизмларини аниқлаш;  тизимга видеоматериаллар тақдим этадиган фуқароларнинг шахсий маълумотлари анонимлигини таъминлаш. | 2018 йил август | ИИВ,  Адлия вазирлиги, Ахборот технологиялари ва коммуникацияларини ривожлантириш вазирлиги, манфаатдор вазирликлар ва идоралар | **Бажарилган.**  Ўзбекистон Республикаси Ички ишлар вазирлиги томонидан Вазирлар Маҳкамасининг “Йўл ҳаракати хавфсизлиги соҳасидаги ҳуқуқбузарликларга қарши курашиш самарадорлигини оширишга доир қўшимча чора-тадбирлар тўғрисида”ги қарор лойиҳаси ишлаб чиқилиб, манфаатдор вазирлик ва и доралар билан келишилган ҳолда Вазирлар Маҳкамасига киритилди.  Бу борада, Вазирлар Маҳкамасининг 2018 йил 20 сентябрдаги 747-сон қарори тасдиқланди.  Ҳозирги кунда жисмоний ва юридик шахсларнинг автотранспорт воситаларига ўрнатилган видеорегистраторлардан содир этилган ҳуқуқбузарликлар ҳолатлари тўғрисидаги видеоёзувларни тезлик билан тўпловчи марказлаштирилган тизимни яратиш бўйича ишлар давом эттирилмоқда. |
|  | **“Йўл харита”сини 2-банди.**  Йўл ҳаракати хавфсизлиги соҳасидаги ҳуқуқбузарликлар учун йўл ҳаракати иштирокчиларининг жавобгарлигини кучайтириш.  **Амалга ошириш механизми**.  Қуйидагиларни назарда тутадиган қонун лойиҳасини тайёрлаш:  «йўлда безорилик», шу жумладан транспорт воситасини бошқариш маданиятига узлуксиз риоя этмаслик, қайрилиш сигнали билан огоҳлантирмай, эгаллаб турган ҳаракатланиш полосасини кескин ўзгартирганча автомобилни агрессив бошқаришда, баланд овозли сигналдан зарурат бўлмасада, асоссиз фойдаланишда ва бошқа ҳолатлар билан ифодаланадиган била туриб қасддан содир этилган хатти-ҳаракатлар учун маъмурий жавобгарликни жорий этиш;  Йўл ҳаракати қоидаларини бузганлик, жумладан, транспорт воситасини маст ҳолатда бошқарганлик учун, шу жумладан мазкур ҳуқуқбузарлик учун маъмурий қамоқ тарзидаги жазо қўлланилишини назарда тутган ҳолда маъмурий жавобгарликни кучайтириш;  ДЙҲХХ ходимларининг транспорт воситасини тўхтатиш бўйича қонуний талабларини бажармаганлик учун маъмурий жавобгарликни кучайтириш;  йўл-транспорт ҳодисаси содир этилган жойни тарк этганлик учун маъмурий жавобгарликни ва хавф остида қолдирганлик учун жиноий жавобгарликни кучайтириш;  йўл-транспорт ҳодисаси иштирокчилари бўлган ва ДЙҲХХ рухсатисиз транспорт воситаларини таъмирлаб олган шахсларнинг жавобгарлигини белгилаш. | 2018 йил декабрь | ИИВ, Адлия вазирлиги, манфаатдор вазирликлар ва идоралар | **Бажарилган.**  Йўл ҳаракати хавфсизлиги соҳасидаги ҳуқуқбузарликлар учун йўл ҳаракати иштирокчиларининг жавобгарлигини кучайтириш борасида, Йўл ҳаракати қоидаларини қасддан бузганлик учун жавобгарлик чоралари танқидий таҳлил қилиниб, хорижий мамлакатлар тажрибаси ўрганилган ҳолда йўл ҳаракати қоидаларини қасддан бузганлик учун жавобгарликни кучайтириш бўйича қонун лойиҳаси ишлаб чиқилиб, 2018 йил 30 август куни 08/УМ-485-18–сонли хат билан Ўзбекистон Республикаси Олий мажлисига киритилиб, қонунчилик палатасининг 2018 йил 12 сентябрда иккинчи ўқишда қабул қилинган. (ЎРҚ-503 23.10.2018й).  Ички ишлар вазирлиги томонидан тайёрланган “Ўзбекистон Республикасининг айрим қонун хужжатларига ўзгартириш ва қўшимчалар киритиш тўғрисида”ги Қонун лойиҳаси белгиланган тартибда кўриб чиқиш учун 2019 йил 31 январдаги 1/151-сонли хати билан Вазирлар Маҳкамасига киритилди. |
|  | **“Йўл харита”сини 3-банди.**  Илғор хориж тажрибасини (ХХР, Грузия, ГФР, Буюк Британия, Франция, Австрия ва бошқа давлатлар) ҳисобга олиб, ҳайдовчиларни жавобгарликка тортадиган ва рағбатлантирадиган замонавий балли тизимни жорий этиш.  **Амалга ошириш механизми**.  Қуйидагиларни назарда тутадиган балл тўплаб бориш тизимини жорий этишга қаратилган норматив-ҳуқуқий ҳужжат лойиҳасини тайёрлаш:  ҳар йили ҳайдовчилик гувоҳномасига 12 балл ёзиш. Бу баллар қоидабузарлик турига қараб камайиб боради (яъни, агар ҳайдовчининг қоида бузиши 12 баллга етса, у ҳайдовчилик ҳуқуқидан маҳрум этилади);  балл тизимини қўллашда дифференциал ёндашув (яъни, жарима баллари Йўл ҳаракати қоидалари қанчалик оғир бузилганлигига қараб белгиланади);  муайян вақт ичида Йўл ҳаракати қоидаларини бузмаган ҳайдовчиларни рағбатлантириш механизмларини жорий этиш. | 2019 йил февраль | ИИВ, Адлия вазирлиги, манфаатдор вазирликлар ва идоралар | **Бажарилган**.  Мазкур топшириқ юзасидан хайдовчиларнинг йўл харакати қоидабузарликларини жарима баллари асосида бахолаш тизимини жорий этишнинг мақсадга мувофиқ (ёки мувофиқ эмас)лиги масаласини ҳал этишда амалий ёрдам сўраб, 2019 йил 16 июнь куни 1/732-сон билан Вазирлар Маҳкамасига мурожаат этилди. |
|  | **“Йўл харита”сини 5-банди.**  Пиёдаларни Йўл ҳаракати қоидаларини бузганлиги учун жавобгарликка тортишнинг ҳуқуқий механизмини такомиллаштириш.  **Амалга ошириш механизми**.  Қуйидагиларни назарда тутадиган тартибни ишлаб чиқиш ва тасдиқлаш:  Йўл ҳаракати қоидаларини бузган пиёдаларнинг шахсини ахборот-коммуникация технологияларидан фойдаланган ҳолда аниқлаш тартибини ички ишлар органларининг амалиётига жорий этиш;  йўловчилар томонидан ҳуқуқбузарликлар содир этилиши тўғрисида электрон баённомаларни расмийлаштириш тартиби. | 2018 йил июль | Ахборот технологиялари ва коммуникацияларини ривожлантириш вазирлиги, ИИВ, Адлия вазирлиги, манфаатдор вазирликлар ва идоралар | **Бажарилган.**  Йўл ҳаракати қоидаларини бузган пиёдаларнинг шахсини ахборот-коммуникация технологияларидан фойдаланган ҳолда аниқлаш тартибини ички ишлар органларининг амалиётига жорий этиш бўйича Ўзбекистон Республикаси Ички ишлар вазирининг 2018 йил 14 июндаги “Пиёдаларни Йўл ҳаракати қоидаларини бузганлиги учун жавобгарликка тортишнинг ҳуқуқий механизмини такомиллаштириш тўғрисида”ги буйруғи 163-сон буйруғи тасдиқланди. |
|  | **“Йўл харита”сини 6-банди.**  Автомобиль йўлларида транспорт воситаларини тўхтатиш ва махсус тадбирлар ўтказиш учун тартибни ва асосларни такомиллаштириш.  **Амалга ошириш механизми**.  Транспорт воситаларини тўхтатиш ва автомобиль йўлларида махсус тадбирларни ўтказиш тартибини танқидий таҳлил қилиш асосида қайта кўриб чиқиш. Унда қуйидагиларни назарда тутиш:  ички ишлар органлари ходимлари томонидан транспорт воситаларини тўхтатиш тартибининг талабларини ва шартларини аниқ белгилаб қўйиш;  автомобиль йўлларида махсус тадбирлар ўтказиш тартибини такомиллаштириш, мазкур тадбирлар субъектларининг функциялари ва ваколатларини тақсимлаш ҳамда автомобиль йўлларида хизматни яширин олиб бориш усулларини тақиқлаш. | 2018 йил август | ИИВ, Адлия вазирлиги, манфаатдор вазирликлар ва идоралар | **Бажарилган.**  Транспорт воситаларини тўхтатиш ва автомобиль йўлларида махсус тадбирларни ўтказиш тартиби танқидий таҳлил асосида қайта кўриб чиқилиб, бу борада “Йўл-патруль хизмати ходимларининг йўл ҳаракати қатнашчилари билан ўзаро муносабатлари ҳамда махсус мосламалардан фойдаланиш тартиби тўғрисида”ги низомни тасдиқлаш ҳақидаги қарор лойиҳаси ишлаб чиқилиб, 2018 йил 22 июнь куни 1/1013-сон хат билан Вазирлар Маҳкамасига киритилди.  Бу борада, Вазирлар Маҳкамасининг 2018 йил 1 декабрдаги “Йўл-патруль хизмати ходимларининг йўл ҳаракати қатнашчилари билан ўзаро муносабатлари ҳамда махсус мосламалардан фойдаланиш тартиби тўғрисида”ги” 975-сон қарори имзоланди. |
|  | **“Йўл харита”сини 7-банди.**  «Хавфсиз шаҳар» лойиҳасини ҳисобга олган ҳолда йўл ҳаракати хавфсизлиги соҳасидаги замонавий ахборот-коммуникация технологияларидан фойдаланишнинг норматив механизмини жорий этиш.  **Амалга ошириш механизми**.  1. Қуйидагилар юзасидан амалий чора-тадбирларни бажариш:  йўл-патруль хизмати инспекторларини маълумотларни ўтказиш ва қайта ишлашнинг замонавий мобиль электрон воситалари билан таъминлаш;  йўл ҳаракати соҳасидаги маъмурий ҳуқуқбузарликлар ҳолатларини рўйхатга олишнинг марказлашган электрон тизимини такомиллаштириш;  йўл ҳаракати соҳасидаги маъмурий ҳуқуқбузарликларнинг айрим турлари бўйича материалларни расмийлаштириш ва кўриб чиқишнинг электрон тизимини жорий этиш;  қидирувга берилган шахслар ва транспорт воситаларини аниқловчи аппарат-дастурий комплексини ишлаб чиқиш ҳамда ДЙҲХХ фаолиятига жорий этиш, шунингдек,, транспорт воситалари эгалари томонидан фуқаролик жавобгарлигини мажбурий суғурта қилиш бўйича мажбуриятнинг бажарилиши юзасидан назоратни таъминлаш учун;  оператив ва махсус хизматлар йўл-транспорт ҳодисаси юз берган жойга ўз вақтида етиб бориши учун уларнинг транспортвоситаларини ўтказиб юбориш мақсадида йўл чорраҳаларини бошқаришнинг автоматик тизимини ишлаб чиқиш.  2. Транспорт воситаларини рўйхатдан ўтказишда ва қайта рўйхатдан ўтказишда, шунингдек,, транспорт воситаларини рўйхатдан ўтказганлик тўғрисидаги ҳайдовчилик гувоҳномалари ва шаҳодатномаларини алмаштиришда фуқаролар аризаларини расмийлаштиришнинг электрон тизимини яратиш бўйича таклифлар киритиш. | 2018 йил октябрь  2018 йил  декабрь  босқичма-босқич  («Хавфсиз шаҳар» АДК доирасида)  2018 йил декабрь  2018 йил ноябрь | ИИВ, Ахборот технологиялари ва коммуникация ларини ривожлантириш вазирлиги, Адлия вазирлиги, Молия вазирлиги | **Бажарилган.**  Ўзбекистон Республикаси Президентининг 2018 йил 24 декабрдаги 4075-сон “Жамоат хавфсизлигини таъминлаш самарадорлигини ошириш бўйича қўшимча чора-тадбирлар тўғрисида”ги қарорининг 16-бандига асосан Ўзбекистон Республикаси Мудофаа саноати давлат қўмитаси томонидан 2019 йил 1 апрелга қадар ички ишлар вазирлигининг буюртма ва талаблари асосида ички ишлар органларининг йўл-патруль бўлинмалари ходимлари, кейинги навбатда патруль-пост хизмати учун мобиль видеокамералар ҳамда маъмурий ҳуқуқбузарликларга оид ишларни расмийлаштириш ва кўриб чиқиш электрон тизими планшетлари харид қилинишини белгиланган.  Бу борада, Техник топшириқлар ишлаб чиқилиб, вазирлик томонидан 2019 йил 8 январдаги 14/23-сон, 9 январдаги 3/2/4-45-сон, 21 январдаги 24/11-1347-сон хатлари билан Ўзбекистон Республикаси Мудофаа саноати Давлат қўмитасига киритилди.  Техник топшириқлар асосида бугунги кунда 3514 та электрон планшетлар харид қилинди. |
|  | **“Йўл харита”сини 8-банди.**  Йўл ҳаракати қоидаларини такомиллаштириш, йўл ҳаракати хавфсизлигини таъминлаш бўйича қўшимча чора-тадбирларни назарда тутиш.  **Амалга ошириш механизми**.  Вазирлар Маҳкамасининг қуйидагиларни назарда тутадиган қарори лойиҳасини ишлаб чиқиш:  светофорнинг тақиқловчи сигнали ёниб турганда ўнгга бурилишга рухсат берадиган йўл белгилари ва ишораларини жорий этиш;  автотранспорт воситаларида болаларни ушлаб турадиган қурилмалардан фойдаланиш, шунингдек,, уларни ишлаб чиқаришни маҳаллийлаштириш бўйича талаблар ўрнатиш;  йўл белгиларини, шу жумладан радарлар борлигидан хабардор қилувчи йўл белгиларини замонавий халқаро тажрибани ҳисобга олган ҳолда янгилаш;  вилоятлар ҳокимлари, Қорақалпоғистон Республикаси Вазирлар Кенгаши Раисининг қарорлари билан йўл участкаларида уларнинг хусусиятларини ҳисобга олиб, тезлик режимини ўрнатиш;  кун ёруғ бўлган вақтда олдинда кетаётган транспорт воситасини яхшироқ кўриш мақсадида енгил ва юк транспорт воситалари учун кундузги сигнал чироқларидан мажбурий тарзда фойдаланиш бўйича талаб белгилаш (2011 йилдаги 87-сон БМТ ЯИК қоидалари талаблари). | 2018 йил декабрь | ИИВ, Автомобиль йўллари давлат қўмитаси, Автомобиль транспорти агентлиги,  Молия вазирлиги, Адлия вазирлиги,  ҚР Вазирлар Кенгаши, Тошкент шаҳри ва вилоятлар ҳокимликлари,  манфаатдор вазирликлар ва идоралар | **Бажарилган.**  Мазкур топшириқ юзасидан Вазирлар Маҳкамасининг 2018 йил 26 июлдаги “Автомобиль йўллари инфратузилмасини янада ривожлантириш ва йўл харакатини ташкил этиш тизимини такомиллаштириш чора-тадбирлари тўғрисида”ги 584-сон қарори тасдиқланди.  Шу билан бирга, Вазирлар Маҳкамасининг 2019 йил 9 апрелдаги “Йўл ҳаракати қоидаларига ўзгартириш ва қўшимчалар киритиш тўғрисида”ги 292-сон қарори тасдиқланди. |
|  | **“Йўл харита”сини 9-банди.**  ДЙҲХХ фаолиятини ташкил этиш самарадорлигини, шу жумладан Қорақалпоғистон Республикаси ҳамда вилоятлар ҳудудларини ижтимоий-иқтисодий ривожлантириш бўйича секторларга бўлиш принципига мувофиқ йўл-патруль хизмати кучлари ва воситаларини тақсимлаш орқали ошириш бўйича амалий чоралар кўриш.  **Амалга ошириш механизми**.  Қуйидагиларни назарда тутадиган идоравий ҳужжат қабул қилиш:  Қорақалпоғистон Республикаси ва вилоятлар ДЙҲХХ бўлинмаларини тегишли секторларга хизмат кўрсатувчи йўл-патруль хизматининг тўртта отрядига қайта тақсимлаш, уларнинг ушбу участка доирасида мунтазам жойлашувини ва ушбу ҳудудда йўл ҳаракати хавфсизлиги ҳолати учун жавобгарликни назарда тутиш;  ЙПХ отрядлари фаолиятини мувофиқлаштирувчи штаб пунктини жойлаштириш учун Қорақалпоғистон Республикаси ва вилоятлар даражасида ҳар бир секторда бинолар ажратиш, ушбу биноларни доим ишлаб туриши учун босқичма-босқич реконструкция қилиш, таъмирлаш ва жиҳозлашни назарда тутиш;  йўл-патруль хизмати қисмларининг ички ишлар туман (шаҳар) бошқармалари бошлиқларига тезкор бўйсуниши;  ДЙҲХХ вилоят бўлинмалари томонидан таҳлиллар ва мувофиқлаштириш функцияларининг бажарилиши, шу жумладан йўл- транспорт ҳодисасининг олдини олиш ва унга алоҳида эътибор қаратиш бўйича мувофиқлаштирилган ҳамкорликни таъминлаш, ДЙҲХХ бўлинмаларининг фаолиятини таҳлил қилиш, режалаштириш ва ташкил этиш, мавжуд кучлар ва воситаларни бўлинишнинг сектор принципига мувофиқ тақсимлаш;  ДЙҲХХ отрядларини асосан тегишли секторлар ҳудудида яшовчи ходимларга ва мутахассислар билан тўлдириш тартибини белгилаш. | 2018 йил июль | ИИВ | **Бажарилган.**  Мазкур топшириқ юзасидан Ўзбекистон Республикаси Ички ишлар вазирининг 2018 йил 25 июндаги “Давлат йўл ҳаракати хавфсизлиги хизмати саф бўлинмалари йўл-патруль хизматининг куч ва воситаларини ҳудудларда секторлар бўйича тезкор бириктириш тўғрисида”ги (ёпиқ) сон буйруғи тасдиқланди. |
|  | **“Йўл харита”сини 10-банди.**  Транспорт воситаларини мажбурий тарзда техник кўрикдан ўтказиш тартибини такомиллаштириш.  **Амалга ошириш механизми**.  Вазирлар Маҳкамасининг қуйидагиларни назарда тутадиган қарори лойиҳасини ишлаб чиқиш:  охирги уч йилда мажбурий техник кўрикдан ўтказилмаган транспорт воситаларини инвентаризация қилиш;  утилизацияга топшириладиган ёки реализация қилиш мақсадида қисмларга бўлинадиган транспорт воситаларини ДЙҲХХ органлари ҳисобидан мажбурий тарзда ўчириш тартибини белгилаш;  транспорт воситаси утилизация қилишга ёки реализация қилиш мақсадида қисмларга бўлишга топшириладиган бўлса, уни мажбурий техник кўрикдан ўтказишга ўз вақтида топширмаганлик учун маъмурий жарима ундириш нормасини чиқариб ташлаш;  фуқароларнинг ўзини ўзи бошқариш органларини ва нодавлат ташкилотларни кенг жалб қилган ҳолда транспорт воситаларини техник кўрикдан ўтказиш тартиби мажбурийлиги ва муҳимлигини мунтазам тарғиб қилиш. | 2018 йил октябрь | ИИВ, Автомобиль транспорти агентлиги, «Ўзавтосаноат», Адлия вазирлиги,  Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши, манфаатдор вазирликлар ва идоралар | **Бажарилган**.  Ўзбекистон Республикаси Вазирлар Маҳкамасининг 2019 йил 30 мартдаги 272-сонли “Транспорт воситаларини мажбурий тарзда техник кўрикдан ўтказиш тартибини такомиллаштириш чора-тадбирлари тўғрисида”ги қарори қабул қилинди. |
|  | **“Йўл харита”сини 11-банди.**  Йўл ҳаракати хавфсизлиги давлат хизмати ходимларининг хизмат фаолияти натижаларини баҳолаш мезонларини ишлаб чиқиш ва жорий этиш.  **Амалга ошириш механизми**.  Ходимларнинг хизмат фаолияти натижаларини баҳолаш тартиби ва мезонларини назарда тутадиган Вазирлар Маҳкамаси қарори лойиҳасини ишлаб чиқиш. Унга кўра:  ДЙҲХХ ходимлари ҳуқуқбузарликларнинг олдини олиш, профилактика тадбирларини амалга ошириш, йўл ҳаракати иштирокчиларига мурожаат қилиш маданиятига риоя қилиш, бириктирилган секторларда йўл-транспорт ҳодисаларига йўл қўймаслик бўйича эришган натижалари асосида рағбатлантирилади;  ДЙҲХХ ходимларига нисбатан йўл-транспорт ҳодисаларини бартараф этиш бўйича керакли чора-тадбирларни кўрмаслик натижасида ўлим билан тугаган йўл-транспорт ҳодисалари содир этилганда, шунингдек, ўзларига бириктирилган секторлар йўлларида транспорт воситалари асоссиз равишда кўп бўлганда ёки йўл ҳаракати иштирокчиларига мурожаат қилиш маданиятига риоя қилинмаган ҳолатлар қайд этилганда чоралар кўрилади. | 2018 йил октябрь | ИИВ, Адлия вазирлиги, манфаатдор вазирликлар ва идоралар | **Бажарилган**.  Мазкур топшириқ юзасидан Ўзбекистон Республикаси Вазирлар Маҳкамасининг 2018 йил 26 декабрдаги “Ўзбекистон Республикаси Ички ишлар вазирлиги Давлат йул харакати хавфсизлиги хизматининг йўл-патруль хизмати ходимларининг хизмат фаолияти натижаларини бахолаш тартиби ва мезонлари тўғрисидаги низомни тасдиқлаш ҳақида”ги 1044-сон қарори тасдиқланди. |
|  | **“Йўл харита”сини 12-банди.**  ДЙҲХХ кадрлар салоҳиятини мустаҳкамлаш, ходимларни моддий рағбатлантириш ва уларга нисбатан ижтимоий кафолатларни ҳамда илмий-таҳлилий салоҳиятини кучайтириш бўйича комплекс чора-тадбирларни амалга ошириш.  **Амалга ошириш механизми**.  1. Қуйидагиларни назарда тутадиган норматив-хуқуқий ҳужжат лойиҳасини ишлаб чиқиш:  ДЙҲХХда тарғибот инспекторлари сонини ошириш мақсадида ЙПХ штатлар сонини қайта кўриб чиқиш ва қуйи бўлинмаларда ДЙҲХХнинг умумий чекланган штатлар сони доирасида махсус техника билан тегишли тарзда жиҳозланган ташвиқот бўлимини ташкил этиш;  қўшимча солиқ имтиёзларини назарда тутган ҳолда юқори малакали мутахассисларни (мухбир, оператор, журналист ва бошқа мутахассисларни), шунингдек, меҳнатга ҳақ тўлаш миқдорини меҳнат бозорининг амалдаги конъюнктурасини ҳисобга олган ҳолда белгилаб, IT-мутахассисларни ДЙҲХХда шартнома асосида ишга жалб қилиш;  мутахассисларни, шу жумладан шу соҳага ихтисослашган фуқаролик таълим муассасалари битирувчиларини ДЙҲХХ бўлинмаларида хизмат қилишга қабул қилиш;  аввал ДЙҲХХ бўлинмаларида хизмат ўтаган ва салбий ҳолатлар туфайли бошқа бўлинмаларга ўтказилган ички ишлар органлари ходимлари ДЙҲХХга Ўзбекистон Республикаси Ички ишлар вазирининг рухсати билангина ўтказилишини назарда тутадиган тартибни белгилаш;  мутахассислар ДЙҲХХнинг бюджетдан ташқари маблағлари ҳисобига шартнома асосида жалб қилинишини ҳисобга олган ҳолда ДЙҲХХнинг рўйхатдан ўтказиш-имтиҳон бўлинмалари фаолиятини такомиллаштириш;  ДЙҲХХ тузилмасида йўл ҳаракати иштирокчиларига ҳар томонлама ёрдам кўрсатувчи, шу жумладан техник, маслаҳат ва бошқа ёрдам кўрсатувчи («Эзгулик патрули» сингари) бўлинмаларни ташкил этиш.  2. Халқаро тажрибани (Буюк Британия, Корея, Ҳиндистон, Бангладеш, Шри-Ланка, РФ) ўрганиш асосида ДЙҲХХ қошида йўл ҳаракати хавфсизлиги муаммолари билан шуғулланувчи Илмий-тадқиқот марказини тузиш, унинг зиммасига қуйидаги вазифаларни юклаш:  йўл-транспорт ҳодисалари сабабларини ўрганишга доир тадқиқотлар ўтказилишини ва мувофиқлаштирилишини ташкил этиш;  йўл-транспорт ҳодисаларининг олдини олиш бўйича чора-тадбирлар ишлаб чиқиш;  йўл ҳаракати хавфсизлигини таъминлаш соҳасидаги норматив-ҳуқуқий, ахборот-таҳлилий ва техник тартибга солишни такомиллаштиришда иштирок этиш;  йўл ҳаракати хавфсизлиги ва унинг иштирокчиларини йўл-транспорт ҳодисасидан ҳимоя қилиш даражасини оширишнинг ҳуқуқий, муҳандислик-техник, ахборот, ташкилий-методик муаммоларни ҳал қилишга доир вазифаларни бажариш;  йўл-транспорт ҳодисаси содир этилишига кўмаклашадиган омилларни ва шарт-шароитларни аниқлаш бўйича тадқиқотлар ўтказиш, жароҳат олишни бартараф этиш ва камайтиришнинг устувор йўналишларини илмий асослаш, ДЙҲХХ фаолиятидаги долзарб муаммоларни ишлаб чиқиш;  йўл ҳаракати хавфсизлигини таъминлаш бўйича халқаро тажрибани ўрганиш ва уни татбиқ этиш бўйича таклифлар ишлаб чиқиш. | 2018 йил декабрь | ИИВ, Молия вазирлиги, Иқтисодиёт вазирлиги, Адлия вазирлиги, манфаатдор вазирликлар ва идоралар  ИИВ, Молия вазирлиги, Олий ва ўрта махсус таълим вазирлиги, манфаатдор вазирликлар ва идоралар | **Бажарилган**.  Мазкур топшириқ юзасидан Ўзбекистон Республикаси Ички ишлар вазирининг 2018 йил 29 октябрь кунидаги “Ўзбекистон Республикаси Ички ишлар органларининг штатларига ўзгартириш киритиш тўғрисида”ги (ёпиқ) буйруғи қабул қилинди.  Шу билан бирга, Ички ишлар вазирининг **2018 йил** 4 декабрь кунидаги “Ўзбекистон Республикаси Ички ишлар вазирлиги Давлат йўл ҳаракати хавфсизлиги хизмати тизимларида “Эзгулик патрули” гуруҳлари фаолиятини ташкил этиш тўғрисида”ги 313-сон буйруғи тасдиқланди.  Шунингдек, Ички ишлар вазирининг 2018 йил 15 июнь кунидаги “Ўзбекистон Республикаси Ички ишлар вазирлигининг Давлат йўл ҳаракати хавфсизлиги хизмати ҳузуридаги Жамоатчилик кенгаши тўғрисидаги низомни тасдиқлаш ҳақида”ги 164-сон буйруғи тасдиқланди. |
|  | **“Йўл харита”сини 13-банди.**  Транзит ва давлат ичкарисида ташиш учун мақбул шарт-шароитлар яратилишини назарда тутган ҳолда халқаро автомобиль йўлларининг инфратузилмасини такомиллаштириш.  **Амалга ошириш механизми**.  1. Осиё автомобиль йўллари тўғрисидаги Ҳукуматлараро битим ижроси боришини таҳлил қилиш ва Вазирлар Маҳкамасига таклифлар киритиш.  2. М-39, М-37, М-34, М-41, А-373, А-376, А-380 халқаро автомобиль йўлларининг жиҳозланган участкаларини қуйидагиларни ҳисобга олган ҳолда жиҳозлаш дастурларини ишлаб чиқиш ва тасдиқлаш:  нур қайтарувчи йўналтиргичлар ва йўл белгиларига эга ажратадиган тўсиқлар ўрнатиш;  ўтиш қисмини аҳоли пунктлари бўйлаб жойлашган қисмлардан ажратиш воситалари.  3. Қишлоқ хўжалиги ишлари мавсумлари вақтида йирик габаритли қишлоқ хўжалиги, қурилиш ва бошқа махсус техниканинг халқаро йўловчи транспорти ҳаракатланадиган участкаларга ва халқаро автомобиль йўлларига чиқмай туриб, якка тартибда ҳаракатланиш вақтини ва йўналишларини келишиш.  4. Йирик габаритли юк автотранспорт воситалари томонидан юкларни шаҳарларнинг марказий туманлари орқали ташиш тартибини танқидий ўрганиш. | 2018 йил сентябрь  2018 йил октябрь  мунтазам  2018 йил октябрь | Автомобиль йўллари давлат қўмитаси,  Вазирлар Маҳкамаси ҳузуридаги Йўл-қурилиш ишлари сифатини назорат қилиш давлат инспекцияси, ТИВ, ИИВ,  ЛБМА | **Бажарилган**.  Мазкур топшириқ юзасидан Ўзбекистон Республикаси Ички ишлар вазирлиги томонидан 2018 йил 24 июнь куни Ўзбекистон Республикаси автомобиль йўллари давлат қўмитасига таклиф тайёрлаб, 24/6-13931-сонли хат билан юборилди. |
|  | **“Йўл харита”сини 14-банди.**  Шаҳарлар ва аҳоли пунктларининг кўча-йўл тармоғи тизимини такомиллаштириш, уларнинг йўл-транспорт ҳодисаларига чидамлилиги оширилишини назарда тутиш.  **Амалга ошириш механизми**.  1. Автомобиль қўйиш жойларини ва кўп қаватли автомобиль тўхтаб туриш жойлари қурилишини ташкил этиш бўйича қуйидагиларни назарда тутадиган чора-тадбирлар дастурини ишлаб чиқиш ва тасдиқлаш:  ташкилотлар ва корхоналар транспорти тўхтаб туриш жойлари учун жойларни мажбурий тарзда ҳисобга олишга қаратилган қўшимчаларни Қурилиш нормалари ва қоидаларига киритиш;  йирик савдо марказларига ташриф буюрувчилар учун кўп қаватли автомобиль тўхтаб туриш жойларини қуриш, йирик бозорлар, истироҳат боғлари ва турар жой массивлари ёнида бепул автомобиль тўхтаб туриш жойларини жиҳозлаш;  ҳар бир муассасада автомобиль тўхтаб туриш жойлари, шу жумладан ходимларнинг шахсий транспорт учун объект периметри ичкарисида автомобиль тўхтаб туриш жойлари борлигини ўрганиш;  автомобиль тўхтаб туриш жойларини видеокамералар билан босқичма-босқич жиҳозлаш;  савдо, умумий овқатланиш объектлари, маданий-кўнгилочар муассасалар яқинида автотранспорт вақтинча тўхтаб турадиган жойларни ташкил этиш;  йирик бозорлар ва фуқаролар тўпланадиган жойларда йўловчи автотранспорти йўлаклари ва тўхташ жойларини хусусий автомобиллар киришини чекловчи тизимлар (масалан, масофадан бошқариладиган шлагбаумлар) билан қайта жиҳозлаш.  2. Катта ҳаракатланиш мавжуд чорраҳаларни ҳамда учта ва ундан ортиқ ҳаракатланиш полосасига эга йўлларни четдаги ўнг полосадан ўнгга тўсиқсиз бурилишни назарда тутадиган белгилар ва йўл ишоралари билан жиҳозлаш.  3. Велосипед юрадиган йўлларни, йўлаклар ва ҳоказоларни назарда тутган ҳолда ўтиш қисмига туташ ҳудудни тўсиш чора-тадбирлари дастурини ишлаб чиқиш.  4. Халқаро аҳамиятга эга йўллар бўйлаб жойлашган тадбиркорлик субъектлари (умумий овқатланиш объектлари, дўконлар ва ҳоказолар) фаолиятини тартибга солиш, шу жумладан йўл ҳаракати хавфсизлигини таъминлаш бўйича қўшимча талабларни назарда тутиш.  5. Шошилинч хизматларнинг махсус автотранспорти, шу жумладан тез тиббий ёрдам транспорти тўсиқсиз ҳаракатланиши учун қўшимча полосаларни ташкил этиш тўғрисида таклифлар киритиш. | 2018 йил сентябрь  2018 йил октябрь  2019 йил январь  2019 йил январь | Қурилиш вазирлиги,  ҚР Вазирлар Кенгаши, Тошкент шаҳар ва вилоятлар ҳокимликлари,  ИИВ,  Автомобиль йўллари давлат қўмитаси  ҚР Вазирлар Кенгаши, Тошкент шаҳар ва вилоятлар ҳокимликлари, ИИВ | **Бажарилган**.  Мазкур топшириқ юзасидан Ўзбекистон Республикаси Ички ишлар вазирлиги томонидан 2018 йил 24 июнь куни тегишли таклифлар тайёрланиб, Ўзбекистон Республикаси Қурилиш вазирлигига 24/6-13932-сонли хат билан юборилди.  Шу билан бирга, Автомобиль йўлларида четдаги ўнг полосадан барча ҳаракати иштирокчиларига йўл берган ҳолда ўнгга бурилишга ҳамда велосипед йўлкаларини ташкил этишга рухсат берилиши мумкин бўлган жойлар тўғрисида Ўзбекистон Республикаси Автомобиль йўллари Давлат қўмитасига (маълумот учун Вазирлар Маҳкамасига) 2018 йил 15 сентябрь куни 24/6-20094-сонли, шунингдек 24/6-20095-сонли хат билан Қорақалпоғистон Республикаси, Тошкент шаҳар ва вилоятлар ҳокимликларига таклифлар юборилган.  Шунингдек, Халқаро аҳамиятга эга йўллар бўйлаб жойлашган тадбиркорлик субъектлари (умумий овқатланиш объектлари, дўконлар ва ҳ.к.з) фаолиятини тартибга солиш, шу жумладан йўл ҳаракати хавфсизлигини таъминлаш бўйича қўшимча талабларни назарда тутган ҳолда ҳокимликларга 2018 йил 28 октябрь куни 24/6-23014-сонли хати билан таклифлар киритилди.  Бундан ташқари, шошилинч хизматларнинг махсус автотранспорти, шу жумладан тез тиббий ёрдам транспорти тўсиқсиз ҳаракатланиши учун қўшимча полосаларни ташкил этиш тўғрисида ҳокимликларга 2018 йил 28 октябрь куни 24/6-23014-сонли хати билан таклифлар киритилди. |
|  | **“Йўл харита”сини 15-банди.**  Йўл-транспорт ҳодисалари содир этилиши хавфи юқори бўлган автомобиль йўллари участкаларида йўл инфратузилмасини ривожлантириш.  **Амалга ошириш механизми**.  1. Шаҳарлардаги автоҳалокат содир бўлиш хавфи юқори бўлган жойларда ва аҳоли пунктларида тезда қуриладиган ерости йўловчилар ўтиш жойларини қуриш.  2. Ўтказиш қобилиятини ошириш ва йўл ҳаракати ташкил этилишини такомиллаштириш мақсадида чорраҳалар ва автомобиль йўллари остин-устун ўтадиган чорраҳалар қуриш, реконструкция қилиш ва техник қайта қуроллантириш.  3. Шаҳарлар ва аҳоли пунктлари кўча-йўл тармоғининг участкаларини йўловчиларнинг ҳаракатланиш кучли бўлган йўллар участкаларига тўсиқсиз чиқишига имкон бермайдиган йўловчилар тўсиқлари билан жиҳозлаш.  4. Тартибга солинмайдиган йўловчилар ўтиш жойларини, шу жумладан бевосита мактабгача таълим ва умумтаълим муассасаларига туташадиган йўловчилар ўтиш жойларини ёритиш воситалари, сунъий нотекис жойлар, светофорлар, шунингдек, видеокамералар билан модернизациялаш.  5. Тормоз тизими носоз автотранспорт воситаларини мажбурлаб тўхтатиш учун тик қия йўл участкаларида тармоқланган улама йўллар қуриш.  6. Йўлларнинг тик буриладиган, орқага қайриладиган ва тораядиган/кенгаядиган участкаларини нур қайтарувчи ҳаракатланиш кўрсаткичлари билан жиҳозлаш. | 2020 йил январь | ҚР Вазирлар Кенгаши, Тошкент шаҳар ва вилоятлар ҳокимликлари, Автомобиль йўллари давлат қўмитаси | **Бажарилган.**  Йўл-транспорт ҳодисалари содир этилиши хавфи юқори бўлган автомобиль йўллари участкаларида йўл инфратузилмасини ривожлантириш бўйича 2018 йил 15 сентябрь куни 24/6-20095-сонли хат билан Қорақалпоғистон Республикаси, Тошкент шаҳар ва вилоятлар ҳокимликларига таклифлар юборилган. |
|  | **“Йўл харита”сини 16-банди.**  Белгиланган тезликни ошириш орқали содир этиладиган йўл-транспорт ҳодисаларининг олдини олишга доир чора-тадбирларни такомиллаштириш.  **Амалга ошириш механизми**.  1. «Хавфсиз йўл» АДК лойиҳасини амалга ошириш доирасида тезлик режими бузилишини қайд этувчи масофавий автоматлаштирилган воситалар жорий этилишини ҳисобга олиб, автомобиль йўлларида ва шаҳарларнинг кўча-йўл тармоғида Йўл ҳаракати қоидалари бузилишини автоматик назорат қилиш ва аниқлаш тизимлари, шу жумладан мамлакатимиз компанияларининг инновацион ишланмалари билан қўшимча равишда жиҳозлаш дастурини ишлаб чиқиш ва тасдиқлаш.  2. Аҳоли пунктлари ҳудудлари бўйлаб ўтадиган автомобиль йўллари участкаларида йўл-транспорт ҳодисалари кўп учрайдиган жойларни қуриш, реконструкция қилиш ва техник қайта қуроллантириш (сунъий ёритиш воситалари билан жиҳозлаш). | 2018 йил  сентябрь  2018 йил октябрь | Ахборот технологиялари ва коммуникацияларини ривожлантириш вазирлиги,  ЛБМА, ИИВ, манфаатдор вазирликлар ва идоралар  ҚР Вазирлар Кенгаши, Тошкент шаҳар ва вилоятлар ҳокимликлари, ИИВ, манфаатдор вазирликлар ва идоралар | **Бажарилган**.  Мазкур топшириқ юзасидан, “Хавфсиз йўл” АДК лойиҳасини амалга ошириш доирасида тезлик режими бузилишини қайд этувчи масофавий автоматлаштирилган воситалар жорий этилишини ҳисобга олиб, автомобиль йўлларида ва шаҳарларнинг кўча-йўл тармоғида йўл ҳаракати қоидалари бузилишини автоматик назорат қилиш ва аниқлаш тизимлари, шу жумладан мамлакатимиз компанияларининг инновацион ишланмалари билан қўшимча равишда жиҳозлаш дастурини ишлаб чиқиш учун таклифлар (14/1330-сонли 14.08.2018й) тайёрланиб, Ахборот технологиялари ва коммуникацияларини ривожлантириш вазирлигига киритилди. |
|  | **“Йўл харита”сини 17-банди.**  Автомобиль транспортини ишлаб чиқаришда уларни, шу жумладан ахборот-коммуникация технологияларини жорий этиш орқали замонавий хавфсизлик тизимлари билан жиҳозлаш.  **Амалга ошириш механизми**.  1. Қуйидагиларни назарда тутадиган Ҳукумат қарорини қабул қилиш:  мамлакат автотранспорт воситаларини жавобгар тузилмаларни фавқулодда вазиятлардан автоматик тарзда огоҳлантирувчи SOS тизими, шунингдек, рухсат этилган тезликни оширганда ҳайдовчини овозли огоҳлантириш тизими билан босқичма-босқич жиҳозлаш (тўлдириш);  автомобиль салонларида Йўл ҳаракати қоидаларида назарда тутилган зарур ускуна ва керак-яроғни (ўт ўчиргич, тиббиёт қутичаси, авария ҳолатида тўхтаганлигини билдирувчи белги ва нур қайтаргичли камзулни) сотиш.  2. М1 тоифасидаги илк маротаба сертификация қилинаётган автотранспорт воситаларини қуйидагиларни таъминлайдиган электрон тизим компонентлари билан босқичма-босқич техник жиҳозлаш:  тормозлашнинг антиблокировка тизими (ABS);  барқарорликни назорат қиладиган электрон тизим (ESC) ва шошилинч тормоз босилганда ҳайдовчига ёрдам берадиган тизим (BAS);  шиналар босимини назорат қиладиган тизим (TPMS). | 2019 йил декабрь | «Ўзавтосаноат», ССП, Автомобиль транспорти агентлиги, Ахборот технологиялари ва коммуникацияларини ривожлантириш вазирлиги, ФВВ, ИИВ,  Соғлиқни сақлаш вазирлиги | **Бажарилган.**  Автомобиль транспортини ишлаб чиқаришда уларни, шу жумладан ахборот-коммуникация технологияларини жорий этиш орқали замонавий хавфсизлик тизимлари билан жиҳозлаш бўйича Ички ишлар вазирлиги томонидан 2019 йил 12 сентябрь куни 24/3-24775-сон билан тегишли таклифлар «Ўзавтосаноат»га юборилди. |
|  | **“Йўл харита”сини 18-банди.**  Носоз транспорт воситаси томонидан йўл-транспорт ҳодисалари содир этилишининг олдини олишга қаратилган чора-тадбирларни такомиллаштириш.  **Амалга ошириш механизми**.  1. Қуйидагиларни назарда тутадиган норматив-ҳуқуқий ҳужжатни ишлаб чиқиш:  автотранспорт воситаларини таъмирлаш бўйича хизматлар кўрсатиш тартибини такомиллаштириш, шунингдек, фуқароларни авторемонт устахоналарига ишга жойлаштириш;  автотранспорт воситаларини ёритувчи қурилмалар, тайёрловчи завод томонидан белгиланган фойдаланиш кўрсаткичларига риоя қилинмаган ҳолда бошқариладиган автотранспорт воситаларининг куч агрегатлари қувватини оширадиган ускуна билан қайта жиҳозлаш бўйича техник регламентни танқидий таҳлил қилиш ва қайта кўриб чиқиш;  хавфсизликни таъминлаш талабларига мувофиқ авария ҳолатидаги, маъмурий тартибда тўхтатилган ва йўл-транспорт ҳодисаларини содир этган восита ҳисобланган автотранспорт воситаларини вақтинчалик сақлаш жойларини жиҳозлашга (яратишга) қаратилган чора-тадбирлар комплексини ишлаб чиқиш ва босқичма-босқич амалга ошириш. | 2019 йил сентябрь | ИИВ, «Ўзавтотеххизмат» МЧЖ (келишув бўйича), Автомобиль транспорти агентлиги, «Саноатгеоконтехназорат» ДИ, «Ўзстандарт» агентлиги, ССП, ҚР Вазирлар Кенгаши, Тошкент шаҳар ва вилоятлар ҳокимликлари | **Бажарилган.**  Мазкур банднинг ижросини назоратдан олиш бўйича Ички ишлар вазирлигининг 2019 йил 16 августдаги 1/1021-сонли хат билан Вазирлар Маҳкамасига киритилди. |
|  | **“Йўл харита”сини 19-банди.**  Транспорт воситалари хавфсиз ҳаракатланиши учун шарт-шароитлар яратишни назарда тутадиган республика ва маҳаллий аҳамиятга эга йўллар тизимини ривожлантириш бўйича бир қатор чора-тадбирларни амалга ошириш.  **Амалга ошириш механизми**.  1. Республика ва маҳаллий аҳамиятга эга бўлган йўллар, шу жумладан йўловчилар ўтиш жойлари ва одамлар тўпланиши мумкин бўлган жойларга туташ участкалар (бозорлар, муассасалар, истироҳат боғлари ва ҳоказолар) йўл участкаларида рухсат этилган энг юқори тезликни ўрнатадиган ажратувчи жияклар (нотекислик яратувчи махсус йўл белгиси) билан жиҳозланишини ҳисобга олиб, буни танқидий ўрганиб чиқиш ва мазкур йўллар учун мўлжалланган янги давлат стандартини тасдиқлаш.  2. Маҳаллий аҳамиятга эга автомобиль йўлларини ўрганиш, мазкур йўлларда:  рельефнинг табиий шароитлари туфайли тезлик кескин камайиши ёки кескин ошиши мумкин бўлган;  тоғ ва дўнгликлардан, атмосфера ҳолатига таъсир қиладиган маҳсулот ишлаб чиқарувчи саноат корхоналари ёнидан, йўл ўтказгичлар ва кўприклардан ўтадиган;  йўллар кесишган жойларда, қияликларда, туташадиган жойларда, ўтиш-тезлик полосаларида транспорт оқимлари қўшиладиган, ажраладиган ёки кўндаланг кесишадиган;  кичик аҳоли пунктлари орқали ўтадиган ёки сервис объектлари, автобус бекатлари, дам олиш майдонлари ва ҳоказолар ҳудудида жойлашган;  тунги вақтда мунтазам ёритилмайдиган участкаларни аниқлаш.  3. Йўл-транспорт ҳодисалари содир этилишига олиб келадиган шарт-шароитлар бартараф этилишини ҳисобга олиб, маҳаллий аҳамиятга эга автомобиль йўлларини босқичма-босқич реконструкция қилиш дастурини ишлаб чиқиш ва тасдиқлаш. | 2019 йил март  2019 йил июнь  2019 йил сентябрь | Молия вазирлиги,  ИИВ, Ахборот технологиялари ва коммуникацияларини ривожлантириш вазирлиги,  манфаатдор вазирликлар ва идоралар | **Бажарилган**.  Мазкур топшириқ юзасидан “Республика ҳудудида содир бўлган йўл-транспорт ҳодисаларининг сони юқори бўлган йўлларнинг хавфли участкалари бўйича вазиятли (ситуацион) харитасини тузиш, йўл-транспорт ҳодисаси содир этилишига сабаб бўлган шарт-шароитлар ва уларни бартараф этиш бўйича амалий чора-тадбирлар режаси” тайёрланиб, 2018 йилнинг 20 июнь куни тасдиқланди ва ижросини таъминлаш учун ИИВнинг тегишли сохавий хизматлари ҳамда Қорақалпоғистон Республикаси ИИВ, Тошкент шаҳар ИИББ ва вилоятлар ИИБлари бошлиқларига 2018 йил 21 июнь куни 24/6-13686-сонли чиқиш рақами билан юборилди.  Автомобиль йўллари давлат қўмитаси “Автомобиль йўллари илмий-тадқиқот институти” унитар корхонаси томонидан Ўзбекистон Республикасининг Давлат стандарти “Сунъий нотекисликлар, умумий техник талаблари, қўллаш тартиби” ишлаб чиқилганлиги, ушбу стандарт ДЙҲХХ томонидан ўрганиб чиқилиб, бир қатор қўшимча ва ўзгартиришлар киритилганлиги ва бугунги кунда “Ўзстандарт” агентлигига тақдим этилганлиги ҳақида Вазирлар Маҳкамаси ҳузуридаги Йўл-қурилиш ишлари сифатини назорат қилиш давлат инспекциясига 2019 йил 19 январдаги 24/6-1289-сонли маълумот киритилди.  Маҳаллий аҳамиятга эга автомобиль йўлларини ўрганиш натижаларига кўра, уларда хавфсиз ҳаракатланиш бўйича таклифлар ишлаб чиқилиб, ИИВнинг 2019 йил 14 майдаги 24/6-13227-сонли хат билан Вазирлар Маҳкамаси ҳузуридаги Йўл-қурилиш ишлари сифатини назорат қилиш давлат инспекциясига киритилди. |
|  | **“Йўл харита”сини 20-банди.**  Йўл ҳаракати хавфсизлигини таъминлашнинг интеллектуал тизимларини жорий этиш.  **Амалга ошириш механизми**.  1. Йўл ҳаракати хавфсизлигини таъминловчи вилоят бўлинмаларини йўл-транспорт ҳодисалари ва ЙПХ қисмлари жойлашуви тўғрисидаги ахборотни акс эттирувчи геолокацион воситалар билан жиҳозлаш.  2. Йўл-транспорт ҳодисалари содир этилган ҳолатларни ҳисобга олишнинг ягона автоматлаштирилган базасини электрон харитада йўл-транспорт ҳодисалари ўчоқлари тўғрисидаги ахборот акс этишини ҳисобга олган ҳолда жиҳозлаш.  3. Қуйидаги имкониятларга эга бўлган мобил илова ишлаб чиқиш:  йўл-транспорт ҳодисалари ўчоқлари, автомобиль йўлларининг айрим участкаларида ҳаракатланишни вақтинчалик тўхтатиш ҳақида қабул қилинган қарорлар тўғрисида ахборот олиш;  фойдаланувчилар учун Йўл ҳаракати қоидалари бузилган ва йўл инфратузилмаси шикастланган ҳолатлар тўғрисида ахборот жойлаштириш;  Йўл ҳаракати қоидаларини бузганлик учун жарималар тўлаш бўйича транзакция хизматларини кўрсатиш. | 2019 йил сентябрь  2019 йил ноябрь  2019 йил декабрь | ИИВ, Ахборот технологиялари ва коммуникацияларини ривожлантириш вазирлиги, Ер ресурслари, геодезия, картография ва давлат кадастри давлат қўмитаси,  манфаатдор вазирликлар ва идоралар  Ахборот технологиялари ва коммуникацияларини ривожлантириш вазирлиги,  ИИВ, Ер ресурслари, геодезия, картография ва давлат кадастри давлат қўмитаси | **Бажарилган**.  Йўл ҳаракати хавфсизлигини таъминловчи вилоят бўлинмалари йўл-транспорт ҳодисалари ва ЙПХ қисмлари жойлашуви тўғрисидаги ахборотни акс эттирувчи геолокацион воситалар билан жиҳозланмоқда, хусусан Ўзбекистон Республикаси Президентининг 2018 йил 24 декабрдаги ПҚ-4075-сон “Жамоат хавфсизлигини таъминлаш бўйича қўшимча чора-тадбирлар тўғрисида”ги қарори ҳамда Вазирлар Маҳкамасининг 2019 йил 3 июлдаги 556-сон “Ички ишлар органлари ходимларини мобил видеокузатув воситалари билан таъминлаш бўйича қўшимча чора-тадбирлар тўғрисида”ги қарорига асосан ЙПХ инспекторлари учун жорий этилаётган мобил видеокамераларга “GPRS” мосламалари ўрнатилди.  Юқорида санаб ўтилган норматив-ҳуқуқий ҳужжатлар ижросини таъминлаш мақсадида ИИВ томонидан бодикамераларга ва тегишли қурилмаларга қўйиладиган талабларни инобатга олган техник топшириқ ишлаб чиқилди ва тасдиқланди.  Ушбу техник топшириқ асосида бодикамералар ва тегишли қурилмаларни харид қилиш бўйича Мудофаа саноати давлат қўмитасига буюртма берилди.  Буюртма асосида Мудофаа саноати давлат қўмитаси томонидан бодикамераларни етказиб берувчиларни ўрганиш, шунингдек, таклиф этилаётган ускуналарнинг техник талаб ва параметрларга мувофиқлигини синовдан ўтказиш ҳамда қиёсий таҳлил қилиш бўйича тадбирлар амалга оширилди.  Шунингдек, бодикамераларни харид қилиш ва етказиб бериш бўйича 2019 йил 8 август куни Ички ишлар вазирлиги ва “Узэлектроаппарат Электрощит” АЖ ўртасида шартнома тузилди.  Шартнома шартларига кўра жорий йилнинг сентябрь-октябрь ойларида 50 та бодикамера, 1 та сервер қурилмаси Тошкент шаҳрида йўл-патруль ва патруль-пост хизмати ходимлари томонидан тест синовларидан ўтказилди.  Шу билан бирга, Республика бўйича серверларни сақлаш учун ажратилган 67 та хона техник топшириқ талаблари асосида таъмирланиб, Wi-Fi алоқаси йўлга қўйилди.  Шунингдек, шартнома талаблари асосида “Узэлектроаппарат Электрощит” АЖ томонидан 2019 йил 20 декабрь куни «Hytera VM750» русумли 6100 та бодикамера ва қурилмалар Ўзбекистонга олиб келинди.  Ушбу бодикамераларга дастурлар ўрнатилиб, Қорақалпоғистон Республикасига 200 та, Тошкент шаҳрига 2 876 та, Тошкент вилоятига 432 та, Андижонга 187 та, Бухорога 212 та, Жиззахга 188 та, Қашқадарёга 236 та, Навоийга 185 та, Наманганга 184 та, Самарқандга 341 та, Сурхондарёга 203 та, Сирдарёга 183 та, Фарғонага 289 та, Хоразмга 191 дона бодикамералар тарқатилди ва 193 таси заҳирага олинди. |
|  | **“Йўл харита”сини 21-банди.**  Авария кўп учрайдиган автомобиль йўллари участкаларида йўл-транспорт ҳодисаларида жароҳат олганларга ёрдам кўрсатилишини ташкил этиш.  **Амалга ошириш механизми**.  1. Мобиль қутқарув гуруҳларини ташкил этиш тўғрисида қуйидагиларни назарда тутадиган норматив-ҳуқуқий ҳужжат лойиҳасини тайёрлаш:  йўл-транспорт ҳодисаларида жароҳатланганларга дастлабки ёрдам кўрсатиш учун ИИВ Ёнғин хавфсизлиги бош бошқармаси кучларини ва воситаларини жалб қилиш;  ФВВ ва ИИВни замонавий қутқарув техникаси, асбоб-ускуналар ва тиббий мулк билан жиҳозлаш бўйича «Йўл харитаси»ни тасдиқлаш;  зарур ҳолларда, Республика санитария авиацияси кучларини жалб қилиш, шунингдек, жароҳат олганларга ўз вақтида шошилинч тиббий ёрдам кўрсатиш учун ихтисослашган қутқарув вертолётларини босқичма-босқич харид қилиш;  ФВВ таркибида қутқарув-парамедиклар гуруҳини ташкил этиш, шу жумладан Республика шошилинч тиббий ёрдам илмий марказининг Ўқув маркази базасида қутқарув-парамедиклари тайёрланишини назарда тутиш;  йўл-транспорт ҳодисаларида жароҳатланганларга шошилинч ёрдам кўрсатиш учун авария юз бериш эҳтимоли катта бўлган автомобиль йўллари участкаларида экипажлар жойлаштириш;  йўл-транспорт ҳодисалари юз берганда экипажларни ягона телефон рақами билан огоҳлантириш механизмини яратиш.  2. Йўл-транспорт ҳодисаси юз берганда жароҳатланган шахсни даволаш учун бюджетдан сарфланадиган харажатларни аварияда айбдор бўлган шахс томонидан қоплаш механизмини ишлаб чиқиш. | 2019 йил декабрь | ИИВ, ФВВ, Соғлиқни сақлаш вазирлиги,  Ахборот технологиялари ва коммуникацияларини ривожлантириш вазирлиги, манфаатдор вазирликлар ва идоралар | **Бажарилган**.  Шунингдек, Вазирлар Маҳкамасининг “Ўзбекистон Республикасида йўл-транспорт ҳодисаси оқибатида жароҳатланган шахсни даволаш учун бюджетдан сарфланадиган харажатларни аварияда айбдор бўлган шахс томонидан қоплаш тартибини жорий қилиш тўғрисида”ги қарори лойиҳаси ишлаб чиқилган.  Мазкур банднинг ижросини назоратдан олиш бўйича Ички ишлар вазирлигининг 2019 йил 16 августдаги 1/1021-сонли хат билан Вазирлар Маҳкамасига киритилди.  Шунингдек, Йўл-транспорт ҳодисаларида жароҳатланганларга шошилинч ёрдам кўрсатиш учун авария юз бериш эҳтимоли катта бўлган автомобиль йўллари участкаларида экипажлар жойлаштириш бўйича таклиф ишлаб чиқилиб, 2019 йил 15 июнь кунидаги 11257-сонли хат Фавқулодда вазиятлар вазирлигига киритилди. |
|  | **“Йўл харита”сини 22-банди.**  Давлат-хусусий шериклиги механизмлари жорий этилишини ҳисобга олган ҳолда йўл ҳаракати хавфсизлигини таъминлаш тизимини ривожлантириш.  **Амалга ошириш механизми**.  Йўл инфратузилмасини ривожлантириш ва йўл ҳаракати хавфсизлигини таъминлаш учун хусусий капитални жалб қилиш бўйича қуйидагиларни назарда тутадиган мақсадли дастурларни ишлаб чиқиш ва Вазирлар Маҳкамасига тасдиқлаш учун киритиш:  инфратузилма объектлари, шу жумладан ҳайдовчилар ва йўловчилар дам оладиган жойлар, кемпинглар, мотеллар, транспорт воситаларига техник хизмат кўрсатиш ва таъмирлаш жойлари, автомобилга ёқилғи қуйиш шохобчалари ва ҳоказолар қуриш ҳамда улардан фойдаланиш учун имтиёзли шарт-шароитлар яратиш;  йўл ҳаракати устидан мониторинг ўтказувчи интеграциялашган тизимларни ҳамда шахсни ва автомобилнинг давлат томонидан рўйхатдан ўтказилган рақамини аниқловчи интеллектуал видеокамераларни жорий этиш бўйича лойиҳаларни амалга ошириш учун хусусий капитал маблағларини жалб қилиш;  йўлларнинг айрим участкаларини тунги вақтда ёритиш учун уларни қуёш панеллари билан жиҳозлаш масаласини ишлаб чиқиш. | 2019 йил сентябрь | Автомобиль йўллари давлат қўмитаси,  Ахборот технологиялари ва коммуникацияларини ривожлантириш вазирлиги, Адлия вазирлиги, ЛБМА, Автомобиль транспорти агентлиги, Инновация вазирлиги,  ИИВ, Молия вазирлиги, Иқтисодиёт вазирлиги, ССП | **Бажарилган.**  Йўл инфратузилмасини ривожлантириш ва йўл ҳаракати хавфсизлигини таъминлаш учун хусусий капитални жалб қилиш бўйича мақсадли дастурларни ишлаб чиқиш учун таклифлар ишлаб чиқилиб, 2019 йил 9 май куни 24/6-12757-сонли хат билан Транспорт вазирлиги ҳузуридаги автомобиль йўллари давлат қўмитасига киритилган. |
|  | **“Йўл харита”сини 23-банди.**  Йўл ҳаракати хавфсизлиги соҳасидаги ҳуқуқбузарликларнинг олдини олиш бўйича комплекс чора-тадбирлар қабул қилиш.  **Амалга ошириш механизми**.  1. Ҳафтанинг ҳар жума кунини «Йўл ҳаракати хавфсизлиги куни» этиб белгилаш, бунда шу куни профилактика тадбирларини амалга ошириш учун алоҳида эътибор қаратиш.  2. Қуйидагиларни назарда тутадиган қўшма тадбирлар режасини ишлаб чиқиш:  йўл ҳаракати хавфсизлиги қоидаларига риоя қилмаслик оқибатларини ва йўловчиларнинг бу борадаги жавобгарлиги масалаларини ёритиб бериш мақсадида республика ва маҳаллий теле- ва радиоканалларда ички ишлар органлари масъул ходимларининг чиқишлари ва интервьюларини ташкил этиш;  йўловчилар айби билан юз берган йўл-транспорт ҳодисалари бўйича оммавий интервьюларни ички ишлар органларининг масъул ходимлари ва жароҳатланганлар иштирокида ўтказиб, кенг жамоатчиликка профилактик таъсир кўрсатиш;  «Ўзбекистон», «Yoshlar», «O’zbekiston 24», «Тошкент» телеканалларида («Автопатруль», «Пойтахт йўллари», «Мобил репортер» каби телекўрсатувларга ўхшаш) махсус теле- ва радиокўрсатувлар ташкил этиш, йўл ҳаракати хавфсизлигини таъминлаш масалалари бўйича ДЙҲХХ масъул ходимларининг мунтазам чиқишини назарда тутиш.  3. Ижтимоий тармоқларга йўл ҳаракати хавфсизлигини таъминлаш масалалари бўйича ташвиқот-тарғибот материалларини жойлаштириш.  4. Хориж тажрибасини (Бельгия, Индонезия, Россия, Беларусь) ўрганиш асосида ҳар ойда «Автомобилсиз кун» акциясини ўтказиш (22 сентябрь — Бутунжаҳон автомобилсиз куни). | 2018 йил июль  мунтазам  ҳар ойда | ИИВ, МТРК, ЭОАВМА, Автомобиль йўллари давлат қўмитаси, Автомобиль транспорти агентлиги, Ахборот технологиялари ва коммуникацияларини ривожлантириш вазирлиги, Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши, Ёшлар иттифоқи, манфаатдор вазирликлар ва идоралар | **Бажарилган.**  Ички ишлар вазирлиги томонидан манфаатдор вазирлик ва идоралар билан келишган ҳолда Вазирлар Маҳкамасининг “Йўл ҳаракати хавфсизлиги кунини ўтказиш ва йўл-транспорт ҳодисалари профилактикаси самарадорлигини ошириш тўғрисида”ги қарор лойиҳаси ишлаб чиқилиб, 2018 йил 21 июнь куни 1/1001-сонли кузатув хати билан Вазирлар Маҳкамасига киритилди.  Бу борада, Вазирлар Маҳкамасининг 2018 йил 30 августдаги «Йўл ҳаракати хавфсизлиги кунини ўтказиш ва йўл-транспорт ҳодисалари профилактикасининг самарадорлигини ошириш чора-тадбирлари тўғрисида»ги 701-сон қарори тасдиқланди.  Мазкур қарорда ҳафтанинг ҳар жума кунини “Йўл ҳаракати хавфсизлиги куни” этиб белгилаш, ҳар ойнинг учинчи жума кунида “Автомобилсиз кун” акциясини ўтказиш, ўтказиладиган профилактика кунлари доирасида ДЙҲХХ томонидан йўл-транспорт ҳодисаларини, шунингдек, уларни келтириб чиқарадиган сабаблар ва шарт-шароитларни танқидий муҳокама қилиш учун ахборот ва маълумотларни МТРК ва ҳудудий телеканалларга тақдим этиб бориш, йўл-транспорт ҳодисалари энг кўп содир этиладиган ҳудудларда фуқаролик жамияти институтларини жалб қилиб тушунтириш ишларини ўтказиш, йўл ҳаракати қоидаларини бузган пиёдаларга нисбатан маъмурий чора-тадбирлар қўлланган ҳолларни кенг ёритиш, “Диққат, пиёда!”, “Диққат, болалар!” профилактика тадбирларини ўтказиш, республика аҳолиси ўртасида ташвиқот ўтказишга доир чора-тадбирларнинг қўшма дастурларини ишлаб чиқиш ва қўллаш масалалари ўз аксини топган. |
|  | **“Йўл харита”сини 24-банди.**  Жамоатчилик ва фуқаролик жамияти институтлари вакилларини йўл ҳаракати хавфсизлигига доир ташвиқот-тарғибот чора-тадбирларига кенг жалб қилиш.  **Амалга ошириш механизми**.  1. Ўтказиладиган профилактика кунлари доирасида ДЙҲХХ томонидан йўл-транспорт ҳодисаларини, шунингдек, уларни келтириб чиқарадиган сабаблар ва шарт-шароитларни танқидий муҳокама қилиш.  2. Йўл-транспорт ҳодисалари энг кўп содир этиладиган ҳудудларда фуқаролик жамияти институтларини жалб қилиб тушунтириш ишларини ўтказиш.  3. ДЙҲХХ ёрдамчилари институтини жамоат асосида жорий этиш (автокорхоналар вакилларини, ДЙҲХХ ва меҳнат фахрийларини, журналистларни ва бошқа шахсларни унинг таркибига киритиш), уларнинг зиммасига таълим муассасаларида, автокорхоналарда, маҳаллаларда Йўл ҳаракати қоидаларига риоя қилиш зарурлиги ҳақида ташвиқот ва тарғибот олиб бориш, шунингдек, йўловчиларга Йўл ҳаракати қоидалари асосларини тушунтириш вазифаларини юклаш. | ҳар ойда  ҳар ҳафтада пайшанба кунлари  2018 йил август | МТРК, ИИВ, Ўзбекистон Матбуот ва ахборот агентлиги, ЭОАВМА, Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши, Ёшлар иттифоқи, манфаатдор вазирликлар ва идоралар | **Бажарилган.**  Вазирлар Маҳкамасининг 2018 йил 30 августдаги «Йўл ҳаракати хавфсизлиги кунини ўтказиш ва йўл-транспорт ҳодисалари профилактикасининг самарадорлигини ошириш чора-тадбирлари тўғрисида»ги 701-сон қарори тасдиқланди.  Мазкур қарорда ҳафтанинг ҳар жума кунини “Йўл ҳаракати хавфсизлиги куни” этиб белгилаш, ҳар ойнинг учинчи жума кунида “Автомобилсиз кун” акциясини ўтказиш, ўтказиладиган профилактика кунлари доирасида ДЙҲХХ томонидан йўл-транспорт ҳодисаларини, шунингдек, уларни келтириб чиқарадиган сабаблар ва шарт-шароитларни танқидий муҳокама қилиш учун ахборот ва маълумотларни МТРК ва ҳудудий телеканалларга тақдим этиб бориш, йўл-транспорт ҳодисалари энг кўп содир этиладиган ҳудудларда фуқаролик жамияти институтларини жалб қилиб тушунтириш ишларини ўтказиш, йўл ҳаракати қоидаларини бузган пиёдаларга нисбатан маъмурий чора-тадбирлар қўлланган ҳолларни кенг ёритиш, “Диққат, пиёда!”, “Диққат, болалар!” профилактика тадбирларини ўтказиш, республика аҳолиси ўртасида ташвиқот ўтказишга доир чора-тадбирларнинг қўшма дастурларини ишлаб чиқиш ва қўллаш масалалари ўз аксини топган.  Шу билан бирга, Ўзбекистон Республикаси Ички ишлар вазирлигининг Давлат йўл ҳаракати хавфсизлиги хизматига жамоатчилик асосида кўмаклашувчи «Йўл посбони» тўғрисидаги низомни тасдиқлаш ҳақида”ги Ўзбекистон Республикаси Ички ишлар вазирининг буйруғи лойиҳаси ишлаб чиқилиб, 2018 йил 11 июнь кунидаги 162-сон буйруғи тасдиқланди. |
|  | **“Йўл харита”сини 25-банди.**  Илғор хориж тажрибасини таҳлил қилиш асосида суғурта компанияларини йўл ҳаракати қоидаларини тарғиб қилишга жалб қилишнинг сифат жиҳатидан янги механизмларини жорий этиш, шунингдек, мобил алоқа ва реклама компаниялари операторларини йўл ҳаракати хавфсизлиги бўйича тадбирларни тарғиб қилишга жалб қилиш.  **Амалга ошириш механизми**.  1. Суғурта ташкилотларини қуйидагиларни амалга оширишга жалб қилиш амалиётини жорий этиш:  ахборот-коммуникация технологиялари ёрдамида йўл ҳаракати хавфсизлигини таъминлаш лойиҳалари;  йўл ҳаракати хавфсизлигини тарғиб қилиш тадбирлари, шу жумладан ўқув қўлланмалари, кўргазмали плакатлар, буклетлар чоп этиш ва таълим муассасаларида тарқатиш.  2. ДЙҲХХ иштирокида қўшма тадбирлар, шу жумладан Йўл ҳаракати қоидаларини тарғиб қилиш бўйича қўшма тадбирлар ўтказиш вазифасини Транспорт воситалари эгаларининг фуқаролик жавобгарлигини мажбурий суғурта қилиш бўйича тўловларни кафолатлаш жамғармасининг вазифаларидан бири сифатида белгилаб қўядиган «Транспорт воситалари эгаларининг фуқаролик жавобгарлигини мажбурий суғурта қилиш тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги Ўзбекистон Республикаси Қонуни лойиҳасини ишлаб чиқиш.  3. Автоматлаштирилган махсус фото- ва видео қайд этиш техник воситалари томонидан қайд этилган Йўл ҳаракати қоидалари бузилган ҳолат ҳақида транспорт воситалари эгаларини СМС орқали хабардор қилиш хизматини кенг жорий этиш, мобил алоқа операторларига Йўл ҳаракати қоидаларига риоя қилишни тарғиб қилувчи СМС-хабар лимити ажратилишини назарда тутиш.  4. Йўл-транспорт ҳодисасини ДЙҲХХ иштирокисиз ҳодиса иштирокчилари томонидан мустақил расмийлаштириш механизмини бу борадаги халқаро тажрибани кенг ўрганиш асосида жорий этиш бўйича таклифларни Ўзбекистон Республикаси Вазирлар Маҳкамасига киритиш.  5. Реклама ташкилотларига мазкур мавзу бўйича ижтимоий реклама учун майдонлар ва воситаларни тақдим этиш тартибини белгилаш. | 2018 йил сентябрь  2018 йил октябрь  2019 йил  июнь  2018 йил  декабрь  2019 йил сентябрь | Молия вазирлиги, ИИВ, Ахборот технологиялари ва коммуникацияларини ривожлантириш вазирлиги,  манфаатдор вазирликлар ва идоралар | **Бажарилган**.  Ўзбекистон Республикаси Ички ишлар вазирлиги томонидан Суғурта компанияларини йўл ҳаракати хавфсизлигини тарғиб қилиш ҳамда жалб этиш ва тадбирларини молиялаштириш бўйича “Суғурта тўғрисидаги қонун”га ўзгартириш киритиш ҳамда Вазирлар Маҳкамаси қарор лойиҳаси тайёрланиб, 2018 йилнинг 10 июль куни 24/10-15187-сонли хат орқали Молия вазирлигига юборилди.  Шунингдек йўл ҳаракати хавфсизлиги бош бошқармаси томонидан йўл ҳаракати хавфсизлиги қоидаларини тарғиб қилиш борасида мобил алоқа операторлари билан бир қатор келишувларга эришилди.  Жумладан, "Technologic ASBT" МЧЖ билан 2019 йил 22 январь кунидаги №9/2019 сонли шартномага асосан СМС огоҳлантириш тизими жорий этилиб, ЙҲХББнинг "Маъмурий амалиёт" тизимига интеграция қилинди.  Ҳозирги кунда ушбу тизим орқали 1 млн 800 мингдан ортиқ СМС хабарлар жўнатилган бўлиб бу ўз навбатида йўл ҳаракати хавфсизлиги қоидаларини тарғиб қилиш ишларига, шунингдек йўл ҳаракати қоидаларини бузган хайдовчиларга белгиланган жарималар миқдорини ва тулов муддатлари тўғрисида тўлиқ маълумотлар олишларига қулай имкониятлар яратилмоқда. |
|  | **“Йўл харита”сини 26-банди.**  Энг аввало, йўл-транспорт ҳодисалари энг кўп юз берадиган умумий фойдаланиладиган халқаро ва республика аҳамиятига эга йўлларда йўл ҳаракати хавфсизлигини таъминлашнинг ташвиқот воситаларини (реклама-ахборот плакатлари, шитларни) ва бошқа воситаларни ўрнатиш.  **Амалга ошириш механизми**.  1. Ҳайдовчиларни фото ва видео-радарлар борлигидан огоҳлантирувчи қўшимча белгилар ўрнатиш.  2. Йўлларда, энг аввало, халқаро ва республика аҳамиятига эга йўлларда ҳайдовчиларни жойнинг ўзига хос хусусиятлари, йўл кўрсаткичлари ва уларнинг ҳолати тўғрисида хабардор қилувчи электрон таблолар ўрнатиш.  3. Маст ҳолатда бошқариш, тезликни ошириш, мобил алоқадан фойдаланиш, хавфсизлик камарини тақмай бошқариш натижасида содир этилган йўл-транспорт ҳодисалари оқибатларини акс эттириб турадиган плакатлар, баннерлар ва бошқа ташвиқот материалларини жойлаштириш, уларни шу жумладан, жамоат транспортида жойлаштириш. | 2019 йил декабрь  2019 йил январь | Автомобиль йўллари давлат қўмитаси,  ҚР Вазирлар Кенгаши, Тошкент шаҳар ва вилоятлар ҳокимликлари, ИИВ, Молия вазирлиги  Автомобиль транспорти агентлиги, Молия вазирлиги, ҚР Вазирлар Кенгаши, Тошкент шаҳар ва вилоятлар ҳокимликлари | **Бажарилган**.  Мазкур топшириқ юзасидан, Ҳайдовчиларни фото-видео радарлар борлигидан огоҳлантирувчи қўшимча белгиларини ўрнатиш бўйича таклифларни Ўзбекистон Республикаси Транспорт вазирлиги ҳузуридаги Автомобиль йўллари давлат қўмитасига 2019 йил 28 август куни 24/6-23120-сонли хати билан киритилди.  Йўлларда, энг аввало, халқаро ва республика аҳамиятига эга йўлларда ҳайдовчиларни жойнинг ўзига хос хусусиятлари, йўл кўрсаткичлари ва уларнинг ҳолати тўғрисида хабардор қилувчи электрон таблолар ўрнатиш бўйича таклифларни Автомобиль йўллари давлат қўмитасига 2019 йил 28 августдаги 24/6-23120-сонли хати орқали киритилди.  Маст ҳолатда бошқариш, тезликни ошириш, мобил алоқадан фойдаланиш, хавфсизлик камарини тақмай бошқариш натижасида содир этилган йўл-транспорт ҳодисалари оқибатларини акс эттириб турадиган 12 турдаги плакатлар, баннерлар ва бошқа ташвиқот материаллари 24/9-19415-сонли кўрсатма билан ҳудудий ЙҲХБларига юборилган. |
|  | **“Йўл харита”сини 27-банди.**  Йўловчиларда Йўл ҳаракати қоидаларига риоя қилиш маданиятини ошириш.  **Амалга ошириш механизми**.  1. Йўл ҳаракати қоидаларини бузган йўловчиларга нисбатан маъмурий чора-тадбирлар қўлланган ҳолларни кенг ёритиш.  2. «Диққат, йўловчи!», «Диққат, болалар!» деб номланган профилактика кампанияларини ўтказиш.  3. Республика аҳолиси ўртасида ташвиқот ўтказишга доир чора-тадбирларнинг қўшма дастурларини ишлаб чиқиш ва қўллаш.  4. Йўловчилар томонидан Йўл ҳаракати қоидаларига риоя қилиш маданиятини оширишга қаратилган баннерлар, плакатлар ва бошқа кўргазмали материалларни жамоат жойларида(вокзаллар, бекатлар, метрополитен бекатлари ва бошқа жойларда) жойлаштириш.  5. Стендлар тайёрлаш ва уларни таълим муассасаларида ва одамлар кўп тўпланадиган жойларда жойлаштириш. | мунтазам  бир йил давомида  2018 йил сентябрь  бир йил давомида  2018 йил август | МТРК, ЭОАВМА, ИИВ, Ўзбекистон Матбуот ва ахборот агентлиги,  Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши, Ёшлар иттифоқи, ҚР Вазирлар Кенгаши, Тошкент шаҳар ва вилоятлар ҳокимликлари | **Бажарилган.**  Ички ишлар вазирлиги томонидан манфаатдор вазирлик ва идоралар билан келишган ҳолда Вазирлар Маҳкамасининг “Йўл ҳаракати хавфсизлиги кунини ўтказиш ва йўл-транспорт ҳодисалари профилактикаси самарадорлигини ошириш тўғрисида”ги қарор лойиҳаси ишлаб чиқилиб, 2018 йил 21 июнь куни 1/1001-сонли кузатув хати билан Вазирлар Маҳкамасига киритилди.  Бу борада, Вазирлар Маҳкамасининг 2018 йил 30 августдаги «Йўл ҳаракати хавфсизлиги кунини ўтказиш ва йўл-транспорт ҳодисалари профилактикасининг самарадорлигини ошириш чора-тадбирлари тўғрисида»ги 701-сон қарори тасдиқланди.  Мазкур қарорда ҳафтанинг ҳар жума кунини “Йўл ҳаракати хавфсизлиги куни” этиб белгилаш, ҳар ойнинг учинчи жума кунида “Автомобилсиз кун” акциясини ўтказиш, ўтказиладиган профилактика кунлари доирасида ДЙҲХХ томонидан йўл-транспорт ҳодисаларини, шунингдек, уларни келтириб чиқарадиган сабаблар ва шарт-шароитларни танқидий муҳокама қилиш учун ахборот ва маълумотларни МТРК ва ҳудудий телеканалларга тақдим этиб бориш, йўл-транспорт ҳодисалари энг кўп содир этиладиган ҳудудларда фуқаролик жамияти институтларини жалб қилиб тушунтириш ишларини ўтказиш, йўл ҳаракати қоидаларини бузган пиёдаларга нисбатан маъмурий чора-тадбирлар қўлланган ҳолларни кенг ёритиш, “Диққат, пиёда!”, “Диққат, болалар!” профилактика тадбирларини ўтказиш, республика аҳолиси ўртасида ташвиқот ўтказишга доир чора-тадбирларнинг қўшма дастурларини ишлаб чиқиш ва қўллаш масалалари ўз аксини топган. |
|  | **“Йўл харита”сини 28-банди.**  Йўл ҳаракати қоидаларига риоя қилиш маданиятини оширишга қаратилган ижтимоий роликлар тайёрлаш ҳамда республика ва маҳаллий телеканаллар эфирларида намойиш этиш.  **Амалга ошириш механизми**.  1. Қисқа метражли роликлар базасини яратиш. Мазкур роликлар:  двигателни ишга туширгандан бошлаб то автомобилни тўғри жойлаштиришгача бўлган йўл ҳаракати элементларини акс эттирувчи тарбиялаш ва ўқитиш хусусиятига эга бўлиши;  Йўл-патруль хизмати ходимларининг ҳайдовчилар ва йўловчилар билан мулоқот қилиш қоидаларининг моҳиятини тушунтириб бериши;  қариндошлари ва яқин инсонлари суратларидан фойдаланилган руҳий-эмоционал мазмунда бўлиши лозим.  2. Ўзбекистон Ёшлар иттифоқининг роликлар яратиш ва таълим муассасаларида (мактаблар, лицейлар, коллежлар, олий таълим муассасаларида, меҳнат жамоаларида) намойиш этиш бўйича ишларини, айниқса пойтахтда фаоллаштириш.  3. Яратилган роликларни ёшлар орасида оммабоп бўлган фэйсбук, инстаграм ва телеграм каби ижтимоий тармоқларда жойлаштириш ва кўрсатиш. | 2019 йил  март  мунтазам  бир йил давомида | МТРК, ЭОАВМА, ИИВ, Маданият вазирлиги, ҚР Вазирлар Кенгаши, Тошкент шаҳар ва вилоятлар ҳокимликлари,  Ўзбекистон ёшлар иттифоқи, бошқа манфаатдор вазирликлар ва идоралар | **Бажарилган.**  Болалар иштирокидаги Йўл транспорт ходисаларини олдини олиш бўйича ижтимоий видеороликлар ишлаб чиқилиб, 2018 йил 4 сентябрдаги 24/9-19416-сонли хат билан Ўзбекистон Миллий телерадиокомпанияси ва унинг ҳудудий телерадиокомпаниялари, электрон оммавий ахборот воситалари миллий ассоциациясига тақдим этилди.  Мазкур роликлар 2018 йил сентябрь ойида барча марказий телеканалларда намойиш этиб борилди.  Шунингдек, “Йўл ҳаракати хавфсизлиги тарғибот куни”ни ва йўл ҳаракати хавфсизлигини, миллий ҳайдовчилик гувоҳномаси ҳамда автомототранспорт воситасини рўйҳатдан ўтказилганлиги тўғрисидаги гувоҳноманинг янги намуналарини жорий этилишини тарғибот қилувчи, автомототранспорт воситаларини мажбурий техник кўрикдан ўтказилиши бўйича ижтимоий видеороликлар тайёрланиб, Ўзбекистон Миллий телерадиокомпанияси, электрон оммавий ахборот воситалари миллий ассоциациясига тақдим этилди. |
|  | **“Йўл харита”сини 29-банди.**  Мактаб ўқувчиларида хавфсиз ва қонунга итоаткор хулқ-атвор бўйича билим, маҳорат ва кўникмаларни шакллантириш.  **Амалга ошириш механизми**.  1. Мактабгача таълим муассасаларида болаларга йўл ҳаракати хавфсизлиги асосларини ўқитиш тизимини йўлга қўйиш.  2. Йўл ҳаракати хавфсизлиги, ёнғин хавфсизлиги, шунингдек, фавқулодда вазиятларда ҳаракатланиш асосларини ўргатувчи дастурларни ўз ичига олган «Ҳаётий фаолият хавфсизлиги» мажбурий фанини умумтаълим мактабларида жорий этиш, ички ишлар органлари ва ФВВда катта обрў ва тажрибага эга бўлган пенсионерларни жалб қилиш имкониятини назарда тутиш.  3. Болаларга Йўл ҳаракати қоидаларини, шу жумладан велосипед ҳайдаш кўникмаларини ва йўллардан ўтиш тартибини ўргатиш (Норвегия тажрибаси).  4. Болаларга Йўл ҳаракати қоидалари ўргатилишини ташкил этиш учун махсус жиҳозланган автобурчаклар яратиш.  5. Ўзбекистон ёшлар иттифоқининг бошланғич ташкилотлари томонидан нур қайтарувчи қурилмаларни мактабгача ёшдаги болалар ва таълим муассасаларининг кичик синф ўқувчилари орасида бепул тарқатиш.  6. 18 ёшга тўлган, таълим олган ва имтиҳонни белгиланган тартибда муваффақиятли топширган шахсларга «А» ва «В» тоифасидаги ҳайдовчилик гувоҳномаларини олиш ҳуқуқини берадиган шаҳодатномаларни таълим муассасаларида бериш тўғрисидаги таклифларни ўрганиш ва киритиш.  7. Умумтаълим мактабларидаги «Йўл ҳаракати хавфсизлиги» фанига доир ўқитиш услуби бўйича ўқув курсларини шу соҳага ихтисослашган олий таълим муассасаларида ўқитувчилар учун ташкил этиш.  8. Умумтаълим мактаблари, коллежлар ва лицейлар ўқувчилари орасида «Яшил ранг», «Йўл ҳаракати қоидалари билимдони», «Энг намунавий йўловчи» каби викториналарни ҳар йили ўтказиш. | 2019 йил  сентябрь  ўқув йили давомида  мунтазам  2019 йил  сентябрь  2019 йил  октябрь  мунтазам  мунтазам | МНО, Олий ва ўрта махсус таълим вазирлиги, Халқ таълими вазирлиги, Ўрта махсус, касб-ҳунар таълими маркази, Ўзбекистон ёшлар иттифоқи, ҚР Вазирлар Кенгаши, Тошкент шаҳар ва вилоятлар ҳокимликлари | **Бажарилган.**  Ўзбекистон Республикаси Ички ишлар вазирлиги томонидан манфаатдор вазирлик ва идоралар билан келишган ҳолда Вазирлар Маҳкамасининг “Йўл ҳаракати хавфсизлиги кунини ўтказиш ва йўл-транспорт ҳодисалари профилактикаси самарадорлигини ошириш тўғрисида”ги қарор лойиҳаси ишлаб чиқилиб, 2018 йил 21 июнь куни 1/1001-сонли билан Вазирлар Маҳкамасига кўриб чиқиш учун киритилди.  Бу борада, Вазирлар Маҳкамасининг 2018 йил 30 августдаги «Йўл ҳаракати хавфсизлиги кунини ўтказиш ва йўл-транспорт ҳодисалари профилактикасининг самарадорлигини ошириш чора-тадбирлари тўғрисида»ги 701-сон қарори тасдиқланди.  Мазкур қарорнинг 7-бандига асосан Ўзбекистон Республикаси Халқ таълими вазирлигига Фавқулодда вазиятлар вазирлиги ҳамда Ички ишлар вазирлиги билан биргаликда уч ой муддатда умумий ўрта таълим муассасаларида ўқувчиларга йўл ҳаракати қоидалари, ёнғинларнинг олдини олиш, ёнғинлар пайтида, шунингдек, фавқулодда вазиятларда тўғри ҳаракат қилиш бўйича назарий-амалий кўникмаларни сингдириш ва мустаҳкамлаш мақсадида «Ҳаётий фаолият хавфсизлиги» мажбурий фанини жорий этиш дастурларини ишлаб чиқсин ҳамда тасдиқлаш вазифаси юклатилди. |
|  | **“Йўл харита”сини 30-банди.**  Ҳайдовчилар маданиятини ошириш бўйича таъсирчан чора-тадбирлар кўриш.  **Амалга ошириш механизми**.  1. Автомактабларнинг ўқув дастурларида ҳайдовчилик маданиятини ва одобини юксалтиришга қаратилган соатлар сонини (ҳайдовчилик назарияси умумий курсининг 10 фоизигача) ошириш, шунингдек, уларнинг сифати ва таъсирини ошириш чораларини кўриш.  2. Ўқув курслари таркибини йўл хавфсизлигини таъминлаш соҳасида АКТни жорий этиш бўйича республикада олиб борилаётган тадбирлар, шунингдек, транспорт воситалари эгаларининг фуқаролик жавобгарлигини мажбурий суғурта қилиш доирасида ҳайдовчиларнинг ҳуқуқлари ва мажбуриятлари тўғрисидаги мавзулар билан тўлдириш.  3. Қорақалпоғистон Республикаси ва вилоятлар туман марказларида, шу жумладан ҳайдовчиларни тайёрловчи ташкилотлар қошида йўл ҳаракати қоидалари бўйича амалий машғулотлар ўтказиш учун автошаҳарчалар ташкил этиш. | 2018 йил  октябрь  2018 йил  декабрь  2019 йил февраль | ИИВ, Олий ва ўрта махсус таълим вазирлиги, МТРК, «Ватанпарвар» ташкилоти, ҚР Вазирлар Кенгаши, Тошкент шаҳар ва вилоятлар ҳокимликлари  ИИВ, «Ватанпарвар» ташкилоти, Олий ва ўрта махсус таълим вазирлиги, МТРК, ҚР Вазирлар Кенгаши, Тошкент шаҳар ва вилоятлар ҳокимликлари | **Бажарилган.**  Ҳайдовчилар маданиятини ошириш бўйича таъсирчан чора-тадбирлар кўриш бўйича автомототранспорт воситасини бошқаришни ўргатиш юзасидан ҳар бир тоифанинг намунавий ўқув дастурига ҳайдовчилик маданиятини ва одобини юксалтиришга қаратилган чора-тадбирлар киритилган ҳолда лойиҳалар ишлаб чиқилди.  Ушбу ишлаб чиқилган намунавий ўқув дастурлар лойиҳалари Ўзбекистон Республикаси Олий ва ўрта махсус таълим вазирлиги, Автомобил транспорти агентлиги, “Тошшаҳартрансхизмат” АК, Мудофаага кўмаклашувчи “Ватанпарвар” ташкилоти, “Автомотоҳаваскорлар” кўнгилли жамияти ҳамда “Транскасб” корхоналар уюшмаси билан келишилди ва белгиланган тартибда 2018 йил 5 октябрь куни тасдиқланиб, ижро учун манфаатдор вазирлик ва идораларга 2018 йил 8 октябрь куни 24/8-21597 ва 24/8-21598-сонли хатлар билан юборилди. |

**ЎЗБЕКИСТОН РЕСПУБЛИКАСИ ИИВ**