**Сурхондарё вилояти Жарқўрғон тумани ҳокими**

**Б.А.Ўроқовга**

**Ҳурматли Баходир Абдуқаюмович,**

Ўзбекистон Республикаси Олий Мажлиси Қонунчилик палатаси томонидан Қонунчилик палатаси депутатларининг жойларда сайловчилар билан учрашувларини ўтказиш борасида берилган топшириғига асосан жорий йилнинг 17-21 декабрь кунлари Жарқўрғон туманининг “Ғур-ғур”, “Оқтепа”, “Зартепа”, “Жинжактепа” ва “Мингчинор” МФЙларда Сизнинг иштирокингизда 79-Жарқўрғон сайлов округидан сайланган депутат билан сайловчиларнинг учрашуви ўтказилди.

Шунингдек, ушбу учрашувларда Халқ депутатлари Жарқўрғон тумани Кенгаши депутатлари, маҳалла раислари, махалла ахли ва фаоллари ҳамда мутасадди туман ташкилот ва корхоналари раҳбарлари иштирок этишди.

Сайловчилар билан олиб борилган мулоқот давомида уларни қизиқтирган саволларга жавоблар берилди, шунингдек махалла фаоллари ва аҳоли ҳамда айрим ташкилот раҳбарлари томонидан бугунги кунда ечими топилмай турган муаммолар бўйича депутатга ва бевосита туман раҳбариятига мурожаатлар бўлди.

***Маълумот учун:*** *Учрашувларда кўтарилган муаммоли масалалар ва таклифлар умумлаштирилиб, жадвал шаклида маълумот тайёрланди (илова қилинади).*

Юқоридагиларни инобатга олиб, ўтказилган учрашувларда кўтарилган муаммоли масалалар ва таклифларга алоҳида эътибор қаратиб, уларни хал этилишида мутасадди ташкилот раҳбарларига Сизнинг кўрсатмангиз асосида топшириқ беришингизни ва ижросини ўз назоратингизга олишингизни сўрайман.

**Илова:** \_\_\_ варақда.

*Ҳурмат билан,*

**Олий Мажлис Қонунчилик**

**палатаси депутати Ф.В.Саматов**

Олий мажлис қонунчилик палатаси томонидан жойларда сайловчилар билан учрашувлар ўтказиш борасида берилган топшириқларга асосан 2020 йилнинг 17 - 21 декабр кунлари “Ғур-ғур” МФЙ, “Оқтепа” МФЙ, “Зартепа” МФЙ, “Жинжактепа” МФЙ ва “Мингчинор” МФЙларида сайловчилар билан, 79-Жарқўрғон сайлов округи депутати билан учрашувлар ўтказилди.

Сайловчилар билан учрашувларда Халқ депутатлари Жарқўрғон туман Кенгаши депутатлари, маҳаллалар раислари, махалла ахли ва фаоллари хамда мутасадди ташкилотлар раҳбарлари иштирок этишди.

Сайловчилар билан учрашувларда махаллалар фаоллари томонидан турли бугунги кунда ечими топилмай турган муаммолар бўйича бир қанча мурожаатлар бўлди.

Сайловчилар билан учрашувларда кўтарилган (*иловаларда тақдим этилаётган)* муаммоли масалаларни ечимини топишда мутасадди ташкилот раҳбарларига Сизнинг кўрсатмангиз асосида ижролари таъминланишини ўз назоратингизга олишингизни сўрайман.