**Фарғона вилоятининг Марғилон ва Қуқон шаҳарлари ва Данғара, Сўх, Бувайда, Ёзёвон, Фурқат, туманларида Рақамли технологиялар марказлари очилиб фойдаланишга топширилган.**

Навбатдаги саккизинчи Рақамли технологиялар маркази жори йилнинг 12 декабрда **Фарғона вилоятининг Бағдод туманида**очилди.

Ўқув марказининг очилиш маросимида Ахборот технологиялари ва коммуникатсияларини ривожлантириш вазирлигининг Фарғона вилояти ҳудудий бошқармаси, **Бағдод туман**ҳокимлиги  раҳбар ва ходимлари, кенг жамоатчилик вакиллари ҳамда ёшлар иштирок этдилар.

Марказда кўркам ва шинам хоналар ташкиллаштирилган, замонавий компютер жиҳозлари билан таъминланди. Ўқув марказида йилига Бағдод туманининг **3 мингга** яқин ёшларига ахборот технологиялари, робототехника ва дастурлаш асосларини ўргатиш ҳамда бу соҳада мутахассисларни тайёрлаш мақсад қилиб белгиланди.

Мазкур марказда ёшларни компютер спортига (киберспортга) жалб қилиш, киберспорт қоидаларини ўргатиш, турли ўйинлар бўйича гуруҳларни шакллантириш, жамоавий ўйинлар амалиётини ташкил этиш, республика миқёсида мусобақалар ўтказиш ҳам кўзда тутилган.