**Ўзбекистон Республикаси**

**Олий Мажлиси**

**Қонунчилик палатасининг**

**Спикери Н.Исмоиловга**

**Ҳурматли Нурдинжон Мўйдинханович,**

Ўзбекистон Республикаси Олий Мажлиси Қонунчилик палатаси Бюджет ва иқтисодий ислоҳотлар қўмитаси тамонидан жорий йил 25-декабрь куни, бошқа қўмиталар билан ҳамкорликда жорий йилнинг 1-2 декабрь кунлари бўлиб ўтган Ўзбекистон Рсепубликаси Олий Мажлис Қонунчилик палатасининг ялпи мажлиси давомида Сиз ва депутатлар томонидан билдирилган таклифлардан келиб чқиққан ҳолда **«Иқтисодиётни ривожлантиришда капитал бозорининг роли»** мавзусига бағишланган семинар ўтказилди.

Семинарда Қонунчилик палатаси депутатлари, Капитал бозорини ривожлантириш агентлиги (кейинги щринларда – Агентлик), соҳанинг илмий салоҳиятли кадрлари ва бошқа мутасадди вазирлик, идораларнинг масъул раҳбарлари, ҳамда оммавий ахборот воситалари вакиллари иштирок этдилар.

Капитал бозорини ривожлантириш агентлиги директори ва унинг биринчи ўринбосари томонидан капитал бозорининг мазмун моҳияти, мазкур соҳани ривожлантиришнинг долзарблиги, ҳорижий капитал бозорлари билан таққослаш таҳлиллари тушунтирилиб, уларнинг ушбу соҳада қабул қилинган ҳужжатларда белгиланган вазифалар, амалга оширган ишлари юзасидан ахбороти тингланди. Ушбу соҳада амалга оширилган ишлар билан бирга, қатор мавжуд муаммолар ҳам муҳокама қилинди.

**Хусусан:**

– капитал бозорини ривожлантириш ва тартибга солиш соҳасида ягона давлат сиёсати юритилмаслиги, норматив ҳужжатлар лойиҳаларини келишиш жараёнининг мурракаблиги (Aгентлик ишлаб чиққан 10 дан ортиқ норматив ҳужжатлар лойиҳалари 9-12 ойдан бери кўриб чиқилмоқда)

– Aгентлик фаолияти етарли даражада молиялаштириш йўлга қўйилмаганлиги, давлат дастурларида белгиланган вазифаларнинг ўз вақтида бажарилишига тўсқинлик қилмоқда

– хорижий андеррайтерлар иштирокида давлат корхоналари томонидан облигацияларнинг асосан чет элда чиқарилиши маҳаллий капитал бозори ва унинг иштирокчилари фаолиятини ривожлантиришга салбий таъсир кўрсатмоқда;

– фонд бозорида бирламчи ва икккиламчи оммавий таклиф (IPO/SPO) ўтказиш тартибининг халқаро стандартларга етарли даражада жавоб бермаслиги;

– Aгентликнинг етарлича ваколати йўқлиги Қимматли қоғозлар комиссиялари халқаро ташкилоти (IOSCO) билан кўп томонлама Меморандумни имзолашга тўсқинлик қилмоқда. (Меморандум имзолаган давлатлар сони – 126 та, имзоламаган давлатлар сони атиги – 8 та, Ўзбекистон мазкур рўйҳатда);

– давлат облигацияларининг ликвидли иккиламчи бозорининг йўқлиги (жисмоний шахслар ва норезидентлар томонидан давлат облигацилярини сотиб олиш билан боғлиқ чекловлар мавжудлиги);

– Aгентлик фаолиятига оид қарорлар регулятор билан келишилмаган ҳолда қабул қилиниши (2019-2020 йиллар давомида Aгентлик билан келишилмаган 20 дан ортиқ норматив ҳужжат қабул қилинган);

– капитал бозорини ривожлантириш босқичида бошқа молия секторлари, шу жумладан банк сектори ва суғурта бозорларига қараганда давлат томонидан етарли даражада қўллаб-қувватланмаслиги (соҳага оид имтиёз ва преференциялар йўқлиги)

Муҳокамалар сўнгида қайд этилган муаммо ва камчиликлардан келиб чиққан ҳолда, тегишли тавсиялар ишлаб чиқилди:

1. Олий Мажлис қонунчилик палатасининг 2021 йил иш режасига:

– ҳалқаро стандартларга мувофиқ тўғридан тўғри амал қилувчи **«Капитал бозори тўғрисида»ги** Ўзбекистон Республикаси Қонунини ишлаб чиқилаётганлиги сабабли, мазкур лойиҳаси бўйича семинар ўтказиш;

– капитал бозори соҳасида бугунги кунда қимматли қоғозларни жойлаштирилиши, қимматли қоғозлар бозоридаги профессионал фаолиятни ривожлантириш, капитал бозорини барча сегментларини ривожлантириш бўйича амалга оширилаётган ишлари билан яқиндан танишиш ва ушбу йўналиш бўйича Агентликнинг ахборотини эшитиш;

– ушбу соҳага тегишли вазирлик ва идораларда ташкил этиладиган Капитал бозорини ривожлантириш бўйича ўтказиладиган тадбирларда депутатлар иштирокини таъминлаш.

2. Қимматли қоғозлар бозорида ягона сиёсат юритилиши, маҳаллий фонд биржани жахон фонд биржаларига интеграция қилиш, ҳорижий эмитентлар қимматли қоғозларини Ўзбекистон резидентлари томонидан чекловларсиз ҳарид қилиш бўйича Ҳукуматга таклиф киритиш;

3. Қўмита тамонидан Капитал бозорини ривожлантириш агентлигига, аҳолининг эхтиежлари ва манфаатларида келиб чиқиб бозорда кўпроқ яқнги молиявий инструментлар жорий этиш ҳамда Тошкент шаҳрида ҳалқаро молиявий марказ ташкил этиш бўйича амалга оширилаётган ишларни жадаллаштириш тавсия этилди.

4. Капитал бозорини ривожлантириш ҳамда инвесторлар, шу жумладан миноритар акциядорлар ҳуқуқларини ҳимоя қилиш борасида белгиланган вазифаларни бажарилиши юзасидан парламент назоратини олиб бориш вазифалари белгиланди.

**Маълумот тариқасида киритилмоқда.**

**Бюджет ва иқтисодий ислоҳотлар**

**қўмитаси раиси Ш.Назаров**

**26.12.2020 йил.**