**9-илова**

**“Илм, маърифат ва рақамли иқтисодиётни ривожлантириш йили” давлат дастури доирасида   
муддатидан олдин бажарилган бандлар тўғрисида**

**МАЪЛУМОТ**

***Жами 5 та*** ***13.10.2020 йил ҳолатига***

| **Т/р** | **Амалга ошириладиган тадбирлар** | **Бажариш муддати** | **Ижро учун масъуллар** | **Ҳужжат шакли, амалга ошириш механизми, кутилаётган натижа** | **Ижроси** |
| --- | --- | --- | --- | --- | --- |
| **III. ИҚТИСОДИЁТНИ РИВОЖЛАНТИРИШНИНГ УСТУВОР ЙЎНАЛИШЛАРИ** | | | | | |
| **3.9. Банк тизимини ислоҳ қилишни давом эттириш, аҳоли ва хўжалик субъектларига кўрсатилаётган банк хизматлари сифатини ошириш, тадбиркорлик ташаббусларини амалга оширишни қўллаб-қувватлаш ҳамда замонавий банк хизматлари турларини кенгайтириш** | | | | | |
| 1. | **94.** Банк-молия академияси фаолиятини ривожлантириш**,** замонавий банк амалиёти, менежменти ва хизматлар соҳасида малакали мутахассисларни тайёрлаш. | 2020 йил  1 декабрь | **Молия вазирлиги**,  Марказий банк,  Банк-молия академияси,  вазирлик ва идоралар | *Норматив-ҳуқуқий ҳужжатлар лойиҳаси. Лойиҳада:*  замонавий банк амалиёти, менежменти ва хизматлар соҳасида малакали мутахассисларни тайёрлаш ва уларни тижорат банкларига жалб қилиш дастурини тасдиқлаш;  **Банк-молия академиясини ривожлантириш концепцияси**ни ишлаб чиқиш ва тасдиқлаш;  тижорат банкларига замонавий банк амалиёти, менежменти ва хизматларни жорий этиш учун **раҳбарлик лавозимларига хорижий етакчи молия институтларининг малакали мутахассисларини таклиф қилиш** тартиби;  давлат улушига эга бўлган тижорат банклари бошқарувига камида 4-5 нафар нуфузли хорижий банкларда фаолият юритган мутахассисларни жалб қилиш назарда тутилади. | **БАЖАРИЛДИ**.  Вазирлар Маҳкамасининг **“2020-2025 йилларда Ўзбекистон Республикаси Банк-молия академиясини ривожлантириш концепциясини тасдиқлаш тўғрисида”** 2020 йил 8 июнда 365-сон қарори тасдиқланди. |
| **3.12. Янги бозорларни ўзлаштириш, маҳсулот рақобатбардошлигини ошириш, халқаро сифатни бошқариш тизимларини  жорий этишда экспортёр корхоналарни қўллаб-қувватлаш чоралари ва механизмларини кенгайтириш орқали  ҳудудлар ва иқтисодиёт тармоқларининг экспорт салоҳиятини янада ошириш** | | | | | |
| 2. | **109. Евроосиё иқтисодий иттифоқи билан ҳамкорликни йўлга қўйиш** масаласини атрофлича муҳокама қилиб, асосланган хулосаларни тайёрлаш. | Режа-графикка мувофиқ | **Олий Мажлис палаталари**  **(келишув асосида),**  Вазирлар Маҳкамаси, Инвестициялар  ва ташқи савдо вазирлиги,  Иқтисодиёт ва саноат вазирлиги, вазирлик ва идоралар | *Ахборот-таҳлилий маълумот.*  Бунда:  Евроосиё иқтисодий иттифоқи билан ҳамкорликнинг **миллий иқтисодиётга таъсири**;  қисқа, ўрта ва узоқ муддатли истиқболда **миллий иқтисодиёт ривожланишининг устувор йўналишларига мослиги** таҳлили;  ҳар бир **иқтисодиёт тармоғига таъсири бўйича баҳолаш**;  асосий и**жобий ва салбий таъсир йўналишлар**ини аниқ ёритиб бериш;  бошқа халқаро ташкилотлар  ва хорижий мамлакатлар билан **ҳамкорлик истиқболлари билан ўзаро боғлиқлиги таҳлили** назарда тутилади. | **БАЖАРИЛДИ.**  Ушбу масала юзасидан 2020 йил  26 март куни Олий Мажлис Қонунчилик палатаси Кенгашининг **“Ўзбекистон Республикасининг Евроосиё иқтисодий иттифоқи билан ҳамкорлигига оид масалани ўрганиш бўйича чора-тадбирлар тўғрисида”**ги қарори қабул қилинди (188–IV-сонли қарор).  28 апрель куни ўтказилган Қонунчилик палатасининг мажлисида кўриб чиқилиб, Ўзбекистоннинг ЕОИИ билан ҳамкорлиги юзасидан Қонунчилик палатасининг  244-IV-сонли Қарор қабул қилинди. Ушбу Қарор 29 апрель куни Сенатга юборилди.  Ўзбекистон Республикасининг ЕОИИ билан ҳамкорлигига оид Сенат қарори лойиҳаси Сенатнинг 11.05.2020 йилдаги  4-ялпи мажлисида муҳокама қилинди  ва **сенаторлар томонидан маъқулланди**.  Сенатнинг **“Ўзбекистон Республикасининг Евроосиё иқтисодий иттифоқи (ЕОИИ) билан ҳамкорлиги ҳақида”**ги СҚ–76-IV-сон қарори қабул қилинди. |
| 3. | **117. Халқаро иқтисодий интеграция** жараёнида техник жиҳатдан тартибга солиш миллий тизимини халқаро нормалар билан уйғунлаштириш. | 2020 йил 20 ноябрь | **“Ўзстандарт” агентлиги,**  Инвестициялар  ва ташқи савдо вазирлиги,  Иқтисодиёт ва саноат вазирлиги  Соғлиқни сақлаш вазирлиги,  Ўсимликлар карантини давлат инспекцияси,  Ветеринария  ва чорвачиликни ривожлантириш давлат қўмитаси,  Давлат экология қўмитаси | *Чора-тадбирлар режаси.*  Режада:  Ўзбекистон Республикасида маҳсулотлар хавфсизлигига талаб белгиловчи техник жиҳатдан тартибга солиш соҳасидаги **норматив-ҳуқуқий ҳужжатларни халқаро амалиётни инобатга олган ҳолда қайта кўриб чиқиш**;  халқаро интеграциявий ташкилотларга аъзо давлатларда амалда бўлган техник жиҳатдан тартибга солиш соҳасидаги **норматив-ҳуқуқий ҳужжатлар талабларини босқичма-босқич имплементация қилиш**;  техник жиҳатдан тартибга солиш соҳасидаги ваколатли органларнинг **функция ва вазифаларини, ишлаш принципини халқаро талаблардан келиб чиқиб қайта кўриб чиқиш**;  техник жиҳатдан **тартибга солиш, стандартлаштириш, сертификатлаштириш ва метрология йўналишларида кадрларни қайта тайёрлаш ва малакасини ошириш** бўйича  2020-2023 йилларга мўлжалланган дастурни ишлаб чиқиш;  “Ўзбекистон миллий метрология институти” давлат корхонаси тизимида **Физик константалар ҳамда модда ва материаллар** ҳақида стандарт ахборот маълумотлар хизматини, шунингдек, путур етказмайдиган текширув хизматини ташкил этиш назарда тутилади. | **БАЖАРИЛДИ**.  **Халқаро иқтисодий интеграция жараёнида техник жиҳатдан тартибга солиш миллий тизимини халқаро нормалар билан уйғунлаштириш чора-тадбирлар режалари ишлаб чиқилди  ва тасдиқланди**:  Ўзбекистон Республикасида техник жиҳатдан тартибга солиш, стандартлаштириш, метрология ва мувофиқликни баҳолаш соҳаларида миллий конунчиликни Евроосиё иқтисодий иттифоқи (ЕАЭС) давлатлари қонунчилигига мослаштириш ва уйғунлаштиришга қаратилган чора-тадбирларни амалга ошириш бўйича **“Йўл харитаси” ишлаб чиқилиб, Ўзбекистон Республикасининг Президенти Администрацияси ва Вазирлар Маҳкамаси томонидан маъқулланди ва ижрога қаратилди** (Президент Администрациясининг 2020 йил  16 мартдаги 02-938-сон ҳамда Вазирлар Маҳкамасининг 2020 йил 18 мартдаги 06/1-761-сон топшириқлари).  **Жаҳон савдо ташкилоти (ВТО) билан мулоқотларни фаоллаштириш бўйича  2020 йилга мўлжалланган “Йўл харитаси” Вазирлар Маҳкамасининг 2020 йил 21 апрелдаги 211-ф-сон фармойиши билан тасдиқланди**.  **Ўзбекистон Республикаси ва Европа иттифоқи (ЕС) ўртасида Кенгайтирилган шериклик ва ҳамкорлик тўғрисидаги битим (СРПС) лойиҳасининг савдо қисми бўйича музокара жараёнини жадаллаштириш бўйича амалий чора-тадбирлар режаси (йўл харитаси) 2020 йил 6 июнь куни Вазирлар Маҳкамаси томонидан тасдиқланди.** |
| **IV. ИЖТИМОИЙ СОҲАНИ РИВОЖЛАНТИРИШНИНГ УСТУВОР ЙЎНАЛИШЛАРИ** | | | | | |
| **4.3. Аҳоли бандлиги ва реал даромадларини изчил ошириш** | | | | | |
| 4. | **192. Иш билан банд бўлмаган аҳоли**ни, айниқса ёшлар ва аёлларни касб-ҳунарга ўргатиш сифатини кескин ошириш ҳамда ушбу тизимга **World Skills стандартлари**ни кенг жорий этиш. | 2020 йил  1 октябрь | **Меҳнат вазирлиги**,  Иқтисодиёт ва саноат вазирлиги,  Олий ва ўрта махсус таълим вазирлиги,  Фанлар академияси,  Адлия вазирлиги,  вазирлик ва идоралар | *Норматив-ҳуқуқий ҳужжат лойиҳаси.*  Лойиҳа билан **Мамлакатдаги инсон капитали даражаси ва миллий иш кучи рақобатбардошлигини ошириш концепцияси** тасдиқланади.  Концепцияда:  илғор хорижий тажриба асосида “Ҳаёт давомида таълим олиш” тамойили ва   World Skills стандартларини мамлакатда меҳнат муносабатлари самарадорлигини оширишга қаратилган чора-тадбирлар билан уйғунлаштириш;  **инсон капиталининг базавий  ва хусусий омиллар асосида рақобатбардошлигини ошириш**га қаратилган инвестициялар оқимини жадаллаштириш;  иқтисодиёт тармоқлари ва ижтимоий соҳа корхоналарида ходимларнинг профессионал касбий кўникмаларини оширишга ундовчи мотивация механизмини ишлаб чиқиш назарда тутилади. | **БАЖАРИЛДИ**.  Ўзбекистон Республикаси Президентининг “**Камбағал ва ишсиз фуқароларни тадбиркорликка жалб қилиш, уларнинг меҳнат фаоллигини ошириш ва касб-ҳунарга ўқитишга қаратилган ҳамда аҳоли бандлигини таъминлашга оид қўшимча чора-тадбирлар тўғрисида**” 2020 йил  11 августдаги ПҚ-4804-сон қарори қабул қилинди. |
| **4.6. Маданият, спорт ва туризмни янада ривожлантириш** | | | | | |
| 5. | **228.** Иккинчи жаҳон урушида эришилган ғалабада Ўзбекистоннинг муносиб ҳиссасини акс эттирган бадиий ва ҳужжатли фильмлар яратишни таъминлаш ҳамда хорижий ва маҳаллий телеканалларда намойиш этиш. | Йил давомида | **“Ўзбеккино” Миллий агентлиги**, Молия вазирлиги, Ўзбекистон миллий телерадио-компанияси, манфаатдор вазирлик ва идоралар | *Чора-тадбирлар дастури.*  Дастурда:  Иккинчи жаҳон урушида эришилган ғалабада Ўзбекистоннинг муносиб ҳиссасини акс эттирган бадиий фильмларни ишлаб чиқариш;  хорижий мамлакатлар архивларида сақланаётган Иккинчи жаҳон уруши ҳақидаги фильмларни рақамлаштириш, уларни реставрация қилиш ва мамлакатга қайтариш;  ишлаб чиқарилган ва мамлакатга қайтарилган фильмларни хорижий ва маҳаллий телеканалларда намойиш этилишини таъминлаш назарда тутилади. | **БАЖАРИЛДИ**.  Иккинчи жаҳон уруши даврида халқимизнинг фронт ортидаги ҳаёти ҳақида ҳикоя қилувчи **“Илҳақ”** бадиий фильмининг суратга олиш ишлари якунланди.  Шу билан бирга, Самарқанд вилояти ҳокимлиги билан ҳамкорликда Голландиядаги фашистлар концлагерида инсонийлик намунасини кўрсатиб, қурбон бўлган 101 нафар ўзбек аскари ҳақидаги **“101” ҳужжатли фильми** суратга олинди. Фильм билан боғлиқ Россиянинг бир қатор шаҳарларига хизмат сафарлари уюштирилди, ҳужжатлар тўпланди, саҳналар суратга олинди. Шу билан бирга ўзбек халқининг фашистлар устидан қозонилган ғалабадаги иштироки ҳақида **“Халқ жасорати”** ҳужжатли фильмини суратга олиш ишлари якунланди.  8 май куни 17.00 – “Халқ жасорати” ҳ/ф премьераси ўтказилди.  9 май куни “Илҳақ” б/ф ва “101” б/ф премьераси ўтказилди. |