**Умумтаълим фанлар кафедраси томонидан  
2020/2021 йил кузги семестрида ўтиладиган “Илмий (ҳуқуқий) тадқиқот методологияси” модул(лар)идан тайёрланган**

**якуний назорат тури бўйича имтиҳон саволлар**

**(казус ва мантиқий саволлар)**

|  |  |  |
| --- | --- | --- |
| **I.** | **Модуль номи: “Илмий (ҳуқуқий) тадқиқот методологияси”** | |
| **№** | **Мантиқий саволлар** | **Саволни тайёрлаган профессор-ўқитувчининг Ф.И.Ш.** |
| 1 | Фан – янги билимларни эгаллашга қаратилган ижодий фаолият бўлиб, шундай фаолиятнинг натижаси ҳамдир.  Фаннинг пайдо бўлишига оид қандай қарашларни биласиз? Юридик фаннинг шаклланишига оид қандай назарияларни фарқлаш мумкин? | Обломурадова Ҳ.Н. |
| 2 | Илм-фан – инсон фаолияти соҳаси ҳисобланиб, унинг вазифаси борлиқ ҳақидаги объектив билимларни яратиш ва назарий томондан тизимга солишдан иборат.  Назариялар қандай пайдо бўлади ва унинг тадқиқот жараёнидаги аҳамиятини изоҳланг. | Обломурадова Ҳ.Н. |
| 3 | Юридик фан алоҳида юридик фанлар мажмуидан иборат бўлиб, уларнинг ҳар бири давлат ва ҳуқуқнинг муайян жиҳатларини ўрганади.  Юридик фанлар қандай зарурат ёки эҳтиёж туфайли ривожланган ва ривожланмоқда? | Обломурадова Ҳ.Н. |
| 4 | Аҳмад Югнакий фан ва билим ҳақида бундай деган: “… Олим одамларга яқинроқ бўл. Билим сенга кенг йўл очиб беради. Билимларга интил, бахт йўлини изла. … Энди ўзинг синаб кўр: ҳисоблаб, ўйлаб кўр, билимлардан ҳам фойдалироқ бўлган бирон бир нарса борми? Билишлик олимни кўкларга кўтаради, билмаслик одамни ерга уради”.  Бугунги кунда юридик фаннинг жамият ривожланишидаги аҳамиятини қандай деб ўйлайсиз? | Обломурадова Ҳ.Н. |
| 5 | Илмий билишдаги хилма-хил методларни асосан учта категорияга бўлиш мумкин.  Бу категорияларга қандай методлар киришини аниқланг. | Обломурадова Ҳ.Н. |
| 6 | Юриспруденция соҳасида илмий тадқиқот олиб боришга таъсир этувчи қандай тенденциялар кузатилмоқда? | Обломурадова Ҳ.Н. |
| 7 | Юридик тадқиқотларда тадқиқот самарали якунланиши учун методларни қандай саралаб олиш керак? | Обломурадова Ҳ.Н. |
| 8 | Ҳар қандай илмий фаолият илмий мактабларда шаклланади ва муайян метод,методология ва методикага таянади. Улар бир-бири билан ўзаро алоқада бўлсада, вазифаларига кўра бир-биридан фарқ қилади.  Илмий билиш жараёнида методнинг тутган ўрнини аниқланг. | Обломурадова Ҳ.Н. |
| 9 | Ҳуқуқшунос илмий тадқиқот фаолиятини ташкил этиш босқичларини биласизми? | Обломурадова Ҳ.Н. |
| 10 | Илмий билиш шакллари муаммо, ғоя, фараз ва назариядир.  Уларнинг ўзаро боғлиқлиги нимада? | Обломурадова Ҳ.Н. |
| 11 | Илмий тадқиқотлар муаммолари ва мавзуларини танлаш бир неча босқичда бажариладиган мураккаб ва масъулиятли жараёндир. Мавзуни танлаш унга қўйилаётган талаблар мажмуи асосида амалга оширилади.  Илмий тадқиқот (магистрлик диссертацияси) мавзусига қандай талаблар қўйилади? | Обломурадова Ҳ.Н. |
| 12 | Илмий мавзу бу ечимини талаб қиладиган мураккаб вазифадир. Илмий тадқиқот мавзуси муайян илмий йўналишга ёки илмий муаммога тегишли бўлиши мумкин.  Тадқиқот мавзусини танлаш механизмларини тушунтиринг. | Обломурадова Ҳ.Н. |
| 13 | Магистрлик диссертацияси PhD ва DSc диссертацияларидан жиддий фарқ қилади.  Магистрлик диссертацияси тадқиқотнинг қайси шаклига мансуб ва уни олиб бориш қандай режалаштирилади? | Обломурадова Ҳ.Н. |
| 14 | Илмий тадқиқот дастуриилмий тадқиқотнинг стратегик характерга эга ҳужжати ҳисобланади.  Илмий тадқиқот дастури нима мақсадда тузилади? | Обломурадова Ҳ.Н. |
| 15 | Илмий тадқиқот дастурининг асосий мақсади умумий схема ва келажакдаги тадбирлар режасини тузиш, бутун тадқиқот концепциясини баён этишдан иборатдир.  Илмий тадқиқот дастурини ишлаб чиқиш қандай босқичларда амалга оширилади? | Обломурадова Ҳ.Н. |
| 16 | Ҳуқуқшунослик соҳасида илмий тадқиқот олиб боришнинг ўзига хос хусусиятларини ёритинг. | Обломурадова Ҳ.Н. |
| 17 | Илмий матн якуний натижага прагматик йўналтирилганлиги билан ажралиб туради.  Диссертация ёзишда амал қилиниши шарт бўлган илмий нутқ принципларини биласизми? | Обломурадова Ҳ.Н. |
| 18 | Ҳар бир тадқиқотчи ўз фикр-мулоҳазаларини ўқувчига тушунарли ва мақбул тарзда етказишга интилади. Бу ерда турли хил усуллардан фойдаланиш мумкин.  Магистрлик диссертацияси услубининг ўзига хослиги нимада? | Обломурадова Ҳ.Н. |
| 19 | Юриспруденцияга оид илмий манбаларни ўрганиш механизмини тушунтиринг. | Обломурадова Ҳ.Н. |
| 20 | Муаммо тўғри қўйилган деб ҳисобланиши учун қандай жиҳатлар мавжуд бўлиши керак? | Обломурадова Ҳ.Н. |
| 21 | Муаммодан илмий муаммони келтириб чиқариш механизмини мисоллар билан тушунтиринг. | Обломурадова Ҳ.Н. |
| 22 | Тўғри қўйилмаган муаммо ёки сохта муаммо қандай оқибатларни келтириб чиқаради? | Обломурадова Ҳ.Н. |
| 23 | Юридик фан методларининг ўзига хос хусусиятларини қандай изоҳлаш мумкин? | Обломурадова Ҳ.Н. |
| 24 | Гипотеза илмий асосларга ҳам эга бўлган, аммо эҳтимолий мазмундаги илмий билим шаклларидан биридир.  Гипотеза кейинчалик тўла тасдиқланса ёки тасдиқланмаса нимага айланади? | Обломурадова Ҳ.Н. |
| 25 | Тадқиқотнинг илмий янгилиги диссертация режасининг қайси қисми билан алоқадор эканлигини аниқланг ва асосланг. | Обломурадова Ҳ.Н. |
| 26 | Ҳуқуқий тадқиқот тушунчасига таъриф беринг. Ҳуқуқий тадқиқот қандай элементлардан ташкил топган? | Обломурадова Ҳ.Н. |
| 27 | Юридик фaн мeтoдoлoгиясидa муaммoлaрнинг ривoжлaниши илмий тaдқиқoтнинг қайси йўнaлишлари орқали амалга оширилмоқда? | Обломурадова Ҳ.Н. |
| 28 | Юридик фaндa тaдқиқoтнинг қандай турлари мaвжуд? | Обломурадова Ҳ.Н. |
| 29 | Парадигма нима? Ҳуқуқшунос учун илмий парадигмалар моҳиятини билиш қанчалик муҳим? | Обломурадова Ҳ.Н. |
| 30 | Ҳуқуқшуносликнинг қайси соҳаларида дедуктив хулоса чиқариш методидан фойланиш ижобий натижа бериши мумкин? | Обломурадова Ҳ.Н. |
| 31 | Юридик хулоса нима? У қандай ҳолатларда ишлаб чиқилади? | Обломурадова Ҳ.Н. |
| 32 | Илмий тадқиқотнинг амалий аҳамияти деганда нима назарда тутилади? | Обломурадова Ҳ.Н. |
| 33 | Тадқиқотчи ва ўқувчилар ўртасида коммуникатив алоқанинг ўрнатилиши маълум илмий нутқ услуби орқали амалга оширилади.  Илмий услубнинг характеристикалари қаторига кирувчи объективлик, аниқлик, мантиқийлик, қисқалик ва тушунарлилик сифатлари юридик тадқиқот учун қандай аҳамиятга эга? | Шаякубов Ш.Ш. |
| 34 | Юридик тушунчаларни ўрганиш, уларнинг таърифи ва хусусиятларини аниқлашда кенг фойдаланиладиган юридик услуб тушунчасини таърифланг. Унинг қийматига, назария ва амалиётдаги ўрнига баҳо беринг. | Шаякубов Ш.Ш. |
| 35 | Мақолага мустақил илмий тадқиқот, долзарб илмий муаммо бўйича ўз фикрларини баён қилиш шакли сифатида баҳо берилади.  Илмий мақола ёзишнинг қандай механизмлари мавжуд? | Шаякубов Ш.Ш. |
| 36 | Дунё олимларининг ўзаро мулоқотда бўлиши ва илмий ишлар натижаларини кенг оммага етказилиши одатда турли нашрлар орқали амалга оширилади.  SCOPUS ва WОS каби халқаро маълумотлар базасидаги илмий журналларга мақолалар тайёрлаш ва юбориш шартларини ёритинг. | Шаякубов Ш.Ш. |
| 37 | Кўплаб давлатларда ҳуқуқий тадқиқот учун ўрнатилган мустақил қоидалардан келиб чиққан ҳолда, замонавий ёндашув асосида ҳуқуқий тадқиқот олиб бориш хусусиятларини санаб беринг. | Шаякубов Ш.Ш. |
| 38 | Замонавий шароитда юридик касбий фаолият ҳуқуқий маълумотларни излаш, қайта ишлаш ва улардан фойдаланиш билан чамбарчас боғлиқ.  Амалиётчи ва юридик тадқиқотчи учун маълумот излаш ва олишда интернет қай даражада тадқиқот манбаи вазифасини ўтайди? | Шаякубов Ш.Ш. |
| 39 | Дунёдаги энг йирик юридик даврий нашрларнинг тарқатувчилари WestLaw, HeinOnline, LexisNexis каби халқаро юридик тадқиқотлар базаларидан фойдаланиш ҳуқуқшуноснинг илмий тадқиқот иши учун қандай имкониятлар яратади? | Шаякубов Ш.Ш. |
| 40 | Магистрант тадқиқот ишига оид маълумотлардан фойдаланган ҳолда турли жадвал, чизги ва бошқа шаклдаги иловалардан кенг фойдаланади.  Диссертацияда статистик маълумотлар ва халқаро ташкилотлар ҳисоботларидан фойдаланиб, жадвал, диаграмма ва инфографикалар яратишда нималарга эътибор қаратиш керак? | Шаякубов Ш.Ш. |
| **Умумий тайёрланган мантиқий саволлар сони:** | | **40 та** |
| **№** | **Казуслар** | **Саволни тайёрлаган профессор-ўқитувчининг Ф.И.Ш.** |
| 1 | Магистрант томонидан қуйидаги мавзуда магистрлик диссертацияси танланди: «Аёллар ва оилавий вазифаларни бажариш билан машғул шахслар меҳнатини ҳуқуқий тартибга солишнинг хусусиятлари». Магистрант мустақил равишда тадқиқотнинг мақсадини қуйидагича белгилади: «Аёллар ва оилавий вазифаларни бажариш билан машғул шахслар меҳнатини ҳуқуқий тартибга солишни такомиллаштириш». Ҳамда қуйидаги тартибда вазифаларни ишлаб чиқди:  а) аёллар ва оилавий вазифаларни бажариш билан машғул шахслар меҳнатини ҳуқуқий тартибга солишда бирлик ва дифференциация принципининг моҳиятини очиб бериш;  б) мазкур тоифа шахслар меҳнати режимининг қонунчиликда белгиланган хусусиятлари асослилиги ва самарадорлигини баҳолаш;  в) хорижий мамлакатлар қонунчилиги ва халқаро-ҳуқуқий ҳужжатлар, аввало, Халқаро меҳнат ташкилоти конвенцияларини қиёсий-ҳуқуқий таҳлили;  г) мазкур шахслар меҳнат ҳуқуқларини ҳимоя қилишнинг усул ва воситаларини таҳлил қилиш ва улар ҳуқуқий ҳимоясини такомиллаштириш ва б.  Топшириқ: Танланган мавзу тўғри шакллантирилганлигини аниқланг? Тадқиқотнинг мақсади ва вазифалари қандай тартибда белгиланади? Магистрант мавзуга нисбатан мақсад ва вазифаларни тўғри белгилай олганми? Танланган мавзунинг объекти ва предметини қандай аниқлаш мумкин? Юқоридаги мавзуни ўрганишда қандай методлардан фойдаланган маъқул? Тадқиқотнинг фундаментал тавсифи (характеристикаси)ни қандай асослайсиз? | Обломурадова Ҳ.Н. |
| 2 | Магистрант З.Исмоиловга у бириктирилган кафедра ва илмий раҳбар томонидан қуйидаги магистрлик диссертация мавзулари таклиф қилинди: 1) «Ўзбекистонда тиббиёт ходимларининг касбий жавобгарлигини мажбурий суғурталаш»; 2) «Муаллифлик ҳуқуқини муҳофаза қилишнинг шартномавий-ҳуқуқий асослари»;  3) «Адвокатлик фаолияти ва уни тартибга солишдаги ҳуқуқий муаммолар». Магистрант қайси мавзу бўйича ишлаш ҳақида аниқ тасаввурга эга бўлмаса-да, танлаган мавзусида ҳам фундаментал, ҳам амалий, ҳам инновацион жиҳатларни ёритишни мақсад қилиб қўйганди.  Топшириқ: Сизнинг-ча, юқоридаги мавзуларнинг қайси бирини танласа магистрант ниятларини амалга ошира олади? Мавзулар қандай мезонларга кўра фундаментал, амалий, инновацион типларга бўлинади? Юқоридаги мавзуларнинг барчаси тўғри шакллантирилганми? Ҳар бир мавзу бўйича жавобингизни асосланг. Илмий тадқиқот мавзусига қандай талаблар қўйилади? Мавзу танлашнинг қандай механизмларини биласиз? | Обломурадова Ҳ.Н. |
| 3 | Муаммони тўғри қўйиш уни муваффақиятли ечишнинг муҳим шартидир. Муаммони қўйишда, аввало айрим ҳолатни масала сифатида англаб етиш, қолаверса, муаммонинг мазмунини аниқ тушуниш, маълум ва номаълум нарсаларни ажратган ҳолда уни таърифлаш лозим. Масалан, магистрант мавзу танлашда энг аввало, бу мавзунинг ишланганлик даражаси ҳақида тўлиқ маълумотга эга бўлиши, унинг амалий аҳамиятини прогноз қилиши лозим. Муаллиф мавзуни ҳис қилса, муаммони яхлит кўради ва унинг ечимини топади.  Топшириқ: Муаммо нима ва унинг қандай турлари бор? Юридик тадқиқотларда муаммони излаш ва танлашда нималарга эътибор берилади? Муаммони детализация қилиш нима ва уни ўз тадқиқотингиз мисолида тушунтиринг. Муаммо тўғри қўйилган деб ҳисобланиши учун қандай жиҳатлар мавжуд бўлиши керак? Муаммодан илмий муаммони келтириб чиқариш механизмини мисоллар ёрдамида асосланг. | Обломурадова Ҳ.Н. |
| 4 | Тадқиқотчи Т.Содиқов танланган мавзуси ва ўрганаётган муаммоси бўйича республикадаги энг тажрибали мутахассис билан учрашишни олдига мақсад қилиб қўйди. Бу мутахассисдан оладиган маълумотлари тадқиқотчи учун мавзуга оид «биринчи қўл» деб аталадиган маълумотларни олишга, маълумотни ташувчи билан психологик алоқа ўрнатишга ва шу орқали мавзу доирасига кирувчи долзарб муаммоларни аниқлашга имконият яратади. Тадқиқотчи Т.Содиқов бу каби тор доирадаги турли суҳбатларда ўзи иштирок этиши мумкинлигини тасаввур қилиб, муаммоли вазиятга объектив ва чуқур баҳо бера олиш имкониятига эга бўлиши мумкинлигидан ғурурланиб қўйди. Маълумотлар билан танишиш, ишлашнинг бошқа йўллари кўп бўлса ҳам тадқиқотчи ўзи учун энг фойдалиси деб шу йўлни танлади.  Топшириқ: Тадқиқотчи томонидан маълумотлар билан ишлашнинг қайси йўли танланди? Маълумотлар билан ишлашнинг яна қандай йўллари мавжуд? Маълумотлар билан ишлаш тартибини баён этинг? Қандай қилиб маълумот манбаларини аниқлаш ҳамда ўрганилаётган мавзу асосида маълумотлар базасини жадвал кўринишига келтириш мумкин? | Обломурадова Ҳ.Н. |
| 5 | Юридик фан ҳар қандай фан каби бошқа фанларнинг билимларини тўғридан-тўғри ва бевосита қўллай олмайди, балки билвосита шаклда юридик билим ва юридик метод таркибий элементларида ўзгартириб, ўз предмети ва методини ўзига хос нуқтаи назардан улардан фойдаланади. Бошқа фанлар методларини ва натижаларини ўзлаштириш юридик фан ривожланишининг муҳим йўналиши ва асосий манбаи ҳисобланади.  Топшириқ: Юридик фанлар қандай зарурат ёки эҳтиёж туфайли ривожланган ва ривожланмоқда? Юридик тадқиқотлар соҳаларини ёритинг. Ҳуқуқшунослик соҳасида илмий тадқиқот олиб боришнинг ўзига хос хусусиятларини изоҳланг. Юридик тадқиқотлар эволюциясида кашфиётларнинг ўрни қандай? | Обломурадова Ҳ.Н. |
| 6 | Метод ўз-ўзидан тадқиқотнинг муваффаққиятли бўлишини таъминлай олмайди, чунки нафақат яхши метод, балки уни қўллаш маҳорати ҳам муҳимдир. Илмий билиш жараёнида турли методлардан фойдаланилади. Умумий даражасига кўра, улар кенг ёки тор кўламда қўлланилади. Ҳар қандай фан ўз предметини ўрганишда y ёки бу объектнинг мо987\хшгнекуцйҳиятидан келиб чиқувчи турли хусусий методлардан фойдаланади.  Топшириқ: Назарий ва эмпирик тадқиқот методлари деб қандай методларга айтилади, қўлланилишига мисол келтиринг. Юриспруденция соҳасидаги тадқиқотларда қандай методлардан фойдаланишади? Юридик тадқиқотларда умумий ва хусусий илмий методлар қандай мезонлар асосида фарқланади? | Обломурадова Ҳ.Н. |
| ф | Магистрант З.Усмонова кафедра томонидан бириктирилган илмий раҳбари томонидан 3 кун муддат ичида магистрлик диссертацияси мавзуси доирасида халқаро конференцияда иштирок этиш учун мақола тайёрлаш топшириғини олди. Бироқ магистрант мавзу танланганига кўп вақт бўлмаганлиги боис, мавзу бўйича мақола ёзиш учун етарли билим ва кўникмага эга эмас.  Топшириқ: Мақола тайёрлашнинг қандай самарали усул ва йўллари мавжуд? Маълумотлар йиғиш, улар билан ишлашнинг қандай усулларини биласиз? Мақола структурасини баён қилинг. Мақола мавзуси қандай талабларга жавоб бериши керак? Умуман олганда, 3 кун муддат ичида қандай ёндашув ва усуллар асосида қандай мазмундаги мақола тайёрлаш мумкин? | Обломурадова Ҳ.Н. |
| 8 | Ҳуқуқий тадқиқот жараёнида гипотезаларнинг тўғрилиги, зиддиятсизлиги бир неча карра синовдан ўтказилади. Текширувларнинг ижобий натижаси гипотезанинг тўғрилигини тасдиқлайди ёки гипотеза ҳаққоний илмий назарияга айланганини кўрсатади. Бу тадқиқотнинг илмий янгилиги бўлиб ҳисобланади. Илмий гипотеза ҳуқуқий билимнинг ўсиши, юридик фанда прогноз ва башорат қилиш, илмий қонунни кашф этиш ва назария яратиш учун мустаҳкам асос бўлиб хизмат қилади.  Топшириқ: Гипотеза нимани билишдан бошланади ва нимани ҳал қилиш учун йўналтиради? Нима учун гипотезани шакллантириш тадқиқот олиб боришнинг зарурий шартларидан бири ҳисобланади? Диссертация гипотезасини келтиринг, боғлиқлик алгоритмига кўра гипотезани мавзу, муаммоли вазият ва илмий янгилик билан алоқадорлигини кўрсатинг. | Обломурадова Ҳ.Н. |
| 9 | Ўзини ўзи тақдим қилиш – тингловчининг талабидан келиб чиққан ҳолда инсоннинг ўзи ҳақида ҳикоя қила олиши. Биздан танишиш, суҳбат, турли тренинглар, ижтимоий тармоқдаги анкеталарда ўзимиз ҳақимизда икки оғиз гапириб беришимизни кўп сўрашади. Бир қарашда енгил кўринган бу топшириқ кўпчиликни ўйлантириб қўяди. Зеро, магистрантнинг диссертация ҳимоясидаги нутқи ва тақдимоти ҳам анчагина мушкул иш. Қандай бошлаш керак, нимани гапириш керак, нима муҳим?  Топшириқ:Тасаввур қилинг, диссертациянгизнинг дастлабки ҳимоя кунига қадар 3 кун вақтингиз бор. Сизга диссертациянгиз ҳақида аниқ ва батафсил тақдимот тайёрлаб келиш вазифаси берилди. Қандай тақдимот тайёрлайсиз? Тақдимотни қандай тақдим қилиш усулларидан фойдаланасиз? | Обломурадова Ҳ.Н. |
| 10 | Ҳуқуқий нормалар тузилишини ўрганиш, ҳуқуқ шаклларини таҳлил қилиш, қонунчиликни тизимлаштириш, юридик техника қоидаларини ўрганиш расмий ҳуқуқий услубга асосланади. Ушбу услуб ҳуқуқ назариясида ҳам, тармоқ юридик фанларида ҳам қўлланилади.  Топшириқ: Юридик услубнинг ўзига хослиги нимада? Ҳуқуқшунослик бўйича магистрлик диссертацияларида қандай услуб етакчилик қилади? | Обломурадова Ҳ.Н. |
| 11 | Илмий тадқиқот олиб боришда изланувчининг аналитик мулоҳаза юритиш қобилияти муҳим аҳамиятга эга.  Топшириқ: Тадқиқотчи учун аналитик мулоҳаза юритиш сифати қанчалик муҳим? Тадқиқот жараёнининг қайси босқичида аналитик мулоҳаза юритиш керак? Мутахассислик бўйича эгаллаган билимларингизга таяниб, келажакда юриспруденциянинг қайси соҳаси қандай талаб ва эҳтиёж туфайли ривожланишини башорат қила оласиз? | Обломурадова Ҳ.Н. |
| 12 | Магистратурага ўқишга киргач, илмий тадқиқот фаолиятини олиб бориш учун мавзу танланади ва мавзу юзасидан манбалар билан танишиш керак бўлади. Маълумотлар билан танишиш, ишлашнинг кўплаб йўллари мавжуд.  Топшириқ: Тадқиқотингиз учун энг фойдалиси деб қайси йўлни танлайсиз? Маълумотлар билан ишлашнинг қайси йўлини танладингиз ва нима учун? Маълумотлар билан ишлашнинг яна қандай йўллари мавжуд? Уларнинг афзалликлари ва камчиликларини таққосланг. Манбалар таҳлили босқичларини кетма-кетликда баён этинг. | Обломурадова Ҳ.Н. |
| 13 | Гипотетик-дедуктив услуб далиллаш усули сифатида таълим назарияси, эвристика, диалектика, фикрий, экспериментал анализ, бўлғуси ҳаракатларни башорат қилишда кенг қўлланилади. Илмий тадқиқот жараёнида ҳам тадқиқотчининг гипотетик-дедуктив фикрлаш қобилияти муҳим саналади.  Топшириқ: Гипотетик-дедуктив фикрлаш ва хулоса чиқаришга таъриф беринг. Тадқиқот жараёнининг қайси босқичида гипотетик-дедуктив фикрлаш зарур? Мутахассислик бўйича эгаллаган билимларингизга таяниб, келажакда юриспруденциянинг қайси соҳаси қандай талаб ва эҳтиёж туфайли ривожланишини прогноз қила оласиз? | Обломурадова Ҳ.Н. |
| 14 | «Илм-фан жуда қиммат соҳа ва катта инвестиция талаб қилади. Рақобатбардош илмий натижа олмоқчи бўлсак, аввал дунёдаги илғор лабораториялардаги шароитни яратишимиз зарур... Аксарият тадқиқотларимиз ривожланган давлатларга бой бериб бўлинган соҳаларга қаратилган. Таълим ўз моҳиятини шаклга бой бериб бўлди... Инновациялар ишлаши учун иложи борича иқтисодни эркинлаштириш, унга таъсир этувчи салбий ричагларни юмшатиш талаб этилади»*.*  Юқоридаги фикрларни изоҳланг. Юриспруденция соҳасида инновация, новация, ихтиро ва кашфиёт тушунчаларнинг қайси бири кўпроқ аҳамиятли эканлигини асосланг. Танлаган диссертация мавзуингиз ва илмий ишингизнинг инновацион жиҳати нимада? | Обломурадова Ҳ.Н. |
| 15 | Ҳуқуқий тадқиқотда қиёсий-ҳуқуқий таҳлил методи орқали меъёрий-ҳуқуқий ҳужжатлар, қоидалар, турли концепциялар бир давлатники билан иккинчи давлатники ёки бир давлатнинг ўзида маълум вақт оралиқларида мавжуд бўлган меъёрий-ҳуқуқий ҳужжатлар қиёсланади. Рус олими Г.Ф.Шершенович мазкур методни танқид методи (метод критики), “ҳуқуқ сиёсати”ни тадқиқ қилиш методи деб изоҳлайди.  Топшириқ: Меъёрий-ҳуқуқий ҳужжатлар ёки ҳуқуқий ҳодисалар, ҳуқуқий институтларни қиёслаш жараёнида қиёслашнинг диахрон ва синхрон, меъёрий ва функционал, ички ва ташқи қиёслаш усулларидан қандай фойдаланилади? | Шаякубов Ш.Ш. |
| 16 | Дунё олимлар ўзаро мулоқотда бўлиш, илмий ишлар натижаларини кенг оммага етказиш мақсадида турли нашрлар, жумладан журнал, монография, конференция материаллари орқали илмий тадқиқот ишларини чоп этиб борадилар. Ҳозирги кунда халқаро журналларга тақдим этилаётган илмий мақолалар сони ушбу журналлар нашр этиши мумкин бўлган имкониятларидан бирмунча ортиқчадир. Айниқса, нуфузли халқаро журналларга жуда кўп миқдорда илмий мақолалар тақдим этилади, аммо шунинг билан биргаликда ушбу журналлардан муаллифлар тез-тез рад жавобини ҳам олишади.  Топшириқ: Бундай ҳолатни вужудга келишига қандай омиллар таъсир кўрсатади? Халқаро маълумотлар базасидаги журналларга мақола юборишда нималарга эътибор қаратиш керак? | Шаякубов Ш.Ш. |
| 17 | Ҳар бир соҳада бўлгани каби олимларимиз ҳам ўз фаолият натижаларини кенг оммага эълон қилиб боришмоқда. Сўнгги йилларда Ўзбекистон олимлари томонидан халқаро миқёсда илмий-тадқиқот натижаларининг нашр этилиши 2019 йилда 1488 та бўлган бўлса, 2020 йил биринчи чораги якунларига кўра, ушбу кўрсаткич 1214 тани ташкил этмоқда. Ҳозирда “Scopus” халқаро илмий маълумотлар базаси бўйича энг юқори “Xirsh” индексига эришган олимлар сонини кўпайтириш ҳам режалаштирилган.  Топшириқ: Хирш идекси нима, у қандай кўрсатгич? Ушбу кўрсатгични янада ошириш мақсадида бу йил республикамизда қандай чора-тадбирлар белгиланган? | Шаякубов Ш.Ш. |
| 18 | Кафедра мудирининг топшириғи билан университет катта ўқитувчиси А.Абдуллаев 5 нафар магистратура талабаларига илмий раҳбар сифатида бириктириб қўйилди. А.Абдуллаевнинг ўқув йили аллақачон бошланиб бўлганлиги, бу борада уни ҳеч ким огоҳлантирмаганлиги юзасидан эътирози кафедра мудири томонидан қабул қилинмади. Ушбу ўқитувчига хориждан мутахассис жалб қилиб у билан биргаликда раҳбарлик қилиш вазифаси юклатилди. Илмий раҳбар талабаларга тахминий мавзуларни тақсимлаб бериб, режа тузиб келиш топшириғини берди. Раҳбар талабаларга ўз-ўзини назорат қилиб бориш вазифасини ҳам юклаб, дастлабки ҳимоя куни яқинлашганда эса диссертациянинг сўнгги тайёр вариантини олиб келишни талаб қила бошлади.  Топшириқ: Ушбу ҳолатда меъёрий-ҳуқуқий ҳужжатларда илмий раҳбар ва магистрант талабанинг ҳуқуқ ва мажбуриятлари борасида қандай тартиб ва қоидалар белгиланган? Ҳолатга батафсил изоҳ беринг. | Шаякубов Ш.Ш. |
| 19 | Ўрнатилган талабларга мос ҳолда тайёрланган магистрлик диссетацясининг дастлабки ҳимояси апрель ойида ўтказилди. Диссертация муҳокамаси бўйича кафедра мудири ва ўқитувчилар иштирокида ўтказилган дастлабки ҳимоя баённомасида магистрантга илмий раҳбар хулосаси, ички ва ташқи тақризларни расмий ҳимоягача олиш вазифаси юклатилиб, 1 ҳафтадан сўнг ўтказиладиган расмий ҳимояга рухсат берилди.  Топшириқ: Ушбу ҳолатда меъёрий-ҳуқуқий ҳужжатларда дастлабки ҳимояни ўтказиш ва бённомани расмийлаштириб, расмий ҳимояга рухсат бериш борасида қандай тартиб ва қоидалар белгиланган? Ҳолатга батафсил изоҳ беринг. | Шаякубов Ш.Ш. |
| 20 | Олим энг баҳсли ғояларни ҳимоя қилишга қодир, мақсадлари барқарор инсондир. У доим универсал ғоялар ва универсал андозаларга очиқ ойдин қарши чиқади. У илмий ҳалолликни шижоат билан ҳимоя қилишда ҳар қандай Нобель мукофоти соҳибидан ўзишга қодир. Олим ҳақиқатни ҳамма нарсадан устун қўяди, билим – ҳаётнинг олий инъоми, ҳақиқат ҳар қандай эътиқодлар, мафкуралар ва жамоатчилик фикридан муҳимроқ эканлиги, олимнинг вазифаси ҳақиқатни тарғиб қилишдан иборатдир.  Олимлар баъзан қўлланилаётган атамалар ва назарияларнинг аниқ равшан кўриниб турган маъносини тушунишни ҳоҳламайдиган ўз ҳамкасбларининг халқ-атворини ҳар хил баҳолайдилар. Олимлар ўз мойилликлари ва фикрларида ўта беқарор бўлиб, баъзан уларни ҳатто бутунлай қарама-қарши нуқтаи назар билан алмаштиришлари ва ителлектуал рақиблар томонига ўтишга ҳаракат қиладилар. Натижада олим – объектив ҳақиқат курашчиси, деган идеал шубҳа остида қолади.  Шундай ҳолатда олимнинг аҳлоқий хатти-ҳаракатларини қандай изоҳлайсиз. Олимнинг этикет қоидаларига амал қилиш қанчалик муҳим? | Шаякубов Ш.Ш. |
| **Умумий тайёрланган казуслар сони:** | | **20 та** |

**Кафедра мудири Носирходжаева Г.А.**