**“Бюджет жараёнини такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонун лойиҳаларига**

**САВОЛЛАР**

**БЮДЖЕТ КОДЕКСИГА**

**1.** Ўзбекистон Республикасининг “Ўзбекистон Республикасининг Маъмурий жавобгарлик тўғрисида”ги Кодексининг 1758 Бюджет сўровини, рўйхатдан ўтказиш учун харажатлар сметаларини ва штат жадвалларини, шунингдек молиявий ҳисоботни, этиш тартибини бузиш моддасигадавлат мақсадли жамғармалари бюджетларининг ижроси тўғрисидаги ҳисоботни тақдим этиш нормасини ҳам киритмоқдасизлар. Бу албатта яхши. Лекин нима учун бюджет ижроси бўйича ҳисобот учун жавобгарлик киритилмай қолмоқда. Ҳамма бюджет ташкилотлари жавоб беради. Туман, вилоят бюджетлари ижроси тўғрисидаги ҳисоботларни вақтида топширилиши учун маъсулларга(туман, шаҳар, вилоят молия идоралари) эса жавобгарлик йўқ. Изоҳлаб берсангиз.

2. Бюджет кодексининг 3-моддасидаги (асосий тушунчалар) бюджет маблағларини тақсимловчи деган тушунча ўзгартирилмоқда.

Яъни, бюджет маблағларини тақсимловчи бу ўз тасарруфида Ўзбекистон Республикасининг республика бюджетидан маблағ оладиган ташкилотларга эга бўлган юридик шахс, шунингдек Ўзбекистон Республикасининг республика бюджетидан молиялаштириладиган бюджет ташкилоти ёки бюджет маблағлари олувчи деган тушунча, бюджет маблағларини тақсимловчи – биринчи даражали бюджет маблағларини тақсимловчи, иккинчи даражали бюджет маблағларини тақсимловчи ва ҳудудий бюджет маблағларини тақсимловчи деган тушунчага алмаштирилмоқда.

Бу ерда бюджет маблағларини тақсимловчини ўзи кимлиги ноаниқ бўлиб қолмоқдаку. Ўзи қолгани маъқул эмасми?

3. Бюджет кодексига   Ўрта муддатли давр учун фискал стратегияни ишлаб чиқиш тартиби киритилмоқда. Бу стратегияни қабул қилиш муддатлари кўрсатилмоқда. Яъни, Ўзбекистон Республикаси Вазирлар Маҳкамасида муҳокама қилинади ҳамда жорий йилнинг 15 июнига қадар тасдиқланади ҳамда Ўзбекистон Республикаси Вазирлар Маҳкамаси томонидан Ўзбекистон Республикаси Олий Мажлисининг палаталарига маълумот учун киритилади. Лекин Олий Мажлисга киритиш муддатлари негадир кўрсатилмаган. *Унингдек,* Фискал стратегияни Парламент тасдиқламайдими?

4. Бюджет кодексида Молия вазирлиги томонидан Ўзбекистон Республикаси Давлат бюджетини шакллантиришда бюджетдан ажратиладиган маблағларнинг чегараланган миқдорларини етказиш тартиби белгиланмоқда. Бу тартиб билан ҳудудларнинг мустақиллиги чегараланиб қолмайдими. Амалдаги тартибда муаммолар юзага келганми? Тушунтириб берсангиз?

5. Бюджет кодексининг 92 моддасида Бюджет сўровларини тақдим этиш муддатлари, бюджет тақсимловчилари кесимида камида 2 ойгача узайтирилмоқда. Бу эса ўз навбатида Давлат бюджети тўғрисидаги қонун лойиҳасини Олий мажлис қонунчилик палатасига белгиланган муддатда киритилишига сабаб бўлмайдими. Дунё амалиётида Парламентга бу қонун лойиҳаси кўп ҳолларда 15 августгача киритилади. Бизда қачон бу амалиёт қўлланилади?

6. Бюджет кодексининг 166-моддасига ( Давлат мақсадли жамғармалари бюджетларининг ижроси тўғрисидаги ҳисобот) ўзгартиш киритилмоқда.

Айтингчи, нима учун Республика, маҳаллий бюджетлар ижроси тўғрисидаги, Давлат мақсадли жамғармалари бюджетларининг ижроси тўғрисидаги ва бюджет маблағ олувчиларнинг ҳисоботларини муддатларини Бюджет кодекси билан тартибга солинмайди. Молия вазирлиги белгилайди. Кодекс билан тартибга олинса амалиётда муаммолар юзага келадими?

7.Ҳар йили Давлат бюджетини қабул қилиш жараёнларида Давлат мақсадли жамғармаларнинг ижроси тўғрисидаги ҳисоботларида фақатгина умумий даромадлари ва харажатлари кўрсатиб ўтилган. Ушбу жамғармаларнинг ҳисоботларида баланс, дебиторлик ва кредиторлик қарздорликлари, тармоқ, штатлар ва контингентга доир режанинг бажарилиши тўғрисидаги ҳисоботларни тузиш тартиби мавжуд эмасми? Нима учун энди Бюджет кодексига киритилмоқда? Нима учун шу вақтга қадар жамғармаларнинг ҳисоботлари қонунда кўрсатилмаган?

8. Бизга маълумки, нодавлат нотижорат ташкилотлари ва фуқаролик жамиятининг бошқа институтлари фаолиятини давлат томонидан қўллаб-қувватлаш харажатлари учун маҳаллий бюджетлар ҳисобидан амалдаги Бюджет кодексига асосан маблағ ажратилиши назарда тутилмаган. Ушбу харажатларни маҳаллий бюджетлар харажатларининг такрибига киритиш мумкин эмасми?. 2021 йилда ушбу мақсадларга маблағлар кўзда тутилганми?

9. Бюджет маблағларини тақсимловчининг ривожлантириш дастурларининг асосий йўналишлари, мақсадлари, вазифалари, сифат ва миқдор кўрсаткичларини назорат қилиниши ким томонидан амалга оширилади?

10. Ушбу қонун лойиҳасида бюджет сўровини тузиш тартибига нима учун ўзгартириш киритилмоқда? .Шу вақтга қадар Бюджет кодексида кўрсатилган муддатларда амалга ошириб келинмоқда эдику? Нима сабабдан муддатлар узайтирилмоқда?

11. Нима учун ўрта муддатли давр учун фискал стратегияни ишлаб чиқиш тартиби белгиланмоқда? Шу вақтга қадар фискал стратегия ишлаб чиқилмасмиди? Нимага энди Бюджет кодексига киритилмоқда?

12. Қонун лойиҳасида бюджет жараёнининг очиқлигини таъминланиши бўйича бюджет кодексига киритилмоқда, буни киритишдан мақсад нима? Ўзи бу шу вақтга қадар қандай амалга оширилиб келган?

13.Ушбу қонун лойиҳаси билан биринчи даражали бюджет маблағлари тақсимловчиларнинг бюджетдан ташқари жамғармалари ҳисобидан амалга ошириладиган харажатлар ижроси бўйича Олий Мажлис палаталарига ҳисобот берилиши назарда тутувчи нормалар киритилмоқда? Нимага шу вақтга қадар киритилмаган?